
AVERTISSEMENT 

Cette  édition,  la  treizième  du  premier  livre  d'Ama- 
dis  de  Gaule,  reproduit  le  texte  de  la  première, 
parue  en  1540.  IVIais  nous  ne  nous  sommes  pas  cru 
tenu  d'en  donner  un  fac-similé  tel  que  seule  peut  en 
donner  la  photographie,  Herberay  n'étant  pas  un  de  ces 
auteurs  dont  les  défauts  mêmes  sont  instructifs  et  l'im- 
primeur de  1540  ayant  dépassé  la  mesure  permise  en 
fautes  grossières.  Nous  avons  eu  continuellement  sous 
les  yeux  l'édition  de  1 548  :  elle  nous  a  servi  à  rectifier 
la  ponctuation  et  à  corriger  la  graphie  de  1540  quand  il 
nous  a  semblé  que  le  compositeur  avait  mal  interprété 
sa  copie  qui,  d'après  certaines  fautes,  paraît  lui  avoir  été 
dictée.  Mais  nous  avons  résisté  à  la  tentation  d'unifier 
la  graphie  et  nous  n'avons  point  introduit  dans  notre 
édition  le  point  d'exclamation  employé  en  1548  et 
inconnu  en  1540  :  en  1540,  comme  en  1548,  le  guille- 
met est  inusité  et  l'emploi  des  alinéas  pour  donner  de 
l'air  à  ces  pages  compactes  et  faciliter  la  lecture  est  jugé 
superflu.  Nous  avons  conservé  les  (  )qui,  en  1548, 
sont  remplacées  par  la  virgule. 


VI  AVERTISSEMENT 

Au  reste,  nous  donnerons  la  liste  de  tous  les  passages 
où  notre  texte  diffère  de  l'édition  princcps.  Entre  [  ] 
nous  avons  placé  quelques  additions  empruntées  à  1 548, 
mais  les  variantes  proprement  dites  formeront  une  liste 
séparée  :  les  événements  ne  nous  ayant  pas  permis 
d'avoir  sous  les  yeux  toutes  les  éditions  afin  d'établir 
l'apparat  critique  au  bas  des  pages. 

Lyon,  I"  mars   19 16. 

H,  Vaganay. 


Le  premier  li- 
vre DE  Amadis  de  Gaule,  q.ui 

TRAICTE    DE   MAINTES    ADVENTU- 

RES  d'Armes  et  d'Amours,  qu'eurent  plusieurs  Cheva- 
liers &  Dames,  tant  du  royaulme  de  la  grand 
Bretaigne,  que  d'aultres  pays.  Traduict 
nouvellement  d'Espagnol  en  Fran- 
çoYS  PAR  le  Seigneur  des 
Essars,  Nicolas  de 
Herberay. 
Acuerdo  Oluido. 


Avec  privilège  du  Roy 
1540. 

On  les  vend  au  Palays  en  la  gallerie  par  où  on  va  à  la  Chance - 
lerie,  en  la  boutique  de  Jehan  Longis. 

Amadis  de  Gaule,  l.  I 


Il  est  défendu  par  lettres  patentes  du  Roy  nostre  Sire,  à 
tous  Imprimeurs  Libraires  &  marchans  d'imprimer  en  ce 
royauime,  ou  exposer  en  vente  les  quatre  premiers  livres 
d'Amadis  de  Gaule  dedans  six  ans,  à  compter  du  jour  qu'ilz 
seront  achevez  d'imprimer,  sur  les  peines  contenues  audict 
privilège,  sur  ce  depesché,  signé.  Par  le  Roy.  De  la  Ches- 
naye  :  Si  n'est  par  le  congé  &  permission  du  seigneur  des 
Essars.  N.  de  Herberay  qui  les  a  traduictz,  &  eu  la  charge 
de  les  faire  imprimer  par  ledict  Seigneur. 


MICHEL  LE  CLERC,  Seigneur  de  Maisons, 

Aux  Lecteurs. 

Qui  vouldra  veoir  maintes  lances  briser, 
Harnois  froisser,  escuz  tailler  et  fendre. 
Qui  vouldra  veoir  l'amant  amour  priser, 
Et  par  amour  les  combatz  entreprendre, 
Viegne  Amadis  visiter  et  entendre 
Que  les  Essars  par  diligent  ouvraige 
A  retourné  en  son  premier  langaige, 
Et  soit  certain  qu'Espagne  en  cest  affaire, 
Cognoistra  bien  que  France  a  l'advantage 
Au  bien  parler  autant  comme  au  bien  faire. 

MELLIN  DE  SAINCT  GELAYS 
AU  Seigneur  des  Essars.  N.  de  Herberay  traducteur  du 

PREMIER    livre    d'AmADIS    DE    GaULE. 

Au  grand  désir,  à  l'instante  requeste 
De  tant  d'amys  dont  tu  peux  disposer, 
Vouldrois  tu  bien  (o  amy)  t'opposer 
Par  vng  reffus  de  chose  treshonneste  ? 

Chascun  te  prie,  et  je  t'en  admoneste, 
Que  l'Amadis  qu'il  t'a  pieu  exposer 
Vueilles  permettre  et  au  monde  exposer  : 
Car  par  telz  faictz  gloire  et  honneur  s'acqueste. 

Estimes  tu  que  Caesar  ou  Camille, 
Doibvent  le  cours  de  leur  claire  mémoire 
Au  marbre,  au  fer,  à  cyseau  ou  enclume  ? 

Toute  statue  ou  medalle  est  fragille 
Au  fil  des  ans,  mais  la  durable  gloire 
Vient  de  main  docte  et  bien  disante  plume. 


ANTOINE  MACAULT 
Secrétaire  et  vallet  de  chambre  du  Roy, 

Aux  Lecteurs. 

Divins  espritz  Françoys  de  hault  sçavoir  comblez, 

Qui  par  viuc  vertu  et  mérite  louable, 

En  bien  escripvant,  ceulx  qui  bien  font,  ressemblez, 

Prenez  exemple  ici  certain  et  honorable 

Que  loz  immortel  vient  d'oeuvre  non  périssable, 

Comme  est  le  présent  livre.  Et  vous  oisifz  cessartz 

Suyvez  ce  translateur,  qui  des  branchuz  Essars 

Du  parler  Espagnol,  en  essartant,  deffriche 

Nostre  Amadis  de  Gaule  :  et  le  rend  par  ses  artz 

En  son  premier  Franço5's,  doulx,  aorné,  propre,  et  riche. 

[Les  vers  qui  suivent  se  lisent,  pour  la  première  fois,  dans  l'édi- 
tion in-8°  de  1^48,  où  ils  sont  placés  en  face  du  folio  /.] 

LE  PETIT  ANGEVIN 
[Jean  Mauginj 

Aux  Dames  Françoyses 

Dixain. 

Or  avez  vous,  Dames  de  cueur  humain, 
Vostre  Amadis  en  si  petit  volume, 
Que  le  pourrez  porter  dedans  la  main 
Plus  aysément  beaucoup  que  de  coustume. 
Recevez  doncq'  de  ceste  docte  plume 
Les  iraitz  dorez  et  propos  gracieux, 
Si  que  voz  cucurs,  par  danger  soucieux, 
Puissent  trouver  remède  à  leur  malayse 
Dans  ce  subjet  d'amour  délicieux, 
Qui  tout  cnnuy,  dueil,  &  courroux  apaise. 

Probe,  &  tacite. 


PROLOGUE    DU   TRADUCTEUR  XI 


Prologue  du  translateur  du  livre  d'Amadis, 
d'Espagnol  en  Françoys. 

A  treshault  et  tresillustre  prince  Charles  Duc  d'Orleàns 
et  d'Angoulesme,  second  filz  du  Roy,  Nicolas  de  Herberay 
seigneur  des  Essars,  treshumble  salut. 

Depuis  deux  ou  trois  ans  en  ça,  que  Mars  s'est  eslongné 
5  d'entre  les  princes  Chrestiens,  contrainct  laisser  enrouiller 
ses  armes  et  instrumens  bellicqueux,  à  l'occasion  de  la  treufve, 
qui  est  de  présent,  entre  le  treschrestien  et  magnanime  Roy 
vostre  père,  et  Charles  cinquiesme  Empereur,  estant  par  ce 
moyen  reduict  de  l'impétueuse  vie  des  armes,  au  bien  du 

10  repos  et  loisir,  me  suis  mis  (pour  éviter  la  trop  pernitieuse 
oysiveté)  à  lire  plusieurs  sortes  de  livres,  tant  vulgaires 
qu'estranges.  Entre  lesquelz,  m'estant  tumbé  es  mains  celluy 
d'Amadis  de  Gaule  en  langue  Castillane,  lequel  maintesfois 
plusieurs  gentilz  hommes  d'Espagne  m'avoient  loué  et  estimé 

15  sur  tous  leurs  Romans,  et  le  trouvant  tel  qu'ilz  me  l'avoient 
asseuré,  tant  pour  la  diversité  des  plaisantes  matières,  dont 
il  traicte,  que  de  [la]  represen[ta]tion  subtilement  descripte 
qu'il  fait  des  personnes  suyvant  les  armes,  ou  amours,  ay 
prins  plaisir  à  le  communicquerpar  translation (soubz  vostre 

20  auctorité)  à  ceulx  qui  n'entenderont  le  langaige  Espagnol, 
pour  faire  revivre  la  renommée  d'Amadis  (laquelle  par  l'in- 
jure et  antiquité  du  temps,  estoit  cstaincte  en  ceste  nostre 
France),  et  aussi  pource  qu'il  est  tout  certain  qu'il  fut  pre- 


XII  PROLOGUE 

mier  mis  en  nostre  langue  Françoyse,  estant  Amadis  Gau- 
lois, &  non  Espaignol.  Et  qu'ainsi  soit  j'en  ay  trouvé 
encores  quelque  reste  d'ung  vieil  livre  escript  à  la  main  en 
langaige  Picard,  sur   lequel  j'estime  que  les  Espagnolz  ont 

5  fait  leur  traduction,  non  pas  du  tout  suyvant  le  vray  origi- 
nal, comme  l'on  pourra  veoir  par  cestuy,  car  ilz  en  ont 
obmis  en  d'aulcuns  endroictz,  et  augmenté  aux  aultres  : 
Parquoy  suppliant  à  leur  obmission,  elle  se  trouvera  en  ce 
livre,  dens  lequel  je  n'ay  voulu  coucher  la  plus  part  de  leur 

10  dicte  augmentation,  qu'ilz  nomment  en  leur  langaige  Consi- 
liaria,  qui  vault  autant  à  dire  au  nostre,  comme  advis  ou 
conseil,  me  semblans  tclz  sermons  mal  propres  à  la  matière 
dont  parle  l'histoire  :  laquelle  j'ay  expressément  mise  en 
lumière,  non  pour  espérance  d'en  rapporter  louenge  (estant 

15  l'œuvre  de  trop  peu  de  mérite)  mais  seulement  pour  tes- 
moigner  à  tout  le  monde,  combien  je  vouldrois  povoir  pour 
vous  faire  treshumble  service,  mesmcment  pour  vous  donner 
quelque  fois  dequoy  recréer  vostre  gentil  esprit,  lors  qu'il 
sera  ennuyé  de  lire  choses  plus  haultes  et  ardues.  Toutesfois, 

20  je  n'eusse  esté  jamais  si  téméraire,  ny  ne  me  fusse  jusques 
là  oublié  de  le  présenter  devant  vostre  excellence,  n'estoit 
qu'à  l'imitation  de  vostre  tresillustrc  progeniteur,  vous 
estes  estimé  le  prince  qui  plus  humainement  et  gratieuse- 
ment  reçoit  aussi  tost   les  moindres  presens  des  petitz,  que 

35  les  biens  grans  des  majeurs,  conformant  vostre  grandeur  et 
magnanimité  à  la  volunté  de  cculx  qui  vous  désirent  faire 
service.  Et  combien  que  ce  qui  s'offre  en  ceste  traduction 
d'Amadis,  ne  soit  tiré  de  nul  auteur  fameulx  pour  luy  donner 
couleur  de  vérité,  si  trouvera  on  en  elle  tant  de  rencontres 

30  chevaleureuses  et  plaisantes,  avec  infîniz  propos  d'amours  si 
délectables  àceulx  qui  ayment  ou  sont  dignes  d'aymer,  que 
toute  personne  de  bon  jugement  se  doit  persuader  (voyre 
quasi  contraindre)  à  lire  son  histoire  pour  le  passetemps  et 


DU     TRADUCTEUR  XIII 

plaisir  qu'il  pourra  recevoir  en  la  bien  voyant.  A  ceste 
cause,  Monseigneur,  je  m'ose  asseurer  que  si  elle  treuve 
grâce  devant  voz  yeulx,  ou  soit  quelque  peu  favorisée  de 
vous,  que  non  seulement  elle  sera  estimée  beaucoup  :  mais 
5  acquerra  le  premier  lieu  entre  toutes  les  aultres  histoires 
semblables.  Qui  est  en  partie  la  cause  pour  laquelle  j'ay 
entreprins  la  traduire,  et  aussi  pour  faire  cognoistre  à  chas- 
cun  mon  intention  qui  tend  à  exalter  la  Gaule,  en  laquelle 
passe  de  présent  ung  siècle  bien  heureux,  par  la  grâce  que 

lo  Dieu  nous  donne  de  nous  avoir  fait  naistre  en  voz  jours  : 
durant  lesquelz  nous  espérons  tant  de  vous,  que  de  vous 
veoir,  quelque  fois  aussi  grand  par  dessus  les  princes 
estranges,  que  vous  estes  aymé  et  honoré  des  vostres. 
Doncques   Monseigneur    je  vous   supplie   treshumblement 

15  recevoir  ce  premier  livre  d'Amadis,  et  le  fruict  de  mon 
labeur,  avec  telle  facilité  etbonvisaige  que  vous  avez  accous- 
tumé  recevoir  les  presens  de  chascun  :  entre  lesquelz  nul  ne 
vous  est  offert  plus  grand  que  les  cueurs  et  bonnes  voluntCz 
des  gentilz  hommes,  qui  vous  sont  du  tout  acquis,  tant  pour 

20  le  bon  recueil  que  vous  leur  faites,  que  pour  la  bonne  grâce 
que  vous  avez,  accompaignée  de  voz  aultres  perfections  et 
vertuz.  Et  si  vous  appercevez  en  quelque  endroict  que  je  ne 
me  soye  assubjecty  à  le  rendre  de  mot  à  mot,  je  vous  sup- 
plye  croire  que  je  l'ay  fait,  tant  pource  qu'il    m'a  semblé 

25  beaucoup  de  choses  estre  mal  séantes  aux  personnes  intro- 
duictes,  en  regard  es  meurs  et  façons  du  jourd'huy,  qu';mssi 
pour  l'advis  d'aulcuns  mes  amys,  qui  ont  trouvé  bon  me 
délivrer  de  la  commune  superstition  des  translateurs,  mes- 
mement  que  ce  n'est  matière  où  soit  requise  si  scrupuleuse 

^o  observance.  Ce  que  pourtant,  si  je  cognois  vous  avoir  des- 
pieu en  ce  premier  livre,  je  mettray  peine  aux  aultres  de 
faire  mieulx  pour  vous  obéir,  et  faire  toute  ma  vie  tres- 
humble  service. 


XIV  PROLOGUE 


Prologue  de  l'aucteur  Espagnol  d'Amadis, 

TRADUICT    EN    FrANÇOYS. 

Les  Hystoriens  tresrcnommez,  qui  ont  escript  et  embelly 
les  hysioires  et  faitz  chevaleureux  de  ceulx  qu'ilz  ont  voulu 
favoriser  et  rendre  immortelz,  par  la  facilité  de  leur  bien 
escripvante  plume,  considérant  qu'encores  qu'ilz  eussent 
5  assez  matière  et  subject  pour  les  hault  louer,  neantmoinsles 
ont  voulu  faire  estimer  tant  excellens  es  choses,  esquelles 
ilz  estoient  appeliez,  que  avec  aulcune  vérité,  sur  laquelle 
ilz  ont  prins  leur  fondement,  y  ont  adjousté  et  approprié 
plusieurs  choses  non  advenues,  si  proprement  et    par  tant 

lo  vraye  similitude,  que  l'on  s'est  aiséement  consenty  à  les 
croire,  telement  qu'aujourd'huy  ilz  nous  représentent  en 
grande  admiration  (devant  les  yeulx)  la  force  supernaturelle 
de  maintz  personnages,  comme  l'on  peult  lire  en  Homère, 
et  aultres  escripvantz,  les    faitz   tant   des  Grecz,   Troyens, 

is  que  Romains,  sur  Itsquelz  ilz  ont  employé  et  projecté  leur 
parler  cloquent.  Ce  que  tesmoigne  assez  Saluste,  disant  que 
les  faitz  et  grandes  entreprinses  des  Athéniens  n'ont  volé 
plus  hault  que  cculx  qui  en  ont  emply  leurs  livres  leur  ont 
donné  de  pennage  par  leur  bien  dire.  Ce  qui  se   doit  aisée- 

20  ment  croire,  et  plus  encores  nous  faire  douloir,  voyant 
maintenant  la  monarchie  du  monde  (mesmes  nostre  Es- 
paigne)  si  rare  de  telz  sçavans  personnages.  Car  si  à  présent 
elle  estoit  tant  amye  de  fortune  d'avoir  en  elle  le  moindre 
d'infiniz  qui  sont  mors,   quel  subject,  quelle  matière  s'est 

a;    offerte  depuis  dix  ans  en  çà,  pour  remplir  l'Orient  et  les 

aultres  régions  terrestres  des  grands  faitz  d'armes,  et  cheva- 
leureuses  entreprinses,  qu'a  faictes  nostre  magnanime  Roy 
Catholique  don  Fernand  en  la  glorieuse  conqueste  du 
royaulme  de  Grenade,  mesmes  les  grandes  persuasions  qu'il 
5  donnoit  à  ses  capitaines  et  souldars,  suffisantes  pour  enni- 
mer  les  plus  timides  à  combatre  virilement,  et  trop  hardi- 
ment? Mais  quoy,  ayant  fauite  de  telz  personnages,  s'ensuyt 
il  que  sa  gloire  doive  estre  moindre  ?  vrayemcnt  non. 
Toutesfois  son  heur  en  eust  été  plus    grand,  car  pour  per- 

10  petuer,  et  rendre  son  nom  immortel,  il[2]  l'eussent  peu  col- 
loquer  au  plus  hault  siège  de  renommée,  adjoustant  avec 
l'histoire  vraye  ce  qu'il  leur  eust  semblé  apte  et  propre  à 
la  matière  subjecte,  ainsi  que  l'on  a  fait  pourceulx  desquelz 
par  grande  affection  et  peu  de  vérité,  ont  esté  préférez  à  ce 

15  bon  prince,  qui  l'avoit  mérité  devant  eulx,  d'autant  que  la 
différence  de  leurs  loix  est  grande.  Car  ces  aultres  servoient 
au  monde,  duquel  ilz  ont  receu  leur  rétribution  par  leur 
nom  perpétué,  et  nostre  Roy,  au  Seigneur,  lequel,  cognois- 
sant  son  bon  et  sainct  vouloir,  mesmes  l'amour  qu'il  avoit 

30  en  luy,  luy  a  voulu  tant  ayder  et  favoriser,  que  de  le  rendre 
digne  de  mettre  à  exécution  avec  (toutesfois)  grand  travail 
et  forte  despense,  ceste  conqueste,  laquelle  est  à  l'augmen- 
tation de  la  re[li]gion  chrestienne,  et  de  son  service.  Mais  si 
sa  renommée  n'a  volé  si  hault,  comme  il  mérite,  sa  recom- 

25    pense  n'en  est  amoindrie  au  siècle  des  siècles. 

Ce  grand  Hystorien  Tite  Live,  descripvant  son  histoire 
(en  laquelle  il  a  eslevé  et  employé  tout  son  sçavoir,  pour 
illustrer  les  glorieux  Romains)  a  eu  aultre  manière  de  faire 
trop  plus  persuasive  à  légère  créance,  que  celle  de  ceulx 

50  desquelz  cy  devant  nous  avons  parlé.  Car  s'il  a  séparé  d'eulx 
les  forces  corporelles,  il  les  a  d'autant  plus  approchées  de 
la  hardiesse  et  vertu  du  couraige,  voulant  oster  le  double 
que  l'on  faisoit  sur  telz  effors,  et,  pour  ce  faire,  a  réduit  en 


XVI  PROLOGUE 

rnemoire  la  magnanimité  de  celuy  Mucius  Scevola,  qui  sans 
contrainte  luy  mesmes  se  brusla  le  bras,  et  de  ce  gentil 
chevalier  Quintus  Curcius,  lequel  de  sa  propre  volunté  se 
précipita  dens  le  périlleux  gouffre.  Ce  qui  se  doit  aiséement 

5  croire,  veu  que  nous  en  voyons  encores  maintenant  tant  de 
valleureux  et  couraigeux,  qui  font  aussi  peu  de  cas  que  rien 
de  mourir  (voire  de  mille  mors  s'ilz  povoient)  pour  la  salu- 
tation de  quclqu'ung  leur  particulier  amy.  Voilà  pourquoy 
Tite   Live  est  estimé  historien   tresveritable,  car    il  ne  fait 

10  nulle  mention  en  ses  œuvres  de  ces  grans  coups  espoven- 
tables  ou  rencontres  d'adventures,  ainsi  qu'ont  voulu  faire 
ceulx  qui  ont  parlé  du  fort  Hector,  du  fameulx  Achilcs,  du 
vaillant  Troylus,  du  hardy  Ajax  Telamon,  et  d'infiniz  aultres, 
desquelz  il  a  esté  escript  selon  les  affections  de    ceulx   qui 

ï5  ont  mis  la  main  à  la  plume,  comme  l'on  peult  cognoistre 
du  duc  Godeffroy  de  Buillon  Roy  de  Hierusalem,  lequel 
estant  au  pont  d'Antioche,  donna  (comme  l'on  dit)  si  pesant 
coup  d'espéeà  un  Turcq  armé,  qu'il  le  sépara  en  deux  pars. 
Vrayement  il  se   peult,   et   doit   on  croire,   avoir  esté  une 

20  Troye  assiégée,  et  destruicte  par  les  Grecz,  et  Hierusalem 
conquis,  avec  plusieurs  aultres  places,  par  ce  duc  et  ses 
compaignons.  Mais  il  est  tout  clair  à  l'œil,  et  chose  très- 
certaine,  que  ces  coups  qui  font  l'efïbrt  des  fouldres  et 
tonnerres,  sont  inventions  de  gens  qui  ont  voulu   ainsi  par- 

25  1er,  tant  pour  donner  merveilles  à  ceulx  qui  les  vouldroient 
croire,  que  pour  décorer  leurs  Romans  de  telles  mensonges, 
n'ayans  (peult  estre)  assez  matière  pour  emplir  leurs  volumes, 
à  quoy  ne  se  doit  adjouster  nulle  toy.  Et  qu'il  soit  vray, 
considérons  si  les  adventuies  des  armes    du    siècle  présent 

30  approchent  en  riens  à  celles  d"allors  :  toutesfois  ilz  ne  sont  à 
rejecter,  car  il  s'y  trouvera  maintes  bonnes  exemples,  qui 
peuvent  servir  pour  la  salutation  de  noz  âmes,  desquelz  nous 
ayderons,  pour  acquérir  la  grâce  du  Seigneur,  avec  laquelle 

nous  parviendrons  au  lieu  de  béatitude,  qui  nous  est  promis. 
Parquoy  considérant  ce  que  dessus,  voulant  plustost  laisser 
de  moy  quelque  mémoire  que  d'estre  oysif,  me  suis  adressé 
aux  choses  faciles,  en  imitant  les  moindres  orateurs,  pour 
5  estre  mon  sçavoir  au  leur  plus  conforme.  Et  pour  ce  faire, 
me  suis  mis  à  corriger  les  trois  premiers  livres  d'Amadis, 
lesquelz  (par  la  faulte  des  maulvais  escripvains,  ou  traduc- 
teurs trop  corrompuz,  et  vicieulx)  ont  esté  jusques  à  main- 
tenant de  peu  de  fruict,  et  translatant   aussi  le    quart   livre 

lo  suyvant,  avec  les  faictz  d'Esplandian,  filz  d'icelluy  Amadis, 
lesquelz  jusques  adonc  n'ont  esté  veuz  de  nul,  car  l'on  les  a 
trouvez  par  cas  fortuit  en  ung  Hermitaige,  près  Constanti- 
nople,  soubz  une  tombe  de  pierre,  escritz  en  lettre,  et  en 
parchemin  si  antique,  qu'à  grand  peine  ilz  se  povoient  lire, 

15  puis  apportez  en  ces  pays  d'Espaigne,  par  ung  marchant 
Hongre.  Or  ont  esté  ces  cinq  livres  telement  traduictz,  cor- 
rigez, et  ennchiz  de  telles  exemples,  et  bonnes  doctrines, 
que  combien  que  jusques  à  présent  ilz  ayent  esté  profanez 
comme  fabuleux,  maintenant  l'on  les  pourra   comparer  par 

20  raison  à  la  foible  escorce  du  liège  enchâssée  en  pur  or,  et 
enrichie  de  pierres  orientalles,  car  non  seulement  les  jeunes 
chevaliers  y  pourront  prendre  exemple,  et  y  proffiter,  mais 
les  anciens  mesmes  y  trouveront  du  fruict,  auquel  ilz  pren- 
dront goust  et  saveur.  Et  si  d'adventure,  en  lisant  et  pour- 

25  suyvant  l'histoire,  il  se  rencontre  quelque  faulte  ou  parole 
mal  digeiée,  je  supplie  humblement  ung  chascun  les  excu- 
ser, et  m'estre  favorable,  pourtant  que  la  faulte  qui  ypeult 
estre,  est  plus  causée  par  simplesse  que  aultrement. 

Fin  du  Prologue. 

traduict  d'Espaignol  en  François, 
PAR     LE    SEIGNEUR     DES    ESSARS 


Q.UELZ  FURENT  LES  RoYS  GaRINTER  ET  PeRION,  ET  D'uNG 
COMBAT  qu'eut  ICELLUY  PeRION  PAR  CAS  FORTUIT  CONTRE 
DEUX  CHEVALIERS,    PUIS   CONTRE   UNG   LyoN  QUI  DEVOROIT  UNG 

Cerf  en  leur  présence,  et  de  ce  qu'il  en  advint. 

CHAPITRE    PREMIER 

Peu  de  temps  après  la  passion  de  nostre  Saulveur  Jesu- 
christ,  il  fut  ung  Roy  de  la  petite  Bretaigne  nommé 
Garinter,  instruict  en  la  loy  de  vérité,  et  grandement 
décoré  de  bonnes  et  louables  vertuz,  qui  eut  d'une  noble 
dame  son  espouse,  deux  filles.  L'aisnée  (mariée  avec 
Languines  Roy  d'Escoce)  communéement  appellée  la 
Dame  de  la  Guirlande  :  Par  ce  que  le  Roy  son  mary,  pour 
la  beaulté  de  sescheveulx,  et  le  grand  plaisir  qu'il  prenoit 
à  les  veoir,  ne  les  luy  permettoit  couvrir,  sinon  avec  ung 
petit  cercle  ou  chapelet  de  fleurs.  De  ce  Roy  Languines 
et  d'elle,  furent  engendrez  Agraies,  et  Mabile,  desquelz 

Amadis  de  Gaule,  I.  i 

l'histoire  présente  fera  souvent  mention.  L'aultre  fille 
puisnée  de  ce  roy  Garinter,  nommée  Elisene  fut  trop 
plus  belle  que  son  aisnée.  Et  combien  qu'elle  eust  esté 
maintesfois  demandée  et  requise  en  mariage  de  plusieurs 

5  princes  et  grans  seigneurs  :  neantmoins  ne  luy  en  print 
(pour  lors)  aulcun  vouloir,  ains  par  sa  solitude,  et  saincte 
vie,  estoitcommunéement  appel lée  de  tous,  la  Dévote  per- 
due, considerans  [v°]  qu'à  personnaige  de  tel  estât,  douée 
de  si  excellente  beaulté,  et  sollicitée  par  si  grans  princes, 

jo  n'estoit  convenable  telle  religion.  Or  estant  ce  Roy  Garin- 
ter ancien,  pour  contenter  son  esprit,  prenoit  plaisir  à  la 
vénerie.  Dont  une  fois  entre  aultres,  luy  advint,  que 
ayant  faict  l'assemblée  près  d'une  sienne  ville,  nommée 
Alyma,  se  lança  ung  Cerf,  que  luy  mesmes  poursuyvit, 

I-,  silonguement  qu'il  s'esgara.  Parquoy  se  trouvant  de  gens 
et  de  chiens  habandonné,  se  recommandant  à  Dieu, 
commença  au  petit  pas  à  se  remettre  en  son  adresse,  et 
tant  traversa  de  costé  et  d'aultre,  que  par  fortune  (assez 
près  de  l'yssue  du  bois)  il  advisa   deux    Chevaliers  qui 

20  contre  ung  seul  combatoient.  Les  deux  furent  par  luy 
assez  tost  cogneuz,  car  ilz  estoient  ses  vassaulx,  desquelz 
maintesfois  on  luy  avoit  faict  plainctes,  mais  il  n'y  avoit 
peu  pourveoir,  tant  à  cause  de  la  grande  alliance  qu'ilz 
avoyent  au  pais,  que  pource  que  ordinairement  se  tenoient 

21  cachez  enceste  grande  forest.  Du  tiers  s'esbahissoit  qu'il 
povoit  estre.  Et  pour  l'heure  ne  se  voulut  tant  fier  à  la 
bonté  de  l'ung,  que  la  craincte  des  deux  luy  fut  ostée. 
Telement  qu'il  se  retira  quelque  peu  dedans  la  forest,  à 
ce  que  plus  asseuréement  il  veist  quelle  seroit  l'issue  de 

v>  ceste  meslée,  qui  fut  telle,  que  par  l'effort  de  ceseul  che- 
valier, les  deax  furent  v.iincuz  et  mors.  Ce  voyant  le 
Roy  saillit  du  bois.  Adonc  le  chevalier  qui  l'apperceut 
venir  seul,  luy    demanda  :  Quelle  contrée    (homme  de 

bien)  est  ceste  cy,  en  laquelle  les  chevaliers  errans  sont 
assailli/  par  telz  brigans  ?  Hâa  seigneur,  respondit  il,  ne 
vous  en  esbahissez,  car  en  ce  pais  (comme  aux  aultres) 
s'en   treuve  de  bons  et  maulvais.  Et  ceulx  qui  vous  ont 

)  maintenant  assailly,  ont  faict  aultres  infiniz  maulx  et 
oultraiges,  non  seulement  en  ce  bois,  oùilzavoient  cous- 
tume  de  eulx  retirer,  ains  en  plusieurs  et  divers  aultres 
lieux.  Mesmement  à  leur  seigneur  et  Roy  :  lequel  n'en 
a  peu  faire  justice,  par  ce  qu'ilz  estoient  aparentez  des 

10  meilleures  maisons  de  ce  Royaulme.  Et  où  pourrois-je 
trouver  le  Roy  duquel  vous  me  parlez  ?  dit  le  chevalier, 
car  je  suis  venu  le  chercher,  et  luy  apporte  nouvelles 
d'ung  sien  grand  amy.  Quoy  qu'il  en  doibve  advenir,  res- 
pondit  Garinter,  je  vous  en  diray  ce  que  j'en  sçay.  Sai- 

15  chez  certainement  que  je  suiscelluy  que  vous  demandez. 
A  ceste  parolle  le  chevalier  osta  l'armet,  et  meist  son 
escu  bas,  puis  le  courut  embrasser,  disant  soy  mesme 
estre  le  Roy  Perion  de  Gaule,  qui  des  long  temps  avoit 
désiré  le   cognoistre.  Grandement  furent  ces  deux  Roys 

20  esjouis  pour  s'estre  ainsi  par  fortune  cogneuz,  et  devi- 
sans  ensemble  de  plusieurs  propos  (eulx  retirans  en  la 
ville)  prindrent  la  route  du  bois,  où  ilz  pensoient  trou- 
ver les  veneurs,  mais  par  cas  fortuit  passa  au  devant 
d'eulx  à  l'heure  ungCerf  malmené  et  eschappé  des  toilles, 

25  après  lequel  les  deux  princes  se  mirent  à  course  de  che- 
val, espérant  le  tuer,  ce  que  aultrement  advint.  Car  en 
le  poursuyvant  (au  sortir  d'ung  fort  tailliz)  ung  Lyon 
eschauffé  les  devança,  qui  en  leur  présence,  s'en  saisit, 
puis  l'ayant  avec  ses  fors  ongles  mis  en  pièces,  tourna  son 

30  regard,  et  levant  l'une  des  [II]  pâtes  de  devant,  se  print 
à  rugir  contre  ces  deux  princes,  crollant  sa  jubé  comme 
s'il  les  eust  menassez.  Ce  que  vo3'ant  le  roy  Perion  dit 
en  riant  :  Maistre  lyon,  vous  ne  serez  pas  tant  goulu  que 

ne  nous  laissez  part  de  la  chasse.  Et  aussi  tost  se  met- 
tant à  pied  (pource  que  son  cheval  n'en  vouloit  appro- 
cher) print  l'espée  au  poing  et  l'escu  au  bras,  et  sans  ce 
que  les  criz   qu'après  luy  faisoit    le    Roy  Garinier  l'en 

5  sçeussent  destourner,  marcha  droict  au  Lyon,  lequel  pour 
deffendre  sa  proye,  aussi  tost  courut  au  Roy  qui  venoit 
vers  luv,  et  commença  entre  eulx  deux  une  nouvelle 
guerre  :  mais  le  Lyon  agile  feit  tant  qu'il  abatit  son 
homme  soubz   luy.  Ce  nonobstant,  le  Roy  eut  le  cueur 

10  si  bon,  que,  combien  qu'il  feust  en  tresgrand  péril  de  sa 
personne,  ne  s'esbahit  de  rien,  ains  s'esvertua  de  sorte 
qu'il  meit  son  espée  si  avant  au  ventre  de  la  besie,  qu'à 
l'instant  elle  tomba  morte  devant  luy.  Dequoy  le  Ro\- 
Garinter  devint    telement  esmerveillé,    qu'il  dit  en  soy 

i)  mesmes  :  vrayement  cestu}'  n'est  pas  à  tort  renommé 
l'ung  des  meilleurs  chevaliers  du  monde.  Et  sur  ces 
entrefaictes  se  rassembla  la  compaignie,  qui  pour  le 
retrouver  s'estoit  mise  en  queste  de  tous  costez.  Adonc 
fut  chargée  sur  deux  chevaulx  leur  venaison  et  prove  et 

2o  portée  en  la  ville.  Or  fut  incontinent  la  Royne  advertvc 
de  la  venue  du  Roy  Perion,  et  à  ceste  cause  feit  pour- 
veoir  promptement  à  tout  ce  qui  estoit  nécessaire,  pour 
bien  recueillir  et  festoyer  ung  tel  prince.  A  leur  arrivée 
trouvèrent  le  disner  prest,  et  les  tables  dressées  :  parquoy 

2;  après  les  reverances  et  bien  venues  faictes  d'une  part  et 
d'auitre,  s'assirent  les  deux  princes,  la  royne  pareillement, 
et  la  belle  Elisene  leur  fille.  Amour  adonc  estoit  en  embusce 
qui  par  long  temps  avoit  assailly  ceste  jeune  princesse 
sans  l'avoir  sçeu  vaincre  :  mais  il  la  veit  tant  au  des- 

30  couvert,  qu'à  l'heure  présente  la  peult  attaindre  si  au  vif, 
qu'il  s'en  feit  delà  en  avant  vainqueur:  Mesme  du  Roy 
Perion  qui  ne  pensoit  qu'à  son  honneste recueil,  lorsqu'il 
jecta  l'œil  sur  ma  dame  Elisene,  et  elle  sur  luy,  sique  par 

ce  regard,  la  chaste  et  saincte  vie  accoustumée  à  ceste 
princesse  n'eut  povoir  de  la  garantir,  qu'elle  ne  feust 
frappée  d'increable  et  extrême  amour  de  ce  jeune  Roy, 
et  au  semblable  luy  d'elle,   lequel  jusques  adonc,  avoit 

)  eu  le  cueur  franc  et  libre  :  et  sans  s'estre  submis  en  nul 
aultre  lieu.  Ainsi  se  trouvèrent  tous  deux  l'ung  pour 
l'aultre,  durant  le  disner,  en  une  estrange  et  par  trop 
grande  fantnsie,  tant  que  les  tables  turent  levées,  et  que 
la  Royne  se  voulut  retirer.  Parquoy  se  leva  Elisene  pour 

lo  la  suivre,  mais  ainsi  qu'elle  marcha  le  premier  pas,  luy 
tomba  ung  anneau  qu'elle  avoit  retiré  en  son  sein,  pour 
laver  ses  mains,  où  elle  l'avoit  oublié  à  l'occasion  de  ceste 
nouvelle  amour  qui  à  aultre  chose  la  faisoit  penser.  Or 
estoit   le   Roy  Perion  joygnant  elle,  lequel  luy  voulant 

'5  faire  cognoistre  l'envie  qu'il  avoit  d'estre  sien,  se  bais- 
sa aussi  tost  qu'elle  pour  le  lever,  et  si  apropos  se  ren- 
contrèrent leurs  mains,  que  le  roy  eut  moyen  de  luy  ser- 
rer les  doigz,  faignant  prendre  l'anneau.  Parquoy  ceste 
amoureuse  dame  commença  à  changer  couleur.  Et  toutes- 

-o  fois  par  ung  doulx  [v"]  reguard,  le  remercya  humblement. 
Haa,  dit-il,  madame,  ce  ne  sera  le  dernier  sei-vice  que 
i'espere  vous  faire,  car  tout  le  temps  de  ma  vie  sera 
employé  à  vous  obeyr.  Contraincte  tut  Elisene  (sans  luy 
rien  respondre)  suivre  la  Royne  sa  niere,  tant  altérée  et 

-)  surprise,  qu'elle  mesmes  presque  se  mescognoissoit.  Et 
de  sorte,  que  ne  povant  souffrir  ce  nouveau  feu 
d'amour  (qui  par  telle  véhémence  et  si  soubdain  avoit 
peu  vaincre  le  sien  chaste  et  ancien  propos)  ayant  la 
larme  à  l'œil,  et  l'angoisse  au  cueur,  vint  se  descouvrir  à 

?o  une  sienne  fidelle  damoyselle  nommée  Dariolette,  la 
priant  tres-instamment  la  conseiller,  comme  elle  pour- 
roit  honnestement  sçavoir  si  le  Roy  Perion  n'avoit  ail- 
leurs  son  amour,  et  si   cest   atîectionné  semblant  qu'il 

luy  avoit  monstre,  luy  pourroit  point  estrc  venu  de  la 
force  de  celluy  qu'elle  avoit  nouvellement  senty  en  son 
cueur.  La  damoyselle  espoventée  de  ceste  mutation  si 
soubdaine,  et  en  personne  tant  eslongnée  de  chose  sem- 

5  blable  (prenant  toutesfois  compassion  de  ses  pitoiables 
larmes)  luy  respondit  :  Je  voy  bien  madame,  que  selon 
l'extrême  passion,  dont  ce  tyrant  Amour  vous  tourmente, 
qu'il  n'a  laissé  en  vostre  jugement  lieu,  où  conseil  et 
raison  puissent  loger.   Et  pourtant,  suyvant  non  ce  que 

i<J  je  doy  pour  vostre  service,  mais  le  vouloir  que  j'ay  de 
vous  obeyr  et  servir,  je  feray  ce  que  me  commandez,  par 
le  moyen  plus  honneste,  que  mon  peu  de  discrétion,  et 
l'envie  grande  que  j'ay  de  vous  complaire,  le  sçaura  trou- 
ver.   Et    sans   aultre    propos   s'en    alla    Dariolette   à    la 

15  chambre  où  le  Roy  Perion  s'estoit  retiré,  à  l'huys  de  la- 
quelle trouva  son  escuyer,  qui  luy  portoit  aultres  habillc- 
mens  pour  vestir,  lesquelz  la  damoyselle  prist.  Car, 
disoit-elle,  il  fault  que  je  luy  face  ce  service,  et  vous  en 
allez  s'il  vous   plaist,  escuyer    mon  amy,  à  voz  aultres 

20  affaires.  L'escuyer  estimant  que  ce  feust  la  coustumc,  ne 
les  luy  refusa,  ains  les  luy  laissa  prendre  librement.  Par- 
quoy  entra  la  damoyselle  en  la  chambre,  où  elle  trouva 
le  roy  couché,  qui  l'apperceut  entrer  :  et  cognent  aussi 
tost,  que  c'estoit  celle  qu'il  avoit  veu  parler  à  Elisene  en 

25  plus  de  privaulté,  et  à  qui  miculs,  à  son  advis,  elle  se 
fioit,  estimant  c^ue  sans  luy  apporter  aulcun  remède  à  ses 
mortelles  passions,  n'estoit  venue  à  telle  heure  vers  luy. 
A  ceste  cause,  tout  en  tremblant  luy  dit  :  Que  demandez 
vous  ma  grand  amve  ?  Sire,   respondit  elle,  je  vous  veux 

90  bailler,  s'il  vous  plaist,  nouveaulx  vestemens.  J'aymerois 
trop  mieulx,  dit  le  Roy,  que  ce  feust  à  mon  cueur,  qui  de 
présent  est  dénué  et  dcspoillé  de  tout  plaisir.  En  quelle 
sorte  Sire?  respondit  la  damoyselle.  Par  ce,   dit  il,  que 

quand  j'arrivay  en  ce  pais,  j'estois  libre  de  toutes  passions, 
et  n'avois  doubte  seuUement,  que  des  adventures  qui 
peuvent  survenir  aux  chevaliers  errans.  Mais  maintenant, 
je  ne  sçay  en  quelle  sorte,  entrant  en  ceste  maison,  par 

5  l'une  de  vous  aultres  mes  dames,  ay  esté  navré  de  playe 
trop  mortelle,  à  laquelle  si  vous,  bonne  damoiselle,  me 
sçavez  donner  aulcun  remède,  la  recompense  en  seroit  si 
bonneque  vous  m'en  demeureriez  obligée.  Certes,  respon- 
dit  elle,  je  me  tiendrois  [III]  fort  heureuse  de  povoir  faire 

10  service  à  si  hault  personnaige,  et  bon  chevalier  que  vous 
estes,  si  je  sçavois  en  quoy.  Si  vous  me  promettez,  dit 
le  roy,  comme  loyalle  damoyselle,  ne  me  descouvrir,  si 
n'est  où  il  est  requis,  je  le  vous  diray.  Dictes  hardiment, 
respondit  la  Damoyselle,  car  par  moy  ne  sera  sceu  oultre 

15  vostre  gré.  Damoyselle  m'amye,  dit  il  adonc,  je  vous 
advise  que  en  telle  heure  je  reguarday  l'excellente  beaulté 
d'Elisene  vostre  maistresse,  que  je  suis  de  son  amour,  en 
trop  d'extrémité  tourmenté,  tellement  que  je  ne  me  puis 
excuser  de  la  mort,  si  de  brief  je  ne  treuve  allégement. 

20  Quand  Dariolette,  qui  sçavoit  intérieurement  le  vouloir 
de  la  princesse,  entendit  celluy  du  Roy,  elle  luy  respon- 
dit :  Sire,  si  vous  me  voulez  asseurer  en  foy  de  Roy,  qui 
en  toutes  choses  doit  devant  tous  estre  véritable,  ainsi 
que  personne  plus  obligée  à  la  vertu,  et  comme  cheva- 

25  lier  loyal,  qui  avez  tant  souffert  pour  maintenir  loyaulté 
et  droicture,  de  prendre  à  femme  madame  Elisenne 
quand  le  temps  le  requerra,  je  la  vous  mettray  de  brief 
en  lieu,  auquel  non  seulement  vostre  cueur  sera  satis- 
faict,  mais  le  sien  mesmes,  qui  est,  peult  estre,  autant  ou 

jo  plus  que  le  vostre,  en  soucy  et  douleur,  de  l'angoisse 
nouvelle,  qu'elle  a  reccu  par  mesme  moyen.  Mais  Sire, 
si  vous  ne  faictes  ce  que  je  vous  dis,  ny  vous  ne  la  re- 
couvrerez,   ny   n'auray  plus  cause   de   croyre  que  voz 

parolles  soyent  de  vray  et  loyal  cueur,  quelque  chose  que 
vous  dictes.  Le  rov,  auquel  desja  amour  avoit  ravy  la 
liberté,  pour  l'unir  à  Elisene  (affin  qu'il  en  sortist  après 
le  bien,  et  grand   fruict  qu'il  en  advint,  ainsi  qu'il  vous 

5  sera  recité)  print  son  espée,  qui  estoit  joignant  luy,  et 
mettant  la  main  dextre  dessus  la  croix,  dit  ces  parolles  :  Je 
jure  en  ceste  croiz,  et  sur  l'espée,  avec  laquelle  j'ay  receu 
l'ordre  de  chevalerie,  de  faire  ce  que  vous,  Damoyselle, 
me  demandez,  toutesfois  et  quantes  que  par  vostre  mais- 

lo  tresse  Elisene  sera  advisé.  Or  maintenant,  respondit 
Dariolette,  resjouissez  vous,  car  j'accompliray  aussi  ce 
que  je  vous  ay  promis.  Et  à  l'instant  s'en  retourna  vers 
la  princesse,  à  laquelle  elle  declaira  ce  qu'elle  avoit  con- 
clud  avec  le  roy  Perion.  Dequoy  l'amoureuse  dame  fut  si 

15  aise,  qu'elle  en  perdoit  toute  contenance,  car  incessam- 
ment embrassoit  Dariolette,  luy  demandant  :  Ma  grande 
amye,  quand  viendra  l'heure  que  je  tiendray  entre  mes 
bras  ce  mien  seigneur  que  vous  m'avez  donné  ?  Je  le 
vous  diray,  respondit  la   Damoyselle,  vous  sçavez  qu'en 

20  la  chambre  où  le  Roy  Perion  est  retiré,  y  a  ung  huys  du 
costé  du  jardin,  par  lequel  vostre  père  sort  quelque  fois 
pour  s'en  aller  recréer,  qui  à  présent  est  caché  de  la  tapis- 
serie, mais  j'en  ay  la  clef.  Parquoy  sur  la  nuict  quand 
ceulx  de  céans  reposeront,  nous   pourrons  facilement  y 

25  entrer  sans  estre  de  nul  apperceuz.  Et  venant  l'heure  qu'il 
faudra  vous  retirer,  je  vous  yray  appcller.  Quand  Elisene 
entendit  ce  moyen,  elle  s'en  contenta  grandement,  ce 
neantmoins  en  souspirant  luy  dit  :  Helas  ma  fidèle  amye, 
comme  y  pourrons  nous  parvenir,  veu  que  le  Roy  mon 

î<^  père  se  délibère  coucher  avec  le  roy  Perion  ?  Et  s'il  s'en 
appercevoii,  nous  serions  en  trop  grand  danger.  [v°]  Remet- 
tez à  moy  ceste  doubte,  respondit  Darioktte,  car  j'y  pour- 
voyray  aisément.  Et  pour  l'heure  meirent  fin  à  ce  propos. 

pouice  que  l'on  vouloit  couvrir  pour  le  soupper.  Et 
tout  ainsi  que  le  festoyement  avoit  esté  commencé  des 
le  matin,  tout  le  jour  se  continua,  tant  que  les  tables 
furent  levées,  et  que  chascun  se  voulut  aller  reposer.  Or 

5  ung  peu  devant,  Dariolette  s'adressa  à  l'Escuyer  du  roy 
Perion,  auquel  elle  dit  :  Escuyer  mon  amy,  je  vous  prie 
me  dire,  en  bonne  foy,  si  vous  estes  gentilhomme.  Pour- 
quoy,  respondit  l'escuyer.  Je  le  vous  diray,  dit  la  Damoy- 
selle,  pource   que   je  désire  sçavoir  de  vous  une  chose, 

lo  que  je  vous  prie,  par  la  foy  que  debvez  à  Dieu  et  au  Roy 
vostre  maistre,  ne  me  taire.  Par  saincte  Marie,  respondit 
il,  je  vous  diray  tout  ce  qu'il  vous  plaira,  pourveu  qu'il  ne 
porte  dommaige  à  mon  seigneur.  Cela,  dit  la  damoy- 
selle,  vous  accorderay  je  bien,  car  je  ne  vouldrois  vous 

I)  demander  chose  qui  luy  donnast  ennuy,  et  aussi  auriez 
vous  peu  de  raison  de  me  la  dire.  Mais  je  désire  sçavoir, 
qui  est  (par  vostre  foy)  la  dame  qu'il  ayme  plus  perfaicte- 
ment.  Le  Roy  mon  maistre,  respondit  l'escuyer,  les  aymc 
toutes  en  gênerai,  et  vous  asseure  n'en  cognoi^tre  nulle  à 

^o  qui  il  porte  l'affection  de  la  sorte  que  vous  dites.  Et  sur 
ces  entrefaictes  survint  le  roy  Garinter,  lequel  voyant 
Dariolette  tenir  propos  à  l'escuyer  du  roy  Perion,  luy 
demanda  qu'elle  avoit  affaire  à  ce  gentil  homme.  Sire, 
respondit-elle,    il  me  disoit  que   le  Roy  son  maistre  a 

^5  accoustumé  de  dormir  seul,  et  à  ce  que  je  voy  il  n'ayme 
compaignie.  Qiiand  Garinter  l'entendit,  il  vint  aussi  tost 
au  Roy  Perion,  et  luy  dit  :  Mon  frère,  il  m'est  survenu 
quelques  affaires,  et  aussi  j'ay  apris  de  me  lever  à  l'heure 
de  matines,  qui  m'a  faict  penser  que  (pour  ne  vous  faire 

>o  ennuy)  le  meilleur  sera,  que  je  vous  faulce  compaignie 
pour  le  coucher.  Monsieur,  respondit  le  roy  Perion,  faites 
tout  ainsi  qu'il  vous  plaira.  Geste  response  sembla  au  roy 
Garinter  conforme  à  ce  que  luy  avoit  dit  la  damoyselle, 

parquoy  manda  aussi  tost  que  l'on  ostast  son  lict  de  la 
chambre  du  roy  Perion.  Q.uand  Dariolette  ouyt  ce  com- 
mandement, elle  pensa  bien  que  de  mieulx  en  mieulx  se 
porteroient  ses   affaires,  et  partant  retourna  à  Elisene  et 

5  luy  recita  tout  ce  qu'il  s'estoit  passé  entre  les  Roys.  En 
bonne  foy,  respondit  elle,  je  croy  maintenant  que  puis 
que  Dieu  donne  si  bon  commencement  en  nostre  entre- 
prinse,  que  ce  qui  semble  à  présent  grand  péché,  redon- 
dera  cy  après  en  son  service.  Mais  dites  moy  que  nous 

T»  ferons,  car  la  grand  joye  que  j'ay,  m'oste  la  plus  saine 
partie  de  mon  jugement.  Ma  dame,  respondit  Dariolette, 
exécutons  ceste  nuyct  ce  qu'avons  délibéré,  puis  que  la 
porte  que  vous  sçavez  est  certainement  ouverte.  A  moy 
ne   tienne,   dit   Elisene,  et  à  vous   seule  j'en  remetz  la 

ï5  charge  pour  y  pourveoir  quand  l'heure  le  permettra.  Et 
ainsi  demeurèrent  attendans  saison  propice. 

[IIII]  Comme  l'infante  Elisene  et  sa  Damoyselle  Dario- 
lette s'en  ALLERENT  EN  LA  CHAMBRE  OU  LE  Roy  PeRION 
ESTOIT  COUCHÉ. 

ao  CHAPITRE    II 

Venu  le  temps  que  chascun  plus  communéenient 
prend  repos,  Dariolette  qui  pour  le  contentement  de  sa 
maistresse  avoit  faict  diligence  extrême,  vint  luy  dire  : 
Madame,  il  est  saison  de  parachever  nostre  entreprise, 
25  allons  s'il  vous  plaist.  Quand  Elisene  l'entendit,  croyez 
qu'elle  ne  donna  occasion  d'estre  reprise  de  paresse,  ains 
se  leva  hastivement,  et  sans  tarder  jecta  seulement  ung 
manteau  sur  ses  espaules,  et  se  mist  à  chemin,  puis 
entrèrent  elles  deux  au  jardin.  Le  temps  estoit  lors  gra- 

cieux  et  serein,  la  lune  belle  et  luysante,  qui  donnoit 
clarté  aux  deux  damoyselles.  Mais  certes  l'une  avoit  plus 
d'occasion  d'estre  contente  que  l'aultre,  qui  eust  tresvo- 
lunliers  pris  ce  bien,  ou  ung  semblable  pour  elle  mesme, 

5  si  elle  en  eust  eu  moyen,  et  tant  en  donnoit  de  cognois- 
sance,  que  Elisene  voyoit  bien,  qu'il  n'y  avoit  faulte  que 
de  exécuteur  pour  y  satisfaire,  car  ceste  Dariolette,  sen- 
tant en  son  esperit  l'ayse  prochain,  que  debvoit  recevoir 
celle,    qu'elle   conduisoit,   ne  se    povoit    tenir    de    luy 

10  pianier,  puis  les  tetins,  puis  les  cuysses  et  quelque  chose 
d'advantaige,  et  de  trop  véhémente  ardeur  souspiroit 
souvent,  tout  ainsi  que  si  elle  eust  deu  participer  à  ce 
bien  futur  de  la  princesse  Elisene,  à  laquelle  elle  disoit  : 
Helas  madame,  que  heureulx   est  le  prince,  par   lequel 

1)  vous  recevrez  ceste  nuict  tant  de  plaisir.  [v°]  Vous  dites 
vray,  respondit  Elisene.  Mais  quoy,  ne  vous  semble  il  que 
la  fortune  me  soit  autant  favorable  qu'à  luy?  car  si  je 
suis  belle,  n'est  il  l'un  des  plus  parfaictz  que  l'on  sçache, 
soit  de  personne,   bonne    grâce,    ou    hardiesse  ?   croyez 

20  Dariolette  mamye,  que  je  me  sens  si  heureuse,  que  je 
croy  qu'il  seroit  impossible  de  plus,  et  pour  dieu  hastons 
nous,  je  vous  en  prie.  Ceste  parole  disoit  elle  de  telle 
affection,  qu'elle  trembloit  comme  la  petite  fueille  sur  le 
hault  arbre.    Et  ainsi  qu'elle  achevoit  ce  propos,  arri- 

2)  verent  à  la  porte  de  la  chambre  011  estoit  couché  le  Roy 
Perion,  lequel  (tant  pour  l'estrangeté  de  ceste  nouvelle 
flamme  amoureuse,  que  pour  l'espérance  où  l'avoit  mis 
Diriolette)  n'avoit  encores  aucunement  reposé.  Toutes- 
fois,  à  l'heure,  aggravé  de  travail  et  de  sommeil  vaincu, 

30  comnençoit,  ainsi  que  l'on  ouvroit  l'huis,  à  sommeiller: 
et  songeoit,  que  l'on  entroit  en  sa  chambre  par  une  faulse 
porte,  sans  cognoistre  qui  ce  fust,  mais  il  se  sentoit 
mettre  les  mains  dans  ses  costez,  et  arracher  son  cueur, 

puis  en  sa  présence  le  voyoit  jecter  dans  la  rivière,  et 
disoit  le  roy  :  Pourquoy  faictes  vous  telle  cruaulté?  Ce 
n'est  rien  de  cecy,  respondoit  celluy  qui  le  mal  faisoit  : 
car   il    vous  en   demeurera  encores  ung  aultre,    que  je 

5  vous  osteray  oultre  mon  gré.  De  grand  frayeur  s'esveilla 
en  sursault,  et  se  recommandant  à  Dieu,  feist  le  signe 
delà  croix.  Desja  avoient  les  Damoyselles  ouvert  l'huis 
ei  entroient  dans  la  chambre,  pourquoy  il  entendit  le 
bruict,  et  eut  lors  souspeçon   de   trahison,  mesmement 

»'J  pour  le  songe  qu'il  avoit  songé,  et  levant  la  teste,  apper- 
ceut  entre  les  courtines  la  porte  ouverte,  de  laquelle  il 
ne  sçavoit  riens,  puis  à  la  clarté  de  la  lune,  entrevit 
l'ombre  des  Damoyselles  qui  estoient  entrées.  Et  à  ceste 
cause,   d'efFroy  saillit   du   lict,  print  son  espée,    et   s'en 

i>  alla  au  lieu  où  il  les  avoit  entrevcues.  Mais  quand  Dario- 
lette  le  veit  si  effroyé,  elle  parla,  disant  :  Q.uc  sera  cecy, 
Sire?  tirez  vous  les  armes  contre  nous  qui  sommes  envers 
vous  de  si  petite  deffense?  Le  Rov  qui  aussi  tost  les 
cogneut,  mesmes  Elisene  que  tant  il  desiroit,    jecta   ce 

'^  qu'il  tenoit  contre  terre,  et  d'ung  manteau  qui  assez  près 
de  luy  estoit,  se  couvrit  soubdainement.  Lors  de  grande 
affection  vint  vers  elle,  que  mieulx  que  soy  mesme  il 
aymoit,  laquelle  il  baise,  embrasse,  caresse,  et  faict  si 
bon  visaige,    que  rien  plus.   Ce  que  voyant  Dariolette, 

->  jalouse  et  ennuieuse  de  ce  bien,  dit  à  Elisene  :  Or  estes 
vous  quasi  contente,  car  à  ce  que  je  puis  juger,  combien 
que  jusquesicy  vous  vous  soyez  deffendue  de  plusieurs, 
et  luy  au  semblable  à  maintes  ait  resisié,  toutesfois  pour 
le  présent,  l'ung  ne  l'aultre  n'avez  la  force  ou  moyen  de 

i<^  vous  sçavoir  garentir  ne  deffendre.  Et  ce  disant,  regar- 
doit  de  tous  costez  en  quelle  part  le  Roy  avoit  jecté  son 
espée,  de  laquelle  elle  se  saisit,  pour  tesmoing  du  ser- 
ment et  promesse  qu'il  avoit  faict,  sur  le  mariage   futur 


DE     AMADIS     DE     GAULE  IJ 

d'Elisene  et  de  luy.  Puis  tirant  l'huis  après  elle,  entra  au 
jardin,  et  demeura  le  Roy  seul,  avec  s'amye.  Laquelle 
(après  plusieurs  amoureulx  embrassemens,  infinité  de 
baisers,  et  exécution  de  jouissance)  il   contemploit,    et 

5  bien  luy  fut  advis  que  toute  la  beaulté  du  [V]  monde 
estoit  en  elle,  se  reputant  au  demeurant  plus  que  trop 
heureux,  de  ce  que  Dieu  l'avoit  conduit  à  ung  tel  ayse, 
et  bonne  adventure.  Voilà  comment  il  en  print  en  ceste 
princesse,  qui   par   si   long  temps,  en    sa  fleur  et   plus 

II'  grande  jeunesse,  requise  de  tantdehaiilx  princes  et  grans 
seigneurs  s'estoit  deffendue,  pour  demourer  en  liberté  de 
pucelle,  en  moins  de  temps  que  d'ung  seul  jour,  et  à 
l'heure  que  sa  fantaisie  estoit,  ce  luy  sembloit,  de  cecy 
plus  esloignée,   Amour  rompant    les   fors    liens    de   sa 

i;  saincte  et  chaste  vie,  luy  feit  soubdain  muer  propos,  la 
rendant  peu  après  de  belle  fille,  tresbelle  femme,  servant 
d'exemple  à  plusieurs  aultres,  lesquelles  (présumant  reti- 
rer leurs  pensées  de  choses  mondaines)  desprisent  la 
grand  beaulté,  dont  nature  les  a  douées,  et  ceste  tendre 

20  jeunesse  qui  lesfaict  ignorer  les  plaisirs  et  délices  qui  sont 
en  la  maison  de  leurs  parens,  se  rendent  en  religions 
pauvres,  ofFrans  en  toute  subjection  leurs  libres  voluntez, 
esperans  passer  le  temps,  et  à  force  rompre  leur  naturel. 
Certes,  celles  qui  sont  appellées  à  telle  vie  contempla- 

25  tive  par  l'efFect  du  sainct  esperit  sont  et  se  doivent  tenir 
pour  bien  heureuses.  Mais  peu  en  y  a,  et  trop  qui  se 
repentent  d'avoir  si  légèrement,  ou  peult  estre,  sans  sça- 
voir  ce  que  c'est  entreprins  chose  si  mal  aisée  à  forcer. 
Et  non  sans  cause  ay  je  faict  ce  petit  discours,   c'est  afïin 

3"  qu'il  ne  leur  advienne  comme  il  feit  à  ceste  princesse 
Elisene,  laquelle  meit  peine  si  longuement  à  se  cuider 
contregarder  :  ce  neantmoins  en  ung  seul  moment,  voyant 
la  beaulté  et  bonne  grâce  du  Roy  Perion,  mua  son  vou- 

loir,  de  telle  sorte,  que  sans  l'advis  et  discrétion  de 
Dariolette,  qui  voulut  couvrir  l'honneur  de  sa  maistresse, 
soubz  le  manteau  de  mariaige,  croyez  qu'elle  estoit  au 
point  de  tomber  en   la  plus  grande  et  basse   part  de  son 

5  deshonneur,  ainsi  qu'il  est  advenu  à  beaucoup  d'aultres. 
Or  doncques,  ayant  ces  deux  amans  la  joyssance  l'ung 
de  l'aultre,  Elisene  demanda  au  Roy,  si  son  parlement 
seroit  de  brief.  Pourquoy,  madame,  le  demandez  vous? 
dist  Perion,  Pource,  respondit  elle,  que  ceste  heureuse 

îo  fortune,  qui  a  sçeu  mettre  repos  par  si  grand  contente- 
ment à  noz  affectionnez  désirs,  me  menasse  desja  do 
l'extrême  angoisse  et  tristesse,  que  par  ceste  vostre 
absence  je  recevray,  et  crains  qu'elle  me  cause  plus  tost 
une  prompte  mort  que  bien  longue  vie.  N'ayez,   dit  le 

'S  Roy,  craincte  de  cela,  car  encores  que  mon  corps  se 
sépare  de  votre  présence,  mon  cueur  demeurera  à 
jamais  avec  le  vostre,  qui  à  tous  deux  donnera  effort,  à 
vous  de  souffrir,  et  à  moy  de  tost  retourner.  Ainsi  devi- 
sant les  deux  nouveaulx  amans,   pas  ne  leur  cnnuyoit  : 

20  quand  celle  qui  avoit  esté  moyen  de  les  assembler, 
(voyant  qu'il  estoit  temps  de  faire  lever  Elisene,  qui  en 
cest  aise  se  pourroit  oublier  entre  les  bras  de  son  amy) 
survint  en  la  chambre,  et  dit  assez  hault  :  Madame,  je 
sçay  qu'aultresfois    vous    avez  eu  ma    compaignie  plus 

2)  aggreable,  que  non  pas  maintenant,  mais  si  vous  fault  il 
lever,  et  nous  en  aller,  car  l'heure  nous  presse.  Quand  le 
Roy  l'entendit,  sçachant  que  force  estoit  d'ainsi  le  faire, 
dit  en  riant  à  Dario[i^'']Iette  qu'elle  sortist  au  jardin,  et 
regardast  à  son  advis,  si  le  temps  estoit  couvert  ou  non, 

30  et  ce  pendant  print  pour  ceste  fois  le  congé  amoureux, 
avec  ung  plaisir  tant  réciproque,  que  vous  qui  aymez 
povez  penser.  Puis  baisant  s'amye,  luy  dit  :  Je  vous 
asseure  madame,  que  je  feraypour  l'amour  de  vous,  plus 

de  séjour  par  deçà  que  ne  pensez,  pourtant  je  vous 
supplie  n'oublier  le  retour  en  ce  lieu.  Lors  se  leva  Elisene, 
et  luy  donnant  le  bon  jour  se  retira  en  sa  chambre  avec 
Dariolette,  laissant  le  Roy  seul,  en  grand  contentement 

)  de  sa  nouvelle  accointance,  neantmoins  espoventé  du 
songe  qu'avez  entendu.  Et  pour  en  sçavoir  la  signifiance, 
le  désir  luy  augmenta  de  retourner  en  ses  pays,  où  pour 
lors  se  trouvoient  assez  de  Philosophes,  qui  se  cognois- 
soient  en  telle  science  :  et  luy  mesmes  aultresfois  yavoit 

10  pris  tant  de  plaisir  qu'il  s'y  entendoit  quelque  peu. 
Toutesfois  séjourna  dix  jours  avec  le  Roy  Garinter  depuis 
la  jouyssance  d'Elisene  :  laquelle  ne  failloit  toutes  les 
nuictz  à  retourner  au  lieu  où  elle  s'estoit  si  bien  trouvée 
la  première  nuict.  Et   les  dix   jours  passez,   se  délibéra 

15  (forçant  sa  volunté  :  et  nonobstant  les  larmes  et  prières 
d'Elisene,  qui  ne  furent  que  trop  excessives)  s'en  partir, 
et  de  faict  print  congé  de  la  court  :  mais  ainsi  qu'il  vou- 
loit  monter  à  cheval,  il  s'apperceut  qu'il  n'avoit  point  sa 
bonne  espée,    dont  il  fut  trop  desplaisant  :  pource  que 

20  c'estolt  l'une  des  meilleures  et  des  plus  belles  du  monde. 
Ce  nonobstant  il  ne  l'osa  demander  :  craignant  que  les 
amours  d'Elisene,  et  de  luy  fussent  à  ceste  cause  descou- 
vertes, ou  que  le  Roy  se  faschast  contre  ceulx  qui  l'avoient 
servy  en  la  chambre.  Ainsi  print  son  chemin  en  Gaule  : 

25  combien  qu'avant  son  partement  la  damoyselle  Dario- 
lette feust  venue  le  supplier  avoir  souvenance  de  l'ennuy 
grand,  en  quoy  il  laissoit  son  Elisene  :  et  de  la  promesse 
qu'il  luy  avoit  faicte.  Helas  ma  grand  amye,  dit  le  Roy, 
je  vous  prie  l'asseurer  de  ma  part  qu'il  n'y  aura  fauhe, 

30  et  que  de  brief  je  la  verray.  Ce  pendant  je  la  vous  recom- 
mande, comme  mon  propre  cueur.  Puis  tira  de  son 
doigtun  anneau,  semblable  à  ungaultrequiluydemouroit  : 
et  l'envoya  à  ceste  amante  désolée,  la  priant  que  pour 

Tamour  de  luy  elle  le  portast.  Las  ce  nouveau  présent  ne 
peut  amoindrir  sa  grande  tristesse,  ains  plustost  l'augmenta 
tellement  que  si  elle  n'eustesté  réconfortée  par  Dariolette, 
sans  double  elle  fut  trespassée  :  Mais  si  bien  la  persuada 

5  de  prendre  espérance,  luy  présentant  devant  les  yeulx  les 
dangers  occurens,  qu'elle  se  revint  ung  peu,  et  apprit  de 
là  en  avant  àmieux  dissimuler  :  jusques  au  temps  qu'elle  se 
sentit  grosse  d'enfant,  et  à  ceste  occasion,  perdit  non  seu- 
lement legoustdela  viande,  mais  aussi  le  plaisir  du  repos, 

it>  et  la  couleur  belle  de  sonvisaige.  Adonc  se  présentèrent 
nouvelles  douleurs,  et  plus  grans  soulciz.  Adonc  au  plus 
hault  degré  de  malheur,  fut  la  tristesse  assise,  et  à  bon 
droict  :  Car  en  ce  temps  estoit  loy  inviolable,  que  toute 
femme  ou  fille  (de  quelque  qualité,  ou  estât  qu'elle  feust) 

I)  forfaisant  en  telle  manière,  ne  povoit  s'excuser  de  [VI] 
la  mort.  Ceste  fascheuse  et  cruelle  coustumc  dura  jusques 
à  la  venue  du  vertueux  Roy  Artus,  le  meilleur  prince  qui 
régna  oncques  en  son  pays  :  lequel  la  revocqua  au 
temps  qu'il  tua  en  bataille,  devant  les  portes  de  Paris  le 

2"  Floian  :  Mais  beaucoup  d'aultres  Roys  furent  entre  luy, 
et  Garinter,  qui  la  maintindrent,  et  pour  ceste  cause  la 
dolente  dame  n'eustlors  esté  absoulte  de  son  ignorance  : 
Combien  que  veu  les  paroUes  de  futur  jurées  et  promises 
par  le  Roy  Pcrion  sur  son  espée.  Dieu  n'y  povoit  estre 

-5  aulcunement  offensé  :  ce  nonobstant  elle  n'eust  sçeu 
excuser  sa  coulpe  envers  le  monde,  pource  qu'il  avoit 
esté  faict  secrcttement  comme  vous  l'avez  entendu.  Voila 
l'ennuy  auquel  le  Roy  Perion  avoit  laissé  son  Elisenne  : 
laquelle  le  luy  eust  volunticrs  faict  entendre,  s'il  luy  eust 

>"  semblé  possible.  Ce  que  non  :  car  elle  cognoissoit  la 
promptitude  de  ce  jeune  Roy,  qui  ne  prenoit  repos  en 
quelque  lieu  que  ce  fust  :  et  n'estoit  son  cueur  satis- 
tàict  sinon  lors  qu'il  suyvoit  les  armes  :  et  cherchoit  les 

adventures  estranges  et  hazardeuses.  Et  pourtant  il  eust 
esté  difficile  à  trouver.  Ainsi  désespérée  de  ce  secours, 
n'esperoit  nul  remède  à  sa  vie,  à  laquelle  elle  n'avoit 
tant  de  regret,  qu'à  perdre  de  veue  son  vray  amy  et  seul 
seigneur.  Mais  à  l'heure,  ce  grand  et  puissant  fabricateur 
de  toutes  choses,  par  la  permission  duquel  ce  faict  se 
conduisoit  pour  son  service,  meit  tel  effort  et  conseil  en 
Dariolette,  qu'elle  seule  peut  remédier  à  toutes  ces  choses 
occurentes,  ainsi   que  maintenant    vous  entendrez.  Il  y 

10  avoit  au  Palais  de  ce  Roy  Garinter  une  chambre  voultée 
séparée  des  aultres,  assez  près  de  laquelle  passoit  une 
rivière,  où  l'on  povoit  descendre  aiséement,  par  ung 
petit  huys  de  fer.  Geste  chambre  fut  (du  conseil  de 
Dariolette)  demandée  par  Elisenne    au   Roy  son    père, 

I-,  tant,  disoit  elle,  pour  son  aise,  que  pour  mieulx  mainte- 
nir la  vie  solitaire  de  long  temps  par  elle  accoustumée  : 
Et  pour  toute  compaignie,  vouloit  seulement  Dariolette  : 
laquelle,  comme  avez  entendu,  sçavoit  l'occasion  de  ses 
doléances  et  ennuyz.  Geste  requeste  luy  fut  octroyée  assez 

20  légèrement,  estimant  le  Roy  l'intention  de  sa  fîlle  estre 
telle  qu'elle  faignoit:  et  à  ceste  cause,  fut  la  clef  de  l'huis 
de  fer  baillée  à  Dariolette,  pour  l'ouvrir  quand  il  plaisoit 
à  Elisene  s'aller  recréer  sur  l'eaue.  Par  ce  moyen,  eut 
elle  lieu   propre  à  son  affaire,  et   demeura  avec  plus  de 

2i  repos  et  asseurance  qu'au  paravant  :  car  bien  luy  estoit 
advis,  qu'en  ceste  part  mieulx  qu'en  une  aultre,  povoit 
estre  pourveu  à  son  mal  sans  nul  danger.  Parquoy  ung 
jour  elle  là  estant  seule  avec  sa  damoyselle,  se  meit  en 
propos,  et  demanda  conseil,  qu'elle  feroit  du  fruict  que 

}o  Dieu  luy  envoyoit.  Quoy  ?  respondit  Dariolette  :  il  fault 
qu'il  seufFre  pour  vous  rachepter.  Ha  a  mère  pucelle,  dit 
Elisene,  comme  pourrois  je  consentir  à  la  mort  de  la 
créature  engendrée  en  moy  par  la  personne  du  monde 

que  i'ayme  le  plus  ?  Ne  vous  chaille,  rcspondit  la  damoy- 
selle.  Car  s'il  vous  failloit  mourir,  l'on  ne  le  laisseroit 
après  vivre.  Certes,  dit  Elisene,  encores  que  je  meure 
comme  coulpa[i'o]ble,  si  n'esse  raison  que  le  petit  inno- 

5  cent  en  seuffre.  Laissons  à  présent  telz  propos,  respon- 
dit  Dariolette,  veu  que  ce  seroit  grand  foUye,  bazar- 
der la  salvation  d'une  chose  :  laquelle  seroit  cy  après 
entièrement  cause  de  la  perdition  de  vous,  et  de  vostre 
amy  :  et  qu'ainsi  soit,  vous  sçavez  bien,  que  si  vous  estes 

lo  descouverte,  vous  mourrez,  et  l'enfant  ne  vivra,  et  que 
vous  mourant,  ne  pourra  plus  vivre  celluy  qui  tant  vous 
ayme  :  ainsi  vous  seule  serez  cause  de  la  mort  de  tous 
trois.  Mais  au  contraire  si  évitez  ce  péril,  ung  temps 
viendra,  que  vous  pourrez  avoir  ensemble  assez  d'aulires 

7?  enfans,  qui  vous  feront  oublier  l'affection  que  portez  à 
ce  premier.  Et  comme  ceste  damoyselle  feust  de  Dieu 
inspirée,  voulut  devant  l'inconvénient  pourvoir  au 
remède,  qui  fut  de  telle  sorte,  qu'elle  se  saisit  de  quatre 
petis  aiz,  autant  larges  comme  il  estoit  de  nécessité,  pour 

20  faire  ung  coffre  propre  pour  y  coucher  ung  enfant,  avec 
ses  langes  :  et  Tespée  qu'elle  avoit.  Puis  feit  apporter  du 
cvment  pour  joindre  et  lyer  ensemble  ce  bois,  à  ce  que 
l'eaue  n'y  peust  entrer  en  aulcune  manière  que  ce  feust. 
Ce  faict  et  approprié,  le   meit  soubz  son    lict  :   sans  en 

7)  dtclairer  aulcune  chose  à  Elisene,  jusques  à  ce  que  le 
temps  de  l'enfantement  s'approcha.  Et  lors  Dariolette 
luy  dit  :  Madame  que  diriez  vous  pourquoy  ce  petit 
coffre  ayt  esté  faict  ?  Je  ne  scay  en  bonne  foy,  res- 
pondit    elle.     Ce  sera    pour    nous  en   servir  quanJ  en 

30  aurons  besoing,  dit  la  damoyselle.  Certes  respondit 
Elisene  (en  larmoyant)  je  ne  me  soucye  beaucoup  de 
chosL-  qu'il  advienne  :  Car  je  me  sens  trop  prochaine  de 
la  perte  de  mon  bien  et  de  toute  ma  joye.  Et  delà  ne 

tarda  gueres,  que  la  jeune  princesses  fut  aux  grandes 
angoisses  du  mal  d'enfant,  sentant  ung  travail  non  accous- 
tumé,  et  à  elle  trop  estrange  :  dont  fut  mis  son  cueur 
en  grande  perplexité,  et  amertume.    Et  toutesfois,  pour 

5  passion  qu'elle  endurast,  la  pauvrette  n'osoit  aultre  chose 
faire  que  se  taire,  de  paour  d'estre  entendue.  Ainsi  se 
redoubloit  son  martire,  quand  le  Seigneur  tout  puissant 
voulut  que  sans  le  danger  de  sa  personne  elle  se  delivrast 
d'ung  beau  filz,  que  receupt  la   damoyselle  :    Et  ainsi 

10  qu'elle  le  tenoit  il  luy  sembla  tant  bien  formé  que  mer- 
veilles :  et  l'eust  estimé  heureux,  n'estoit  son  infortune, 
laquelle  Dariolette  fut  contrainte  à  l'heure  mesme  advan- 
cer,  pour  la  rédemption  de  la  triste  mère  :  ce  qu'elle  ne 
différa.  Mais  tout  ainsi  que  paravant  avoit  conclud,  enve- 

I)  loppa  l'enfant  en  riches  draps  :  puis  l'apporta  à  Elisene, 
avec  le  coffret,  dont  avez  ouy  parler  :  Et  quand  la  bonne 
dame  le  veid,  elle  demanda  à  Dariolette  qu'elle  en  feroit. 
Madame,  respondit  elle,  il  sera  mis  cy  dedans,  puis  je 
le  lanceray  en   i'eaue  :   et  s'il   plaist  à   Dieu,  il   pourra 

20  eschapper,  et  vivre.  Helas,  dit  Elisene,  mon  enfant  petit, 
combien  grande  et  ennuyeuse  m'est  vostre  destinée.  Ce 
pendant  Dariolette  prit  ancre  et  parchemin,  et  escrivit 
ces  paroUes  :  Cestuy  est  Amadis  sans  temps,  filz  de  Roy, 
et  sans  temps  disoit  elle,  pource  qu'elle  estimoit,  qu'en 

25  brief  il  seroit  mort.  Ce  nom  d'Amadis  estoit  en  ce  pais  là 
fort  [VII]  révéré,  à  l'occasion  d'ung  sainct,  à  qui  elle 
l'avoit  recommandé.  La  lettre  escripte  et  ployée,  fut  cou- 
verte et  bien  enveloppée  de  cire  :  et  puis  attachée  à  ung 
cordon,  et  mise  au  col  de  ce  petit  garsonnet,  avec  l'an- 

30  neau  que  le  Roy  Perion  envoya  à  Elisene  quand  il  voulut 
partir.  Cela  ainsi  ordonné,  Dariolette  vint  à  la  dolente 
mère,  et  luy  prit  son  enfant  :  puis  en  sa  présence  fut  mis 
et  couché  dedans  ce  coffret,  et  joignant  de  luy  l'espée  du 

Roy  son  père  :  laquelle  il  jecta  à  terre  la  première  nuict 
qu'il  coucha  avec  Elisene,  comme  il  a  esté  cy  devant 
recité  :  et  aussi  l'occasion,  pour  laquelle  ceste  damoyselle 
Tavoit  si  bien  gardée.  Toutes  ces  choses  ainsi  achevées, 

5  fut  le  coffret  mis  et  attaché  au  dessus  d'une  table,  bien 
joinct  et  calfeutré  :  puis  pour  le  dernier  adieu,  la  dolente 
mère  avec  une  angoisse  mortele  baisa  le  petit  enfançon,le 
commandant  à  la  giiarde  de  Dieu,  puis  Dariolettc  ouvrit 
la  porte  de  fer,  et  le  lança  sur  l'eaue  :  le  long  de  laquelle 

lo  (pour  estre  forte  et  roide)  fut  assez  tost  condiiict  à  la 
mer,  qui  en  estoit  à  moins  de  demyc  l[i]euc  près.  L'aube 
du  jour  alors  commençoit  à  poindre  :  et  la  petite  créature 
àsuyvre  l'adventure,  agitée,  puis  ça,  puis  là  de  l'impétuo- 
sité des  vagues  :  Mais  par  le  vouloir   de  Dieu,  lequel, 

15  quand  c'est  son  plaisir,  faict  les  impossibilité/ faciles,  sur- 
vint une  telle  adventure,  que  à  l'heure  mesmes  que  cecy 
se  faisoit,  une  navire  Escoçoyse  estoit  en  mer  dans 
laquelle  naviguoit  ung  gentilhomme  qui  de  la  petite 
Bret.iigne  faisoit  voile    en  Escoce  avec  sa  femme  :  qui 

20  nouvellement  estoit  accouchée  d'ung  filzqui  Gandalin  eut 
nom  :  et  le  gentilhomme  Gandales.  La  matinée  estoit 
lors  claire,  et  le  temps  calme  :  parquoy  ayséement  Gan- 
dales apperceut  ce  coffret  que  l'eaue  emmenoit,  lequel  il 
envoya  diligemment  pescher,  estimant  bien  que  c'estoit 

25  quelque  chose  de  pris.  Adonc  les  mariniers  jcctcrent  ung 
esquif  en  l'eaue  et  fut  ce  coffret  recoux  encoresque  desja 
il  fut  fort  eslongné  d'eulx.  Quand  Gandales  le  tint,  et 
qu'il  eut  levé  la  couverture  duquel  il  estoit  couvert  et 
caché,  et  apperceu  ce   bel    enfant  dedans,  et   les  riches 

50  draps  dont  il  estoit  enveloppé,  il  eut  aussi  tost  souspe- 
çon  qu'il  venoit  de  bon  lieu,  mesmement  qu'à  ce  faire 
luy  en  donnoient  tesmoignaige  l'anneau  et  la  bonne 
espée  qu'il  y  trouva.  Lors  le  prenant  entre  ses  bras,  en 

fut  si  conipassionné  qu'il  se  print  à  mauldire  la  mère, 
qui  par  craincte  une  telle  créature  si  cruellement  avoit 
habandonnée.  Puis  songneusement  feit  garder  les  peiitz 
meubles  trouvez  dans  ce  coffret,  et  pria  sa  femme,  que 

î  cest  enfant  fust  comme  son  propre  filz  nourry  et  alaicté. 
Ce  qui  bien  luy  pleut,  et  furent  les  deux  enfans  de  là  en 
avant  eslevez  d'ung  mesme  laict  Point  n'avoit  encores 
ce  petit  garsonnet  teté  :  mais  aussi  tost  qu'il  sentit  le  bout 
du  tetinde  sa  nourrice,  il  n'en  feit  aulcunne  difficulté,  et 

10  d'une  alaynée  le  vuyda  sans  en  faire  à  deux  foys  tant  avoit 
de  soif  :  Dequoy  Gandales  et  sa  femme  furent  tresjoyeulx. 
Or  eurent  ilz  temps  si  opportun,  qu'en  peu  de  jours 
prindrent  port  en  Escoce  près  d'une  ville  nommée  Antal- 
lia.  Et  peu  après  arrive[i'°]rent  en  l'une    de  leurs  terres, 

ij  en  laquelle  furent  nourriz,  le  petit  Gandalin  et  celuy 
qu'ilz  avoient  trouvé  en  la  mer.  Et  pource  que  Gandales 
deffendit  à  ses  gens  ne  faire  bruict  de  leur  rencontre  :  et 
que  les  mariniers  (à  qui  estoit  le  navire)  navigarent 
ailleurs,  furent  ces  deux  enfans  estimez  frères  par  ceulx 

20    qui  ne  sçavoient  la  fortune. 

Comme  le  Roy  Perion  partant  de  la  petite  Bretaigne 

CHEMINOIT,  AYANT  LE  CUEUR  TROP  REMPLY  d'eNNUY  ET  DE 
MELANCOLIE. 

CHAPITRE    III 

23  Estant  le  roy  Perion  en  chemin  pour  retourner  en 
Gaule,  comme  desja  je  vous  ay  recité,  il  entra  en  grande 
mélancolie,  tant  pour  l'ennuy  auquel  il  avoit  laissé  son 
Eiisene,  à  laquelle  de  tout  son  cueur  il  vouloit  bien, 
qu'aussi  pour  le  songe  qu'il  songea,  en  telle  saison  que 

VOUS  avez  ouy.  Et  tant  chemina  en  ceste  tristesse  qu'il 
arriva  en  ses  pays.  Et  peu  après,  manda  venir  vers  luy 
les  grans  seigneurs,  et  les  prclatz  de  son  royaulme,  leur 
faisant  sçavoir  par  exprès,  qu'ils  menassent  avec  eulx  les 

5  plus  saiges  clercs  qu'ilz  auraient  en  leurs  contrées  et  dio- 
cèses, et  ce  faisoit  il  affin  qu'ilz  exposassent  le  songe 
duquel  vous  a  esté  parlé.  Q.uand  ses  vassaulx  entendirent 
son  retour  :  non  seulement  ceulx  qu'il  avoit  mandez  : 
mais  plusieurs  aultres  vindrent  à   la  cour,  monstrans  le 

lo  désir  qu'ilz  avoient  de  le  veoir,  et  leur  vouloir  de  luy 
obeyr  :  Car  ilz  l'avoient  en  telle  amitié  et  révérence,  que 
souvent  (craignant  le  perdre)  ilz  estoient  pour  luy  en 
grande  peine  et  soucy,  pensant  aux  grans  dangers  : 
esquelz  pour  faire  chevalerie  et  acquérir  honneur  il  se 

15  hazardoit,  si  qu'ilz  eussent  bien  voulu  l'avoir  tousjours 
auprès  d'eulx,  mais  ce  ne  povoit  estre  :  pource  que  son 
cueur  n'estoit  content,  sinon  quand  par  ses  armes  il 
avoit  mis  à  fin  de  grans  et  hazardculx  perilz.  Les  princes 
et  seigneurs  assemblez  :  le  roy  leur  tint  propos  de  Testât 

20  et  affaires  du  royaulme,  toutesfois  ce  fut  avec  ung  tant 
triste  visaige  que  rien  plus  :  Car  à  l'occasion  de  ce  songe, 
il  estoit  devenu  si  melancolicque,  que  ses  subjectz  (s'en 
esbahissans)  furent  en  une  merveilleuse  [VIII]  peine  :  ce 
neantmoins  après  qu'il  leur  eust  faict  entendre  son  vou- 

25  loir,  et  mis  ordre  aux  choses  requises,  il  leur  donna 
congé,  et  renvoya  chascun  en  sa  maison,  seulement 
retint  troys  astrologiens  (selon  sa  tantasie)  les  plus  sça- 
vans  en  l'affaire  pour  lequel  il  les  avoit  mandez.  Lesquelz 
il  feit  appeller  en  sa  chapelle,  et  sur  le   corps  de  Dieu 

30  jurer  et  promettre,  que  sans  craincte  d'aulcun  cas,  tant 
fust  il  dangereux,  ilz  luy  interprcteroient  à  leur  pouvoir, 
et  le  plus  vrayement  qu'ilz  sçauroyent  ce  qu'il  leur  de- 
claireroit,  puis  recita  son  songe,  comme  il  est  cy  devant 

devisé.  Adonc  l'ung  d'iceulx  nommé  Ungan  le  Picard, 
le  plus  expert  de  tous  luy  respondit  :  Sire,  songes  sont 
choses  vaines,  et  pour  telz  doibvent  estre  tenuz  :  toutes- 
fois  puis  que   c'est  vostre  plaisir  que  l'on    face   cas   du 

j  vostre,  donnez  nous  terme  pour  y  penser  II  me  plaist 
bien,  dit  le  Roy,  dans  douze  jours  rendez  m'en  response. 
Mais  affin  qu'ilz  ne  s'entendissent  ou  déguisassent  la 
vérité,  il  les  feit  séparer,  de  sorte  que  durant  ce  terme 
accordé,  ilz  n'eurent  moyen  de  se  veoir   ny  parler  en- 

10  semble.  Parquoy  à  leur  possible  travaillèrent  en  ce  qu'ilz 
avoient  promis  au  Roy  :  telement  que  le  jour  escheu 
qu'ilz  debvoient  rendre  compte  de  leur  labeur,  il  tira 
premier  à  part  Albert  de  Campaigne,  et  luy  di^t  :  Vous 
sçavez  ce  que  vous  m'avez  juré  et  promis,  declairez  moy 

15  maintenant  ce  que  vous  en  avez  trouvé.  Sire,  respondit 
Albert,  faictes  doncques  les  aultres  estre  presens,  car  je 
le  vous  diray  devant  eulx.  C'est  bien  advisé,  dit  le  Roy. 
Lors  ilz  furent  appeliez.  Puis  commença  Albert  son 
propos  :   Sire  mon  advis  est,  que  la  chambre  fermée,  et 

20  ce  que  vous  y  vistes  entrer  par  la  porte  secrette,  signifie 
ce  royaulme  qui  est  bien  cloz  et  gardé,  Ce  neantmoins 
par  quelque  endroict  d'icelluy,  viendra  aulcun  pour  le 
vous  oster.  Et  tout  ainsi  que  l'on  vous  mettoit  la  main 
par  les  costez,  et  vous  arrachoit  on  le  cueur,  puis  estoit 

25  jecté  en  la  rivière  :  ny  plus  ny  moins  vous  sera  emblé 
ville  ou  forteresse  et  mise  en  main  de  qui  ne  la  pourrez 
aysément  recouvrer.  Et  que  sera  ce  de  l'aultre  cueur  (dit 
le  Roy)  lequel  je  songeoys  me  demeurer,  et  medisoit  on 
que  puis  après  je  le  perdrois  oultre  le  gré  de  celluy  qui 

30  m'embloit  le  premier?  En  cela,  respondit  Albert,  il 
semble  que  quelque  autre  invadera  vostre  pays,  comme 
aura  faict  le  premier,  plus  contrainct  (toutesfois)  par 
torce  d'aultruy,  qui  lui  commandera  le  faire,  que  de 

vouloir  qu'il  en  ayt.  Et  voylà  Sire  ce  que  je  vous  en 
puis  dire.  Or  après  (dit  le  roy  au  second  nommé  Antalle) 
dictes  nous  vosire  advis.  Sire,  il  me  semble  que  Albert 
a  tresbicn  dict,   et   suis  de  son  opinion,   fors  que  (à  ce 

5  que  je  puis  cognoistre,  et  que  le  sort  me  monstre)  ce 
qu'il  dit  debvoir  advenir,  est  desja  advenu  :  et  par  la 
personne  que  plus  vous  aymez,  Et  toutesfois  je  m'en 
esbahis  grandement,  veu  qu'il  n'y  a  encores  rien  de 
vostre  royaulme  perdu  :  et  si  vous  en    perdez  quelque 

10  chose,  ce  ne  peult  estre  par  personne  qui  vous  ayme 
beaucoup.  Quand  le  roy  l'entendit,  il  branla  la  teste,  car 
il  luy  sembla  bien  qu'il  n'avoit  donné  au  but.  Mais  Ungan 
le  Picard  qui  sçavoit  [v"]  trop  plus  que  les  aultres,  se 
soubzrit  :  ce  que  peu  souvent  luy  advenoit  pource  qu'il 

15  estoit  homme  fort  triste  et  mélancolique.  A  l'heure  le 
roy  (par  fortune)  prenoit  guarde  à  luy,  et  l'ayant  apper- 
ceu,  luy  dit:  Maistre  Ungan  mon  amy,  il  ne  reste  plus 
sinon  que  vous  dictes  hardiement  ce  qu'il  vous  en 
semble.    Sire,    respondit  il,  paradventure  ay  je  entendu 

20  choses  qu'il  n'est  besoing  manifester  à  aultre  qu'à  vous 
seul  :  Et  pourtant  Sire,  faictes  les  retirer  s'il  vous  plaist. 
A  ceste  parole  chascun  se  recula,  et  demeurèrent  le  Roy 
et  Ungan  seulz.  Lors  dit  Ungan  :  Sire,  si  j'ay  naguieres 
soubzrit,  c'est  d'une  parole  que  vous  avez  estimée  peu, 

25  et  si  est  véritable,  et  sçavez  vous  quelle  ?  C'est  de  ce  que 
Antales  a  dict,  que  ce  qu'il  a  trouvé  de  vostre  songe, 
estoit  desja  advenu,  et  par  la  personne  qui  mieulx  vous 
aymoit  :  maintenant  je  vous  declairerav  ce  que  vous 
tenez  bien  couvert,   et  pensez  que  nul  aultre   le  sçache 

50  que  vous.  Sire  vous  aymez  en  tel  lieu,  où  avez  accom- 
ply  vostre  volunté  :  et  celle  que  vous  aymez  est  excel- 
lemment belle.  (Puis  luy  declairatous  les  gestes  et  façons 
d'elle,  comme  si  elle  cust  esté  présente.)  Mais  quant  est 

de  la  chambre  où  vous  trouvastes  enclos,  vous  sçavez, 
Sire,  clairement  ce  qui  en  est  :  et  comme  celle  que  vous 
aymez,  désirant  délivrer  vostre  cueur  et  le  sien  d'ennuy 
et  tristesse,  vint  vers  vous,  entrant  en  votre  chambre  par 

5  la  porte  qui  vous  estoit  occulte  :  Les  mains  qui  ouvrirent 
vostre  costé,  est  la  coujunction  de  vous  deux  :  puis  le 
cueur  qu'on  en  tiroit,  demonstre  qu'elle  aura  de  vous 
fiiz  ou  fille.  Or  declairez  maintenant,  dit  le  roy,  que 
veult  dire  qu'elle  'e  jectoit  en  la  rivière  ?  Sire  respondit 

lo  il  :  cela  ne  vous  touche  en  rien,  ainsi  ne  vous  dcbvez 
travailler  de  le  sçavoir.  Toutesfoys,  dit  le  Roy,  je  le 
veulx  entendre,  et  ne  craignez  à  me  le  dire  pour  quelque 
mai  qui  en  puisse  advenir.  Puis  qu'il  vous  plaist,  res- 
pondit Ungan,  je  vous  supplye.  Sire,  m'asseurer  que  de 

is  vostre  vie  (pour  chose  que  je  vous  révèle)  n'en  sçaurez 
mal  gré  à  celle  qui  si  loyaulment  vous  ayme.  Je  le  vous 
prometz,ditle  Roy.  En  bonne  foy  Sire,  respondit  Ungan  : 
le  cueur  que  vous  vistes  lancer  en  l'eaue,  est  l'enfant 
premier  qu'elle  aura  de  vous  :  lequel  y  sera  habandonné. 

20  Et  Taultre,  dit  le  Roy,  qui  me  demeurera,  que  sera  ce  } 
Vous  povez,  respondit  Ungan,  entendre  l'ung  par  le 
desseing  de  l'auhre.  C'est  qu'elle  concepvra  ung  aultre 
filz,  lequel  on  ravira  contre  la  volunté  de  celle  qui 
cause  la  perdition  du  premier.  Vous  m'avez,  dit  le  Roy, 

25  faict  entendre  cas  bien  estrange.  Et  à  Dieu  ne  plaise  que 
l'infortune  de  mes  enfans  soit  autant  véritable  comme  ce 
que  m'avez  dict  de  la  dame  que  j'ayme.  Aux  choses 
ordonnées  et  permises  de  Dieu,  respondit  Ungan,  nul  ne 
sçauroit  contredire  ne  remédier  :  et  pourtant  les  personnes 

50  saiges  ne  se  doibvent  contrister  ne  s'esjoiiyr  en  icelles, 
pource  que  souventesfois  le  Seigneur  en  dispose  hors  le 
jugement  des  hommes  et  tout  aulirement  qu'ilz  n'es- 
pèrent. Pourtant,  Sire,  mettant  en  oubly  tout  ce  que  je 

VOUS  en  ay  dict,  et  qu'avez  si  curieusement  voulu  sça- 
voir  :  ayez  seulement  en  pensée  de  remettre  le  tout  à 
Dieu,  et  le  supplier  [IX]  qu'en  ces  vostres  affaires,  et 
tous  auitres,    il  luy  plaise  ordonner  de  sorte  que  ce  soit 

5  à  son  honneur  et  à  sa  gloire.  Voilà  Sire  comme  il  me 
semble  que  vous  y  debvez  pourveoir.  Le  Roy  se  tint  lors 
trescontent  d'Ongan,  et  tant  l'estima,  que  de  là  en  avant 
il  l'eut  tousjours  auprès  de  sa  personne  :  au  moyen 
dequoy  il  en  receut  de  grans  biens.  Or  advint  qu'à  l'ins- 

lo  tant  mesmes  que  le  Roy  sortoit  d'avec  ses  Philosophes, 
se  présenta  devant  luy  une  damoyselle,  trop  mieulx  parée 
daccoustremens  que  de  beaulié,  laquelle  luy  dit  :  Saches 
Roy  Perion  que  quand  tu  recouvreras  ta  perte  la  seigneu- 
rie d'Irlande  perdra  sa  fleur.   Et  ce   dit,   tourna   bride  à 

15  son  cheval  :  et  sans  ce  que  le  Roy  la  peust  arrester  s'en 
alla.  De  ceste  parole,  fut  le  bon  Prince  encores  plus  triste 
et  pensif  que  devant. 

Pour  ceste  heure,  l'Autheur  laisse  ce  propos,  et  rentre 
au  traictcment  de  l'enfant  que  Gandales  faisoit  nourrir  : 

20  lequel  il  feit  appcllor  Damoisel  de  la  mer.  Or  estoit  il 
curieusement  entretenu  :  parquoy  en  peu  de  jours  creut 
et  se  feit  tant  beau,  que  tous  ceulx  qui  le  reguardoient 
s'en  esmerveilloient.  Mais  ung  jour  entre  auitres  advint 
qu'il  print  volunté    à  Gandales   de  s"aller  esbatre   aulx 

25  champs,  et  à  ceste  cause  s'arma  comme  bon  chevalier 
qu'il  estoit,  et  qui  avoit  tousjours  accompaigné  le  Roy 
Languines  au  temps  qu'il  cherchoit  les  adventures  :  Car 
encores  que  ce  Roy  eust  discontinué  les  armes,  Gandales 
neantmoins  y  prenoit  assez  souvent  exercice.    Et  ainsi 

30  qu'il  cheminoit  luy  vint  une  damoyselle  encontre  qui 
luy  dit:  Ha  Gandales,  si  beaucoup  de  grans  personnaiges 
estoicnt  adveriis  de  ce  que  je  sçay  certenement,  je  t'as- 
seure  qu'ilz  te  feroient  perdre  la  teste.   Pourquoi  ?  res- 

pondit  il.  Pour  autant  (ditia  damoyselle)  que  tu  nourris 
en  ta  maison  leur  mort.  Point  ne  cognoissoit  le  Chevalier 
la  femme  qui  parloità  luy  :  Mais  sachez  que  c'estoit  celle 
mesme  qui  dit  au  Roy  Perion,  que  quand  sa  perte  seroit 

5  recouverte  la  Seigneurie  d'Irlande  perdroit  sa  fleur.  Ce 
nonobstant  il  fut  fort  estonné  de  ce  propos  :  pource  qu'il 
ne  sçavoit  de  qui  elle  parloit,  et  à  ceste  cause  luy  respon- 
dit  :  Pour  Dieu  Damoyselle  je  vous  supplye  me  declairer 
à  quelle  occasion  vous  dites  telle  chose.  Croy  moy  Gan- 

10  dales  (respondit  elle)  que  je  te  diz  vérité.  Et  à  ceste 
parole  se  départit  d'avec  luy  le  laissant  tort  pensif  : 
toutesfoys  il  n'eut  guieres  esté  en  ceste  pensée,  qu'il 
l'apperceut  retourner  à  grand  haste  criant  et  appellant  : 
Ha  Gandales,  pour  Dieu    secourez    moi.  Lors  Gandales 

15  tournant  sa  veue,  advisa  ung  Chevalier  qui  la  suyvoit 
l'espée  au  poing.  Adonc  picqua  le  cheval  des  espérons 
encontre,  et  se  meit  avant  pour  guarentir  la  Damoy^-elle  : 
Et  s'adressant  à  celluy  qui  la  poursuyvoit  luy  dit  :  Damp 
Chevalier  mal  advisé,    qui  vous   meut  de  si  laschement 

20  oultraiger  les  Damoyselles?  Comment,  respondit  raul[f°]- 
tre,  l'espérez  vous  saulver,  elle  qui  par  tromperie  me 
rend  perdu  et  le  corps  et  l'ame  ?  De  cela  ne  me  chault, 
dit  Gandales  :  car  je  la  deffendray  à  mon  pouvoir,  sachant 
bien  que  les  dames  ne  doibvent  estre  corrigées  de  telle 

25  façon  (encores  qu'elles  l'eussent  mérité).  \^ous  le  voirez 
maintenant,  respondit  le  chevalier,  et  tournant  arrière 
remeit  l'espée  au  fourreau.  Et  à  course  de  cheval  se 
retira  d'où  il  estoit  party,  quiestoitung  lieu  plein  d'arbres, 
ou  l'attendoit  une  bien  belle  darnoyselle  :  laquelle  quand 

30  elle  le  vid  retourner,  alla  au  devant,  et  luy  porta  ung  escu 
et  une  roide  lance  qu'il  print  :  puis  sans  faire  aultre 
séjour,  retourna  court  vers  Gandales.  Et  Gandales  qui 
roide  chevalier  estoit,  ne  le  refusa.  Parquoy  se  rencon- 

trerent  de  telle  sorte,  que  leurs  lances  furent  brisées  sur 
leurs  escuz,  et  eulx  et  leurs  chevaulx  tombèrent  en  la 
place  :  mais  ilz  furent  promptement  sur  piedz.  Et  lors 
commencea  entre  eulx  ung  combat  merveilleux,   et  pire 

5  eust  esté,  sans  celle  qui  naguieres  demandoit  secours  à 
Gandales,  laquelle  se  meit  entre  deux,  disant  :  Hola  sei- 
gneurs, n'en  faictes  plus.  A  ceste  parole  le  chevalier  qui 
paravant  la  poursuyvoit  se  retira  arrière.  Adonc  luy  dit 
la  damoyselle  :  Or  venez  maintenant  me  demander  par- 

lo  don.  Tresvoluntiers  respondit  le  chevalier,  et  jectant  son 
escu  bas,  et  l'espée  à  terre,  se  vint  prosterner  à  deux 
genoulx  devant  elle,  dequoy  Gandales  fut  trop  esbahy. 
Puis  dit  la  damoyselle  au  chevalier  :  Allez  commander  à 
la  damoyselle  de  dessoubz  ces  arbres,  qu'elle  s'en  voise 

15  incontinent,  sinon,  que  vous  lu)^  taillerez  la  teste.  A  ce 
commandement  se  rendit  le  chevalier  obcissant  :  et  à 
celle  que  plus  il  aymoit  que  soymesmes  (par  mutation 
soubdaine  d'amytié  en  inimitié)  vint  dire  en  colère  :  Tra- 
histresse  femme,  je  ne  sçay  comme   je  me  puis  guarder 

20  que  je  ne  t'occie  présentement.  Bien  s'apperceut  la  pau- 
vrette que  son  ani}'  estoit  enchanté,  et  que  contestation 
n'y  proffiteroit  de  riens  :  Parquoy  incontinent  monta  sur 
son  pallefroy  et  s'en  alla,  faisant  le  plus  grand  ducil  du 
monde,  et  là  demeura  celle  que  Gandales  defténdoit,  qui 

2)  luy  dit  :  Vous  avez  tant  faict  pour  moy,  que  je  vous  en 
sçauray  gré  toute  ma  vie,  et  maintenant  vous  en  povez 
aller  à  vostre  plaisir,  car  si  ce  chevalier  m'a  offensée,  je 
luy  pardonne  de  bon  cueur.  De  vostre  pardon,  respondit 
Gandales,  je  n'ay  que  faire  :  car  quant  à  moy,  j'acheve- 

30  ray  ce  combat,  ou  il  se  tiendra  pour  vaincu.  II  convient 
que  vous  le  quictiez,  dit  la  damoiselle,  veu  que  si  vous 
estiez  le  meilleur  chevalier  du  monde,  je  feroys  qu'ai- 
séenient  il  vous  vaincroit.    Vous  ferez  ce  que  vous  pour- 

rez,  respondit  Gandales  :  mais  je  ne  le  quicteray  si  ne 
me  declairez  (premier)  pourquoy  naguieres  vous  m'avez 
dict  que  je  guardoys  la  mort  de  beaucoup  de  gens  de 
bien.  Plu>tost  le  vous  diray,  dit  elle,   pource  que  je  vous 

5  ayme  tous  deux,  luy  comme  mon  amy,  et  vous  comme 
mon  adjuteur,  que  pour  contraincte  que  m'en  sçachiez 
faire.  Lors  le  tira  à  part,  puis  luy  dit  :  Vous  me  ferez  donc 
serment  comme  loyal  chevalier,  que  aultre  de  par  vous 
ne  le  sçaura  jusques  à  ce  que  je  le  vous  mande.  Et  adonc 

lo  luy  octroya.  |X]  Sachiez,  dit  la  damoyselle,  que  celuy  que 
vous  trouvastes  en  la  mer,  sera  quelque  jour  la  fleur  de 
chevalerie,  et  fera  frémir  les  plus  fors,  entreprendra  et 
parachèvera  à  son  honneur  ce  à  quoy  les  aultres  faul- 
dront  :  Et  fera  telles  armes,  que    nul  ne   pense    qui  se 

li  puissent  commencer  ny  achever  par  le  corps  d'ung  seul 
homme.  Et  si  rendra  les  superbes  doulx  et  gratieulx. 
Estant  cruel  aulx  impetueulx,  begnin  et  amyable  aulx 
débonnaires  :  et  si  sera  le  chevalier  qui  plus  loyaulment 
maintiendra  l'amour,  et  aymera  en  lieu  convenable  à  sa 

20  magnanimité.  Vous  asseurant  Gandales,  qu'il  est  filz  de 
Roy  :  et  sans  douhte,  tout  ce  adviendra  comme  je  le 
vous  diz.  Mais  si  ne  le  tenez  secret,  il  vous  en  pourra 
venir  trop  plus  de  mal  que  de  bien.  Ha  madame  Crcspon- 
dit  Gandales)  je  vous  prie  pour  Dieu,  me  dire  où  je  vous 

2)  trouveray  désormais  pour  conférer  avec  vous  des  affaires 
de  cest  enfant.  Cela  ne  sçaurez  vous  par  moy,  ny  par 
aultre,  dit  la  damoyselle.  Aumoins,  respondit  Gandales, 
dictes  moy  vostre  nom  s'il  vous  plaist  (par  la  foy  que 
debvez  à  la  chose  que  plus  au  monde  vous  aymez).  Tant 

50  me  conjurez,  respondit  elle,  que  vous  le  sçaurez,  encores 
que  ce  que  plus  j'ayme,  est  celuy  qui  moins  me  veult  de 
bien,  et  sçavez  vous  qu'il  est?  c'est  ce  chevalier  contre 
lequel  vous  estes  maintenant  combatu  :  toutesfoys  je  ne 

laisse  à  le  traicter  à  mon  plaisir,  sans  ce  qu'il  y  puisse 
remédier.  Mon  nom  est  Urgande  la  descogneue  :  et 
affin  que  me  cognoissez  une  aultre  foys,  reguardez  moy 
bien  à  présent.    A  l'instant,  elle  qui  s'estoit  monstrée  à 

5  Gandales  belle,  jeune  et  fresche,  comme  de  dix  huyt 
ans,  se  feit  tant  vieille  et  si  cassée,  qu'il  s'estonnoit 
comme  elle  se  povoit  tenir  à  cheval.  S'il  fut  lors  émer- 
veillé vous  le  povez  penser  :  mais  quand  elle  eut  esté 
quelque  peu  en  ceste  forme,  tira  d'une  boitelette  qu'elle 

lo  portoit  quelque  unguent,  dont  elle  se  frota,  et  aussi  tost 
reprint  sa  première  forme,  disant  à  Gandales  :  Et  bien 
que  vous  en  semble?  à  vostre  advis  me  pourrez  vous 
trouver  oultre  mon  gré  cy  après,  quelque  diligence  que 
sceussiez  faire?  Pourtant  ne  vous  en  donnez  peine  :  car 

15  quand  tous  les  vivans  l'entreprendroient  ilz  y  perdroient 
leurs  pas,  si  bon  ne  me  sembloit.  En  bonne  foy  madame, 
respondit  Gandales,  je  n'en  faiz  doubte,  toutesfois  je  vous 
supplye  pour  Dieu  avoir  souvenance  du  Damoyselqui  est 
délaissé  de  tous,  fors  de  moy  seul.  Ne  vous  en  faschez, 

20  dit  Urgande,  ce  délaissement  sera  un^^  recouvrement  de 
beaucoup,  je  l'ayme  plus  que  ne  pensez,  comme  celle 
qui  entend  en  brief  recepvoir  de  luy  deux  aydes  que  aultre 
ne  me  sçauroit  donner:  et  en  recompense  luy  en  donner 
deux  aussi,  dont  il  se  tiendra  grandement  satisfaict.    Et 

25  vous  suffise  pour  ceste  foys,  car  je  m'en  veulx  aller,  vous 
advisant  que  vous  me  revoirez  plus  tost  que  ne  pensez. 
A  ceste  parole  se  retira  la  damoysellc,  et  Gandales  qui 
n'avoit  encores  pris  «^uarde  au  chevalier  contre  qui  il 
s'estoit  combatu,  l'advisa  nue  teste,  et  luy  sembla  l'ung 

}o  dc-s  plus  beaulx  gcntilz  hommes  qu'il  tust  oncques  veu  : 
lequel  après  qu'il  eut  levé  son  escu,  et  relassé  son  armet, 
suyvit  la  [v°\  damoyselle.  Parquoy  les  laisserons  pour  le 
présent  aller,  et  continuerons  de  ce  qui  advint  à  Gan- 

dales,  qui  au  partir  d'Urgande  (retournant  vers  son 
chasteau)  trouva  en  son  chemin  la  damoyselle  que  Ur- 
gande  avoit  faict  chasser  d'avec  son  amy  :  et  estoit  ceste 
dolente  femme  près  d'une  fontaine  pleurant  trop  amere- 

5  ment  :  laquelle  advisant  celuy  qui  venoit  vers  elle  le 
recongneut  facilement  et  luy  dit  :  Est  il  possible  (cheva- 
lier) que  cette  meschante  que  vous  secourustes  vous  ayt 
tant  laissé  vivre  ?  Meschante  n'est  elle  pas,  respondit 
Gandales,   mais   saige    et  vertueuse,    et  si    vous    estiez 

10  aultre,  |e  vous  ferois  desdire  ceste  parole  folle.  Hée  Dieu 
dit  la  damoyselle,  comme  la  vilaine  sçait  decepvoir  ung 
chascun.  Dequoy  vous  a  elle  deceue?  respondit  Gandales. 
Helas  dit  la  damoyselle,  elle  m'a  osté  ce  beau  chevalier 
qui  mien  estoit,  et  tel  le  puis  je  bien  dire,  veu  qu'il  seroit 

15  plus  content  d'estre  avec  moy  qu'avec  elle.  C'est  ce  qui 
la  trompe,  dit  Gandales,  car  selon  mon  jugement,  vous  et 
elle  aymezsans  raison.  Quoy  qu'il  en  soit,  dit  la  damoy- 
selle, si  je  puis  je  m'en  vengeray.  Vous  travaillez  en  vain 
(respondit  il)    de  cuyder    fascher  celle    qui  le    sçaura, 

20  non  seulement  devant  que  l'ayez  exécuté,  ains  le  pensé. 
Certes,  dit  la  damoyselle,  vous  en  povez  meshuy  aller 
quand  il  vous  plaira  :  et  toutesfois  il  advient  souvent  que 
ceulx  qui  pensent  plus  sçavoir  par  prcsumption,  tombent 
aulx  plus  grans  dangers.   Gandales  la  voyant  faschée,  la 

25  commanda  à  Dieu  et  suyvit  son  erre,  pensant  plus  en 
l'affaire  du  Damoysel  qu'à  ce  que  ceste  femme  luy  disoit. 
Et  tant  chemina  qu'il  arriva  en  son  chasteau,  et  le  voyant 
le  petit  gars  approcher  courut  au  devant,  et  luy  vint 
saulter  au  col.  Lors  Gandales  l'embrassa  de  grand  amour, 

30  et  ainsi  qu'il  le  tenoit  entre  ses  bras,  se  souvint  de  ce  que 
naguieres  Urgande  luy  avoit  prédit,  parquoy  de  joye  luy 
vindrenl  les  larmes  aulx  yeulx  disant  en  soymesmes  : 
Mon  bel  enfant  je  prie  à  Dieu  qu'il  me  donne  la  grâce 

de  tant  vivre,  que  je  vous  voye  tel  comme  j'espère.  En 
ce  temps  ce  petit  prince  povoit  avoir  environ  troys  ans  : 
lequel  voyant  son  seigneur  pleurer  (comme  s'il  en  eust 
eu  compassion)  luy  essuvoit  les  yeulx,  qui  promit  de  luy 

5  grande  humanité  à  Gandales,  et  que  l'enfant  croissant 
d'aagc  et  de  puissance,  croistroit  aussi  en  vouloir  de 
mieulx  le  secourir  s'il  avoit  affaire.  Parquoy  de  là  en 
avant  il  en  devint  plus  curieux  que  jamais,  et  telement 
qu'il  ne  prenoit  plaisir  qu'à  le  bien  eslever  et  nourrir, 

lo  mesmes  pour  luy  faire  passer  le  temps  l'exercitoit  et 
adestroit  avec  le  petit  Gandalin  son  conipaignon  à  tirer 
de  l'arc.  Mais  ainsi  qu'il  pervenoit  à  l'aage  de  six  ans, 
le  roy  Languines  accompaigné  de  la  Royne  (traversant 
pays)  vint  passer  par  la   maison  de    Gandales   où  il  fut 

15  grandement  festoyé.  Neantmoins  avant  qu'il  y  arrivast, 
Gandales  (estant  adverty  de  sa  venue)  fit  retirer  le  petit 
prince  et  ses  compaignons  en  ung  logis  arrière,  craignant 
peult  estre  que  pour  sa  beaulté  et  bonne  grâce  le  Roy 
eust  désir  de  l'emmener  avec  luy,  ou  bien  à   ce  qu'ilz 

^o  n'empeschassent  pour  l'heure  le  logis  :  mais  (de  fortune) 
la  Royne  estant  [XI)  logée  au  plus  hault  estage  du  chas- 
teau,  ainsi  qu'elle  reguardoit  en  une  fenestre  qui  avoit 
veue  sur  la  part  où  estoient  les  enfans,  apperceut  le 
Damoysel  et  ses  compaignons  tirans  de  l'arc.    Lors  jecta 

j)  l'œil  sur  le  Damoysel  qui  lu}'  sembla  entre  tous  le  plus 
dispost,  et  tel  en  contenance  qu'elle  eut  grand  plaisir  à 
le  reguarder,  l'estimant  le  filz  du  seigneur  de  leans  : 
toutesfoys  en  estant  doubteusc,  et  ne  voyant  à  qui  le 
pouvoir   demander,  cria  à    ses   femmes  :  Venez  veoir  la 

50  plus  belle  petite  créature  que  oncques  fut  veue.  A  ceste 
parole  y  coururent  toutes,  et  sur  ces  cntrefaictes  l'enfant 
eut  soif.  Parquoy  laissant  son  arc  près  de  ses  compai- 
gnons, vint  boire  en  ung  canal    d'eaue  qui  passoit  joi- 

gnant  de  là  :  mais  ce  pendant  l'ung  d'eulx  plus  grand 
que  le  Damoysel  print  cest  arc  pour  en  tirer.  Ce  que 
Gandalin  ne  voulut  permettre,  dont  sourdit  entre  eulx 
deux  grosse  question,  et  telle  que  Gandalin   qui  fut  le 

5  plus  foible  s'escria  à  haulte  voix  :  Damoysel  de  la  mer 
secourez  moy.  Quand  le  damoysel  l'entendit,  laissa  le 
boire  et  s'en  courut  droit  à  celuy  qui  s'estoit  harpe  à  son 
frère,  auquel  il  arracha  l'arc  et  luy  en  donna  au  plus  hault 
de  la  teste  de  toute  sa  puissance,  luy  disant  :  Chiart  en 

10  malheure  oultrageastes  vous  mon  frère.  L'aultre  de  ce 
non  content  se  jecta  sur  le  Damoysel  et  se  couplèrent 
ensemble  :  toutesfoys  celuy  qui  avoit  commencé  la  noyse 
fut  si  mal  mené  qu'il  gaigna  au  pied,  et  en  fuyant  ren- 
contra leur  gouverneur  qui  luy  dit  :  Qu'as  tu  à  fuyr  ?  Sei- 

1)  gneur,  respondit  il,  le  Damoysel  de  la  mer  me  veult 
battre.  Lors  le  gouverneur  s'approchant  du  Damoysel  le 
menassa  rigoreusement,  disant  :  Comment  estes  vous 
desja  si  osé  de  battre  voz  compaignons  ?  vous  voirez 
maintenant  comment  il  vous  en   prendra.  Quand  le  Da- 

2o  moysel  s'entendit  menasser,  il  se  meit  à  genoulx,  disant 
à  son  gouverneur  :  Si  vous  ordonnez  que  je  soye  fessé, 
je  Tayme  trop  mieulx  que  d'endurer  en  ma  présence 
oultrager  mon  frère.  Et  ce  proférant  les  larmes  luy 
vindrent  aux  3'eulx,   qui  firent  pitié  au  gouverneur,  au 

2)  moyen  dequoy  il  luy  respondit  :  S'il  vous  advient  jamais, 
je  vous  asseure  que  je  vous  feray  bien  pleurer  d'aultre 
sorte.  La  Royne  qui  avoit  veu  et  entendu  tout  ce  débat, 
s'esbahissoit  fort,  pourquoy  l'on  appelloit  ce  petit  gars  le 
Damoysel  de  la  mer. 


Amadis  de  Gaule,  I. 

Comme  le   Roy  Laxguixes  emmena  avec  luv  le  Damoy- 

SEL   DE   LA  MER,    ET   GaXDALIN    FILZ   DE   GaNDALES. 

CHAPITRE   IlII 

[î'°]  En  ces  entrefaictes  que    la    Royne   regardoit   le 

^  Damoysel  de  la  mer,  le  Roy  entra  en  sa  chambre  accom- 
paigné  de  Gandales,  et  quand  la  Royne  l'apperceut  elle 
luy  demanda  aussi  tost  si  cest  enfant  (tant  beau) 
estoit  sien.  Ouy  madame,  respondit  Gandales.  Et  pour- 
quoy  le  faictes  vous  appeller  le  Damoysel  de  la  mer  ?  dit 

lo  la  Royne  Pource  madame,  respondit  il,  qu'au  retour  du 
voyage  que  je  feiz  dernièrement  de  la  petite  Bretaigne  il 
fut  né  sur  la  mer.  Vrayenient,  dit  elle,  il  vous  ressemble 
peu.  (Et  tel  estoit  son  advis)  pource  que  le  Damoysel 
estoit    d'excellente    beaulté    et  Gandales  assez   laid   de 

15  visaige,  mais  tresgentil  compaignon.  Advint  que  durant 
ce  propos,  le  roy  jecta  l'oeil  sur  ce  petit  prince,  lequel  ne 
luy  sembla  moins  beau  qu'il  avoit  fait  à  la  Royne.  Par- 
quoy  commanda  à  Gandales  le  faire  venir  à  luy,  et  puis 
(dit  il)  au  partir  de  céans  je  l'emmeneray  quant  et  moy, 

20  et  le  feray  nourrir  avec  mon  filz.  En  bonne  foy  Sire,  res- 
pondit Gandales,  il  est  encores  bien  jeune  pour  laisser  sa 
mère.  Ce  nonobstant  peu  après  il  le  présenta  au  Roy, 
lequel  luy  demanda  :  Mignon,  ne  voulez  vous  pas  venir  à 
la  court?    Sire,    respondit  l'enfant,    je  yray  où  il    vous 

25  plaira,  si  mon  frère  vient  avec  moy.  Et  moy,  dit  Gan- 
dalin,  je  ne  demoureray  sans  luy.  A  ce  que  je  voy,  Sire, 
dit  Gandales,  si  vous  emmenez  l'ungil  vous  f^\uldra  avoir 
l'aultre,  car  ilz  ne  se  veulent  séparer.  Et  bien,  respondit 
le  Roy, j'en  suis  content.  Puis  appella  Agraies  et  luy  dit; 

Mon  fîlz  je  veulx  que  vous  aymez  ces  deux  gentilz 
hommes  comme  j'ayme  leur  père.  Quand  Gandales  vit 
que  c'estoit  à  bon  essientque  le  Roy  les  vouloir  avoir,  les 
larmes  luy  vindrent  aux  yeulx,  disant  en  son  cueur  :  Mon 

5  enfant  qui  si  petit  commenças  à  esprouver  fortune, 
maintenant  te  voyje  en  service  de  ceulx  qui  te  pourront 
quelque  jour  servir,  s'il  plaist  à  Dieu  te  guarder  et  con- 
duire (ce  que  je  le  supplie  faire)  et  permettre  que  les 
paroles  que  la  saige   Urgande  l'incogneue  me  prédit  de 

lo  toy,  soient  véritables,  me  faisant  la  grâce  de  tant  vivre 
que  je  voye  le  temps  des  grandes  merveilles  qui  te  sont 
promises  aux  armes.  Le  Roy  qui  prenoit  guarde  à  Gan- 
dales voyant  qu'il  avoit  les  yeulx  pleins  de  pleurs,  se 
meit  à  le  gaudir,   disant  :  Vrayement  je  n'eusse  jamais 

i)  pensé  que  vous  eussiez  esté  si  fol  de  pleurer  pour  ung 
enfant.  Ha  sire,  respondit  Gandales,  c'est  (peut  estre)  avec 
plus  d'occasion  que  vous  n'estimez,  et  s'il  vous  plaist  la 
sçavoir,  je  la  vous  diray  présentement  devant  la  Roync. 
Adonc  luy  fit  discours  comme  il  avoit  trouvé  le  Damoy- 

20  sel  en  la  mer  et  en  quel  equipaige  :  et  aussi  tost  il  luy 
eust  declairé  ce  que  Urgande  avoit  prédit  de  luy,  n'eust 
esté  le  serment  qu'il  avoit  faict.  Or  maintenant,  dit  Gan- 
dales, ordonnez  de  luy  ce  qu'il  vous  plaira  :  car  (si  Dieu 
me   saulve)  selon  son  commencement,  je  croy    qu'il  est 

25  yssude  bien  grand  lignaige.  Quand  le  Roy  l'eust  escouté 
il  l'estima  beaucoup  [dej  ce  que  si  curieusement  il  avoit 
ëslevé  cest  enfant  trouvé,  et  luy  respondit  :  C'est  bien 
raison  (puis  que  Dieu  a  tant  faict  pour  luy  de  le  préser- 
ver   des   grands  dangers  où  il  estoit)  qu'à  présent  nous 

10  ayons  le  soing  de  le  [XII]  nourrir  et  faire  des  biens  quand 
il  en  sera  temps.  En  bonne  foy,  monsieur,  dit  la  Royne, 
s'il  vous  plaist  il  sera  mien  pendant  son  jeune  aage,  puis 
venant  à  estre  homme  je  le  vous  rendray  pour  vous   ser- 

vir.  Et  bien,  rcspondit  il,  je  le  vous  donne.  Or  advint 
que  le  lendemain  matin  le  Roy  se  voulut  mettre  à 
chemin  :  parquoy  la  Royne  n'ayant  oublié  le  présent 
qu'on  luyavoit  faict,  fit  mener  avec  elle  Gandalin   et  le 

S  petit  Demoysel  de  la  mer,  qu'elle  commanda  nourrir 
autant  songneusement  que  son  filz  :  car  elle  prenoit  tel 
plaisir  à  le  vcoir  que  ordinairement  le  vouloit  avoir 
auprès  de  sa  personne,  pource  qu'il  avoit  l'esperit  si  bon, 
et    fut  tant  bien  né,  qu'il  estoit  agréable  à  ung  chascun, 

'"  mesmes  que  tout  ce  qu'il  faisoit  se  trouvoit  de  meilleure 
grâce  et  plus  dextre  que  de  nul  autre,  et  si  n'avoit  passe- 
temps  pour  lors  qu'à  tirer  de  l'arc,  nourrir  chiens  ou 
aller  à  la  chasse. 

Maintenant  l'Autheur  laisse  ce  propos  pour  retourner 

i)  à  ce  qui  advint  au  Roy  Perion  et  à  sa  nouvelle  amye 
Elisene.  Ce  Roy  Perion  (comme  vous  avez  desja  entendu) 
estoit  arrivé  en  Gaule  :  lequel  depuis  qu'il  eut  sceu  des 
Philosophes  l'exposition  de  son  songe,  et  que  la  damoy- 
selle   luy  eut  prédit  que  au  temps   qu'il  recouvreroit  sa 

20  perte,  le  pays  d'Irlande  perdroit  sa  fleur  :  il  devint  plus 
pensif  que  devant.  Ce  nonobstant  il  n'y  povoit  riens 
entendre,  et  ainsi  se  passèrent  aulcuns  jours,  entre  les- 
quelz  estant  en  son  palais,  entra  une  aultrc  damoyselle 
qui  luy  bailla  une  lettre  d'Elisene,  par  laquelle  elle  luy 

2)  faisoit  sçavoir  que  le  Roy  Garinter  son  père  estoit  mort, 
et  elle  demeurée  seulle,  et  qu'à  ceste  cause  il  en  eust 
pitié  :  car  le  royd'Escoce  luy  vouloit  oster  sa  terre.  De 
la  mort  du  roy  Garinter  fut  le  roy  Perion  aulcunement 
fasché  :  mais  si  se  réconforta  il,  pensant  qu'il  yroit  veoir 

30  s'amye,  vers  laquelle  il  n'avoit  en  riens  diminué  son  aftec- 
tion,  pourtant  depescha  promptement  la  damoyselle  et 
luy  dit:  Retournez,  et  dictes  à  vostre  maistresse  que  sans 
séjourner  ung  seul   jour  je  scray    de  bref  avec  elle.   La 

damoysclle  fort  aise  de  ceste  response  s'en  retourna,  et 
après  que  le  Roy  eut  niis  ordre  à  ses  affaires,  s'en  par- 
tit en  bon  equipaige  pour  aller  trouver  Elisene,  et  feit 
tant  par  ses  journées  qu'il  arriva  en  la  petite  Bretaigne, 

5  où  il  eut  nouvelles  que  le  roy  Languines  avoit  desja  pnns 
toute  la  seigneurie  du  pays,  sauf  les  villes  que  le  roy 
Garinter  avoit  données  à  Elisene  :  laquelle  cstoit,  à  ce 
qu'il  fut  adverty,  en  une  place  qui  se  nommoit  Arcate  où 
il    adressa  son  chemin.    S'il  y  fut  bien  receu  je  le  vous 

lo  laisse  à  penser,  et  elle  au  semblable  de  celuy  qui  tant 
l'aymoit,  et  après  les  recueilz  et  festiemens  d  ung  et 
d'aultre,  le  roy  luy  déclara  qu'il  la  vouloit  espouser,  et 
que  à  ceste  cause  elle  en  advertist  ses  parens  et  subjectz. 
Ce  qu'elle  fît  en  la  plus  grande  diligence  qu'elle  peut  :  et 

15  avec  autant  d'aise  et  contentement  que  son  cueur  en  eust 
sceu  désirer,  [y°\  car  en  cela  seul  consistoit  le  comble  de 
ses  affections.  Ce  que  entendu  par  le  Roy  d'Escoce,  et 
comme  pour  ce  faire  le  Roy  Perion  estoit  desja  arrivé 
avec  sa  sœur,  manda  incontinent  tons  les  haulx  hommes 

20  de  ses  pais,  pour  avec  luy  aller  faire  honneur  et  bon 
recueil  au  Roy  son  beau  frère.  A  son  arrivée  fut  receu  le 
Roy  Perion  humainement  :  et  après  que  par  grans  em- 
brassemens  se  furent  saluez,  et  que  les  nopces  eurent 
prins  fin,  les  deux  Roys  délibérèrent  de  retourner  chas- 

25  cun  en  son  pays.  Pnrqutiy  tirant  le  Roy  Perion  en  Gaule 
avec  Elisene  sa  femme,  estant  ung  jour  travaillé  de  long 
chemin,  luy  vint  à  plaisir  de  se  rafreschir  joignant  une 
rivière  :  et  tandis  que  l'on  y  dressoit  ses  tentes,  se  meit 
à  se  promener   seul  à  cheval  le  long  de   l'eaue,  pensant 

50  comme  il  pourroit  sçavoir  la  vérité  si  Elisene  avoit  eu 
enfant,  ainsi  que  les  Philosophes  luy  avoient  dit  en  luy 
exposant  son  songe  :  mais  si  avant  se  meit  en  ceste  pen- 
sée, que  cheminant  tousjours  sans  y  prendre  garde,  arriva 

en  ung  hcrmitaigc  qui  près  de  là  estoit.  Parquoy  se  trou- 
vant en  lieu  de  dévotion,  nieit  pied  à  terre,  et  attacha  son 
cheval  à  ung  arbre  pour  aller  faire  son  oraison,  et  entrant 
dans  l'esglise,  trouva  ung  religieulx  tresancien  qui  vint  à 

s  rencontre  de  luy,  et  dit  :  Chevalier,  est  il  vray  que  le 
Roy  Perion  s'est  marié  avec  la  fille  de  nostre  roy  ?  Ouy 
vrayement,  respondit  le  Roy.  Loué  en  soit  Dieu,  dit  le 
bon  hermite  :  car  je  sçay  certainement  qu'il  est  d'elle 
aymé  de  tout  son  cueur.  Comment  le  sçavez  vous?  res- 

10  pondit  il.  Par  sa  bouche  mesme,  dit  le  bon  homme.  Le 
Roy  alors  pensant  qu'il  sçauroit  de  luy  ce  qu'il  desiroit,  se 
fit  cognoistre,  et  lui  dit  :  Je  vous  prie,  père,  que  vous  me 
dictes  ce  que  d'elle  et  de  moy  vous  sçavez .  Certes,  sire,  res- 
pondit le  preud'homme,  je  fauldrois  en  cela  grandement, 

li  et  auriez  cause  de  me  reputer  hereticque,  si  ce  qu'elle  me 
dit  en  confession  je  manifestoys:  mais  souffise  vous  de  ce 
que  je  vous  ay  declairé,  que  de  vraye  et  sincère  amour 
elle  vous  ayme,  et  puis  que  si  à  propos  je  vous  trcuve, 
je  veulx  que  sachiez  ce  qu'une  damoiselle  (à  mon  advis 

^<3  fort  saige)  me  dit  au  temps  que  vous  vinstes  première- 
ment en  ce  pays,  combien  qu'elle  me  parla  si  obscuré- 
ment que  je  ne  l'ay  jamais  bien  sceu  comprendre  :  car 
elle  disoit  que  de  la  petite  Bretaigne  souldroient  deux  grans 
dragons  qui  tiendroient    leur  seigneurie   en    Gaule,    et 

2i  leurs  cuenrs  en  la  grand  Bretaigne,  et  que  de  là  yroient 
dévorer  les  bestes  des  aultres  pays  :  mais  que  contre  les 
unes  ilz  seroient  braves  et  cruelz,  et  contre  les  aultres 
humbles  et  gratieulx  comme  s'ilz  n'avoient  ny  ongles  ne 
cueur.  De  ceste  parole  fuz  je   lors  tout  pensif,  ne  depuis 

3"  oncques  je  n'en  ay  sceu  comprendre  la  signifiance.  Non 
plus  l'entendit  le  Roy  pour  l'heure,  qui  n'en  fut  moins 
esmerveillé  que  l'hermite  :  et  toutesfois  quelque  temps 
depuis  il  trouva  ceste  prophétie  vraye.   Or  ayant  le  Roy 

commandé  le  sainct  homme  à  Dieu,  retourna  où  il  avoit 
faict  dresser  ses  tentes,  et  laissé  la  Royne  qui  l'attendoit, 
à  laquelle  pour  lors  il  ne  declaira  aulcune  chose  de  ce  en 
quoy  il  avoit  tout  le  jour  pensé,  ains  le  dissimula  jusques 

5  à  ce  qu'ilz  furent  couchez,  et  [XIII]  après  les  accoustu- 
mez  embrassemens,  le  Roy  par  bon  moyen  vint  à  luy 
compter  ce  que  les  Astrologues  luy  avoient  exposé  de 
son  songe,  la  priant  affectueusement  qu'elle  luy  declai- 
rast  s'elle  avoit  faict  enfant  ou  non.    Quand   la  bonne 

10  dame  l'entendit,  honte  la  surprint,  de  telle  sorte  qu'elle 
eut  voulu  esti-e  morte,  et  nia  la  vérité  entièrement,  si  que 
pour  ceste  fois  le  Roy  ne  sçeut  sçavoir  ce  qu'il  desiroit. 
Le  l'endemain  partirent  de  là  et  tant  cheminèrent  qu'ilz 
arrivèrent  en  Gaule,  où  fut  ceste  noble  royne  de  tout  le 

15  pays  receue  en  grand  joye.  Et  pource  que,  comme  a  esté 
cy  devant  recité,  le  roy  lui  portoit  singulière  affection, 
il  fut  (pour  luy  tenir  compaignie)  de  là  en  avant  plus 
arresté  en  ses  pays  que  oncques  n'avoit  esté  :  et  tant  que 
peu  après  son  arrivée,  la  bonne  dame  se  trouva  grosse 

20  d'un  filz  qui  fut  nommé  Galaor,  et  depuis  d'une  fille 
appellée  Melicée.  Mais  estant  le  petit  Galaor  en  l'aage 
de  deux  ans  et  demy,  advint  qu'ung  jour  le  Roy  son  père 
faisant  séjour  le  long  de  la  marine  en  une  sienne  ville 
nommée     Orangil,    estant     appuyé    sur    une     fenestre 

2S  ayant  veue  vers  le  jardin  où  estoit  la  royne,  qui 
lors  avec  son  filz  et  ses  dames  et  damoyselles  s'esbatoit, 
entra  par  une  poterne  un  géant  si  horrible  qu'il  n'y 
avoit  homme  qui  à  le  veoir  ne  fust  surpris  de  très- 
grand     paour   :    lequel    portoit  sur   le  col  une  grosse 

30  et  lourde  masse.  Q.uand  ceste  compaignie  de  femmes 
l'apperceut,  les  unes  fuyoient  entre  les  arbres,  et  les 
aultres  pour  ne  le  veoir  se  jectoient  contre  terre  : 
mais   le  géant  n'en  feit  cas  :  ains  seulement  s'adressa  au 

petit  Galaor  qu'il  print  entre  ses  bras,  et  en  soubriant  dit, 
Sur  ma  foy  la  damoyselle  est  véritable.  Et  sans  faire 
aultre  chose,  portant  l'enfant  s'en  retourna  et  reprint  le 
chemin   par  oià  il  estoit  venu,  puis    entrant   en  ung  bri- 

3  gantin  qui  l'attendoit  fit  voile.  Ce  pendant  la  triste  royne 
qui  avoit  veu  ravir  son  filz  (oubliant  pour  l'amour  mater- 
nelle la  paour  qu'aulcunement  luy  avoit  faicte  le  géant)  le 
suyvit  d'assez  près,  pensant  recouvrer  son  Galaor,  Mais 
quand  elle  veit  qu'il  estoit  entré  dans  le  brigantin,  Dieu 

lo  sçait  quelle  angoisse  elle  eut  lors,  car  le  petit  garsonnet 
en  criant  appeiloit.  Ma  mère  secourez  moy.  Helas  elle  ne 
povoit,  et  trouvoit  plus  cstrange  que  la  mort  mesme  de 
veoir  emmener  celuy  qu'elle  aymoit  plus  que  sa  vie  :  et 
en  ceste  douleur  extrême  luy  va  souvenir  de  son  aultre 

is  enfant  qu'elle  avoit  jecté  en  l'eaue,  parquoy  la  triste  mère 
pire  que  morte  tomba  esvanouye.  Adonc  le  Roy  Perion 
son  mary  qui  tout  ce  avoit  bien  apperceu  du  lieu,  duquel 
il  ne  pouvoit  promptement  ayder  ny  à  l'enfant  ni  à  la 
mère,   se  trouva  bien  perplex   :    et  toutcsfois  virilement 

20  print  cueur  et  vint  vers  la  royne  qu'il  trouva  pasmée,  à 
laquelle  il  feit  pourvoir  au  mieulx  qu'il  peut,  et  tant 
qu'elle  revint  à  soy.  Lors  commença  à  faire  le  plus  mer- 
veilleux dueil  du  monde,  regrettant  ceste  nouvelle  perte, 
sans  laquelle  elle  esperoit  avoir  recouvert  la  première,  et 

2  5  estant  hors  d'espérance  de  jamais  en  avoir  nouvelles  se 
desconfortoit,  de  sorte  qu'elle  faisoit  grand  pitié  à  ceiilx 
qui  la  voyoient.  Le  Roy  ce  pendant  mettoit  toutes  les 
peines  qu'il  pouvoit  à  la  [v^]  consoler  et  reconforter,  et 
tant  feit  qu'elle  recouvra  la  raison  qui  d'elle  s'estoit  absen- 

30  tée,  Adonc  luy  dit  le  roy  :  Madame,  il  fault  louer  Dieu 
de  tout  et  mesmcs  en  ce  cas,  veu  que  je  voy  clairement 
advenu  ce  qu'il  debvoit  advenir  du  songe  dont  auhres- 
fois  vous  ay  parlé,   et  qu'ainsi   soit  nostre  petit  Galaor 

est  le  dernier  cueur  qui  nous  debvoit  estre  osté  maulgré 
nous.  Pourtant  ne  craignez  doresnavant  déclarer  ce  qui 
est  du  premier  :  car  quoy  qu'il  en  soit,  veu  Testât 
auquel     vous   estiez    lors,     vous     n'en    debvez     estre 

3  blasmée.  A  ceste  parolle  la  dolente  mère  s'oubliant 
plus  que  la  faulte  qu'elle  avoit  faicte,  luy  fait 
entendre  partie  de  l'infortune  de  son  premier  né, 
le  suppliant  luy  pardonner,  veu  que  ce  qu'elle 
avoit    faict  estoit  pour    craincte    de    la    mort,    attendu 

10  la  loy  du  pais.  En  bonne  fo}'  madame,  respondit  le  Roy, 
vous  povez  estre  asseurée  que  jour  de  ma  vie  ne  vous  en 
sçauray  mauvais  gré,  et  de  vostre  part  je  vous  prie  de 
prendre  leur  destinée  le  plus  saigement  que  vous  pour- 
rez. Pource  que  j'espère  en  Dieu  que  puis  qu'il  luy  a  pieu 

15  nous  donner  au  commencement  si  peu  de  joye  et  jouis- 
sance de  noz  deux  enfantz,  à  l'advenir  il  nous  recompen- 
sera de  meilleure  fortune,  et  peult  estre  aurons  nous  ung 
jour  d'eulx  bonnes  nouvelles.  Or  laissant  ce  propos  fault 
entendre    que  le  géant  qui  emporta  ce  petit    prince,  fut 

20  du  pays  de  Leonois,  seigneur  d'une  isle  nommée  Ganda- 
lan,  en  laquelle  il  avoit  deux  fortes  places.  Il  n'estoit 
point  mal  faisant  ainsi  que  beaucoup  d'aultres  (mais  doulx 
et  de  paisible  conversation)  si  ce  n'est  quand  il  estoit 
ofTensé,   car  en  fureur  il  faisoit  de  grandes  cruaultez.  En 

25  ung  instant  fut  sa  petite  barque  tant  poulsée  par  le  vent, 
qu'il  arriva  en  son  pais,  lequel  il  avoit  faict  peupler  de 
Chrestians,  et  y  entretenoit  ung  hermite  de  tressaincte 
vie,  vers  lequel  il  se  retira  et  luy  dit  :  Père,  prenez  cest 
enfant  et  le  me  nourrissez,  et  enseignez  en  tout  ce  qui  est 

'o  convenable  à  chevalier,  pource  que  je  vous  puis  asseurer 
qu'il  est  filz  de  Roy  et  de  Roync.  Ha,  dit  l'hermite, 
pourquoy avez  vous  f-iict  telle  cruaulté?  Je  le  vous  diray, 
respondit  le  Géant.  Vous  debvez  sçavoir  que  ayant  entre- 

pris  d'aller  combatre  le  Géant  Albadan,  qui  occit  mes- 
chammentmon  père  comme  avez  peu  entendre,  et  qui  en- 
cores  de  présent  me  détient  par  force  la  roche  de  Galtares, 
laquelle  de  droict  m'appartient,  estant  ja  embarqué  pour 

5  exécuter  ma  pensée,  vint  vers  moy  une  damo^'selle  qui  me 
dit  :  Tu  t'abuses  :  car  ce  que  tu  penses  se  doibt  achever  par 
le  filz  du  Roy  Perion  de  Gaule,  qui  aura  beaucoup  plus  de 
force  et  de  hardiesse  que  tu  n'as.  Et  je  luy  demanday  en  sa 
foy  si  elle  disoit  vérité.  Cela  pourras  tu  veoir,  dit  elle,  en 

lo  la  saison  que  les  deux  branches  d'ung  arbre  se  joindront, 
qui  à  présent  sont  séparées  :  puis  m'enseigna  où  je  trou- 
verois  celuy  duquel  elle  me  parloit,  lequel  à  présent  je 
vous  baille  en  garde  d'autant  que  vous  m'aymez.  Par  ce 
moyen   demeura    le   petit    Galaor    soubz    la    conduicte 

15  du  sainct  homme,  et  y  fut  si  longuement  qu'il  n'en  sor- 
tit qu'il  ne  fust  en  aage  de  recepvoir  chevalerie,  comme 
il   vous  sera  quelque  fois  recité. 

[XIIIl]  En  ce  temps  regnoit  en  la  grand  Bretaigne  ung 
roy  nommé  Falangris,  lequel  mourant  sans  enfans,  laissa 

20  héritier  ung  sien  frère  (non  moins  prudent  en  ses  affaires 
que  cheval[e]ureux  et  adroict  aux  armes)  nommé 
Lisuart,  lequel  s'estoit  marié  (n'avoit  pas  long  temps) 
avecque  Brisene  fille  du  roy  de  Dannemarc,  la  plus  belle 
dame  qui  se  trouvast  lors  en  tout  le  Septentrion  :  et  com- 

25  bien  qu'elle  eust  esté  demandée  en  mariage  par  de 
grands  princes  du  pais,  neantmoins  par  craincte  des 
ungs  le  père  ne  l'osoit  accorder  aux  aultres  :  dont  elle 
demeuroit  desprouveue  par  avoir  trop  d'abondance,  et 
non  acquise  par  trop  estre  requise.  A  quoy  elle  voulant 

30  pourveoir  en  choisit  ung  à  sa  poste,  et  se  maria  à  ce 
jeune  prince  Lisuart,  qui  par  amour  la  servoit  et  duquel 
elle  n'ygnoroit  les  vertuz  ne  le  gentil  cueur.  Or  après  le 
trespas  de    Falangris,    les   princes  de   la  grand  Bretaigne 

sachans  que  de  droict  Lisuart  venoit  à  luy  succéder  au 
royaulme,  mesmes  qu'estant  en  pais  estrange  (par  ses 
liaulx  faictz  et  prouesses)  il  s'estoit  allyé  par  mariage  en 
si  bon  lieu,  despecherent  incontinent  embassades  pour 
5  aller  vers  luy,  le  supplier  d'accepter  le  royaulme  et  sub- 
jectz  de  la  grand  Bretaigne,  et  de  s'en  venir  revestir  et 
saisir. 


Comme  le  Roy  Lisuart  naviguant  par  la  mer,  print 
port    en  escoce  où    il  fut  grandement  honork  et  bien 

lO     RECUEILLY. 

CHAPITRE    V 

Entendu  par  le  Roy  Lisuart  l'envye  que  ses  subjectz 
avoientdeson  brief  retour,  dressa  son  equipaigeenmerpar 
l'ayde  et  moyen  du  Roy  de  Dannemarc  son  beau  père  : 

15  puis  feit  faire  voile  pour  tirer  vers  la  grand  Bretaigne,  et 
pource  qu'il  traversoit  le  long  de  la  coste  d'Escoce,  y 
print  port,  dequoy  Languines  Roy  du  pais  adverty  fut  au 
devant  et  le  receut  magnificquement.  Or  estoit  ce  nou- 
veau  Roy  de    la   grand    Bretaigne,   accompaigné  de   la 

20  Royne  sa  femme  et  d'une  jeune  fille  leur  enfant,  aagée 
(peult  estre)  de  dix  ans,  nommée  Oriane,  l'une  des  plus 
belles  créatures  qui  jamais  fut  veue,  et  telle  que  durant 
le  temps  qu'elle  demeura  en  Dannemarc  estoit  apellée 
Unique,  pource  qu'on  ne  trouvoit  sa  pareille  en  beaulté. 

2)  Geste  petite  Oriane  pour  le  travail  de  la  mer  non  accous- 
tumé  se  trouva  fort  lasse,  et  craignant  son  père  qu'elle 
eust  pis,  pria  le  roy  d'Escoce  de  la  guarder  tant  qu'elle  se 
fust  reposée  et  qu'ilz  l'envoiroient  quérir.  Tresvoluntiers 
acceptèrent  ceste  guarde  le  Roy  L.inguines  et  la  Royne  : 

Par  [v°]  quoy  le  Roy  Lisuart  sans  faire  plus  long  séjour 
en  Escoce,  rentra  en  mer  et  fit  lever  les  ancres  de  ses 
navires  faisant  voile  :  dont  en  peu  de  jours  print  terre  en 
ses  pais,    où  arrivé,   avant  que   d'en  demeurer  paisible 

5  (comme  en  tel  cas  souvent  advient)  y  trouva  aulcuns  re- 
belles, lesquelz  avec  le  temps  il  debella,  qui  fut  la  cause 
qu'il  ne  peut  si  promptement  faire  venir  sa  fille  qui 
estoit  demeurée  en  Escoce. 

En    cest    cndroict  laisse    l'Autheur  ce    nouveau   Rov 

lo  régner  paisiblement  en  la  grand  Bretaigne,  et  tourne  au 
Damoysel  de  la  mer,  qui  en  ce  temps  pouvoit  avoir  seu- 
lement douze  ans  :  combien  que  veu  sa  grandeur  il  parois- 
soit  en  avoir  plus  de  quinze,  et  pour  sa  bonne  grâce 
estoit  (tant  de  la  Royne  que  des  aultres  dames)  plus  que 

'5  nul  aultre  bien  voulu  et  aimé.  Or  ainsi  que  cy  devant 
vous  a  esté  recité,  ceste  jeune  princesse  Orianc  fille  du 
Roy  Lisuart,  estoit  demeurée  avec  la  royne  d'Escoce  pour 
se  rafraischir,  attendant  que  le  Roy  son  père  la  renvoyast 
quérir  :  et  luy   faisant  la  royne   toutes  les  gratieusetcz 

2o  dont  elle  se  povoit  adviser  luy  dit:  M'amye,  je  veulx 
desonuais  que  le  Damoysel  de  la  mer  vous  serve  et  qu'il 
soit  vostre.  Ce  que  l'infante  Oriane  accepta  voluntiers,  et 
de  faict  ceste  acceptation  s'imprima  en  l'esperit  du 
Damoysel.  de  telle  sorte  que  jour  de  sa  vie  il  n'eut  envie 

^>  d'en  servir  ou  aymcr  aultre,  et  à  elle  depuis  eut  tousjours 
le  cueur.  Mais  si  bien  luy  advint  que  ceste  amour  fut 
mutuelle  et  eguale  en  eulx  deux  :  toutesfois  le  jeune 
Damoysel  pour  ung  temps  n'en  eut  cognoissance  et  se 
repuioit  indigne  de  si  grand  bien  :  estimant  que  ce  seroit 

30  trop  entrepris  à  luy  de  seulement  y  penser,  qui  lut  cause 
qu'il  ne  luy  en  osoit,  non  pas  parler,  mais  monstrer  aul- 
cun  semblant.  La  jeune  princesse  qui  estoit  de  mesme 
pensée  et  en  pareille  peine,  se  guardoit  de  luy  tenir  pro- 

pos  plus  qu'à  ung  aultre,  pour  éviter  toute  souspeçon. 
Mais  les  veulx  des  deux  amans  faisans  le  debvoir  de  leur 
office,  portoient  assez  souvent  nouveau  contentement  aux 
cueurs  passionnez  :    voyans    la   chose  que  plus   ilz   ay- 

5  moient,  et  ainsi  vivoient  couvertement  sans  que  l'ung  à 
l'aultre  declairast  aulcune  partie  de  ceste  affection  amou- 
reuse. Quelque  temps  après  voyant  ce  jeune  prince  inco- 
gneu  que  pour  acquérir  la  bonne  grâce  de  sa  dame  tant 
aymée,  il  estoit  nécessaire  qu'il  print  les  armes,  et  re- 

10  ceust  l'ordre  de  chevalerie,  disoit  en  soy  mesmes  :  Si  une 
Ibys  je  suis  chevalier,  je  feray  telle  chose  que  j'auray 
bonne  réputation  et  faveur  de  madame,  ou  je  mourray 
en  la  peine.  Et  du  désir  qu'il  en  en  eut  espia  le  jour  qu'il 
pourroit  trouver  le  roy  Languines  à  propos  pour  luy  en 

1)  faire  requeste.  Parquoy  saichant  qu'il  sepromenoit  en  ung 
jardin,  se  vint  jecter  à  genoulx  devant  luy,  et  luy  dit  : 
Sire,  si  c'estoit  vostre  plaisir,  il  seroit  désormais  temps 
que  je  feusse  chevalier.  Quand  le  Roy  l'entendit  [XV] 
(veu  son  jeune  aage)  il  fut  tout  esbahyet  luy  respondit  : 

20  Comment  Damoysel  de  la  mer,  vous  cuydez  vous  desja 
assez  royde  pour  maintenir  si  pesante  charge  ?  Certes 
c'est  chose  assez  aj^sée  de  recepvoir  tel  honneur  :  mais 
le  maintenir  comme  il  appartient,  c'est  peult  estre,  plus 
gros  faix  que  vous  ne  pensez,  et  tel  que  souvent  ung 

2)  bien  bon  cueur  s'en  ennuyé,  toutesfois  si  par  craincte  ou 
couardie  il  laisse  à  faire  ce  qu'il  doibt,  mieulx  luy  vaul- 
droit  la  mort  que  la  vie  honteuse .  Pourtant  je  serois 
bien  d'advis  que  pour  quelque  temps  voulussiez  encores 
différer.  Le  Damoysel  non  content  de  ceste  response  luy 

50  replicqua  :  Sire,  je  ne  laisseray  à  l'estre,  s'il  vous  plaist, 
pour  craincte  de  ce  que  m'avez  dict  :  car  si  n'avois  le 
désir  de  faire  tout  ce  qui  appartient  à  chevalerie,  je 
n'eusse  prins  la  hardiesse  de  vous  en  requérir,  et  puis 

que  de  vostre  grâce  m'avez  jusques  icy  nourr}',  je  vous 
supplie  treshumblement  m'ottroyer  ceste  requeste,  et  ne 
me  donner  occasion  de  perdre  vostre  service  pour  cher- 
cher qui  la  m'accorde.   Le  Roy  estimant  d'advantaige  le 

;  cueur  de  ce  jeune  enfant,  et  doubtant  qu'ainsi  le  teist,  luy 
respondit  :  Asseurez  vous  Damoysel  que  je  le  feray  quand 
je  verray  qu'il  vous  sera  nécessaire,  et  ce  pendant  faicies 
accoustrervozarmeset  cequiestdebesoing.Toutesfoisbeau 
sire,  dictes  moy  vers  qui,  pour  mon  refîus,  vous  pourriez 

lo  vous  retirer  ?  Au  roy  Perion,  dit  le  Damoysel,  lequel  on 
estime  treshardy  et  bon  chevalier.  Puis  il  a  espousé  la  sœur 
de  la  Royne,  qui  me  faict  croire  qu'il  ne  me  refuseroit, 
luy  faisant  entendre  comme  elle  m'a  nourryet  que  je  suis 
sien.  Il  est  vray,  dit  le  roy:   mais  pour  le  présent  ayez 

1)  ung  peu  de  patience,  et  quand  il  sera  temps  vous  le 
serez  honnorablemcnt.  Adonc  commanda  que  l'on  luy 
meist  en  ordre  les  accoustremens  nécessaires  pour  recep- 
voir  chevalerie.  Et  ce  pendant  le  Roy  en  advertit  Cau- 
dales, qui  en  fut  si  ayse  qu'il   despecha  aussi  tost  une 

20  Damoyselle  vers  le  jeune  prince  :  par  laquelle  il  luy  en- 
voya l'espée,  l'anneau,  et  la  lettre  couverte  de  cire  qu'il 
avoit  trouvée  dans  le  berceau,  lors  qu'il  fut  recoux  en  la 
mer.  Tant  chemina  ceste  damoyselle  qu'elle  arriva  vers 
le   Damoysel    ainsi   qu'il    s'esbatoit  avec  Oriane  et  les 

2)  aultres  dames  (pendant  que  la  royne  dormoit).  A  l'heure 
estoit  il  pensant  si  fort  à  Oriane,  que  seulement  il  n'osoit 
lever  la  veue  pour  la  regarder,  et  disoit  en  soy  mesme  : 
Ha  a  Dieu,  comment  vous  a  il  pieu  douer  ceste  femme 
de  tant  excellente  bcaulté  pour  à  moy  malheureux  faire 

50  souffrir  si  estrange  passion  en  l'aymant.  Ha  a  mes  yeulx 
trop  haultcment  avez  regarde  celle  dcquoy  vous  [n'jestes 
dignes  :  mais  au  pis  aller,  la  mort  satisfera  à  ceste  témé- 
rité, à  laquelle   mon  cueur  s'est  pour  vous  submis.  En 

ceste  pensée  se  cuyda  laisser  tomber,  innt  s'estoit  oublié 
et  mis  hors  de  soy  mesmes,  quand  ung  paige  s'adressa 
à  luy,  disant  :  Damoysel,  là  dehors  est  une  damoyselle 
estrange  qui  vous  apporte  quelques  presens  et  veult  par- 

)  1er  à  vous.  Quand  celle  qui  Taymoit  entendit  ce  mes- 
saige,  le  cueur  luy  print  à  frémir  de  telle  sorte  que  ne 
povant  dissimuler  ceste  nouvelle  flamme,  appella  le  Da- 
[v"]  moysel,  et  luy  dit  :  Je  vous  prie  demeurez  icy  et 
faictes  entrer  la  damoyselle,  affin  que  ayons  la  veue  de 

î»  ce  qu'elle  vous  apporte.  Ce  qu'il  feit,  et  entra  la  damoy- 
selle qui  luy  dit  :  Seigneur,  vostre  bon  amy  Gandales  vous 
salue  grandement  comme  celluy  qui  vous  ayme,  et  vous 
envoyé  cest  anneau,  la  cire,  et  l'espée  que  voicy,  laquelle 
il  vous  prie  que  (pour  l'amour  de  luy)  vous  portez  tant 

^5  que  vivrez.  Adonc  le  Damoysel  receut  les  presens,  et 
meit  l'anneau  et  la  cire  à  part  pour  reguarder  l'espée  qui 
estoit  sans  fourreau  enveloppée  en  ung  drap  de  fin  lin, 
dont  il  fut  fort  esbahy.  Et  tandis  qu'il  s'y  amusoit,  Oriane 
print  la  cire  pensant  que  ce  fust  aultre  chose,  et  luy  dit  : 

20  En  bonne  foy  Damoysel  je  veulx  pour  ma  part  ceste  cire. 
Non  aurez  s'il  vous  plaist  (madame)  respondit  il,  mais 
cest  anneau  qui  est  ce  me  semble  assez  beau.  Je  ne  veulx 
que  la  cire,  dit  Oriane.  Et  de  faict  la  print.  Et  sur  ces 
entrefaictes  survint  le  Roy  qui  dit  au  Damoysel  :  Que  vous 

^5  semble  de  ceste  espée  ?  Sire,  respondit-il,  je  latreuve  fort 
belle,  mais  je  ne  sçay  pourquoy  elle  n'a  point  de  four- 
reau. Il  y  a  (dit  le  Roy)  bien  quinze  ans  qu'elle  n'en  eut. 
Et  ce  disant  le  tira  à  part,  puis  luy  dit  :  Vous  voulez  estre 
chevalier  et  ne  sçavez  si  [de]  droict  vous  appartient  de 

50  l'estre.  Pourtant  il  fault  maintenant  que  vous  entendez  qui 
vous  estes,  et  que  je  vous  die  ce  que  j'en  sçay.  Adonc  luy 
recita  comme  il  avoit  esté  trouvé  en  la  mer  avec  ceste 
espée  et  l'anneau  estans  dans  ung  coffret  comme  avez  peu 

cy  devant  entendre.  Sur  ma  foy  sire,  respondit  le  Damoy- 
sel,  je  croy  que  pour  vostre  plaisir  nie  donnez  de  ceste 
invention,  pource  que  ceste  damoiselle  m'a  dict  en  en- 
trant céans  que  mon  bon  amy  Gandales  m'envoyoit  ces 

5  prescns,  mais  je  pense  qu'elle  a  failly  à  parler  et  qu'elle 
vouloit  dire  mon  père.  Toutesfois,  Sire,  s'il  est  ainsi  qu'il 
vous  a  pieu  me  reciter  je  n'en  suis  de^plaisant  sinon  pour 
ne  cognoistre  ceulx  dont  je  suis  venu,  ny  eulx  moy.  Ce 
neantmoins  je  m'estime  gentilhomme,  car  le  cucur  me 

10  le  promet.  Et  pourtant  Sire,  il  m'est  maintenant  plus 
convenable  que  je  soye  chevalier  qu'auparavant,  affin  que 
je  mette  peine  d'estre  tel  que  j'acquière  honneur  et  répu- 
tation, puis  que  je  n'ay  parent  par  lequel  je  me  puisse 
nommer,  ne  saichant  qui  je  suis.  Quand  le  Roy  l'enten- 

li  dit  parler  si  vertueusement  il  eut  encores  meilleure  estime 
de  luy  que  jamais,  jugeant  en  soy  qu'il  ne  pourroit  estre 
aultre  que  homme  de  bien,  et  bon  chevalier.  Et  ainsi 
qu'ilz  devisoient,  vint  ung  gentilhomme  vers  le  Roy  qui 
luy  dit  :  Sire,  le  roy  Perion  vostre  frère  est  présentement 

20  arrivé.  Céans  ?  dit  le  Roy.  Ouy,  Sire,  respondit  le  gentil- 
homme. A  ceste  parole  le  Roy  s'en  partit  pour  aller  re- 
cepvoir  son  frère,  lequel  il  courut  embrasser  luy  disant  : 
Comment  mon  frère  ?  vous  me  cuydez  prendre  au  des- 
pours^eu,  je  n'eusse  pas  pensé  vostre  arrivée  si  prompte 

2)  en  ce  pais.  Mon  frère,  respondit  le  Roy  Perion,  je  viens 
requérir  mes  amys  pource  que  j'en  ay  à  présent  plus  de 
nécessité  que  je  n'uz  onc.  Pourtant  que  le  Roy  Abies 
d'Hirlande  me  meine  une  forte  guerre,  et  est  en  grand 
puissance  entré  en  mes  pais,  [XVI]  tellement  que  luy  et 

50  Dagavel  son  cousin  tiennent  ma  place  de  la  Déserte 
assiégée.  Et  qui  pis  est  la  fortune  m'a  si  mal  dict  qu'aul- 
cuns  à  qui  je  me  fioys  m'ont  habandonné,  et  la  plus 
grande  partie  de  mesaultres  parens  et  amys  ont  esté  def- 

faictz  aux  rencontres  et  courses  que  nous  avons  faictes 
l'ung  surl'aultre,  si  que  maintenant  je  viens  pour  vous 
supplier  me  secourir  à  ce  tresgrand  besoing.  Vrayement, 
mon  frère,   respondit  Languines,  je  le   feray,  et  croyez 

)  qu'il  me  grieve  fort  de  vostre  infortune  :  mais  j'y  pour- 
voiray  au  mieulx  que  je  pourray,  Agraies  qui  estoit  nou- 
veau chevalier  ardent  et  prompt  aux  armes,  ayant  entendu 
la  requeste  de  son  oncle,  et  l'octroy  que  luy  faisoit  le  Roy 
son  père  de  luy  aider,  se  vint  mettre  à  genoulx  devant 

lo  luy,  disant  :  Monseigneur  je  vous  supplie  m'octroyer  la 
requeste  que  je  vous  feray  présentement.  Le  Roy  qui 
l'aymoit  comme  soy-mesmes,  luy  respondit  :  Or  deman- 
dez car  vous  ne  serez  pas  refusé.  Je  vous  supplie,  Sire, 
dit-il,  soyez  content  que  je  voise  en  Gaule  ayder  à  la 

1 5  Royne  ma  tante.  En  bonne  foy,  respondit  le  Roy,  j'en  suis 
bien  content,  et  si  irez  en  bonne  equipaige  et  forte  com- 
paignie.  Qiiand  le  Damoysel  de  la  mer  sceut  ceste  déli- 
bération, il  devint  plus  curieux  de  parachever  son  entre- 
prise que  jamais,  et  voyant  si  apropos  le  Roy  Perion  il 

20  ne  se  pouvoit  ressasier  de  le  regarder,  seulement  pour  les 
biens  qu'il  avoit  entenduz  de  luy  :  car  il  n'y  pensoit 
lors  avoir  aulcune  affinité  de  parentaige,  et  eust  bien 
voulu  estre  chevalier  de  sa  main  plustost  que  d'ung 
aultre,  pour  les  haulx  faictz  d'armes  qu'il  avoit  aultres- 

2)  fois  mis  à  fin,  et  pour  y  parvenir  s'advisa  d'en  supplier 
la  Royne,  espérant  que  si  elle  vouloit  tant  faire  pour  luy 
que  d'en  prier  le  Roy  son  frère  elle  ne  seroit  jamais  ref- 
fusée.  Et  toutesfois  il  la  voyoit  tant  triste  qu'il  ne  luy  en 
osoit  nullement  parler,  mais  print  la  hardiesse  de  venir 

30  vers  Oriane,  et  se  mettant  à  genoulx  luy  dit  :  Madame, 
vous  plairoit  il  me  faire  ce  bien  de  me  dire  la  cause  qui 
donne  tel  ennuy  à  la  royne  ?  Oriane  qui  en  telle  sorte 
voyoit  devant  elle    celluy    que    de   tout  son  cœur  elle 

aymoit  (sans  touiesfois  que  luy  ne  aultre  le  sceust)  fut 
lors  surprise  de  telle  véhémence  d'amour  que  ne  la  sça- 
chant  bonnement  dissimuler,  luy  respondit  :  Damoysel 
de  la  mer  mon  amy,  en  bonne  foy  je  mettray  peine  de  le 

S  sçavoir,  puis  je  la  vous  diray  de  bien  bon  cueur,  veu  que 
c'est  la  première  requeste  que  oncques  vous  me  feistes. 
Madame,  dit  il,  je  me  sens  de  si  peu  de  mérite  envers 
vous  que  je  me  repute  indigne  de  vous  riens  requérir  : 
mais  je  me  tiendrois  trop  heureux  si  j'avois  moyen  de 

J3  vous  obeyr,  et  qu'il  vous  pleust  me  commander.  Com- 
ment ?  respondit  elle,  avez  vous  le  cueur  si  bas  et  si  peu 
d'estime  de  vous  ?  Madame,  en  quelque  sorte  que  ce  soit, 
dit  il,  je  n'ai  aulcunes  forces  sinon  celles  que  m'a  lais- 
sées le  grand  désir  que  j'ay  de  vous  servir  :  car  mon  cueur 

15  qui  est  tout  vostre  ne  peult  rien  recepvoir  sinon  vous. 
Mien  ?  respondit  Oriane,  et  depuis  quand  ?  Depuis  qu'il 
vous  pleut,  madame.  Et  quand  fust  ce  qu'il  me  pleut  ? 
dit  elle.  De  ce  mesme  temps,  respondit  le  Damoysel,  que 
le  Roy  vostre  père  vous  laissa  [v°]  en  ce  pays  s'il  vous  en 

20  souvient  et  que  la  Royne  me  présenta  à  vous  disant  telle 
parole  :  Je  vous  donne  ce  Damoysel  pour  vous  servir,  et 
de  ce  jour  me  acceptâtes  vostre,  quand  vous  luy  respon- 
distes  que  je  vous  estoie  aggreable,  ainsi  à  vous  je  fus 
donné,  et  pour  vostre  me  suis  depuis  réputé,  si  que  moy 

25  mesmes  n'ay  sur  moy  aucune  puissance.  Certes,  dit 
Oriane,  vous  pristes  ceste  parole  à  meilleure  fin  que  pour 
l'heure  elle  n'entendoit,  dont  vous  en  sçay  tresbon  gré, 
et  suis  contente  qu'il  soit  ainsi.  A  peine  eut  proférée 
ceste  parole  que  le  Damoysel  se  sentit  si  espris  d'ayse 

30  qu'il  perdit  le  povoir  de  facilement  aulcune  chose  res- 
pondre.  Ce  que  cognoissant  Oriane  n'en  fit  aulcun  sem- 
blant, seulement  luy  dit  qu'elle  alloitvers  la  Royne  pour 
faire  ce  dont  il   [l'Javoit  priée  :   et   assez  tost  après  re- 

tourna,  et  luy  declaira  que  cest  ennuy  luy  procedoit  de 
celluy  que  la  Royne  de  Gaule  sa  sœur  avoit  pour  le  dom- 
maige  que  faisoit  le  roy  d'Hirlande  en  ses  pays.  Si  c'es- 
toit  vostre  plaisir,  madame,  dit  lors  le  Damoysel,  que  je 

S  feusse  chevalier,  j'yrois  voluntiers  la  secourir  ayant  congé 
de  vous.  Et  sans  mon  congé,  respondit  Oriane,  n'yriez 
vous  point  ?  Non  pour  mourir,  dit  il,  car  sans  la  faveur 
de  vostre  bonne  grâce  mon  cueur  vaincu  ne  pouiroit 
avoir  force  ne  vertu  en  péril  où  il  se  trouvast.  De  ceste 

10  parole  se  soubzrit  Oriane,  et  luy  respondit  :  Puis  qu'ainsi 
estes  mien,  je  vous  octroyé  que  vous  soyez  mon  cheva- 
lier, et  que  aydiez  à  la  sœur  de  la  royne.  Treshumble- 
ment  l'en  remercia  le  Damoysel,  luy  remonstrant  comme 
le  roy  n'avoit  trouvé  bon  qu'il  receust  encores  l'ordre  de 

15  chevalerie  mais  l'avoit  reffusé.  Toutesfois,  dit  il,  le  roy 
Perion  est  céans,  comme  vous  sçavez,  de  la  main  duquel 
(s'il  vous  plaisoit  l'en  prier)  je  la  recepvrois  plus  volun- 
tiers que  de  nul  aultre.  Il  ne  tiendra  à  cela,  respondit 
elle,  et  pour  mieulx  moyenner  ce  que  desirez,  je  prieray 

20  voluntiers  l'infante  Mabile  qu'elle  me  tienne  compaignie 
à  luy  faire  ceste  requeste,  pource  qu'elle  y  peult  beau- 
coup. Et  sur  l'heure  mesme  s'en  alla  vers  elle  et  lui  de- 
claira l'entreprise  qu'elle  et  le  Damoysel  de  la  mer  avoient 
faicte  pour   le  faire   chevalier,  aussi  l'envie  grande  qu'il 

2$  avoit  de  l'estre  par  la  main  du  roy  Perion,  la  priant  affec- 
tueusement luy  ayder  à  l'en  supplier.  La  princesse 
Mabile  qui  aymoit  le  Damoysel  de  saine  amour,  luy  res- 
pondit :  Je  vous  asseure  ma  sœur  qu'à  nioy  ne  tiendra  : 
car  celluy  pour  qui  me   priez  mérite  bien  que  l'on   face 

30  d'advantaige  pour  luy.  Pourtant  faisons  le  accoustrer  ce 
soir  et  tenir  prest  en  la  chappelle  de  la  Royne  :  puis 
quand  il  sera  temps,  nous  irons  luy  faire  compaignie  avec 
noz   femmes,  et  envoiray  supplier   le  roy  Perion    mon 

oncle  à  l'heure  qu'il  vouldra  partir  (qui  sera  à  ce  que  j'ay 
entendu  devant  l'aube  du  jour)  de  me  venir  veoir,  et  luy 
arrivé  vers  nous,  vous  et  moy  luy  ferons  ceste  requeste, 
de  laquelle  à  mon  advis  il  ne  vous  escondira,  veu  qu'il 

>  est  prince  de  bon  affaire,  doux  et  gratieux.  C'est  très- 
bien  advisé,  respondit  Oriane.  Parquoy  firent  appeller  le 
Damoysel  et  luy  declairerent  la  conclusion  qu'ilz  avoient 
prise  sur  cest  affaire  :  lequel  très  humblement  les  remercia, 
[XVII]  et  voulant  pourveoir  à  tout  son  cas,  print  congé 

lo  d'elles,  puis  vint  trouver  Gandalin,  auquel  il  feit  le  tout 
entendre,  luy  disant  :  Mon  frère  je  vous  prie  que  le  plus 
couvertement  qu'il  vous  sera  possible  portez  mes  armes 
en  la  chapelle  de  la  royne,  pource  que  j'espère  ceste  nuict 
estre    laict  chevalier  :  et  pour  autant  qu'aussi  tost  il  me 

1 5  conviendra  partir,  je  vouldrois  bien  sçavoir  si  avez  désir 
de  me  suyvre  et  venir  avec  moy.  Certes,  dit  Gandalin, 
de  mon  gré  jamais  de  vous  ne  departiray.  De  ceste  parole 
fut  si  ayse  le  Damoysel  que  les  larmes  luy  en  vindrent 
aux  yeulx.  Or  bien,  dit  il,  pourv'oyez  à  ce  que  je  vous  ay 

20  dict.  A  quoy  Gandalin  ne  feit  faulte  :  car  devant  le  soup- 
per  de  la  royne  y  donna  tel  ordre,  que  de  nul  ne  fut 
apperceu.  Puis  estant  les  tables  levées,  le  Damoysel  eut 
moyen  d'aller  en  la  chappelle  où  il  se  feit  entièrement 
armer,  hors  la  teste  et  les  mains.  Lors   en  attendant  les 

2i  dames  et  le  roy  Perion,il  se  meit  à  genoulx  devant  l'au- 
tel faisant  sa  prière  à  Dieu  que  son  plaisir  feust  luy  estre 
aidant,  non  seulement  à  la  victoire  de  ceulx  à  qui  par 
armes  il  avoit  affaire,  mais  aussi  à  l'avoir  de  celle  qui  luy 
causoit  tant  de  mortelles  affections  :  ce  pendant  la  nuict 

50  vint  et  se  retira  la  royne.  Adonc  les  princesses  Oriane  et 
Mabile,  avec  leurs  femmes  arrivèrent  en  la  chappelle  où 
les  attendoit  le  Damoysel  :  puis  venant  l'heure  que  le  roy 
Perion  vouloit  monter  à  cheval,  Mabile  l'envoya  supplier 

qu'il  la  veist  devant  que  partir.  Ce  qu'il  feit  voluntiers, 
et  arrivé  vers  elle  luy  dist  :  Monseigneur,  puis  qu'il  vous 
a  pieu  tant  faire  pour  moy  que  d'avoir  pris  la  peine 
d'estre  venu  jusques  icy,  je  vous   prie  encores  octroyer 

3  à  ma  dame  Oriane,  fille  du  roy  Lisuartla  requeste  qu'elle 
vous  veult  faire.  Je  serois  bien  marry,  respondit  il,  de  la 
reffuser,  tant  pour  l'honneur  du  roy  son  père  que  pour 
l'amour  d'elle.  Adonc  s'avança  Oriane  pour  le  remer- 
cier, laquelle  quand  le  roy  veit  si  belle,  il  estima  qu'en 

lo  tout  le  monde  l'on  fauldroit  bien  à  trouver  sa  paragonne 
en  beaulté,  et  lui  dit  :  Madame,  vous  plaist  il  quelque 
chose  de  moy  ?  Ouy,  Sire,  puis  qu'il  vous  plaist  me  le 
donner,  je  vous  supplie  que  faciez  ce  mien  Damoysel 
chevalier  :  et   le  luy    monstra  estant    à  genoulx  devant 

li  l'autel.  Q.uand  le  roy  le  veid,  il  fut  si  esmerveillé  de  sa 
grand  beaulté  que  rien  plus,  et  luy  vint  dire  :  Mon  amy, 
voulez  vous  recepvoir  l'ordre  de  chevalerie?  Ouy,  Sire, 
s'il  vous  plaist,  respondit  le  Damoysel.  De  par  Dieu 
soit,  dit  le  roy,  et  vous  doint  grâce  d'autant  l'augmen- 

20  ter  en  vous  comme  il  a  faict  la  bonne  grâce.  Puis  luy 
chaussa  l'esperon  droict,  et  luy  bailla  l'espée,  disant  : 
Maintenant  avez  vous  l'ordre  de  chevalerie  :  mais  je  voul- 
drois  avoir  eu  le  moyen  et  opportunité  de  vous  l'avoir 
donnée  avec   plus  d'honneur.    Toutesfois  selon  que  je 

25  puis  juger  et  estimer  de  vous  j'espère  que  serez  tant  bon 
que  vostre  renommée  supplira  au  deffault  de  ce  qui  deb- 
voit  estre  faict  plus  honorablement.  Puis  print  le  roy 
Perion  congé  des  dames  qui  le  remercièrent  grandement, 
et  se  meit  en   chemin   pour  retourner  en  Gaule,  com- 

50  mandant  à  Dieu  son  nouveau  chevalier.  Cest  [v°^  acte 
fut  le  premier  qui  peult  porter  tesmoignaige  de  l'amour 
de  ces  deux  amans,  [et]  s'il  semble  au  lecteur  leurs  propos 
n'estre  selon   l'affection,  mais  simples,  au  respect  de  la 

véhémence  de  leur  passion,  je  luy  respondz,  qu'il  doibt 
excuser  l'aage.  Aussi  il  est  souvent  advenu  que  les  plus 
experts  (ce  leur  semble)  en  telz  actes,  ont  esté  par  ce  dieu 
bendé,  si  vivement  aitainctz,  que  non  seulement  il  leur  a 

5  esté  la  parole,  mais  le  jugement,  et  de  telz  personnaiges 
seroit  nécessaire  faire  les  propos  plus  grans  :  non  pas  de 
ces  deux  cy  estans  encores  apprentiz.  Or  estant  ce  nou- 
veau chevalier  en  equipaige  et  prest  à  faire  le  voyage  que 
sa  dame  luy  avoit  octroyé,  voulut  en  remerciant  la  com- 

lo  paignie,  prendre  congé  secrètement  d'Oriane.  Et  lors 
elle,  qui  pour  ce  partement  tant  soubdain,  sentoit  une 
nouvelle  passion  en  son  cueur,  la  dissimulant  toutesfois, 
le  print  par  la  main  et  retira  à  part,  puis  luy  dit  :  Damoy- 
sel  de  la  mer,  vous  en  allez,  mais  je  vous  prie  devant  me 

is  declairer  si  vous  estes  filz  de  Gandales  :  car  selon  la  bonne 
estime  que  j'ay  de  vous,  je  croy  que  vous  estes  yssu  de 
meilleur  lieu.  Adonc  le  Damoysel  luy  recita  ce  que  luy 
en  avoit  dict  le  roy  Languines,  dequoy  elle  receut  grand 
plaisir:  ce  faict  le  commanda  à  Dieu.  Ainsi  se  partit  le 

20  Damoysel  de  ceste  compaignie,  et  aussi  tost  trouva  Gan- 
dalin  qui  l'attendoit  à  la  porte  du  logis  du  roy  avec  le 
reste  de  ses  armes,  et  son  cheval,  sur  lequel  il  monta  et 
saillirent  hors  de  la  ville,  sans  estre  de  nul  apperceuz,  par 
ce  qu'il  n'estoit  encores  jour  :  puis  cheminèrent  tant  qu'ilz 

25  entrèrent  dans  une  forest.  Desja  estoit  la  plus  grand  part 
du  jour  passée  avant  qu'ilz  voulussent  repaisire  :  mais  la 
faim  les  contraignant,  se  des)[cjunerent  de  telz  vivres  que 
Gandalin  avait  apporté  au  partir  de  la  ville.  Et  en  ces 
entrefaictes,  ilz  ouyrent  sur  la  partie  dextre  une  voix  de 

jo  quelque  personnaige,  qui  à  leur  advis  sentoit  grande 
douleur  :  parquoy  le  Damoysel  picqua  diligemment  ceste 
part,  où  il  trouva  ung  chevalier  mort,  et  joignant  luy 
ung  aultre,  qui  ne  valoit  guieres  mieulx  :  car  il  estoit  si 

navré  qu'il  n'esperoit  plus  vivre,  et  ce  qui  le  faisoit  tant 
crier,  estoit  une  femme  qui  s'estoit  mise  sur  luy,  et  le 
pressoit  si  fort,  qu'elle  luy  faisoit  faillir  le  cueur  et  qui 
pis  estoit,  ceste  vilaine  pour  le  faire  plustost  mourir,  luy 

S  mettoit  les  mains  au  dedans  de  ses  playes.  Mais  quand  le 
chevalier  navré  apperceut  le  Damoysel,  au  mieulx  qu'il 
peut,  demandant  secours,  luy  escria  :  Ha  a  seigneur,  pour 
Dieu  ne  me  souffrez  ainsi  tuer  par  ceste  ribaulde.  Trop 
fut  esbahy  le  Damoysel  de  telle  meschanceté,  et  assez 

lo  rudement  dit  à  celle  qu'il  advisa  :  Femme,  tirez  vous 
arrière,  pource  que  vous  faictes  chose  assez  mal  conve- 
nante à  vous  ne  voz  semblables.  Ceste  malheureuse 
adonc  toute  honteuse  se  retira,  et  le  chevalier  plein  de 
douleur  demeura  esvanouy.  Lors  le  Damoysel  eut  plus 

15  grande  envie  de  sçavoir  qui  il  estoit  que  devant  :  mais 
craignant  que  soubdain  ce  patient  trespassast,  meit  legie- 
rement  pied  à  terre,  et  en  l'embrassant,  tant  bien  le  se- 
courut qu'il  revint  à  soy,  et  commença  à  crier  :  Ha  je  suis 
mort,  pour  Dieu    mes  amys  [XVIIIj  faictes  moi  porter 

20  en  lieu  oià  je  puisse  avoir  conseil  de  mon  ame.  Prenez 
couraige,  respondit  le  Damoysel,  car  vous  aurez  ce  que 
demandez  :  mais  je  vous  prie  me  dire  quelle  fortune 
vons  a  icy  mis,  ou  qui  est  celluy  qui  vous  a  tant  mal 
traicté.   C'est,    dit   le  chevalier,    par    ceste   meschante, 

25  laquelle  (combien  que  je  feusse  riche  et  puissant,  et  trop 
plus  qu'elle)  je  vouluz,  pour  la  bonne  amour  que  j'avois 
à  elle,  la  choisir  à  femme  et  espouse.  Et  toutesfois  la 
malheureuse,  oubliant  le  bien  et  l'honneur  que  je  luy 
avois  faict,    a  par  plusieurs  fois  habandonné  son  hon- 

îo  neur,  mesmes  ceste  nuict  passée  avec  ce  chevalier  mort, 
lequel  sans  jamais  l'avoir  veu,  d'adventure  hyer  se  joignit 
à  moy,  et  ceste  nuict  dernière  m'a  faict  ung  tour  vilain 
et  lasche,  tel  que  le  trouvant  sur  le  faict  avons  eu  com- 

bat  ensemble  où  il  est  demeuré  comme  vous  voyez.  Et 
quand  ceste  mastine  a  veu  que  je  Tavois  occis,  craignant 
que  je  luy  en  feisse  autant,  s'est  venue  jecter  à  mes  piedz 
et  demander  pardon,  ce  que  je  luy  ay  aysément  accordé 

5  pourveu  qu'elle  n'y  retournast  jamais.  Toutesfois  quand 
elle  a  cogneu  que  des  playes  que  l'aultre  m'a  faictes  j'cs- 
tois  du  tout  affoibly,  par  la  profusion  de  mon  sang,  elle 
essayoit  à  m'achever  de  tuer,  et  pour  en  mourant  me  faire 
plus  languir,  inhumainement  mettoit  les  mains  dans  mes 

lo  playes,  tellement  que  je  sens  bien  que  je  ne  puis  plus 
vivre.  Pourtant  je  vous  prie  me  faire  porter  en  ung  her- 
mitaige  assez  près,  où  je  trouveray  quelque  religieux  qui 
m'aidera  à  sauver  ma  pauvre  ame.  Telle  compassion  en 
eut  le  Damoysel  qu'il  le  meit  entre  les  bras  de  Gandalin, 

li  lequel  le  porta  sur  son  cheval  jusques  à  l'hermitaige  :  ce 
pendant  ceste  louve  se  déroba.  Mais  peu  devant,  crai- 
iTnant  que  son  mary  se  vengeast  d'elle,  avoit  envoyé  qué- 
rir troys  de  ses  frères,  qui  assez  près  de  là  se  tenoient,  à 
ce  qu'ilz  vinsent  vers  elle  le   chemin    qu'elle  leur  feit 

20  sçavoir.  Et  ainsi  qu'elle  gaignoit  pays,  elle  les  rencontra, 
et  aussi  tost  qu'elle  les  apperceut  leur  escria  :  Ha  mes 
frères  mes  amys,  pour  Dieu  secourez  moy  :  car  cy  devant 
s'enfuit  ung  larron  quia  occis  ce  chevalier  quicy  gist,  et  a 
tellement  oultragémon  mary,  que  je  n'y  espère  jamais  vie  : 

2-,  pour  Dieu  qu'il  ne  vous  eschappe,  ne  celluy  qui  est  avec 
luy,  [veu  I  qu'autant  de  mal  a  taictl'ung  que  l'aultre.  Tel  pro- 
pos disoit  ceste  ribauldc,  à  ce  que  mouransle  Damoysel  et 
Gandalin,  la  trahison  fut  couverte  :  pource  que  son  mary 
n'en  seroit  creu  tout  seul,  comme  elle   l'estimoit.  El  ce 

?•'  disant  leur  va  monstrerlc  Damoysel  de  la  mer  qui  retour- 
noit  de  l'hermitaige  où  il  avoit  laissé  le  chevalier  navré. 
Adonc  ces  trois  frères  dî  trop  légère  créance  luy  cou- 
rurent sus,   et   d'arrivée  luy  escricrent  :   Trahistre  vous 

mourrez.  Par  dieu,  respondit  le  Damoysel,  paillardz  vous 
mentirez  :  car  de  telz  trahistres  que  vous  me  sçauray  bien 
deftendre.  Besoing  vous  en  sera,  dirent  les  frères  :  car 
tous  troys  nous  avez  offensez,  et  tous  trois  vous  ofî'en- 

5  drons  si  pouvons.  De  bonne  fortune  le  Damoysel  tenoit 
lors  [son]  escu  et  sa  lance  entière,  et  avoit  son  armet  bien 
lacé,  au  moyen  de  quoy  sans  leur  respondre  les  chargea 
rudement,  et  au  premier  donna  si  [v°]  verte  attaincte  en 
l'escu  qu'il  le  transperça,  et  le  bras  duquel  il  le  portoit, 

lo  et  de  ceste  rencontre  le  jecta  luy  et  son  cheval  par  terre 
si  lourdement  qu'il  en  eut  l'espaule  droicte  rompue,  et  le 
cheval  la  jambe,  tellement  que  l'ung  ne  l'aultre  ne  se 
peurent  pour  lors  lever,  [et]  de  ce  coup  brisa  sa  lance  :  par- 
quoy   meit  soubdain    l'espée  au  poing,   s'adressant  aux 

15  aultres  deux  qui  ne  le  reffu^^crent,  ains  coururent  à  luy 
par  telle  roideur  que  de  leurs  lances  luy  faulserent  l'escu, 
non  pas  le  haulbert  qui  se  trouva  trop  bon.  Adonc  le 
Damoysel  chargea  l'ung  des  deux,  et  de  plain  bras  le 
frappa  au  dessus  de  l'escu,  si  fort,  que  pour  la  pesanteur 

20  du  coup  il  le  fendit  jusques  à  la  poignée  sans  que  l'espée 
s'arrestast  :  mais  passa  oultre,  et  rencontra  l'espaule  si  à 
ferme  que  le  harnois  fut  faulsé,  la  chair  et  les  oz  bien 
endommagez  :  tellement  que  le  chevalier  tomba  à  terre. 
Quand  il  fut  depesché  de   ces  deux,   retourna  au  tiers, 

2i  auquel  il  donna  de  si  grand  puissance  sur  l'armet,  que  le 
pauvre  gentil  homme  cuydant  embrasser  le  col  de  son 
cheval  pour  se  guarentir  île  cheoir,  se  trouva  si  estourdy, 
que  les  braz  luy  faillirent,  et  cheut  comme  les  aultres. 
Alors  ceste  ribaulde,  qui  les  avoit  amenez  print  la  fuyte  : 

50  ce  que  vo3-antle  Damoysel  cria  à  Gandalin  qu'il  l'arrestast. 
Ce  pendant  le  dernier  chevalier  qui  estoit  tombé,  se  re- 
leva et  dit  au  Damoysel  :  Seigneur,  nous  ne  sçavons  si 
ceste  bataille  a  esté  commencée  à  tort  ou  à  droict.  A 

droict  ne  pourroit  elle  estre,  respondit  le  Damoysel,  si 
n'estimez  que  j'aye  eu  tort  d'avoir  secouru  le  niary  de 
ceste  meschante  que  voilà,  lequel  elle  faisoit  mourir 
cruellement.  Quand  les  trois  chevaliers  l'entendirent,  ilz 

5  furent  trop  esbahys,  et  pensèrent  lors,  qu'ilz  auroient 
esté  abusez  par  leur  sœur  :  parquoy  luy  respondirent  : 
Vrayment  seigneur,  s'il  vous  plaist  nous  asseurer,  nous 
vous  dirons  l'occasion  pour  laquelle  vous  feustes  assaillv 
par  nous.  Vous  aurez  bien  asseurance  pour  ce  faire,  dit 

jo  le  Damoysel,  mais  je  ne  vous  quitte  !e  combat.  A  lors 
celluy  qui  premier  s'estoit  relevé  prit  la  parole,  et  luy 
recita  le  faict  et  trahison  de  la  damoyselle,  ainsi  que  cy 
dessus  a  esté  compté.  En  bonne  foy,  respondit  le  Damoy- 
sel, oncques  meschanceté  ne  fut  déguisée  de  telle  sorte, 

15  car  ceste  cy  dont  vous  parlez  a  bien  faict  aultrement, 
ainsi  que  vous  pourrez  entendre  par  son  mary  mesmes, 
lequel  estant  presque  mort,  j'ay  faict  porter  au  prochain 
hermitaige  Puis  qu'ainsi  est,  dirent  les  trois,  faictes  de 
nous  comme  de  ceulx  qui  sont  en  vostremercy.  Vous  ne 

20  l'aurez  ja  de  moy,  respondit  le  Damoysel,  si  premier  ne 
me  jurez  comme  loyaulx,  que  ceste  femme  et  son  mary 
mènerez  vers  le  roy  Languines,  et  là  en  sa  présence  reci- 
terez comme  tout  ce  qui  est  advenu,  et  luy  direz  aussi  que 
contrainctz  avez  esté  de  ce  faire  par  ung  chevalier  nou- 

25  veau  qui  vous  y  envoyé,  lequel  est  ce  jourdhuy  party  de 
sa  court,  qui  luy  supplie  ordonner  de  ce  meflaict  ainsi 
qu'il  lui  plaira.  Ce  qu'ilz  luy  promirent  et  jurèrent  :  par- 
quoy les  commandant  à  Dieu,  s'en  alla  son  chemin  et  les 
laissa  ensemble. 

[XIX]  Comme    Urgande  la  descogneue    apporta    une 

LANCE   AU    DaMOYSEL   DE   LA   MER. 

CHAPITRE    VI 

Geste  querelle  desmeslée  avec  les  troys  chevaliers,  le 

5  Damoysel  de  la  mer  reprit  le  chemin  duquel  il  s'estoit 
desvoyé  :  mais  il  n't  ut  longuement  cheminé  qu'il  veid 
venir  vers  luy  deux  damoysclles  par  deux  divers  chemins, 
lesquelles  à  l'adresse  se  joignirent  ensemble,  et  à  leur 
rencontre  se  meirent  à  deviser.  L'une  d'elle  portoit  une 

10  lance  en  son  poing  :  puis  quand  elles  eurent  attainct  le 
Damoysel,  celle  de  la  lance  s'advança,  et  luy  dit  :  Seigneur, 
prenez  ceste  lance,  laquelle  je  vous  donne,  pource  que  je 
vous  puis  asseurer  que  dedans  le  troysiesme  jour  elle 
vous  servira  tant,  qu'en  délivrerez  de  mort  la  maison  de 

15  laquelle  premier  vous  sortistes.  De  ceste  parole  se  trouvant 
estonné  le  Damoysel  luy  respondit  :  Comment  Pdamoyselle, 
peult  vivre  ou  mourir  une  maison  ?  Il  sera  ainsi  que  je  le 
VDUs  diz,  dit  elle,  et  tel  présent  vous  ay  voulu  faire  pour 
commencement  de  recompense  de  deux  plaisirs  que  j'es- 

20  père  avoir  de  vous  :  dont  le  premier  sera,  quand  ung 
bien  vostre  amy  aura  par  vous  l'ung  des  plus  grans  hon- 
neurs qu'il  sçauroit  jamais  recepvoir,  par  lequel  il  tom- 
bera au  plus  grand  danger  que  feut  chevalier  passé  à  dix 
ans.  Certes,  Damoyselle,  respondit  il,  tel  honneur,  si  Dieu 

25  plaist,  ne  feray  je  à  mon  amy.  Je  sçay  certainement,  dit 
la  Damoyselle,  qu  il  adviendra  ainsi.  Ce  disant  chassa 
rudement  son  pallefroy  et  passa  oultre.  Et  entendez  que 
c'estoit  Urgande  la  descogneue.  Quand  l'aultre  damo}'- 
selle  qui  avoit  ouy  ces  propos,  se  veid  habandonnée  de 

sa  compaignie,  délibéra  de  demeurer  pour  quelques  jours 
avec  le  Damoysel,  pour  veoir  qu'il  feroit  :  parquoy  elle  luy 
dit  :  Seigneur,  encores  que  je  soye  estrangere,  s'il  vous 
estoit  agréable,  je   demeurerois  voluntiers  pour  quelque 

5  temps  avec  vous,  et  differerois  ung  voy[i'°]aige  que  j'ay  vers 
ma  maistresse.  Le  Damoysel  cogneut  bien  que  vrayement 
elle  estoit  estrangere,  parquoy  il  luy  demanda  dont  elle 
estoit.  De  Dannemarc,  respondit  la  damoyselle.  Et  ce  ne 
luy  pouvoit  elle  nyer,  pour  ce  que  son  langaige  en  donnoit 

10  assez  d'asseurance,  car  pour  l'avoir  quelque  fois  ouy  par- 
ler à  sa  dame  Oriane  au  premier  qu'elle  vint  en  Escoce, 
il  en  avoit  encores  aulcune  souvenance.  Et  pourtant  il 
luy  respondit.  S'il  vous  plaist  me  suyvre,  je  vous  prometz, 
Damoiselle  m'amye,  de  vous  garder  à  mon  povoir.  Mais 

1)  je  vous  prie  dites  moy  si  vous  cognoissez  l'aultre  qui 
naguieres  m'a  donné  ceste  lance  ?  Certes,  respondit  elle, 
oncques  ne  l'avois  veue  quand  je  la  rencontray  sur  ce 
chemin,  où  elle  me  dit,  qu'elle  |  ortoit  la  lance  qu'elle 
vous  a  donnée  au  meilleur  chevalier  du  monde,  et  me 

20  pria  vous  faire  entendre  (après  son  partement)  qu'elle 
vous  porte  grand  affection,  et  que  son  nom  est  Urgande 
la  descogneue.  Ha  Dieu,  dit  il,  comme  je  suis  mal  fortuné 
de  ne  l'avoir  point  cogneue.  Croyez,  damoiselle,  que  si  je 
délaisse  d'aller  maintenant  après  elle,  c'est  pource  que 

2)  contre  sa  volunté  nul  ne  la  pourroit  trouver.  Et  ainsi 
devisans  la  damoiselle  et  luy  cheminèrent  tant  que  la  nuict 
les  surprint.  A  l'heure  (de  fortune)  rencontrèrent  ung 
Escuyer  qui  leur  demanda  où  ilz  pensoicnt  si  tard  héber- 
ger. Où  nous  pourrons,  respondit  le  Damoysel.  En  bonne 

30  foy,  dit  l'Escuier,  si  vous  voulez  trouver  logis,  il  vous  fault 
laisser  le  chemin  qu  avez  pris,  car  par  là,  de  long  temps 
n'en  trouveriez  :  mais  si  me  voulez  suivre  je  vous  condui- 
ray  à  une  forteresse  qui  est  à  mon  perc,  lequel  vous  fera 

tout  l'honneur  et  bon  traictement  qu'il  pourra.  Alors  la 
damoiselle  trouvant  ce  conseil  bon,  pria  le  Damoisel  de 
le  croire,  ce  qu'il  feit.  Et  à  ceste  cause  l'Escuier  passa 
devant  pour  les  guider,  lequel   expressément    les  avoit 

î  desvoyez,  pource  qu'oncque  n'avoit  veu  combatre  cheva- 
lier errant,  et  esperoit  les  conduyre  le  jour  ensuivant  par 
devant  ung  chasteau  où  il  en  auroit  le  passetemps  :  car 
force  seroit  au  Damoisel,  suivant  la  coustume  de  la  for- 
teresse, d'y  combatre.  Et  tant  cheminèrent  qu'ilz  arrivèrent 

10  au  logis  de  l'escuyer,  où  ilz  furent  festoyez  et  bien  traic- 
tez  :  toutesfois  le  Damoisel  ne  peut  reposer  la  nuict,  pource 
que  continuellement  il  pensoit  en  sa  dame,  de  laquelle  il 
s'estoit  departy  naguieres.  Le  lendemain  au  plus  matin 
il  voulut  desloger,  et  prenant  congé  de  son  hoste,  l'Es- 

I)  cuyer  qui  l'avoit  faict  venir  leans  luy  dit  qu'il  l'accompai- 
gneroit  pour  le  remettre  en  son  chemin,  jusques  à  ung 
chasteau  qui  estoit  assez  près  de  là,  et  tant  cheminèrent 
que  l'Escuyer  leur  monstra  le  lieu,  dont  il  leur  avoit  parlé, 
en  assiete  plaisante  et  forte  :  car  à  l'entour  couroit  une 

20  eaue  roide  et  profonde,  et  n'y  avoit  passaige  pour  y  arri- 
ver qu'un  long  pont  Icvys,  au  bout  duquel  estoit  une 
tour  belle  et  haulte  pour  le  deffendre.  Quand  le  Damoy- 
sel  l'apperceut,  il  estima  bien  qu'il  luy  convenoit  avoir 
passaige  au  pont  :  neantmoins  il  demanda  à  l'Escuyer  si 

21  l'on  le  pourroit  éviter.  Non,  dit  il,  mais  chascun  passe  là 
qui  veult.  Marchez  donc  devant,  dit  le  Da[XX]moysel,  et 
il  picqua,  et  la  damoyselle  et  les  escuyers  après.  Adonc 
le  Damoysel  de  la  mer,  qui  estoit  demeuré  derrière,  se 
print  si  fort  à  penser  en  son  Oriane  qu'il  estoit  quasi  hors 

30  de  soy,  quand  il  entreouyt  ung  bruictde  six  hallebardiers 
armez  de  hallecretz  et  cabassetz,  qui  avoient  arresté  à  l'en- 
trée du  pont  la  damoyselle,  et  la  vouloient  forcer  de  faire 
serment  de  n'avoir  jamais  amytié  à  son  amy,  s'il  ne  luy 

promettoit  ayder  au  Roy  Abies  contre  le  roy  Perion.  Ce 
que  reffusant  la  damovselle,  s'escria  au  Damoysel  que 
l'on  la  vouloit  oultrager.  A  ceste  clameur  le  Damoysel 
oubliant  sa  pensée  y  accourut  legierement,  et  s'adressant 

)  à  ces  paillards,  leur  dit:  Trahistres  vilains,  qui  vous  a 
commandé  mettre  la  main  à  ceste  damoyselle  estant  en 
ma  conduicte  ?  Et  en  disant  ceste  parole,  s'approcha  du 
plus  grand  des  six,  auquel  il  arracha  promptement  la 
hache,  et  luy  en  donna  tel  coup  qu'il  l'abbatit  à  terre, 

m  Alors  tous  les  aultres  ensemble  deschargerent  sur  luy,  mais 
se  destournant,  en  rencontra  ung  qu'il  fendit  jusqucs  aux 
dentz,  et  peu  après  l'ung  des  aultres  se  cuydant  avancer 
n'en  eut  pas  moins  :  car  Tespaulle  luy  fut  séparée  d'avec 
les  costez.    Quand  les  trois  qui  restoient  veirent  leurs 

I)  compaignons  si  mal  accoustrez  ilz  se  meirent  à  fuyr,  et 
le  Damoysel  à  les  poursup-re,  de  si  près  qu'en  courant  il 
arracha  à  l'ung  des  fuyans  sa  hache,  de  laquelle  il  luy 
donna  tel  coup,  qu'il  luy  couppa  la  moytié  de  la  jambe, et 
laissant  aller  les  aultres,  retourna  où  estoit  demeurée  la 

20  damoyselle,  à  laquelle  il  dit  :  Or  marchez  hardiement,  que 
maie  fortune  puissent  avoir  ceulx  qui  donnent  hardiesse 
à  vilain  de  mettre  la  main  (par  force)  à  dame  ou  damoy- 
selle. A  ceste  parole  se  rasseura  la  damoyselle,  et  passa 
oultre  avec  le  Damoysel  et  les  Escuyers  :  mais  ilz  ne  furent 

25  guieres  avant  qu'ils  entreouyrent  au  dedans  du  chasteau 
grande  émotion  et  tumulte  de  gens.  Ha,  dit  la  damoy- 
selle, croyez  qu'il  y  a  leans  quelque  rumeur.  Parquoy 
chevalier  je  vous  conseille  de  vous  saisir  du  reste  de  voz 
armes.   Marchez,   marchez,  respondit    le    Damoysel,   et 

50  n'ayez  paour  :  car  en  part  où  les  damoyselles  sont  mal 
traiciées  (qui  doibvent  par  tout  estre  en  scureté)  n'y  peult 
avoir  homme  qui  riens  vaille.  Certes,  dit  elle,  si  vous  ne 
faites  ce  que  je  vous  diz,  je  ne  passeray  pas  plus  avant.  Et 

tant  le  persuadii  qu'il  la  creut,  puis  entrèrent  dans  le  chas- 
teau,  à  l'entrée  duquel  le  Damoyscl  trouva  ung  escuyer 
qui  s'en  retournoit,  et  en  cheminant  pleuroit  amèrement, 
disant  sans  intervalle  :  Hée  Dieu,  comme  ilz  meurtrissent 

)  sans  occasion  le  meilleur  chevalier  du  monde,  helas  ilz 
le  veulent  forcer  de  promettre  ce  qui  luy  seroit  impos- 
sible d'accomplir.  Pour  cest  escuyer  ne  se  voulut  arrester 
le  Damoysel,  car  il  advisa  le  roy  Perion  qui  nouvellement 
l'avoit  fait  chevalier  tresmal  mené    par  deux  chevaliers, 

10  qui  à  l'ayde  de  dix  hallebardiers  armez  l'avoient  acculé 
de  toutes  pars,  et  luy  disoient  les  chevaliers:  Jurez,  sinon 
vous  estes  mort.  Grand  despit  eut  le  Damoysel  de  veoir 
tant  de  gens  oultrager  le  roy  Perion  :  parquoy  il  leur 
escria  :  Trahistres  paillardz,  qui  vous  meut  de  si  laschement 

li  vous  adresser  au  [■y"]  meilleur  chevalier  du  monde  ?par  dieu 
vous  en  mourrez  tous  pour  luy.  A  ceste  parole  l'ung  des 
deux  chevaliers  laissa  le  Roy,  prenant  avec  soy  cinq  hal- 
lebardiers, et  vint  s'adresser  au  Damoysel,  luy  disant  :  Il 
convient  que  vous  jurez  vousmesmes,  sinon  vous  n'es- 

20  chapperez  non  plus  que  l'aultre.  Comment,  dit  il,  jureray 
je  doncques  contre  mon  vouloir?  si  Dieu  plaist  il  ne  sera 
pas  ainsi.  A  l'heure  ceulx  du  chasteau  crièrent  au  portier 
qu'il  fermast  la  porte.  Parquoy  le  Damoysel  apperceut 
bien  qu'il  estoit  saison  de  se  deffendre,  sans  marchander 

2s  courut  le  plus  roide  qu'il  peult  contre  le  chevalier,  lequel 
il  chargea  de  telle  sorte  qu'il  le  renversa  par  dessus  la 
croppe  du  cheval  qu'il  le  [sic  !]  rendit  mort  en  la  place, 
car  en  tombant  il  se  rompit  le  col.  Ce  que  voyant  le 
Damoysel  sans  s'arrester  aux  hallebardiers,  vint  à  l'aultre 

50  chevalier  à  qui  le  roy  Perion  se  combatoit,  et  d'arrivée, 
sans  que  l'escu  ne  le  haulbert  le  peussent  garentir,  lu)' 
meit  la  lance  au  travers  des  costez,  de  sorte  qu'il  alla  tenir 
compaignie  au  premier.  Quand  le  roy  Perion  se  veid  ainsi 

secouru,  le  cueur  luy  creut,  de  sorte  qu'il  s'esvertua  plus 
que  devant  contre  le  reste  de  ceste  canaille,  telement  que 
peu  après  à  grans  coups  d'espée  les  feit  rcculler  :  et  ce 
pendant  le  Damoysel  de  la  mer  (ainsi  à  cheval  qu'il  estoit) 

>  se  mesla  parmy  eulx  et  les  escarta,  frappant  l'ung,  et  tom- 
bant l'auhrc,  si  rudement  que  la  plus  grand  part  demeu- 
rèrent en  la  place.  Au  moyen  dequoy  (et  par  l'ayde  du 
Roy)  peu  après  ilz  furent  tous  massacrez,  fors  aulcuns 
qui  s'en  fouirent,  gaignant  le  hault  de  la  muraille.  Ce  que 

lo  voyant  le  Damoysel  se  mcit  à  pied  pour  les  suivre,  dont 
fut  leur  paour  si  augmentée  qu'ilz  se  laissèrent  tous  tom- 
ber du  hault  à  bas,  reste  deux  qui  de  vitesse  entrèrent  en 
une  chambre,  où  ilz  se  cuidoient  guarentir  :  mais  ilz  furent 
suiviz  de  si  près  par  le  Damoysel,  qu'il  entra  pesle  mesle 

I)  avec  eulx,  et  leans  trouva  gisant  dedans  le  lict  ung  tant 
vieil  chevalier,  que  pour  son  ancien  aage  ne  luy  restoit 
que  la  parole,  avec  laquelle  il  increpoit  ceulx  qui  fuyoient, 
disant:  Laschespendars,  devant  qui  fuyez  vous  si  eftVoyez? 
Devant  ung  chevalier,  respondit  l'ung  de  ces  deux,  qui 

20  faict  là  bas  diablerie  :  car  il  a  tué  voz  deux  nepveuz  et 
tous  noz  deux  compaignons.  Et  presque  n'eut  le  souldart 
achevé  ceste  parole  que  le  Damoysel  entra  en  la  chambre, 
et  empoigna  celuy  qui  parloit,  luy  disant  :  Paillard,  dy  moy 
où  est  le  seigneur  de  céans,  sinon  c'est  faict  de  toy.  Le 

25  pauvre  diable  se  voyant  en  tel  péril,  luy  monstra  ce  vieil- 
lard couché  :  mais  quand  le  Damoysel  l'apperceutsi  cassé 
et  décrépit,  il  en  fut  tout  esbahy,  et  s'adressant  à  luy  se 
print  à  le  blasmer,  et  luy  dit  :  Comment?  faulx  villain,  tu 
as  la  mort  entre  les  dentz,  et  neantmoins  tu  faictz  main- 

îo  tenir  la  meschante  coustume  de  céans  ?  Par  le  Dieu  vivant 
bien  te  prend  que  l'aage  t'excuse  de  plus  porter  armes, 
car  présentement  je  te  feroys  cognoistre  ta  mesprison. 
Et  ce  disant  faignit  luy  vouloir  trencher  la  teste  :  parquoy 

le  vieillard  (qui  eut  paour)  s'escria  :  Hclas,  seigneur,  pour 
dieu  mercy.  C'est  pour  néant,  respondit  le  Damoysel,  tu 
es  mort  si  ne  me  [XXI]  jures  que  jour  de  ta  vie  ne  con- 
sentiras que  l'on  face  céans  ny  ailleurs  telles  trahisons.  Je 
5  le  vous  prometz,  dit  le  vieillard.  Or  me  ditz  maintenant, 
respondit  le  Damoj'sel,  pourquoy  tu  as  cy  devant  faict 
establir  ceste  coustume  ?  Pour  l'amour  du  Roy  Abies 
d'Hirlande,  dit  le  vieillard,  qui  est  mon  nepveu,  auquel 
pource  que  ne   lu}-  puis  ayder  de  ma  personne  dans   la 

10  guerre  011  il  est,  je  desiroys  le  secourir  par  les  chevaliers 
errans  passans  par  cy.  Faulx  villain,  respondit  le  Damoy- 
sel, que  ont  affaire  les  chevaliers  errans  de  ton  désir  ?  Et 
donnant  du  pied  au  lict  le  poulsa  si  lourdement  qu'il  le 
renversa,  et  le  vieillard  dessoubz.  Puis  le  commendant  à 

15  tous  les  dyables,  le  laissa,  et  retourna  en  la  cour  prendre 
l'ung  des  chevaulx  de  ceulx  qu'il  avoit  occis,  et  le  mena 
au  Roy,  auquel  il  dit  :  Montez  sire,  car  peu  me  plaist  le 
séjour  en  ce  lieu,  et  moins  ceulx  qui  y  habitent.  Adonc  le 
Roy  monta  et  yssirent  ensemble  hors  du  chasteau.  Mais 

20  le  Damoysel  craig[n]ant  que  le  roy  le  congneust,  ne  vou- 
lut oster  son  armet.  Toutesfois  ainsi  qu'ilz  cheminoient 
ensemble,  le  Roy  luy  dit  :  Sire  chevalier,  je  vous  prie  me 
dire  qui  vous  estes,  qui  m'avez  secouru  tant  à  propos  et 
si  près  de  la  mort,  et  garanty  désormais  plusieurs  aultres 

25  du  destourbicr  et  injure  que  l'on  leur  eust  peu  faire  en 
ceste  place,  mesmement  aux  chevaliers  errans  et  aux 
damoyselles  ayans  am)'.  Quant  est  de  mov,  je  veulx  bien 
que  saichez  que  je  suis  celuy  contre  lequel  ilz  faisoient 
garder  ce  passaige,  et  faire  le  serment  pour  lequel  vous 

30  vous  estes  combatu.  Sire,  respondit  le  Damoysel,  je  suis 
ung  chevalier  qui  abonne  envie  de  vous  faire  service.  Par 
dieu,  dit  le  Roy,  je  m'en  suis  desja  bien  apperceu,  car  à 
grand  peine  eusse  je  peu  trouver  en  ung  aultre  meilleur 

Amadis  de  Gaule,  I.  5 

secours,  toutesfois  je  ne  vous  laisscray  que  je  ne  vous 
cognoisse.  Cela  ne  vous  peult  (ny  à  moy)  proffiter,  res- 
pondit  il.  Toutesfois,  dit  le  Roy,  je  vous  prie  par  cour- 
toysie  que  vous  ostiez  vostre  armet.  Mais  au  lieu  de  ce 
5  faire  il  baissa  plus  bas  sa  veue.  Quand  le  Roy  veid  que 
sa  prière  n'y  servoit  de  riens,  il  pria  la  damoyselle  qu'elle 
l'en  suppliast.  A  cela  ne  tiendra,  respondit  elle.  Et  prenant 
le  Damovsel  par  la  main,  luv  dit  :  Je  vous  prie  octro^'ez 
au  Roy  ce  qu'il  vous  demande.  Mais  en  secouant  la  teste 

10  il  passa  oulire,  toutesfois  elle  l'importuna  tant  qu'il  osta 
son  armet.  Adonc  le  Roy  le  cognent,  et  luv  souvint  que 
c'estoit  celluv  qu'il  avoit  naguieres  fait  chevalier  à  la 
requeste  des  damoyselles,  parquoy  le  vint  embrasser,  luy 
disant  :  Or  maintenant  sçay  je  qui  vous  estes.  Sire,   res- 

iS  pondit  le  Damovsel,  je  vous  cogneuz  incontinent  que  j'ar- 
rivay  au  chasteau,  comme  celuy  qui  m'a  donné  l'honneur 
de  chevalerie,  avec  lequel  (s'il  plaist  à  Dieu)  je  vous  ser- 
viray  tant  que  durera  vostre  guerre  de  Gaule,  et  vouldrois 
bien,  s'il  vous  plaisoit,  n'estre  cogneu  de  personne  jusques 

20  à  ce  qu'elle  soit  finie,  \o\xs  avez  desja  tant  fait  pour  moy, 
respondit  le  Ro)',  que  je  m'en  tiendrav  vostre  obligé  tout 
le  temps  de  ma  vie,  et  pourrez  disposer  de  vous  et  de  moy. 
Et  si  vous  venez  comme  vous  dites  en  \v°]  Gaule,  vous  aug- 
menterez d'advantaigc  ceste  grande  obligation , que  benoiste 

î5  soit  l'heure  où  je  fuz  si  bien  fortuné  que  de  faire  ung  si  bon 
chevalier.  Telles  paroles  disoit  le  Roy  Perion  sans  penser 
à  la  proximité  du  lignage  qu'ilz  avoient  ensemble,  car  elle 
luv  estoit  encores  incogneue.  Ainsi  devisèrent  ung  bien 
long  temps  ensemble,    et  tant  qu'ilz  arrivèrent    en  ung 

?o  chemin  fourché.  Lors  dit  le  Damoysel  :  Sire,  lequel  des 
deux  chemins  vous  plaist  il  prendre  ?  Celuy  qui  tend  à 
gauche,  respondit  le  Rov,  pource  que  c'est  le  droict  pour 
retourner  en   mes  pays.  Dieu   vous  y  conduye,  dit  il,  je 

m'en  voys  donc  par  l'aultre.  Je  vous  prie,  respondit  le 
Roy,  souvienne  vous  de  venir  en  Gaule,  ainsi  que  m'avez 
promis  :  car  l'espoir  que  j'ay  en  vous  m'oste  desja  partie 
de  mes  peines,  et  me  donne  asseurance  que  par  vostre 
moyen  je  recouvreray  ma  perte.  Ainsi  prindrent  congé 
l'ung  de  l'aultre,  et  s'en  alla  le  Roy  son  chemin,  et  le 
Damoysel  d'aultre  part  avec  la  damoyselle .  Mais  pource 
qu'elle  avoit  veu  ce  qu'elle  desiroit  veoir,  qui  estoit  l'ef- 
faict  de  la  lance  que  Urgande  avoit  donnée  au  Damoysel, 
ne  voulut  passer  oultre.  Et  pour  tourner  arrière,  dit  au 
Damoysel  :  Seigneur,  j'ay  bien  voulu  jusques  icy  vous 
accompaigner,  pource  que  la  damoyselle  qui  vous  donna 
la  lance,  me  dit  qu'elle  la  portoit  au  meilleur  chevalier  du 
monde,  et  j'en  ay  tant  veu,  que  n'en  faiz  plus  de  double  : 
parquoy  je  reprendray  mon  adresse  pour  aller  trouver 
celle  vers  laquelle  l'on  m'envoye  ainsi  que  je  vous  ay  dit. 
Je  vous  prie  damoyselle,  respondit  il,  me  dire  qui  elle 
est.  C'est,  dit  la  damoyselle,  l'infante  Oriane  fille  du  Roy 
Lisuart.  Quand  le  Damoysel  entendit  nommer  celle  que 
tant  il  aymoit,  le  cueur  luy  frémit  si  fort,  qu'il  fut  tombé 
à  terre  sans  Gandalin  qui  s'en  apperceut  et  courut  l'em- 
brasser. Lors  le  Damoysel  feit  ung  hault  souspir  disant  : 
Hée  Dieu  le  cueur  me  fault.  La  damoyselle  pensant  qu'il 
eust  aultre  mal  le  voulut  faire  desarmer,  mais  il  revint 
soubdain  à  soy  et  dit  qu'il  n'en  estoit  besoing,  et  que 
telle  deffaillance  luy  survenoit  assez  souvent.  Adonc  l'es- 
cuyer  qui  les  avoit  conduictz  (prenant  congé  de  luy) 
demanda  à  la  damoyselle  si  son  chemin  s'adresseroit  point 
vers  la  court  du  roy  Languines  ?  Ouy  vrayement,  dit  elle. 
Je  vous  y  feray  donc  compaignie,  respondit  l'Escuyer,  car 
il  fault  que  j'y  soye  à  jour  assigné.  Par  ainsi  commen- 
dans  le  Damoysel  à  Dieu,  retournèrent  par  où  ilz  estoient 
venuz,  et  le  Damoysel  avec  Gandalin,  passèrent  oultre 
ainsi  qu'adventure  les  menoit. 

Maintenant  laisse  l'Autheur  ce  propos,  et  veult  reciter 
ce  qu'il  advint  à  Galaor,  que  le  Géant  avoit  emporté  et 
baillé  en  garde  à  l'hermiic,  ainsi  que  desja  avez  entendu. 
Or  attaignant  Galaor  l'aage  de  dixhuyt  ans  prouffita  tant 
5  bien  en  croissance  et  force  de  membres  que  ce  fut  mer- 
veilles. Et  n'avoit  gueres  aultre  exercice  [XXII]  qu'à  lire 
dans  ung  livre  que  le  bon  homme  luy  avoit  baillé,  lequel 
traictoit  des  faitz  d'armes  d'aulcuns  chevaliers  anciens,  et 
tant  y  print  de  plaisir,  qu'à  ceste  occasion  (et  aussi  d'ung 

lo  instinct  naturel)  luy  print  grand  vouloir  d'estre  chevalier. 
Toutesfois  il  ne  sçavoit  si  de  droict  tel  honneur  luy  appar- 
tenoit,  parquoy  pria  bien  instamment  le  bon  homme  le  luy 
dire.  Mais  le  sainct  hermite  qui  sçavoit  certainement 
qu'aussi  tost  qu'il  seroit  chevalier, il  se  mettroit  au  hazard  de 

I)  combatre  le  géant  Alban,  emplit  sesyeulx  de  larmes  et  luy 
respondit:  Mon  filz,  il  seroit  meilleur  que  vous  prinsiez 
chemin  plus  seur  pour  vostre  ame,  que  de  vous  mettre  en 
l'ordre  de  chevalerie,  laquelle  est  de  grand  travail  à  main- 
tenir. Monseigneur,  dit  Galaor,  mal  avscement  pourroie 

20  suyvre  Testât  que  je  prendrois  contre  ma  volunté:  mais 
cestuy  que  mon  cueur  me  choisit  (si  Dieu  me  donne  bonne 
adventure)  je  passeray  en  son  service,  car  hors  d'icelluy 
je  ne  vouldrois  que  la  vie  me  demourast.  Le  bon  Hermite 
qui  cogneut  lors  la  resolution  de  sa  fantasie,  luy  respon- 

2-,  dit:  Certes  mon  enfant  puis  qu'avez  déterminé  de  suyvre 
les  armes,  je  vous  puis  bien  asseurer,  qu'à  faulte  de  hault 
linaige  ne  devez  vous  faillir  à  estre  homme  de  bien,  veu 
que  vous  estes  filz  de  Roy  et  de  Royne  :  toutesfois  gardez 
bien  que  le  Géant  ne  sçache  que  je  vous  en  ay  adverty. 

50  Quand  Galaor  l'entendit,  il  fut  si  aise  que  plus  n'eust  peu 
estre,  et  luy  dit  :  Mon  pcre,  le  soucy  que  j'ay  eu  tout  le 
temps  de  ma  vie  jusques  à  présent  pour  estre  chevalier  a 
esté  fort  grand,  maintenant  grâces  à  Dieu  et  à  vous,  j'en 

suis  quasi  hors  :  car  à  ce  que  m'avez  dit,  je  ne  }•  puis 
faillir.  Et  pource  que  l'hermite  l'en  veid  si  aifectionné,  il 
eut  doute  que  de  là  en  avant  il  l'habandonnast.  A  ceste 
cause  il  feit  entendre  au  Géant  Testât  auquel  il  trouvoit 
5  son  disciple,  et  aussi  comme  il  estoit  creu  en  force  et 
puissance  de  membres,  et  plus  encores  en  vouloir  de 
recevoir  chevalerie,  et  que  partant  il  advisast  ce  qu'il 
estoit  bon  d'en  faire.  Le  Géant  informé  de  la  vérité,  monta 
incontinent  à  cheval,   et  s'en  alla  vers   le  bon  homme, 

10  avec  lequel  il  trouva  Galaor  tant  beau,  tant  creu,  et  si 
dispost  que  merveilles,  et  plus  que  son  aage  ne  requeroit, 
auquel  il  dit  :  Filz,  j'ay  sçeu  que  vous  voulez  suyvre  les  armes 
et  estrc  chevalier,  vrayement  vous  le  serez,  et  viendrez 
quand  et  moy,   puis   quand  il  sera  temps,  je  feray  qu'à 

I)  vostre  honneur  vostre  vouloir  vous  sera  satisfaict.  Mon 
père,  respondit  Galaor,  en  cela  est  le  comble  de  mes 
désirs.  Au  moyen  de  quoy  sans  plus  tarder  le  Géant  com- 
manda à  Dieu  l'Hermite,  et  emmena  Galaor  :  lequel  avant 
que  partir,  se  vint  mettre  à  genoulx,  et  supplia  humble- 

20  ment  celluy  qui  Tavoit  si  doulcement  traicté,  ne  l'oublier 
en  ses  dévotes  oraisons.  Lors  le  sainct  homme  pleurant 
le  baisa,  et  beneit  :  puis  monta  Galaor  à  cheval,  et  suyvit 
le  Géant  qui  le  mena  en  ung  sien  chasteau,  où  pour 
quelque  temps  il   le  feit  adextrer  au    combat   de  toutes 

25  armes,  picquer  chevaulx  et  les  bien  dompter.  Et  pour  ce 
faire  luy  bailla  harnois  et  equipaige  propre,  et  deux 
maistres  qui  y  estoient  bien  expers.  Puis  ayant  continué 
ung  an  ceste  telle  [f°]  exercice,  le  Géant  le  voyant  digne, 
à  son  advis,  de  recevoir  l'honneur,  et  fort  pour  porter  le 

50  faix  de  chevalerie,  en  disposa  comme  cy  après  pourrez 
entendre. 

Mais  l'Autheur   s'en  taist  à  présent  et  traictera  de  ce 
qu'il  advint  au  Damoysel  de  la  mer,  lequel  après  qu'il  fut 

party  du  Roy  Perion  et  de  la  damoyselle,  chemina  deux 
jours  entiers  sans  trouver  adventure,  et  au  troysiesme, 
environ  le  midv,  arriva  près  d'une  forteresse  tresbien  bas- 
tiece  luy  sembla,  laquelle  appartenoit  à  ung  gentil  homme 

S  nommé  Galpan.  Ce  Galpan  estoit  lors  le  plus  vaillant  et 
adroit  chevalier  qui  se  trouvast  en  toute  celle  contrée,  et 
pourtant  estoit  il  fort  crainct  et  redoubté  de  tous  ses  voi- 
sins. Car  soubz  umbre  de  ceste  place,  et  de  sa  prouesse,  il 
maintenoit  une  si  lasche  coustume  et  tant  malheureuse, 

lo  qu'oubliant  Dieu,  qui  entre  tous  l'avoit  favorisé  et  faict 
cognoistre,  il  s'adonnoit  du  tout  au  service  du  diable,  con- 
traignant toutes  dames  ou  damoyselles,  passans  devant 
son  chasteau,  d'y  entrer:  puis  en  faisoit  vilainement  son 
plaisir,  et  de  ce  non  content,  les  forçoit  de  jurer  que  tant 

iS  qu'il  vivroit  elles  n'auroient  bonne  volunté  ne  affection  à 
aultre  qu'à  luy,  et  s'elles  y  estoient  contredisantes,  les 
faisoit  cruellement  mourir.  Pareillement  forçeoit  tous  che- 
valiers qui  arrivoient  là  à  combatre,  ung  seul  contre  deux 
de  ses  frères,  et  si  ceulx  de   dedans  estoient  vaincuz,  il 

20  contraigneoit  encores  le  vaincqueur  à  recommencer  contre 
luy  mesmes  :  qui  estoit,  comme  cy  devant  a  esté  dit,  le 
plus  adroit  qui  se  trouvast  en  ce  pais.  Et  s'il  advenoit 
qu'ilz  feussent  les  plus  faibles,  il  leur  ostoit  tout  ce  qu'ilz 
avoient,et  les  laissoit  aller  à  pied  après  les  avoir  fait  jurer 

25  qu'ilz  se  nommeroient  tant  qu'ilz  vivroient  les  vaincuz  de 
Galpan,  aultrement  luy  mesmes  leur  ostoit  la  vie.  Mais 
Dieu  ennuyé  de  la  cruaulté  (que  si  longtemps  ce  paillard 
avoit  maintenue  au  dcsplaisir  etdommaige  de  tant  d'hon- 
nestes  personnes)  voulut  qu'en  peu  de  jours  ceste  manière 

30  de  vivre  tournast  au  rebours,  et  que  Galpan,  et  ses  com- 
plices receussent  le  lover  de  leurs  mérites,  les  faisant 
exemplaire  pour  tous  aultres,  ainsi  que  maintenant  vous 
sera  recité. 

Comme  le  Damoysel  de  la  mer  combatit  contre  les 

GARDES    DU    ChASTEAU     DE    GaLPAN,     ET    DEPUIS    CONTRE    SES 
FRERES,  ET   A    LA    FIN    AVEC   GaLPAN    MESMES. 

CHAPITRE    Vil 

S  [XXIII]  Doncques  arrivant  le  Damoysel  de  la  mer  près 
ce  chasteau,apperceut  venir  versluy  une  belle  damoyselle 
merveilleusement  affligée  :  laquelle  n'estoit  accompaignée 
que  d'ung  Escuyer  et  d'ung  seul  paige.  Geste  dolente 
femme  sans  intervalle  souspiroit  tendrement,  et  à  chascun 

10  pas  qu'elle  faisoit  recommençoit  estrange  guerre  entre  ses 
mains  et  ses  blons  et  dorez  cheveulx,  lesquelz  elle  arra- 
choit  à  force  de  son  chef.  Trop  fut  esbahy  le  Damoysel, 
et  désira  grandement  sçavoir  qui  la  mouvoit  à  ce  faire  : 
parquoy  approchant  d'elle,  luy  dit  :  Damoyselle  m'amye, 

15  je  vous  prie  me  declairer  quelle  est  la  cause  de  vostre 
ennuy.  Ha  a  Seigneur,  respondit  elle,  je  doibs  bien  dési- 
rer maintenant  la  mort.  Helas  elle  me  seroit  tresagreable, 
car  mon  infortune  est  telle  que  le  pleurer  m'est  plus  con- 
venable que  le  remémorer  de  la  cause.  Vrayement,  dit  le 

20  Damoysel,  si  en  aulcune  partie  je  vous  y  puis  donner 
allégement  je  le  feray  de  bien  bon  cueur.  Seigneur,  res- 
pondit elle,  en  m'en  allant  par  le  commandement  de  ma 
maistresse  vers  ung  jeune  chevalier  (l'ung  des  meilleurs 
que  l'on  sçachc  à  présent)  et  passant  icy  auprès,  j'ay  esté 

25  prise  de  quatre  meschans  brigans,  qui,  oultre  mon  gré, 
m'ont  menée  en  ce  chasteau,  où  j'ay  esté  forcée  par  ung 
trahistre,  et  puis  m'a  fait  jurer,  que  je  n'auray  aultre  amy 
que  luy  tant  qu'il  vivra.  Quand  le  Damoysel  l'entendit,  il 
fut  tout  esmerveillé,  et  luy  dit  :  Or  me  suyvez  car  ceste 

injure  vous  sera  reparée  si  je  puis.  Alors  la  damoyselle  le 
suyvit,  et  en  cheminant  le  Dani03'sel  la  pria  luy  dire  qui 
estoit  celuy  vers  qui  elle  alloit.  Je  le  vous  diray,  respon- 
dit  elle,  si  vous  me  vengez  :  tant  y  a  que  je  vous  puis 
5  asseurer  qu'il  est  tel  qu'il  recevra  grand  cnnuy  quand  il 
sçaura  mon  deshonneur.  Il  aura  raison,  dit  le  Damoysel . 
Et  ainsi  devisans  arrivèrent  où  estoient  ces  quatre  pail- 
lards que  la  dame  monstra  au  Damoysel  :  parquoy  aussi 
tost  il  leur  cria  :  Trahistres  meschans,  pourquoy  avez  vous 

10  fait  mal  à  ceste  damoyselle  passant  par  cy?  Pourtant  que 
nous  n'avons  eu  craincte  de  vous,  respondirent  ces  gal- 
lans,  mais  si  plus  guieres  attendez,  vous  mesmes  aurez 
encores  pis  qu'elle  n'a  eu.  11  y  parestra  maintenant,  dit  le 
Damoysel.  Et  ce  disant  approcha  d'eulx  l'espée  au  poing, 

15  de  laquelle  il  donna  à  ung  (qui  haulçoit  une  hache  pour 
le  frapper)  tel  coup  qu'il  luy  couppa  le  bras,  et  de  grand 
douleur,  en  criant,  se  laissa  tumber,  puis  en  chargea  ung 
aultre  qu'il  fendit  d'ung  revers  par  les  narines  jusques 
aux  oreilles.  Quand  les  aultres  veirent  ainsi  leurs  compai- 

20  gnons  sacquementer,  ilz  se  meirent  à  fuyr  au  plustost 
qu'ilz  peurent,  le  long  d'un  petit  sentier  qui  estoit  tout 
joignant  de  la  rivière.  Et  le  Damoysel  ne  feit  nul  sem- 
blant de  les  poursuyvre,  mais  essuya  son  espée  et  la 
remeit  au  fourreau,  puis  retourna  vers  la  damoyselle   à 

25  laquelle  il  dit  :  Passons  oultre.  Seigneur,  respondit  elle, 
assez  joignant  d'icy  est  une  porte  où  je  trouvay  deux 
chevaliers  armez.  Bien,  dit  il,  je  les  verray  quand  nous  y 
serons.  Lors  cheminèrent,  et  ainsi  que  le  Damoysel 
entroit  dans  la  basse  court,  elle  apperceut  ouvrir  la  porte 

30  du  donjon  et  saillir  ung  che(Z;'^Jvalier  armé,  monté  sur 
ung  cheval,  qui  venoit  droict  à  eulx,  après  lequell'on 
laissa  abaisser  une  harce  et  fermer  l'huis.  Adonc  le  che- 
valier du  chasteau    s'avança,   et  audacieusement  dit  au 

Damoysel  :  Pauvre  chetif,  assez  à  temps  es  tu  venu  céans 
recevoir  honte  et  deshonneur.  Deshonneur,  respondit 
il,  ce  sont  paroles,  laissons  les  choses  qui  doivent  adve- 
nir à  la  prescience  de  Dieu,  qui  seul  les  peult  sçavoir,  et 
5  me  diz  si  tu  es  celluy  qui  a  forcé  ceste  damoyselle.  Non, 
dit  le  chevalier,  et  encores  que  ce  fust  moy,  qu'en  seroit 
il  ?  Je  la  vengeray  si  je  puis,  respondit  le  Damoysel.  Or 
sus  doncques,  voyons  maintenant  comme  tu  sçaurois 
user  de  vengeance.  Et  à  l'instant,  donnant  des   espérons- 

10  au  cheval,  vint  au  plus  roide  qu'il  peut  contre  le  Damoy- 
sel :  toutesfois  il  faillit  à  l'ataindre,  mais  le  Damoysel  qui 
couroit  de  droict  fil,  luy  donna  tel  coup  de  lance  en 
l'escu,  que  nulle  armeure  ne  peut  garentir  que  le  ter  ne 
luy  passast  au  travers  des  espaules,  de  sorte    qu'il   tumba 

15  mort  en  la  place.  Puis  retira  sa  lance  et  chemina  vers 
ung  aultre  qu'il  advisa  venir  au  secours  du  premier, 
lequel  luy  crioit  :  A  malheure  pour  vous  entrastes  céans. 
Et  ce  disant,  le  vint  attaindre  en  l'escu  qu'il  perça  oultre,  et 
demeura  le  fer  dans  le  harnois  qui  se  trouva  bien  acéré,  et 

20  le  Damoysel  luy  donna  en  l'armet  si  rudement  qu'il  le 
luy  arracha  hors  de  la  teste,  puis  parfaisant  sapoincte,  le 
heurta  telement  qu'il  le  désarçonna  sans  qu'il  se  peust 
plus  tenir  à  cheval.  Quand  le  chevalier  se  veit  ainsi 
desarmé,  il  commença  à  crier  tant   qu'il  peut  à    l'ayde. 

25  Lors  vindrent  au  secours  trois  hallebardiers  ausquelz  il 
dit  :  Mes  amys,  gardez  qu'il  ne  nous  eschappe.  A  ceste 
parole  tous  trois  coururent  au  Damoysel,  et  le  hasterent 
de  si  près  qu'ilz  luy  tuèrent  son  cheval,  tellement  qu'il 
fut    contrainct    de    là     en    avant    combatre    à    pied    : 

30  dont  il  fut  tant  marry  qu'aussi  tost  qu'il  fut  relevé,, 
il  donna  de  sa  lance  si  vivement  au  chevalier  desarmé 
droict  au  visage,  qu'il  luv  feit  passer  le  fer  oultre 
l'echinon    du    col,  et  rendit   l'csi^erit.    Puis  mieulx  que 

devant  se  meit  à  trencher  et  fendre  les  aultres  qui 
luy  avoient,  par  derrière,  faict  une  playe  en  l'espaule, 
par  laquelle  il  perdoit  grand  quantité  de  sang,  encores  qu'en 
[ceste  fureur  il  ne  s'en  aperceut.  Et  au  premier  à  qui  il 
)  s'adressa,  il  donna]  tel  coup  d'espée,  qu'il  luy  avalla  l'oreille 
avec  la  plus  part  de  la  joue,  et  de  roideur  l'espée  coula  le 
long  de  la  poictrine,  tellement  qu'elle  fendit  tout  ce  qu'elle 
rencontra.  Les  deux  aultres  espoventez  de  ce  coup, 
prindrent  la  fuyte  au  plustost  qu'ilz  peurent  le  long  d'une 

lo  gallerie,  criant  à  haulte  voix  :  Seigneur  venez  tost,  car 
nous  sommes  deffaictz.  Allez,  dit  le  Damoysel,  à  tous  les 
diables.  Et  pource  que  son  cheval  estoit  mort,  monta 
sur  celluy  du  chevalier  qu'il  avoit  naguieres  occis.  Puis 
peu  après  apperceut  ung  aultre  chevalier  desarmé  qui  le 

i)  regardoit  par  une  porte  :  lequel  voyant  que  le  Damoy- 
sel l'avoit  descouvert,  luy  dit  :  Qui  vous  meutd'estre  venu 
céans  tuer  mes  gens  ?  Aultre  chose,  respondit  le  Damoy- 
sel, que  l'envie  que  j'ay  eu  de  venger  ceste  damoyselle, 
laquelle   si   laschement  Ton  a  oultragée.  [XXIII]    Mais 

20  ainsi  qu'il  achevoit  la  parole  elle  s'approcha,  et  cogneut 
que  celluy  qui  parloit  au  Damoysel,  estoit  le  seigneur  du 
chasteau,  qui  l'avoit  forcée,  parquoy  elle  s'escria  :  Ha 
bon  chevalier  gardez  qu'il  ne  vous  eschappe,  car  c'est 
celluy  par  qui  je  suis  diftamée.  Lors  il  s'aprocha  et   luy 

25  dit  :  Ruiîian  infâme,  tu  compareras  maintenant  la  des- 
loyaulté  que  tu  as  faicte,  va  t'armer  :  aultrement  je  te 
tueray  ainsi  nud  que  tu  es  :  car  à  toy  ne  aux  meschans 
qui  te  ressemblent  l'on  ne  doit  avoir  esgard.  Mais  la 
damoyselle  de  plus  fort  en  plus  fort  cryoit  :  Tuez  tuez  le 

30  trahistre,  et  luy  ostez  le  moyen  de  plus  mal  faire  à  moy 
et  aux  aultres,  aultrement  tout  en  viendra  à  vostre  charge. 
Meschante,  respondit  le  chevalier,  en  malheure  vint  il 
oncqucs  céans  par  ton  conseil  et  entacompaignie  :  et  toy 

qui  tant  me  menasses  attendz  moy,  et  ne  t'en  fuiz  :  car 
aussi  bien  en  nulle  manière  tu  ne  pourrois  te  garentir. 
Puis  se  départit  et  ne  tarda  guieres  qu'il  entra  en  la 
court  armé  et  monté  dessus  ung  cheval  blanc.  Lors 
S  approchant  du  Damoysel  se  print  à  le  menasser,  luy 
disant  :  Mal  pour  toy  veidz  tu  oncques  la  damoyselle,  car 
tu  en  perdras  présentement  la  teste.  Quand  le  Damoysel 
de  la  mer  l'entendit  user  de  menasses,  il  fut  fort  despité, 
et  luy  respondit  :  Or  chascun  garde  ce  qu'il  a,  et  qui  ne 

lo  le  pourra  faire,  le  perde.  Adonc  laissèrent  courre  leurs 
chevaulx  au  plustost  qu'ilz  peurent,  et  mettans  les  lances 
aux  arrestz,  lesquelles  estoient  fortes  et  roides,  faulserent 
leurs  escuz  et  harnois,  de  telle  force  qu'elles  entrèrent 
dedans  leurs  chairs,  et  se  joignirent,  de  corps, d'escuz  et 

15  d'armetz  si  lourdement  qu'ilz  tombèrent  tous  deux  à  terre. 
Toutesfois  il  advint  si  bien  au  Damoysel  de  la  mer  qu'il 
ne  perdit  les  renés  de  son  cheval,  et  pource  il  se  releva 
plus  promptement  que  Galpan  :  lequel  peu  après  feit 
comme  luy,  mettans  tous  deux  les  espées  aux  poings,  et 

20  leurs  escuz  au  devant.  Puis  vindrent  l'ung  contre  l'aultre 
se  donner  de  grans  et  merveilleux  coups,  telz  que  ceulx 
qui  les  regardoient  s'en  esbahissoient,  car  souvent  ilz 
faisoient  voler  en  la  place  les  pièces  des  escuz  et  des  har- 
nois. Et  qui  plus  est,  leurs  armetz  furent  en  peu  de  temps 

25  sy  decouppez  qu'ilz  ne  povoient  garder  que  les  espées 
ne  donnassent  souvent  au  vif,  tant  que  la  place  oià  ilz  se 
combatoient  estoit  toute  vermeille  de  leur  sang.  Mais  de 
fortune  Galpan  lut  attainct  en  la  visière,  et  luy  couloit 
le  sang  sur  les  yeulx,  parquoy  il  se  retira  pour  s'essuyer. 

îo  Comment,  Galpan,  dit  le  Damoysel,  où  veulx  tu  aller? 
Ne  te  souvient  il  que  tu  combatz  pour  la  teste  :  si  tu  la 
gardes  mal,  tu  la  perdras.  Ayes  ung  peu  patience,  res- 
pondit Galpan,  et  reprenons  noz  alaines,  car  nous  avons 

assez  de  temps  pour  "achever.  Cela  n'est  raisonnable,  dit 
le  Damoysel,  veu  que  je  ne  combatz  à  toy  par  courtoi- 
sie, ains  pour  faire  amender  à  la  damovselle  le  deshon- 
neur que  tu  luy  as  fait.  Et  ce  disant  luy  donna  aultre 
5  tel  coup  sur  la  teste  qu'il  luy  feit  ployer  les  deux  genoulx 
à  terre.  Toutesfois  il  se  releva  promptement  et  print 
cueur,  mais  pour  cela  le  Damoysel  de  la  mer  ne  laissoit 
à  le  renger  à  sa  volunté  :  car  il  estoit  desja  tant  hors 
d'aleine   qu'à   peine    povoit    il    tenir    [î'°]  son  espée,  et 

10  n'attendoit  à  aultre  chose  qu'à  se  couvrir  de  son  escu  qui 
luy  fut  couppé  si  près  de  la  poignée,  qu'il  ne  luy  en 
demeura  que  bien  peu.  Et  lors  voyant  qu'il  n'avoit  en 
soy  plus  de  remède,  commença  à  fuyr  devant  Tespée  de 
son  ennemy.  Puis  à  la  fin,  pour  dernier  refuge,  il  cuyda 

15  se  sauver  en  une  tour  où  estoient  ses  gens  :  mais  le 
Damoysel  le  devança,  et  le  prenant  par  l'armet,  le  tira  si 
rudement,  qu'en  tombant  il  luy  demeura  es  mains  :  par- 
quoy  il  luy  donna  au  descouvert  tel  coup  d'espée  sur 
l'echinon  du  col,  qu'il  luy  feit  séparer  la  teste  d'avec  le 

20  corps.  Adonc  dit  [à]  ladamoyselle  :  Damovselle  m'amye 
vous  povez  choisir  des  maintenant  aultre  amy  si  vous 
voulez  :  car  celluy  à  qui  aviez  promis,  vous  quitte  de 
promesse.  Grâce  en  soit  à  Dieu  et  à  vous,  respondit  elle. 
Et  ainsi  que  le  Damoysel  montoit  en  la  tour  où  Galpan 

25  s'estoit  voulu  sauver,  il  entendit  fermer  l'huys,  parquoy 
sans  plus  séjourner  monta  sur  le  cheval  de  Galpan 
(lequel  estoit  l'ung  des  plus  beaulx  du  monde)  disant  à 
la  damo3'selle  :  Je  vous  prie  sortons  de  céans.  Sire  cheva- 
lier,   respondit  elle,  s'il    vous    plaist   j'emporteray  ceste 

30  teste  à  celluy  vers  lequel  je  m'en  vovs,  et  la  luy  presen- 
teray  de  vostre  part.  Non  ferez,  respondit  le  Damoysel  : 
car  ce  vous  seroit  trop  de  peine,  mais  prenez  le  heaulme 
en  son  lieu.    La   damoyselle  trouva  bon  ce    conseil,   et 

commanda  à  son  Escuyer  qu'il  l'emportast  :  ainsi  se  par- 
tirent du  chasteau,  car  ceulx  qui  s'en  estoient  fuyz 
avoient  laissé  les  portes  ouvertes.  Or  n'avoit  le  Damoy- 
sel  oublié  la  promesse  que  luy  avoit  faicte  ceste  damoy- 
5  selle  de  luy  dire  le  nom  du  chevalier  vers  qui  elle  alloit  : 
et  à  ceste  cause  la  pria  tresinstamment  de  s'acquiter.  C'est 
raison,  dit  elle,  je  vous  advise  que  c'est  Agraies  tilz  du  Roy 
d'Escoce.  Loué  soit  Dieu,respondit  le  Damoysel,  qui  m'a 
donné  la  grâce  d'avoir  tant  faict  que   si   bon  prince   ne 

lo  recevra  pour  ce  coup  ennuy  de  Galpan  :  car  vous  en 
estes,  ce  me  semble,  bien  vengée.  Et  vrayement  vous  avez 
raison  de  dire  que  Agraies  est  bon  chevalier,  veu  que 
c'est  l'ung  des  meilleurs  que  je  sçache  à  présent,  et  pour 
lequel  si  receviez  deshonneur,  il  vous  tourneroit  à  louenge. 

15  Or  allez  à  Dieu,  et  luy  dites  qu'ung  sien  chevalier  se 
recommande  fort  à  luy,  et  qu'il  le  trouvera  en  la  guerre 
de  Gaule  s'il  y  vient.  Ha  seigneur,  respondit  elle,  puis 
que  tant  vous  l'aymez,  je  vous  prie,  octroyez  moy  ung 
don.    Je   le  veulx,    dit   le   Damoysel.    Dites    moy  donc 

20  vostre  nom.  Damoyselle,  respondit  il,  pour  le  présent 
n'ayez  envie  de  le  sçavoir,  mais  demandez  aultre 
chose  et  je  l'accompliray.  Je  ne  vous  prieray  d'aultre, 
dit  la  damoyselle.  Si  Dieu  m'ayde,  respondit  il,  vous 
n'estes  pas  courtoise  de  vouloir  sçavoir  de  nulle  personne 

25  son  fait  plus  qu'il  n'a  vouloir  d'en  dire.  Si  le  sçauray  je 
toutesfois,  dit  la  damoyselle,  si  vous  voulez  demeurer 
quitte.  Et  quand  il  veid  qu'il  ne  la  povoit  dissuader, 
comme  despité,  luy  respondit  :  Ceulx  qui  me  cognoissent 
m'appellent  le  Damoysel  de  la  mer.  Et  à  l'instant  donna 

30  des  espérons  à  son  cheval,  s'esloignant  le  plus  soubdain 
qu'il  peut  de  la  damoyselle,  qui  demeura  seule,  tresayse 
d'avoir  entendu  le  nom  du  [XX\^]  bon  chevalier. 
Mais  au  partir  d'elle  s'apperceut  le  Damoysel  de  la  playe 

que  luy  avoient  fait[e]  les  gens  de  Galpan,  quand  ilz  luy 
occirent  son  cheval  :  car  il  en  sortoit  telle  abondance  de 
sang,  qu'il  eust  esté  aisé  de  le  suyvre  à  la  trace,  et 
mesmes  le  cheval  sur  lequel  il  estoit  monté  (encores  qu'il 
5  fust  blanc  de  pelaige)  se  monstroit  vermeil  en  plusieurs 
endrois  et  couvert  de  sang.  Et  tant  chemina  qu'à  l'heure  de 
vespres  approchant  d'une  forteresse,  il  advisa  ung  cheva- 
lier desarmé  venir  vers  luy,  qui  à  son  arrivée  luy 
demanda  :   Seigneur,  je  vous  prie  me  dire  où  vous  avez 

10  esté  tant  navré?  Sur  ma  foy,  respondit  il,  ce  a  esté  en 
ung  chasteau  qui  n'est  pas  loing  d'ici.  Et  ce  cheval  blanc 
comme  l'avez  vous  recouvert  ?  Je  l'ay  eu,  respondit  le 
Damoysel,  au  lieu  du  mien  qu'aulcuns  paillardz  de  leans 
ont  occis.  Et  Galpan  à  qui  il  estoit,  comme  l'a  il  souffert  ? 

15  dit  le  chevalier .  Il  a  esté  encores  plus  patient,  respondit  il  : 
car  il  s'est  laissé  oster  la  teste.  Quand  le  chevalier 
desarmé  entendit  que  Galpan  estoit  mort,  subitement  des- 
cendit du  cheval  bas,  et  courut  pour  baiser  le  pied  du 
Damoysel  :  mais  ne  luy  voulut   aucunement  permettre, 

20  toutesfois  ne  peut  il  tant  résister  qu'il  ne  luy  embrassast  le 
basde  son  haulbert,  luy  disant  :  Ha  gentil  chevalier,  com- 
bien j'ay  à  vous  d'obligation  :  vous  soyez  par  deçà  le  plus 
que  tresbien  venu,  car  par  vostre  seul  moyen  j'ay  recou- 
vert entièrement  mon    honneur.    Laissons  ces    propos, 

25  respondit  le  Damoysel,  et  me  dites  où  je  pourray  promp- 
tement  avoir  remède  à  mes  playes.  En  ma  maison, 
respondit  le  chevalier,  là  trouverez  une  mienne  niepce, 
laquelle  vous  guarira  mieulx  que  aultre  que  puissiez 
rencontrer.  Et  en  devisant  arrivèrent  au  chasteau.  Lors  le 

30  seigneur  de  leans  feit  descendre  le  Damoysel  et  mener 
au  donjon,  et  en  le  conduisant  luy  recita  comme  Galpan 
l'avoit  gardé  l'espace  d'ung  an  et  demy  de  porter  armes, 
et  contrainct  de  changer  son  nom,  et  jurer  que  tant  qu'il 

vivroit  s'appelleroit  le  vaincu  de  Galpan.  Mais  mainte- 
nant, dit  il,  grâces  à  Dieu  et  à  vous,  puis  qu'il  est  mort, 
je  suis  en  mon  honneur  remis.  Puis  feit  desarmer  le 
Damoysel,  et  coucher  en  ung  riche  lict,  où  il  fut  pensé 
5  de  ses  playes  par  la  damoyselle,  qui  l'asseura  qu'en 
brief  temps  elle  le  rendroit  prest  à  cheminer  s'il  usoit  de 
son  conseil,  ce  qu'il  luy  promit  faire. 


Comme  le  trcisiesme  jour  après  auE  le  Damoysel  de 

LA     MER     FUT     PARTY    DU      ROY    LaNGUINES,     ARRIVERENT    LES 
10       TROIS     CHEVALIERS     Q.UI     MENOIENT      UNG      CHEVALIER    NAVRÉ 
DANS   UNE  LICTIERE,  ET  SA   DESLOYALLE  FEMME. 

CHAPITRE     VIII 

[v°]  Au  troisiesme  jour  que  le  Damoysel  de  la  mer 
partit  de  la  court  du  Roy  Languines  où  il  fut  fait  cheva- 

15  lier,  y  arrivèrent  les  trois  chevaliers,  leur  beau  frère 
navré  et  le  desloyalle  femme  de  laquelle  cy  devant  a 
esté  parlé.  A  leur  arrivée  se  vindrent  présenter  devant 
le  Roy  luy  faisant  entendre  la  cause  de  leur  venue, 
et  luy    livrèrent    leur  prisonnière  de  la  part  du  cheva- 

20  lier  nouveau,  pour  en  ordonner  comme  il  luy  plai- 
roit.  Trop  fut  le  Roy  esmerveillé  de  la  desloyaulté  de 
ceste  ribaulde,  n'estimant  jamais  qu'en  femme  peust  avoir 
tant  de  nialheureté.  Et  neantmoins  remercia  grandement 
le  chevalier  qui  les  avoit  envoyez  vers  luy.  Mais  il  estoit 

25  en  peine  de  sçavoir  qui  il  povoit  estre,  car  luy  ne  aultre 
ne  pensoit  lors  que  le  Damoysel  de  la  mer  fust  chevalier, 
fors  l'infante  Oriane  et  les  dames  qui  l'avoient  accom- 
paigné  à  la  chappelle.   Bien  estoit  adverty  le  Roy  qu'il 

estoit  absent  de  la  court,  toutesfois  il  estimoit  qu'il  feust 
allé  visiter  Gandalles,  puis  s'adressa  an  chevalier  de  la 
lictiere  et  luy  dist  :  11  me  semble  que  si  desloyalle  femme 
que  la  vostre  ne  mérite  pas  vivre.  Sire,  respondit  le 
5  chevalier,  vous  en  ferez  ce  qu'il  vous  plaira,  quant  à  moi 
je  ne  consentiray  jamais  que  la  chose  que  j'ayme  le  plus 
meure.  Ce  dit,  les  chevaliers  prindrent  congé  du  Roy,  et 
ramenèrent  leur  beau  frère  dans  sa  lictiere,  laissant  leur 
sœur  pour  en  estre  fait  telle  justice  que  le  Roy  adviseroit, 

10  lequel  après  leur  partement  la  feit  venir  et  luy  dit  :  Femme, 
en  bonne  foy  vostre  malice  a  esté  grande  envers  la  bonté 
de  vostre  mary,  mais  vous  serez  désormais  exemple  à 
toutes  celles  qui  vous  ressemblent.  Et  commanda  à 
Iheure  qu'elle  fust  bruslée  vive.    Geste    exécution  par- 

15  faicte,  le  Roy  devint  plus  pensif  que  devant,  pour  ne 
sçavoir  qui  estoit  le  nouveau  chevalier  lequel  s'estoit 
party  si  soubdain  de  la  court.  Mais  l'Escuyer  qui 
avoit  logé  le  Damoysel  de  la  mer  (et  depuis  conduit  au 
chasteau  du  vieillard    011  le    Roy    Perion  fut    délivré  de 

20  mort)  va  penser  en  soy  mesmes,  que  ce  povoit  estre  son 
hoste.  Parquoydit  au  Roy:  Sire,  ce  pourroit  estre  ung 
jeune  chevalier  avec  lequel  la  damoyselle  de  Dannemarc 
et  moy  a-[XXVI]vons  cheminé  quelques  jours,  et  le  lais- 
sasmes  pour  nous  en  venir  icy.  Sçais  tu  son   nom  ?  res- 

25  pondit  le  Roy.  Non  sire,  dit  l'Escuyer,  mais  il  me 
semble  qu'il  est  iort  jeune  et  excellemment  beau,  tant  y  a 
que  je  luy  veis  faire  tant  d'armes  en  peu  de  temps,  qu'à 
mon  jugement  s'il  vit,  il  pourra  estre  l'ung  des  meilleurs 
chevaliers  du  monde.  Puis  luy  recita  au  long  ce  qu'il  avoit 

30  veu,  et  comme  celuy  duquel  il  parloit  délivra  le  Roy 
Perion  du  danger  où  il  estoit.  Quand  le  Roy  l'eut  escouté, 
l'envie  luy  augmenta  de  trop  plus  pour  sçavoir  qui  il 
estoit.    Sire,    dit  l'Escuyer,  la  damoyselle    qui  est  céans 

arrivée  avec  moy  vous  en  pourroit,  peult  estre,  bien  dire 
nouvelles,  car  je  les  trouvay  ensemble.  De  laquelle 
damoyselle  parles  tu  ?  respondit  le  Roy.  De  celle,  dit 
TEscuyer,  qui  est  nouvellement  venue  de  la  grand 
5  Bretaigne  vers  madame  Oriane.  Lors  elle  fut  mandée  et 
enquise  qui  estoit  le  chevalier  duquel  ilz  estoient  en 
doubte.  Adonc  elle  leur  declaira  ce  qu'elle  en  sçavoit, 
mesmes  l'occasion  pour  laquelle  elle  l'avoit  suivy,  et  la 
sorte  que  la  lance  luy  fut  donnée  par   Urgande,  comme 

10  au  meilleur  chevalier  du  monde  :  Mais  sur  ma  foy,  dit 
elle,  Sire,  je  ne  sçay  son  nom,  car  oncques  ne  me  le 
voulut  dire.  Hée  Dieu,  respondit  le  Ro}^  qui  peult  il 
estre  ?  Or  n'en  estoit  l'infante  Oriane  en  souspeçon 
parce    qu'elle    sçavoit    véritablement    que    c'estoit    son 

15  Damoysel  de  la  mer.  Ce  neantmoins  elle  fut  si  ennuj'ée 
des  nouvelles  qu'elle  avoit  receues  par  ceste  damoyselle 
de  Dannemarc,  qu'elle  ne  povoit  bonnement  à  qui  s'en 
plaindre  :  car  le  Roy  son  père  luy  mandoit  par  elle, 
qu'elle    donnast   ordre  à  se  tenir     preste  pour  retourner 

20  vers  luy,  aussi  tost  que  les  ambassades  qu'il  envoiroit 
pour  cest  affaire  seroient  despeschées  du  Roy  d'Escoce. 
Certainement  plus  luy  estoit  agréable  la  demeure  en  ce 
pais  ja  accoustumé,  qu'en  celuy  où  force  luy  estoit 
s'acheminer  :  non  seulement  pour  y  avoir  esté  nourrie, 

25  mais  pource  qu'il  luy  sembloit  que  s'esloignant  de 
ceste  contrée,  elle  s'esloignoit  de  celluy  à  qui  elle  avoit 
entière  affection,  et  que  désormais  il  luy  seroit  difficile 
d'en  sçavoir  nouvelles,  pour  le  moins  si  aiséement  que  si 
elle  demeuroit  en  Escoce.  En  ceste  mélancolie  estoit  la 

30  princesse  amoureuse,  et  le  Roy  d'aultre  part  en  conti- 
nuelle pensée,  qui  povoit  estre  celuy  qui  luy  avoit 
envoyé  les  quatre  chevaliers  avec  [c]elle,  qu'il  avoit  fait 
brusler.  Et  tant  que   cinq    ou  six  jours  après  ces  choses 

passées,  ainsi  que  le  Roy  devisoit  avec  son  filz  Agraies 
(qui  estoit  sur  son  partement  pour  aller  en  Gaule  secou- 
rir le  roy  son  oncle)  va  entrer  une  damoyselle,  laquelle 
se  mettant  à  genoulx  devant  toute  l'assemblée,  adressa 
5  sa  parole  à  Agraies,  disant  :  Monseigneur  s'il  vous 
plaist,  je  vous  diray  ung  mot  en  la  présence  du  Roy 
vostre  père  et  de  toute  la  compaignie.  Puis  print  ung 
arniet  qu'ung  Escuyer  portoit  derrière  elle,  et  continuant 
son  propos,  dit  :  Voicy  ung  armet  chamaillé  et  efîondré, 

10  corne  vous  tous  povez  veoir,  lequel  je  vous  présente  au 
lieu  de  la  teste  de  Galpan,  de  la  part  d'ung  [v°]  nouveau 
chevalier,  auquel  selon  mon  jugement  il  appartient 
mieulx  de  porter  les  armes  qu'à  nul  aultre,  et  la  vous 
envoyé,  pource  que  Galpan  avoit  vilaine  une  damoyselle 

15  qui  venoit  vers  vous  pour  quelque  affaire.  Comment, 
respondit  le  Roy,  Galpan  est  il  deffaict  par  la  main  d'ung 
seul  homme  ?  Vrayement,  damoyselle,  vous  nous  dites 
merveilles.  Sire,  dit  elle,  celluy  seul  de  qui  je  vous  parle 
l'a  fait  mourir,  après  qu'il  eut  occis  tous  ceulx   qu'il  ren- 

jo  contra  en  entrant  dans  le  fort  de  Galpan,  lequel  cuidant 
venger  son  injure,  luy  mesme  combatit  seul  à  seul  contre 
le  chevalier,  dont  il  luy  est  advenu  si  mal,  qu'il  en  a 
perdu  la  teste,  laquelle  j'esperois  céans  apporter.  Toutes- 
fois  d'icelle  craignant  la  corruption,  celluy  qui  vers  mon- 

25  seigneur  Agraies  m'envoye,  me  dit  que  ce  seroit  assez  de 
l'armet  que  vous  povez  vcoir,  si  peu  entier  qu'il  est. 
Asseurez  vous,  dit  le  Roy  à  la  compaignie,  que  c'est  le 
chevalier  duquel  nous  ne  povons  sçavoir  le  nom.  Et 
vous,  damoyselle,  le  sçavez  vous  point  ?  Sire,  respondit 

30  elle,  je  l'ay  sceu  par  la  plus  grande  importunité  du 
monde  :  car  aultrernent  jamais  ne  me  l'eust  dit.  Et  pour 
Dieu,  dit  le  Roy,  sçachons  le  donc  maintenant  pour  nous 
oster  de  peine.  Sire,  respondit  la  damoyselle,  il  se 
nomme  le  Damoysel  de  la  mer.  Quand  le    Roy  l'enten- 

dit,  il  devint  fort  esbahy,  et  les  aultres  pareillement, 
puis  dit  assez  hault  :  Jeprendz  sur  ma  foy  quequiconques 
l'ayt  fait  chevalier,  qu'il  n'a  eu  tort,  veu  qu'il  y  a  bien 
long  temps  qu'il  m'en  avoit  prié,  et  je  le  differay  pour 
quelque  occasion,  ce  que  je  ne  devois  faire,  puis  que 
chevalerie  est  en  luy  si  accomplie.  Alors  Agraies  reprint 
le  propos,  et  demanda  à  la  damoyselle  où  il  le  pourroit 
rencontrer.  Monseigneur,  respondit  elle,  il  se  recom- 
mande humblement  à  vostre  bonne  grâce,  et  vous  mande 
par  moy  que  vous  le  trouverez  en  la  guerre  de  Gaule  si 
vous  y  estes.  O  Dieu,  quelles  bonnes  nouvelles  vous 
m'apportez,  dit  Agraies,  maintenant  j'ay  plus  envie  de 
partir  qu'au  paravant,  et  si  je  le  puis  trouver,  je  suis  seur 
que  de  mon  gré  ne  departiray  jamais  d'avec  luy.  V^ous 
avez  raison,  respondit  la  damoyselle,  car  il  vous  ayme 
fort.  Grande  fut  la  joye  pour  les  bonnes  nouvelles  du 
Damoysel  de  la  mer,  et  si  aulcun  en  receut  du  plaisir, 
vous  povez  penser  que  Oriane  y  participoit  sur  tous, 
combien  que  ce  fust  si  couvertement  que  l'on  ne  s'en 
appercevoit  aulcunement.  En  ces  entrefaictes  le  Roy 
s'enquist  par  tous  moyens  qui  povoit  avoir  faict  chevalier 
le  Damoysel,  et  tant  s'en  informa  qu'il  fut  adverty  que 
les  damoyselles  de  la  Royne  le  pourroient  mieulx  sça- 
voir  que  nul  autre,  partant  les  pria  il  le  luy  dire,  ce 
qu'elles  firent.  Or  pourra  le  Damoysel,  respondit  le  Roy, 
se  venter  qu'il  a  trouvé  en  vous  plus  de  courtoisie  qu'en 
moy  :  mais  ce  qui  me  faisoit  différer  estoit  à  cause  qu'il 
me  sembloit  encores  trop  jeune  pour  porter  ce  faiz. 
Durant  ces  propos  Agraies  entretenoit  la  damoyselle  qui  luy 
avoit  apporté  l'armet,  et  lettres  d'une  dame  qu'il  aymoit 
grandement  :  de  laquelle  l'histoire  fera  cy  après  mention. 
Et  pour  le  présent  le  lecteur  estimera  que  A[XXVII]- 
graies  sans  plus  séjourner  en  Escoce  s'en  partit  avec  son 
armée,  pour  s'acheminer  en  Gaule  vers  le  Roy  Perion. 

Comme  le    Roy    Lisuart    envoya   quérir   la   princesse 

OrIANE   sa    fille,    tiU'lL   AVOIT  DE  LONG    TEMPS    LAISSÉE    EN    LA 

COURT  DU  Roy  Languines,  lequel  la  luy  renvoya  accom- 

PAIGNÉE     de     l'infante     MaBILE    SA     FILLE    UNICQ.UE,     ET     UE 
5        BONNE   COMPAIGNIE    DE   CHEVALIERS,    DAMES,    ET    DaMOYSELLES. 

CHAPITRE    IX 

Dix  jours  depuis  que  Agraies  fut  party  de  la  court  du 
Roy  son  père  avec  sa  trouppe,  trois  navires  de  la  grand 
Bretaigne    prindrent    port  en    Escoce,  desquelles    estoit 

10  chef  Gaïdar  de  Rascuit,  accompaigné  de  cent  chevaliers 
du  Roy  Lisuart,  et  de  plusieurs  dames,  et  damoyselles, 
qui  venoient  quérir  Oriane.  Et  estans  arrivez  vers  le  Roy 
Languines,  furent  fort  bien  receuz,  principalement  Gaï- 
dar, car  il  estoit  estimé  bon  chevalier  et  saige   :    lequel 

I)  après  qu'il  luy  eut  donné  à  entendre  le  fait  de  son  embas- 
sade,  qui  estoit  le  remerciement  de  l'obligation  que  le 
Roy  Lisuart  se  sentoit  avoir  à  luy  pour  le  bon  et  humain 
traictement  qu'il  avoit  fait  à  la  princesse  sa  fille,  il  luy 
prioit  de  la   luy   envoyer,  ensemble   l'infante   Mabile,   à 

20  laquelle  il  seroit  fait  tout  l'honneur  et  entretien  qu'il 
seroit  possible.  Tresagreables  eut  le  Roy  Languines 
ces  offres,  et  fut  content  que  sa  fille  tint  conipaignie 
à  Oriane,  et  qu'elle  fut  nourrie  de  là  en  avant  à  la  court 
du  Roy    Lisuart.  Q.uelques  jours  séjourna  Gaïdar  et   sa 

25  trouppe  en  Escoce,  durant  lesquelz  ilz  furent  trcsho- 
norablement  festoyez  :  et  ce  pendant  le  Roy  feit  equi- 
parer  aultres  navires  pour  l'entreprise  de  ce  voiage. 
Quand  Oriane  veid  que  les  choses  se  conduisoient 
ainsi,   elle   cognent  bien   qu'il  seroit  impossible  de  plus 

dissimuler  ne  retarder.  Parquoy  ainsi  qu'elle  mettoit 
en  ordre  ses  menus  meubles,  elle  trouva  entre  ses 
jo}'aulx  la  cire  qu'elle  avoit  ostée  au  Damoysel  de  la 
mer.  Alors  elle  eut  tel  souvenir  de  luy,  que  les  larmes 
luy  vindrent  aux  yeulx,  et  de  véhémente  amour,  se 
print  à  serrer  les  mains  :  si  que  la  cire  qu'elle  tenoit  se 
rompit.  Et  s'apperceut  de  la  lettre  qui  estoit  dedans, 
laquelle  aussi  tost  elle  desploya,  et  lisant  l'escripture  y 
trouva  ces  motz  :  Cestuy  est  Amadis  sans  temps  filz  du 
Roy.  De  ceste  nouvelle  elle  eut  telle  joye  qu'elle  en  per- 
dit quasi  contenance,  et  non  sans  cause  :  car  elle  fut 
asseurée  que  celluy  que  paravant  elle  estimoit  (pour  le 
plus)  filz  d'ung  simple  gentilhomme,  ou  peult  estre  de 
moindre,  quoyque  ce  fust,  incogneu,  et  de  nom,  et  de 
[7'°]  parens,  et  que  si  affectueusement  elle  aymoit,  estoit 
filz  de  Roy  et  nommé  Amadis.  Et  pourtant  sans  différer 
appella  la  damoyselle  de  Dannemarc  à  laquelle  elle  avoit 
entière  fiance,  et  lu3'dit  :  M'amye,  je  vueil  vous  declairer 
une  chose,  que  je  ne  dirois  à  aultre  qu'à  mon  cueur  et  à 
vous,  pource  gardez  la,  comme  e  secret  de  princesse 
telle  que  je  suis,  et  du  meilleur  chevalier  du  monde. 
Sur  ma  foy,  madame,  respondit  la  damoyselle,  puis  qu'il 
vous  plaist  me  faire  tant  d'honneur,  j'aymerois  trop 
mieulx  mourir  que  d'y  faillir  :  et  vous  povez  tenir  seure 
que  tout  ce  qu'il  vous  plaira  me  declairer  sera  entière- 
ment tenu  couvert  et  exécuté  à  mon  povoir.  M'amye,  dit 
Oriane,  il  fault  que  vous  alliez  chercher  le  Damoysel  de 
la  mer,  lequel  vous  trouverez  en  la  guerre  de  Gaule,  et  si 
plus  tost  que  luy  vous  y  arrivez,  vous  l'y  attendrez.  Et  si 
tost  que  le  verrez,  baillez  luy  ceste  lettre,  et  luy  dites  que 
dedans  il  trouvera  son  nom  escript  du  jour  que  l'on  le 
jecta  en  la  mer,  et  que  je  sçay  qu'il  est  filz  de  Roy,  qui 
luy  doit  donner  meilleure  envie  et  hardiesse  d'augmenter 

en  soy  la  proesse  que  jusques  icy  il  a  si  bien  commencée. 
Vous  luy  direz  aussi  que  mon  père  m'a  envoyé  quérir, 
et  le  parlement  sur  lequel  je  suis  pour  aller  en  la  grande 
Bretaigne,  ce  que  j'ay  bien  voulu  luy  faire  entendre,  affin 
5  qu'au  retour  de  la  guerre  où  il  va,  il  se  retire  incontinent 
en  la  part  où  je  seray  :  mettant  toute  la  peine  qu'il 
pourra  à  son  arrivée  de  vivre  avec  mon  père,  jusques  à 
ce  qu'il  ayt  aultre  commandement  de  moy.  Telle  fut  la 
despesche  de  la  damoyselle,  laquelle  sans  plus  séjourner 

lo  print  le  chemin  de  Gaule,  et  exécuta  son  entreprise  : 
ainsi  que  quelque  fois  cy  après  pourrez  entendre.  Mais 
pour  ne  discontinuer  le  propos  du  voiage  d'Oriane, 
entendez  que  ayant  le  Roy  Languines  pourveu  à  tout 
ce  qui  estoit  nécessaire  pour  le  voiage  des  dames,  s'em- 

15  barquerent  Oriane  et  Mabile  avec  leur  compaignie.  Puis 
aj'ant  prins  congé  du  Roy  et  de  la  Royne,  fut  fait  voile 
et  eurent  vent  en  poupe,  et  si  à  propos,  qu'en  bien  peu 
de  jours  prindrent  port  en  la  grand  Bretaigne,  où  elles 
furent  tresbien    receues.    Et   pour  le   présent   n'en   fera 

20  l'Autheur  plus  de  mention,  pour  vous  declairer  que 
devint  le  Damoysel  de  la  mer,  depuis  qu'il  fut  entré  au 
chasteau  du  chevalier  vaincu  de  Gnlpan,  et  gouverné  par 
la  damoyselle  qui  luy  pensoit  ses  playes,  lesquelles  au 
bout  de  quinze  jours  furent    presque   du    tout   guéries. 

25  Toutesfois  ennuyé  du  séjour,  délibéra  de  se  mettre  en 
chemin,  si  qu'ung  dimenche  matin  prenant  congé  de 
son  hoste,  et  de  celle  qui  l'avoit  guery,  monta  à  cheval, 
accompaigné  seulement  de  Gandalin,  qui  oncques  ne 
l'habandonna  :    et  au   sortir  du  chasteau    entra    en  une 

30  grand  forest.  C'estoit  environ  le  moys  d'Apvril,  que  les 
oyseaulx  se  desgoisent  et  chantent  plus  voluntiers,  et  que 
toutes  fleurs,  arbres  et  herbes  annoncent  la  venue  du 
printemps.  Geste  nouveaulté  luy  fcit  souvenir  de   celle, 

qui  sur  toutes  les  aultres  florissoit  en  excellente  beaulté, 
et  pour  laquelle  habandonnant  sa  liberté,  amour  l'avoit 
rendu  captif  :  dont  en  ce  souvenir  [XXVIII]  commença 
à  dire  assez  hault  :  Ha  pauvre  Damoysel  de  la  mer,  sans 
parens,  sans  terre,  n'adveu,  comme  as  tu  osé  mettre  ton 
cueur  si  hault,  que  d'aymer  celle  qui  precelle  toutes 
aultres,  soit  en  beaulté,  bonté,  ou  linaige  ?  O  chetif  que 
tu  es,  ne  devois  tu  considérer  que  par  la  grandeur  de  ces 
trois  choses,  esquelles  elle  est  parfaicte,  le  meilleur  cheva- 
lier du  monde  ne  devroit  estre  si  téméraire  que  de  la 
penser  seulement  aymer  :  et  toy,  pauvre  incogneu,  t'es 
enveloppé  au  labyrinthe  de  folie,  aymant  et  mourant, 
sans  seulement  l'oser  dire,  n'en  faire  semblant.  En  caste 
complaincte  fut  le  Damoysel  de  la  mer  si  ententif,  que 
oubliant  toute  aultre  chose,  chemina  (la  veue  baissée)  au 
travers  de  ceste  forest  une  bien  longue  espace,  et  tant 
que  de  fortune  haulsant  les  yeux,  il  apperceut  au  travers 
de  l'espesseur  du  boys  ung  chevalier  bien  monté  et  en 
bon  equipaige,  qui  longuement  l'avoit  costoyé  pour 
entendre  le  discours  de  ceste  complaincte  :  lequel  voyant 
que  le  Damoysel  l'avoit  descouvert,  et  qu'à  ceste  cause  il 
se  taisoit,  se  vint  approcher,  et  luy  dit  :  Par  dieu,  cheva- 
lier, il  me  semble  que  plus  aymez  vostre  amye  qu'elle  ne 
vous  ayme,  quand  pour  la  louer  tant  vous  vous  despri- 
sez, et  à  ce  que  je  puis  sçavoir  par  vous  mesmes,  vous 
n'estes  tel  que  y  deviez  prétendre.  Pourtant  il  fault  que 
je  sache  qui  elle  est,  affin  que  je  supplie  à  vostre  deffault, 
et  que  je  la  serve.  Sire  chevalier,  respondit  le  Damoysel, 
la  raison  vous  oblige  à  dire  ce  que  vous  dictes  :  mais  en 
quelque  sorte  qu'il  en  puisse  advenir  vous  n'en  sçaurez 
aultre  chose.  Bien  vous  diray  je  que  de  l'aymer  n'en 
pourriez  rapporter  aulcun  fruict.  Je  ne  le  croy  pas,  res- 
pondit le  chevalier  :  car  l'homme  doit  prendre  à  gloire  le 

travail,  et  danger  qu'il  reçoit  pour  servir  si  belle  dame, 
veu  qu'à  la  fin  il  ne  peult  cstre  qu'il  n'en  ayt  la  recom- 
pense qu'il  espère,  et  par  ainsi  celuy  qui  aynie  en  si 
hault  lieu  que  vous  aymez,  ne  se  doit  ennuyer  de  chose 
5  qui  luy  advienne.  Quand  le  Damoysel  l'entendit  si  saige- 
ment  parler  (pensant  qu'il  le  dist  pour  le  reconforter) 
print  cueur,  et  se  cuydant  plus  approcher  de  luy  pour 
mieulx  continuer  ce  propos,  le  chevalier  luy  dit  :  Demou- 
rez  arrière,  car  il  fault  par  amour  ou  par  force,  que  vous 

10  me  dites  ce  que  je  vous  demande.  Si  Dieu  m'ayde,  res- 
pondit  le  Damoysel,  il  ne  sera  pas  ainsi.  Or  sus  donc, 
dit  le  chevalier,  voyons  qu'il  en  adviendra,  et  vousdeffen- 
dez.  A  cela  ne  tiendra,  respondit  le  Damoysel.  A  ceste 
parole  lacèrent  leurs  heaulmcs,  et  prindrent  leurs  lances 

15  et  escuz.  Mais  ainsi  qu'ilz  s'eslongnoient  pour  la  jouste, 
survint  une  damoyselle,  qui  leur  dit  :  Chevaliers,  je  vous 
prie  souffrez  ung  peu,  et  me  dites  devant  que  combatre 
une  chose  (si  la  sçavez)  pour  laquelle  je  suis  si  hastée  que 
je  n'ay  le  loisir  d'attendre  la  fin  de  vostre   bataille.  A  la 

20  parole  d'elle  tous  deux  s'arresterent,  et  luy  demandèrent 
que  c'estoit.  Je  vouldrois  bien,  dit  elle,  sçavoir  nouvelles 
d'ung  chevalier  nouveau  appelle  le  Damoysel  de  la  mer. 
Et  que  luy  voulez  vous?  respondit  le  Damoysel.  Je  luy 
porte  nouvelles,  dit  la  damoyselle,  de    Agraies   filz    du 

25  roy  d'Escoce.  Attendez  ung  peu,  [v°]  respondit  le 
Damoysel,  et  je  vous  diray  ce  que  je  sçay  de  luy.  Durant 
leur  propos  le  chevalier  de  la  forest  s'estoit  desja  appresté 
pour  la  jouste,  etluy  duroit  trop  le  causement  du  Damoy- 
sel, et  de  celle  qui  estoit  survenue.  A  ceste  cause  cria  au 

3»  Damoysel  qu'il  se  guardast  de  luy  s'il  vouloit.  De  faict  le 
vint  chocquer,  et  luy  donna  telle  attainte  que  sa  lance 
vola  en  esclatz  :  mais  le  Damoysel  qui  couroit  à  l'en- 
contrc,  le  print  si  à  propos  qu'il  le  desarsonna,  et  tomba 

luy  et  le  cheval  à  terre  :  parquoy  le  cheval  (plus  habile 
que  son  maistre)  se  vo3'ant  en  liberté  gaigna  les  champs. 
Toutesfois  le  Damoysel  trouva  moyen  de  le  prendre,  et 
le  rendit  au  chevalier  abbatu,  luy  disant  :  Seigneur, 
prenez  vostre  cheval,  et  n'ayez  plus  désormais  envie  de 
sçavoir  d'aulcun  chose  qui  soit  oultre  son  gré.  Le  cheva- 
valier  ne  refFusa  ce  plaisir  :  car  il  se  trouva  si  froissé  de 
sa  cheute,  qu'à  grand  peine  se  povoit  il  lever,  pour  aller 
après.  Et  pendant  qu'il  essayoit  à  remonter  dessus,  le 
Damoysel  le  laissa,  et  vint  à  ladamoyselle  qui  l'attendoit 
à  laquelle  il  demanda  si  elle  cognoissoit  celuy  qu'elle 
demandoit.  Non,  respondit  elle,  je  ne  le  veiz  oncques. 
Mais  Agraies  m'a  dit,  qu'il  se  feroit  incontinent  à 
cognoistre  que  je  luy  dirois  que  je  serois  sienne.  Il  vous 
a  dit  vrav,  respondit  le  Damoysel,  et  sachez  que  c'est 
moymesmes.  Puis  deslaça  son  heaulme.  Q_uand  la  damoy- 
selle  le  veid  en  face,  elle  luy  dit  :  Certes  je  le  croy  main- 
tenant :  car  je  vous  ay  ouy  louer  de  grande  beaulté.  Or 
me  dites,  dit  le  Damoysel,  où  vous  avez  laissé  Agraies  ? 
Près  d'une  rivière  qui  n'est  pas  loing,  respondit  elle,  oili 
il  est  arresté  avec  sa  trouppe,  attendant  vent  propre 
pour  passer  en  Gaule,  et  a  bon  désir,  devant  que  marcher 
oultre,  sçavoir  s'il  vous  plaist  aller  quant  et  luy.  Ouy 
vrayement,  dit  le  Damoysel,  allez  devant  et  me  condui- 
sez. Alors  passa  la  damoyselle,  et  après  avoir  cheminé 
ensemble  quelque  peu  de  temps,  ilz  choisirent  le  lieu  où 
Agraies  et  son  armée  estoient  campez.  Toutesfois  devant 
que  y  arriver,  ilz  entendirent  derrière  eulx  une  voix  qui 
crioit  :  Arrestez,  chevalier,  car  il  fault  que  vous  me  dites  ce 
que  je  vous  ay  demiandé.  Lors  le  Damoysel  tournant  la 
teste  advisa  le  chevalier  qu'il  avoit  nagueres  abbatu,  et 
ung  aultre  qui  l'accompaignoit  :  parquoy  s'arresta  et  print 
ses  armes.  A  l'heure  estoit  il  si  près  du  champ  du  prince 

Agraies,  que  luy  et  ceulx  de  sa  trouppe  peurent  veoir  ce 
tournoy.  Et  ayant  apperceu  de  loing  venir  le  Damoyscl, 
à  par  eulx  s'esbahissoient  qui  povoit  estre  celuy  qui  tant 
galantement  se  tenoit  à  cheval.  Et  à  dire  vray,  c'estoit 
5  en  son  temps  le  plus  adroict  et  la  meilleure  grâce  de 
chevalier  qui  oncques  eust  esté  veu,  et  tel  que  maintcsfois 
se  cuydant  celer  il  estoit  descouvert,  pour  estre  si  bien  à 
cheval.  Les  deux  chevaliers  vindrent  à  course  de 
chevaulx,  et  rompirent   ensemble  leurs  lances  sur  l'escu 

10  du  Damoysel,  lequel  ilz  faucerent,  non  pas  le  harnois 
qui  fut  roide  et  fort,  et  le  Damoysel  rencontra  premier 
celuy  qu'il  avoit  desja  mis  par  terre  en  la  forest,  et  de 
rechef  le  renversa  si  lourdement  qu'en  tombant  il  se 
rom[XXIX]pit  le  bras,  et  de  douleur  qu'il  sentit  demeura 

I)  en  la  place  comme  mort.  Quand  le  Damoysel  se  veid 
despesché  de  ce  premier,  il  meit  l'espée  au  poing  et 
s'adressa  au  second,  luy  donnant  sur  le  hault  de  l'armct 
tel  coup  qu'il  le  luy  feit  sentir  au  tes,  et  entra  l'espée  si 
avant  que  ainsi  qu'il  la   retiroit  à  force,   les  laqz  de  l'ar- 

2o  met  se  rompirent,  et  le  luy  arrachea  hors  de  la  teste  avec 
l'espée  :  puis  haulsa  le  bras  faignant  le  vouloir  frapper, 
mais  l'aultre  meit  l'escu  au  devant.  Ce  pendant  le  Damoy- 
sel print  son  espée  à  gauche,  et  de  la  main  droicte  saisit 
l'escu  de  son  ennemy,  par  telle  force  qu'il  le  luy  arrachea 

25  du  col,  et  luy  en  rua  tel  coup  sur  la  teste,  qu'il  tomba 
à  terre  tout  estourdy.  Puis  le  laissa  avec  son  compai- 
gnon,  s'en  allant  avec  la  damoyselle  aux  tentes  de 
Agraies,  lequel  avoit  veu  départir  cette  querelle,  et  s'es- 
merveilloit  qui  estoit  celuy   qui  avoit   vaincu  si  tost  les 

jo  deux  chevaliers  :  pource  qu'il  venoit  vers  luy,  alla  au 
devant,  et  assez  tost  s'entrecogneurent  :  parquoy  vous 
povez  penser  s'ilz  se  firent  bonne  chère.  Adonc  descendit 
le  Damovsel,  et  fut  conduict  par  Agraies  en  sa   tente  où 

il  se  desarma,  et  tandis  commanda  Agraies  qu'on  luy 
amenast  les  chevaliers  gisans  en  my  le  champ,  ausquelz 
arrivez  devant  luy  il  dit  :  Par  dieu,  mes  amys,  vous  com- 
mençastes  grande  folie  de  vous  adresser  à  ce  chevalier. 
5  Vous  dites  vray,  respondit  celuy  du  bras  rompu,  toutes- 
fois  il  a  esté  aujourdhuy  telle  heure  que  je  l'estimois 
bien  peu,  et  ne  pensois  trouver  en  luy  aulcune  deffense. 
Puis  recita  entièrement  ce  qu'il  leur  estoit  advenu  en  la 
forest,  et   les   propos  qu'ilz  eurent  ensemble,  non  pas  le 

10  dueil  que  faisoit  le  Damoysel  :  car  de  paour  de  luy  des- 
plaire il  s'en  teut.  Durant  ce  compte  la  risée  fut  grande 
pour  la  patience  de  l'ung,  et  l'audace  de  l'aultre.  Et  tout 
le  jour  séjournèrent  en  ce  lieu  jusques  au  lendemain 
qu'ilz    montèrent    à    cheval,    prenant    leur     chemin    à 

15  Palingues,  tresbonne  ville  de  frontière,  et  dernier  port 
d'Escoce,  oij  ilz  trouvèrent  nefz  et  barques  pour  passer  en 
Gaule.  Parquoy  ayant  vent  propice  s'embarquèrent,  et 
tant  singlerent  qu'en  peu  de  jours  descendirent  au  havre 
de  Galfrin,  et  de  là  marchans  en  bon  ordre,   feirent  tant 

20  que  sans  destourbier  arrivèrent  au  chasteau  de  Baldain, 
où  le  roy  Perion  estoit  assiégé,  ayant  desja  perdu  grand 
nombre  de  ses  gens  :  lequel  estant  adverty  de  ce  secours, 
vous  povez  estimer  s'il  en  fut  aise,  et  si  le  recueil  leur 
fut  bon  :  mesmes  par  la  Royne  Elisene,  laquelle  sçachant 

25  leur  venue,  envoya  prier  son  nepveu  Agraies  de  la  venir 
incontinent  visiter.  Ce  qu'il  feit,  accompaigné  du  Roy 
(qui  les  estoit  venu  recevoir),  du  Damoysel  de  la  mer,  et 
de  deux  aultres  chevaliers  sans  plus.  Mais  entendez  que 
quand   le    Roy    Perion    eut   apperceu   le    Damoysel,  de 

30  prime  face,  il  ne  le  recogneut  :  toutesfois  à  la  fin  il  luy 
souvint,  que  c'estoit  celuy  qu'il  avoit  fait  chevalier,  et 
qui  depuis  l'avoit  secouru  au  chasteau  du  vieillard  :  par- 
quoy il  le  vint  embrasser,  luy  disant  :  Mon  cher  amy,  sur 


92  LE     PREMIER     LIVRE 

■ma  toy  je  vous  avois  mescogneu.  Soyez  en  ce  pays  le 
tresbien  venu,  car  vostre  présence  me  donne  telle  [v°\ 
scureté,  que  la  crainte  de  ceste  guerre  m'est  ostée  vous 
ayant  si  près  de  moy.  Sire,  respondit  le  Damoysel,  Dieu 
5  me  doint  grâce  de  vous  povoir  faire  service  agréable  : 
car  je  vous  asseure  que  j'ay  bien  délibéré  tant  qu'elle 
durera  de  ne  m'y  espargner.  Ainsi  devisans  entrèrent  en 
la  chambre  de  la  Royne.  Lors  le  roy  tenant  par  la  main  le 
Damoysel  le  luy  présenta,  disant  :  Madame  voicy  le  bon 

10  chevalier  duquel  quelquefois  je  vous  ay  parlé,  qui  me  tira 
du  plus  grand  péril  où  je  fuz  oncques,  et  pource  je  vous 
prie  qu'il  ne  luv  soit  riens  espargné  céans,  et  luy  faites 
bonne  chère.  Adonc  s'avança  la  Royne  pour  l'embrasser, 
mais  il  meit  lesgenoulx  à  terre,   et  luy  dit  :  Madame,  je 

i)  suis  sen-iteur  de  la  Rovne  vostre  seur,  et  de  par  elle  vous 
viens  servir  et  obéir  comme  à  elle  mesmes.  Lors  la 
bonne  dame  affectueusement  l'en  remercia  :  toutesfois 
elle  ignoroit  que  ce  fust  son  filz,  car  elle  pensoit  qu'il 
fust  perdu  en  la  mer.  Neantmoins  le  Damoysel  luy  fut  à 

2o  l'heure  tant  agréable,  que  son  œil  ne  se  povoit  rassasier 
de  le  reguarder,  et  d'ung  instinct  naturel  se  meit  à  luy 
vouloir  plus  de  bien  qu'à  nul  de  la  trouppe,  telement  qu'à 
l'heure  mesmes  il  luy  va  souvenir  de  la  perte  qu'elle  avoit 
faite  de  ses  deux  enfans,  qui  eussent  esté  environ  de  l'aage 

i)  du  Damovsel,si  Dieu  les  eust  preser\-ez,  et  luy  en  vindrcnt 
les  larmes  aux  yeulx.  Or  pleuroit  elle  pour  celuy  qui 
estoit  en  sa  présence  :  mais  le  Damoysel  la  voyant  ainsi 
triste,  cstimoit  que  ce  fust  à  l'occasion  de  ceste  guerre 
commencée   :    parquoy    il    luy    dit  :  Madame,    j'espère 

^o  qu'avec  l'ayde  de  Dieu,  du  Roy,  et  de  vostre  nouveau 
secours  recouvrerez  en  brief  vostre  joye,  et  de  ma  part, 
croyez  que  je  ne  m'y  espargneray.  Dieu  le  vueille,  res- 
pondit la  Royne,    et   vous  en  doint  la  grâce.    Et   pource 

que  vous  estes  chevalier  de  ma  seur,  je  ne  veulx  que 
prenez  aultre  logis  que  celuy  de  céans,  auquel  je  vous, 
feray  ordonner  tout  ce  dont  aurez  besoing.  Telz  furent 
leurs  propos  jusques  à  ce  que  Agraies  se  voulut  aller 
refraischir  :  parquoy  prenant  congé  pour  le  soir,  se  retira 
au  logis  qui  luy  fut  ordonné.  Et  pensoit  le  Damoysel  le 
suyvre,  quand  la  Royne  le  retint  par  telle  importunité 
qu'il  fut  contrainct  demeurer  pour  lors  en  la  guarde  de  sa 
mère,  sans  toutesfois  la  cognoistre.  Or  vindrent  incon- 
tinent les  nouvelles  de  ce  secours  au  roy  Abies  d'Hir- 
lande,  et  à  Daganilson  cousin,  qui  en  firent  peu  de  cas. 
En  ce  temps  estoit  ce  rov  Abies  renommé  le  meilleur 
chevalier  que  l'on  sceust,  et  pour  envie  qu'il  avoit  de 
combatre,  estima  que  puis  que  le  secours  estoit  venu  à 
son  ennemy,  qu'il  auroit  la  bataille  bien  tost,  et  à  ceste 
cause  dit  devant  tous  ses  gens  :  Si  le  roy  Perion  est  si 
gentil  compaignon  de  nous  venir  veoir,  je  vouldrois  que 
ce  fust  plustosthuy  que  demain.  Asseurez  vous,  respon- 
dit  Daganil,  qu'il  n'est  pas  si  hatif  :  car  il  vous  doubte  par 
trop.  Sçavez  vous,  dit  Gallin  (duc  de  Normandie)  comme 
nous  le  y  contraindrons  ?  faisons  une  ambuscade,  de  la 
plus  grand  partie  de  ceste  armée,  qui  demeurera  avec  le 
Roy  dedans  ceste  forest  [XXX"  de  Galpan,  et  vous.  Sei- 
gneur Daganil,  et  moy,  yrons  avec  le  reste  nous  présenter 
à  l'aube  du  jour  devant  la  ville,  et  je  suis  seur  que  estans 
descouvers  de  noz  ennemys  (pensans  que  ce  soit  entière- 
ment nostre  force)  ilz  prendront  cueur,  et  ne  fauldront  à 
venir  ruer  sur  nous.  Puis  les  vovans  approcher,  faindrons 
d'avoir  paour,  et  prendrons  la  fuyte  vers  la  forest,  où  sera 
le  Roy  avec  sa  trouppe.  Lors  noz  ennemys  poursuyvans 
leur  victoire  asseurée  (ce  leur  semblera)  ne  se  tiendront 
de  nous  suyvre,  et  se  viendront  eulx  mesmes  prendre  au 
fiUay.  C'est  tresbien  advisé,    respondit   le  roy  Abies.  Or 

donnez  ordre  vous  mesnics  (dit  il  au  Duc)  que  tout 
soit  prcst  ainsi  que  l'avez  devisé.  Adonc  eussiez  veu  gen- 
darmes à  cheval,  souldars  se  mouvoir,  tabourins  bruire, 
trompettes  retentir,  si  qu'en  ung  instant  les  choses  furent 
5  si  bien  ordonnées  qu'il  n'v  eut  faulte  au  commandement 
du  Roy,  telement  que  le  lendemain  au  poinct  du  jour, 
Daganil,  et  le  duc  de  Normandie  avec  leur  esquadron 
se  présentèrent  devant  la  place.  Point  ne  se  doubtoit  à 
l'heure  le  roy    Perion  de  ceste  entreprise,  mais  pensoit 

lo  seulement  refraischir  son  secours,  et  honnorer  le  Damoy- 
sel,  duquel  il  fut  si  bien  secouru.  Et  pour  luy  faire 
cognoistre  l'envie  qu'il  en  avoit,  des  le  plus  matin  luy  et 
la  Royne  vindrent  en  sa  chambre,  où  ilz  le  trouvèrent 
lavant  ses  mains.  Et  luy  apperceurent  les  yeulx  rouges, 

15  enflez,  et  encores  pleins  de  larmes,  de  sorte  que  aisée- 
ment  jugèrent  qu'il  avoit  assez  mal  reposé  la  nuict, 
comme  il  estoit  vérité,  car  il  s'estoit  trouvé  en  continuel 
pensement  de  celle  pour  laquelle  il  avoit  abandonné  sa 
liberté,   considérant  à   par  soy  le    peu   de    moyen,  qu'il 

20  demeuroit  de  parvenir  à  si  hault  bien,  dont  il  entroit  en 
si  profond  ennuy,  qu'il  n'y  esperoit  aultre  remède  que  la 
mort.  La  Royne  adonc  désirant  sçavoir  qui  causoit  ces 
larmes,  tira  à  part  Gandalin,  et  luy  dit  :  Amy,  vostre 
maistre  porte  visaige  d'avoir  quelque  fascherie,  luy  a  l'on 

25  donné  céans  quelque  mescontentcment  ?  Non,  madame, 
respondit  Gandalin,  il  y  a  receu  (de  vostre  grâce)  beau- 
coup d'honneur  :  mais  il  a  de  coustume  de  se  tourmen- 
ter en  dormant,  comme  maintenant  povez  veoir.  En  ces 
entrefaictes  le  guet  vint  advertir  le  roy,  qu'il  avoit  des- 

îo  couvert  l'embuschc,  et  que  leurs  ennemys  estoient  assez 
près  de  la  ville  :  parquoy  promptement  feit  sonner  l'al- 
arme. Lors  fut  ung  chascun  prest  de  monter  à  cheval, 
mesmes  le  Roy  et  le  Damoysel,  lesquelz    vindrent   à   la 

porte  de  la  ville,  où  ilz  trouvèrent  Agraies  qui  se  deba- 
toit  fort  pource  que  l'on  ne  la  vouloit  ouvrir,  et  luy  tar- 
doit  trop  qu'il  n'entroit  au  combat  :  car  c'estoit  ung  des 
plus  hardis  chevaliers,  et  qui  mieulx  soutenoit  ung  effort 
au  besoing  que  l'on  eust  sceu  trouver,  telement  que  si  le 
bon  advis  luy  eust  esté  aussi  à  commandement  comme 
le  couraige,  il  n'eust  eu  gueres  de  semblables  au  monde. 
Pour  la  venue  du  Roy  les  portes  furent  ouvertes,  et  sor- 
tirent les  Gauloys  en  compaignie,  lesquelz  voyans  leurs 
ennemys  en  si  grand  nombre,  combien  que  toute  leur 
armée  n'y  fust,  la  plus  part  [v°\  d'eulx  fut  d'opinion  de 
n'aller  plus  avant,  estimans  estre  témérité  d'assaillir  puis- 
sance tant  ineguale  :  et  à  cestc  cause  sourdit  entre  eulx 
grande  contestation.  Ce  que  cognoissant  Agraies  (sans 
plus  dissimuler)  donna  des  espérons  à  son  cheval,  criant 
à  haulte  voix  :  Mauldit  soit  qui  plus  tardera,  voilà  ceulx 
contre  qui  il  fault  debatre,  non  pas  entre  nous.  Et  ce 
disant  picqua  droit  aux  ennemys.  Semblablement  le 
Damoysel  de  la  mer  et  le  reste  de  leurs  gens,  lesquelz 
sans  guieres  marchander  ruèrent  dedans,  et  furent  incon- 
tinent meslez.  Le  premier  que  le  Damoysel  rencontra,  fut 
le  duc  de  Normandie,  lequel  il  chargea  si  vivement,  que 
rompant  sur  luy,  renversa  homme  et  cheval  par  terre,  et 
de  cette  lourde  cheute  eut  la  jambe  rompue.  Ainsi  passa 
oultre  le  Damoysel  mettant  la  main  à  l'espée,  puis  comme 
ung  lyon  eschauffé  entra  en  la  presse,  et  feit  tant  d'armes 
que  nul  d'eulx  ne  l'osoit  attendre  :  car  il  renversoit  tout  ce 
qu'il  rencontroit,  tuant  l'ung,  desmembrant  ou  eschinant 
l'aultre,  telement  que  tous  luy  faisoyent  voye.  Quand 
Daganil  veid  ses  gens  en  tel  desordre  parle  moyen  d'ung 
seul  chevalier,  il  rallia  la  plus  part  de  ceulx  à  qui  mieulx 
il  se  fioit,  et  tous  ensemble  environnèrent  le  Damoysel 
pour  l'abbatre,  ce  qu'ilz  eussent    peu    faire    sans  l'ayde 

d'Agraies  qui  s'en  apperceut  et  vint  avec  sa  trouppe  (au 
plus  tost  qu'il  peut)  le  secourir.  A  leur  arrivée  eussiez 
veu  lances  briser,  chevaliers  tomber,  heaulmes  arracher, 
et  escuz  par  terre,  si  qu'il  y  eut  grand  conflict  et  desordre 
5  sur  les  Hirlandois  :  car  le  roy  Perion  y  survint  avec  sa 
bende.  Daganil  d'aultre  part  mist  toute  la  peine  qu'il 
peult  de  bien  le  recueillir  :  mais  le  Damoysel  de  la  mer 
estoit  en  la  meslée,  faisant  telz  eftors,  qu'il  ne  trouvoit 
devant  luy  aulcune  résistance,  et  tant  qu'ung  chascun 
10  s'en  esbahissoit  :  et  sur  tous  Agraies,  qui  de  sa  part  mons- 
troit  bien  n'avoir  le  brasengourdy  :  car  pour  plus  csmou- 
voir  et  donner  le  cueur  aux  siens,  cryoit  à  haultevoix  : 
Suyvons,  mes  amys,  suyvons  le  meilleur  chevalier  qui 
oncques  porta   armes.   A   l'heure  Daganil  cognoissant  le 

1)  pire  estre  de  son  costé,  et  le  dommaige  qu'il  recevoit 
par  le  Damoysel,  délibéra  luv  tuer  son  cheval,  et  le  faire 
tomber  en  la  presse,  mais  il  faillit  :  car  le  Damoysel  s'ap- 
prochant  laissa  tomber  si  grand  coup  sur  son  armet,  qu'il 
luy   feit    voler  hors    de    la   teste,   et    demeura   Daganil 

2o  desarmé.  Ce  que  voyant  le  roy  Perion  qui  sur\'int, 
luy  donna  tel  coup  d'espée  qu'il  le  fendit  jusques  au 
cerveau  :  parquoy  les  siens  (le  voyant  mort)  ceul.\  qui 
eurent  les  meilleurs  chevaulx  le  gaignerent  de  vistesse, 
et    ne    taschoient    qu'à    eulx    saulver  où    le   roy   Abies 

2)  s'estoit  embusché.  Mais  le  roy  Perion  exécutant  sa 
victoire,  et  les  poursuyvant  descouvrit  l'arriére  garde 
qui  sortoit  de  la  forest,  et  marchoit  au  grand  trot 
vers  luy,  monstrans  contenance  de  vouloir  venger 
leur    perte.   Au   moyen   dequoy  au   joindre    se   meirent 

30  tous  à  crier  :  A  eulx,  Hirlandois,  guardons  que  nul  ne  nous 
eschappe,  et  entrons  pesle  mcsle  dans  la  place.  Quand  les 
Gauloys  se  trouvèrent  surpris,  oncques  gens  ne  furent 
plus  estonnez  :  car  ilz   n'eussent  [XXXI]  jamais  estimé 

ceste  embusche  estre  si  grosse,  et  ce  qu'il  leur  donnoit 
plus  de  crainte,  estoit  qu'ilz  avoient  affaire  à  gens  fraitz, 
et  eulx  estoienttant  las,  et  leurs  chevaulxsi  hors  d'alaine, 
qu'ilz  ne  se   povoient  quasi   soustenir.  D'advantaige  ilz 

>  cogneurent  que  le  roy  Abies  y  estoit  en  personne,  lequel, 
comme  ja  a  esté  dit,  estoit  l'ung  des  meilleurs  chevaliers 
du  monde.  Et  à  ceste  cause  la  plus  grande  partie  des 
Gauloys  commencèrent  à  bransler,  mais  le  Damoysel  de 
la  mer  prévoyant  le  desordre  qui  en  fust  advenu,  vint  à 

10  les  persuader  de  vouloir  plustost  mourir,  que  perdre  ung 
seul  poinct  d'honneur  et  réputation,  leur  disant  :  Mes 
compaignons  et  amys,  ayons  bon  cueur,  chascun  face 
cognoistre  sa  vertu,  et  luy  souvienne  de  l'estime  que  les 
Gauloys  ont   acquise  par   armes.   Nous  avons  à   faire  à 

15  gens  estonnez  et  demy  vaincuz,  ne  vueillons  main- 
tenant faire  eschange  à  eulx,  prenant  leur  crainte,  et  leur 
quittant  nostre  victoire  :  car  s'ilz  voient  seulement  voz 
visaiges  asseurez,  je  suis  seur  qu'ilz  ne  les  pourront  souf- 
frir.   Donnons   dedans,  car   Dieu    nous    ayde.   A   ceste 

20  parole  les  plus  estonnez  prindrent  couraige,  deliberans 
d'attendre  et  de  combatre  virilement  leurs  ennemys, 
lesquelz  peu  après  vindrent  furieusement  frapper  dessus. 
A  l'heure  le  roy  Abies  feit  cognoistre  ce  qu'il  sçavoit 
faire.  A  l'heure  eurent  les  gens  du  prince  Agraies  trop 

25  à  endurer,  non  seulement  eulx,  mais  tout  l'esquadron 
du  roy  Perion  :  car  ce  roy  Abies  abbatoit  l'ung,  renvcr- 
soit  l'aultre,  et  tant  que  sa  lance  fut  entière  ne  rencon- 
tra chevalier  qui  ne  desarsonnast.  Puis  meit  la  main  à 
l'espée,  avec  laquelle  il  se  portoit  si  vaillamment,  que  les 

30  plus  hardiz  en  furent  espoventez,  et  n'y  eut  celuy  qui  ne 
luy  ouvrist  passaige,  telcment  que  les  gens  du  roy  Perion 
ne  povant  plus  porter  le  faiz  se  meirent  à  retirer  (au 
mieulx  qu'ilz  peurent)  vers  la  ville.  Q.uand  le   Damoysel 

de  la  mer  vcid  que  la  fortune  leur  estoit  contraire,  de 
grand  despit  rentra  en  la  presse,  et  conibatit  si  asprement, 
qu'il  arresta  la  plus  grand  part  de  ceulx  d'Hirlande  sur 
cul,  tandis  que  les  siens,  sans  desordre  se  retiroient  vers 
5  le  chasteau  :  puis  au  petit  pas  (tournant  souvent  visaige) 
les  suyvoit  d'assez  près.  A  soustenir  ce  choc,  cstoient 
aussi  le  roy  Perion  et  le  prince  Agraies,  qui  faisoient 
assez  cognoistre  à  leurs  ennemys  (par  le  trenchant  de 
leurs  espées)  comme  ilz  sçavoient  se  gouverner  en  telles 

:o  extremitez.  Toutesfois  les  Hirlandoys  se  voyans  avoir  le 
meilleur,  ne  taschoient  que  d'enfoncer  les  aultres  et  entrer 
pesle  mesle  en  la  ville,  esperans  que  ce  moyen  seroit  fin 
de  leur  guerre.  Telle  fut  la  retraicte  de  ceulx  de  la  ville, 
pressez  souvent  de  leurs  ennemys,  et  n'y   a  doubte  qu'à 

15  la  foulle  ilz  y  fussent  entrez,  n'eust  esté  la  résistance  et 
enipeschemcnt  que  leur  donnoient  le  roy  Perion,  Agraies 
et  le  Damoysel  lesquelz  soustenoient  entièrement  la  foulle, 
tandis  que  leurs  gens  petit  à  petit  gaignoient  le  dedans. 
Mais  à  l'heure  le  roy  Abies  eut  nouvelles  que  son   cou- 

20  sin  Daganil  et  Galain  duc  de  Normandie  estoient  mors, 
dont  il  fut  trop  desplaisant.  Toutesfois  estimant  que  ses 
gens  feussent  entrez  dans  la  ville  quant  et  ceulx  [z'°]  du 
roy  Perion,  il  se  résolut  d'en  prendre  tout  à  loisir  la 
vengeance,  dont  il  fut  deceu  :  car  peu  après  il   se  sentit 

25  repoulser  rudement,  par  quoy  il  cuyda  vif  enrager.  Et 
ainsi  qu'il  se  debattoit,  ung  chevalier  luy  monstra  le 
Damoysel,  disant  :  Sire,  cestuy  là  que  vous  voyez  monté 
sur  ce  cheval  blanc,  est  celuy  qui  a  occis  le  prince  Daga- 
nil,  et  le  duc  de  Normandie,  avec  plusieurs  aultres  des 

30  meilleurs  de  vostretrouppe.  Q.uand  le  roy  Abies  l'enten- 
dit, il  s'avança  et  cria  au  Damoysel  :  Chevalier,  vous  avez 
occis  l'homme  du  monde  que  plus  j'aymois  :  mais  si 
vous  voulez  combatre,  j'espère  m'en  venger,  si  bien  que 

j'auray  cause  de  vous  en  tenir  quitte.  Vous  avez  trouppe 
trop  fresche  pour  la  nostrc,  respondit  le  Damoysel. 
Toutesfois  si  voulez  (comme  chevalier)  venger  celuy 
que  vous  dites,  et  montrer  la  grande  hardiesse  dont  estes 
5  renommé,  choisissez  de  voz  gens  ceulx  qui  plus  vous 
plairont,  et  moy,  s'il  plaist  au  Roy,  choisiray  des  miens, 
car  estans  egaulx  en  nombre,  pourrez  plus  acquérir  d'hon- 
neur qu'avec  si  grande  armée,  qu'avez  fait  entrer  en  ce 
pays  sans  juste  occasion.  Vrayement,  dit  le  roy  Abies, 

10  vous  parlez  bien.  Or  eslisez  vous  mesmes  le  nombre  des 
personnes  (si  grand  ou  petit)  que  vouldrez.  Puis  que 
m'en  laissez  le  chois,  respondit  le  Damoysel,  je  vous 
feray  aultre  party,  que  (peult  estre)  aurez  plus  agréable  : 
vous  m'estes  ennemy,  pour  ce  que  j'ay  fait,  et   moy  le 

15  vostre,  pour  le  mal  que  vous  faites  en  ce  royaulme.  Ainsi 
pour  nostre  courroux,  il  n'est  raisonnable  que  aultre  que 
nous  seuffre,  pourtant  soit  la  bataille  entre  vous  et  moy 
seulz,  et  présentement  si  voulez,  par  tel  si,  que  vous 
m'asseurerez   de  voz    gens,   et  moy  vous  des  miens,  de 

20  sorte  que  nul  ne  se  mouvera,  et  fust  l'ung  ou  l'aultre 
vaincu.  Je  le  veulx  tresbien,  dit  le  roy  Abies.  Lors  il 
choisit  de  sa  part  dix  chevaliers  pour  garder  le  camp,  et 
comme  le  Damoysel  faisoit  ses  diligences  pour  en  avoir 
autant  du  Roy,  avec  son  congé,  il  trouva  le  roy  Perion  et 

25  Agraies  ung  peu  durs  à  luy  consentir  ce  combat,  tant 
pour  la  conséquence  dont  il  estoit,  que  pour  ce  que  le 
Damoysel  estoit  las  et  travaillé,  et  qui  plus  est,  fort 
navré  :  parquoy  le  prioient  vouloir  aumoins  différer 
ceste  entreprise  jusques  au  lendemain.  Mais  l'ardeur  et 

50  affection  qu'il  avoit  de  vaincre,  estoit  si  grande,  et  le 
désir  d'achever  ceste  guerre,  et  bien  tost  retourner  vers 
celle  soubz  l'obéissance  de  laquelle  il  estoit  venu  au  ser- 
vice du  roy    Perion,    qu'il   ne   peult  souffrir  estre   mis 

aulcun  delay  à  hi  gloire  et  au  repos  qu'il  sentoit  aussi 
certain  comme  prochain  :  parquoy  il  usa  de  tant  de 
remonstrances  et  requestes  au  Roy,  qu'il  fut  ordonné 
pour  combatre,  et  luy  furent  de  son  costé  baillez  dix 
5     chevaliers,  pour  la  guarde  et  seureté  du  camp. 


[XXXII]  Comme  le   Damoysel  de  i.a   mer  combatit    le 

ROY    AbIES   SDR    LE     DIFFERENT    DE    LA     GUERRE    QU'iL    MENOIT 

EN  Gaule. 

CHAPITRE    X 

lo  La  bataille  accordée  entre  le  roy  Abies,  et  le  Damoysel 
de  la  mer  (comme  avez  entendu)  estant  desja  la  plus 
grand  partie  du  jour  passée,  fut  advisé  par  les  seigneurs 
d'une  part  et  d'aultre  (contre  le  gré  des  deux  combatans) 
que  le  tout  seroit    remis   au  lendemain,  tant  pour  eulx 

15  refraischir,  racoustrer  leurs  harnoys  rompuz,  qu'aussi 
pour  remédier  aux  playes  qu'ilz  avoient  receues  à  la  ren- 
contre précédente  :  parquoy  les  deux  Roys  se  retirèrent, 
l'ung  en  son  camp,  l'aultre  en  sa  place.  Or  estoit  desja 
bruict  commun   par   la   ville  des  eft'ors  qu'avoit  fait  le 

20  Damoysel  de  la  mer,  et  à  ceste  cause  entrant  dedans,  ung 
chascun  disoit  de  luy  :  lia  quel  bon  chevalier.  Dieu  luy 
doint  grâce  d'aussi  bien  parachever  comme  il  a  commencé. 
Certes  il  seroit  impossible  de  trouver  gentilhomme  si 
accomply  en  beaulté,  et  chevalerie  comme  il  est,  car  il 

25  est  tel,  que  l'œil  peult  juger,  et  que  noz  ennemys  ont 
esprouvé.  Mais  entendez  que  des  le  matin  le  Roy  avoit 
donné  charge  à  la  Royne,  qu'aussi  tost  que  le  Damoysel 
retourneroit  de  la  guerre,  elle  envoyast  l'une  de  ses  danioy- 
selles  vers    luy,  le  prier  qu'il   ne  se   desarmast  en    nul 

aultre  lieu  qu'en  la  chambre  d'elle  :  parquoy  ainsi  qu'il 
s'approchoit  du  logis  du  Roy,  vint  ceste  damoyselle  luy 
dire  :  Chevalier,  la  Royne  vous  prie  ne  vous  desarmer 
ailleurs  qu'en  sa  chambre  où  elle  vous  attend.  Vrayement, 
5  dit  le  Roy,  vous  le  devez  faire,  et  je  vous  en  prie.  Ce  que 
le  Damoysel  accorda.  Ainsi  s'en  allèrent  descendre  où  la 
Royne  avec  ses  femmes  les  attendoient,  et  eulx  arrivez 
furent  incontinent  desarmez  par  les  damoyselles  :  mais 
la  Royne  ne  voulut  que  aultre  qu'elle  desarmast  le  Damoy- 

10  sel,  laquelle  s'apperceut  ainsi  qu'elle  luy  ostoit  son  haul- 
bert,  qu'il  estoit  fort  navré,  et  le  monstra  au  Roy,  qui  dit 
au  Damoysel  :  Mon  gentilhomme,  je  m'esbahis  puis  que 
vous  estes  blecé  que  n'avez  prins  plus  long  terme  pour 
vostre  bataille.  Il  n'en  estoit  point  de  besoing,  responditil: 

15  car  je  n'ay  playe  (Dieu  mercy)  qui  me  garde  de  combatre. 
Adonc  furent  mandez  chirurgiens  qui  y  prindrent  garde, 
et  virent  que  c'estoit  plus  longue  que  dangereuse  chose. 
Ce  pendant  le  soupper  s'appresta,  durant  lequel  ilz  eurent 
plusieurs  propos  des  affaires  qu'ilz  avoient  eues   tout  le 

20  jour  :  puis  estant  heure  d'aller  reposer,  chascun  se  retira 
jusques  au  lendemain  matin  qu'ilz  furent  ouyr  la  messe. 
Apres  laquelle,  le  Roy  présenta  au  Damoysel  unes  armes, 
trop  plus  riches  et  fortes  que  celles  qu'il  avoit  [y°]  por- 
tées le  jour  de  devant,  desquelles  il  s'arma.  Et  ayant  prins 

25  congé  de  chascun,  monta  à  cheval  avec  le  Roy  qui  luy 
portoit  son  armet,  le  prince  Agraies  son  escu,  auquel 
estoient  protraictz  deux  lyons  d'azur  en  champ  d'or  ram- 
pans  l'ung  contre  l'aultre,  comme  s'ilz  se  fussent  vouluz 
mordre,  et  ung  aultre  prince  sa  lance,  puis  en  cest  equi- 

50  paige  sortit  aux  champs  où  l'attendoit  le  roy  d'Hirlande, 
armé  et  monté  sur  ung  grand  cheval  noir.  A  l'heure  le 
peuple  d'une  part  et  d'aultre,  s'approcha  au  lieu  plus  con- 
venable pour  veoir  la  fin  de    ce  combat.   Mais  entendez 

que  ce  roy  Abies  avoit  aultresfois  conibatu  et  vaincu  ung 
Géant  corps  à  corps,  auquel  il  avoit  couppé  la  teste  : 
parquoy  il  portoit  ce  combat  figuré  en  son  escu,  tout  de 
la  sorte  qu'il  luy  estoit  advenu.  Ainsi  estans  ces  deux 
5  combatans  sur  les  rengs,  chascun  d'eulx  se  délibéra  faire 
cognoistre  à  son  ennemy  ce  qu'il  sçavoit  faire  :  parquoy 
sans  gueres  tarder  baissèrent  les  veues  de  leurs  armetz, 
et  se  recommandans  à  Dieu,  donnèrent  des  espérons  à 
leurs  chevaulx,  se  joignans  si  impétueusement,  de  lances, 

lo  de  corps,  et  de  chevaulx,  que  leur  bois  se  brisant  en 
esclatz,  fauça  leurs  armes,  et  cheurent  tous  deux  rude- 
ment dedans  le  camp.  Mais  ardeur  de  cueur  et  désir  de 
vaincre,  les  feit  promptement  redresser,  puis  arrachans 
les  troussons  de  lances  dont  ilz  estoient  navrez,  mirent  la 

15  main  aux  espées,  et  commença  entre  eulx  une  meslée  si 
cruelle  et  estrange,  que  ceulx  qui  estoient  à  l'entour  s'es- 
poventoient  de  les  veoir  tant  souffrir.  Toutesfois  à  beau- 
coup ne  sembloit  la  partie  bien  faite,  non  que  le  Damoy- 
sel  ne   fust  roide,   bien   proportionné  et  de  raisonnable 

20  haulteur,  mais  pource  que  le  roy  Abies  estoit  tant  grand, 
qu'il  ne  trouva  oncques  chevalier  qu'il  n'excedast  en 
grandeur  de  plus  d'une  paulme,  et  estoit  de  si  belle  taille, 
que  l'on  l'eust  plustost  estimé  Geand  que  aultre.  Ses 
subjectz  l'avoient  en  grand  amour  et  révérence,  pour  les 

25  vertuz  et  prouesses  qui  estoient  en  luy,  combien  qu'il 
fust  trop  audacieux  et  superbe.  Or  estoient  ces  deux 
chevaliers  si  animez  l'ung  sur  raultre,tant  pour  leur  hon- 
neur, que  pour  la  conséquence  dont  estoit  leur  combat, 
que  sans  intervalle  ne  reprendre  leur  alaine,  frappoient  et 

30  se  chamailloient,  de  sorte  qu'à  ouyr  les  coups,  l'on  eust 
jugé  ce  combat  estre  fait  par  plus  de  vingt  personnes 
ensemble.  Et  bien  monstroient  le  peu  de  bien  qu'ilz  se 
vouloient  :  car  à  l'entour  d'eulx  l'on  veoit  la  terre  tainte 

de  leur  sang,  les  pièces  de  leurs  escuz,  les  lames  de  leurs 
harnois  espandues  et  semées,  et  leurs  heaulmes  si  enfon- 
drez,  que  pour  estre  leurs  armes  si  endommagées,  ilz  ne 
tiroient  gueres  de  coups  à  faulte,  mais  se  saignoient  tres- 
S  cruellement  du  trenchant  de  leurs  espées  :  ce  neantmoins 
ilz  avoient  le  couraige  si  entier  qu'ilz  n'en  sentoient  rien. 
Et  à  ceste  cause  se  maintenoient  l'ung  envers  Taultre  si 
bravement,  que  Ton  ne  povoit  cognoistre  qui  avoit  le 
meilleur  ou  le  pire.  Toutesfois  environ  l'heure  de  tierce, 

10  le  soleil  fut  chauld  et  ardent,  au  moyen  dequoy  ilz  se 
trouvèrent  si  eschauffez  en  leurs  harnois,  qu'ilz  commen- 
cèrent ung  [XXXIIIJ  peu  à  s'aft'oiblir  :  mesmes  le  roy 
Abies,  et  tant  qu'il  fut  contrainct  se  retirer  arrière,  disant 
au  Damoysel  :  Je  te  voy  presque  failly,  et  moy  sans  alaine, 

15  s'il  te  semble  bon,  reposons  nous  ung  peu  :  car  nous 
pourrons  après  plus  aiséement  achever  nostre  entreprise. 
Bien  te  vueiladviser  (encoresque  je  n'ave  cause  ny  envie 
de  te  favoriser)  que  j'ay  meilleure  estime  de  toy  que  de 
chevalier  contre  qui  jecombatis  oncques.  Et  me  desplaist 

20  de  l'occasion  que  j'ay  de  te  veoir,  et  encores  plus  de  la 
longueur  que  je  metz  à  te  vaincre,  et  prendre  vengeance 
de  la  mort  de  ccluy  que  plus  au  monde  j'aymois,  lequel 
ainsi  que  tu  tuas  en  bataille  apperte,  aussi  mettray  je 
peine  de  te  desfaire  en  la  veue  de  noz  deux  camps.  Roy 

25  Abies,  respondit  le  Damoysel,  je  croy  voirement  qu'il  te 
desplaist  trop  plus  de  ne  me  povoir  mal  faire  que  d'estre 
entré  (comme  cruel  tyrant)  en  ce  pays  pour  le  ruyner. 
Et  comme  il  advient  que  qui  n'a  esprouvé  mal,  n'estime 
jamais  ccluy  qu'aultre  sent,  ainsi  j'espère  te  faire  sentir 

30  par  tes  peines  celles  qu'à  grand  tort  tu  as  fait  recevoir  à 
tout  ce  peuple,  te  advisant  que  tu  auras  de  moy  aussi  peu 
de  loisir  de  respirer,  comme  tu  leur  en  as  donné  soubz 
ta  cruaulté  :  pourtant  apprestcs  toy,    et  te  deffens  d'ung 

chevalier  failly.  A  l'heure  le  Roy  prenant  son  espée,  et  le 
reste  de  son  escu,  luy  dit  :  Mal  pour  tov  cuz  tu  onc  telle 
audacequi  t'alaitentrercslaqz  etfilletz,  dont  n'eschapperas 
sans  la  perte  deta  teste  ?Faiz  ce  que  tu  pourras,  respondit  le 
5  Damoysel  :  car  tu  n'auras  repos  jusques  à  ce  que  toy  ou 
ton  honneur  soyez  mortz.  Adonc  plus  furieusement  que 
devant  renouvelèrent  leur  combat,  et  comme  si  tout  le 
jour  ilz  ne  se  feussent  donnez  coup,  recommencèrent 
leur  meslée.  Et  combien  que  le  roy  Abies  fust  si  adroict 

10  (pour  le  long  exercice  qu'il  avoit  des  armes)  qu'il  sçavoit 
trcsbien  deftendre  et  offendre  :  neantmoins  la  legiereté, 
hardiesse,  et  promptitude  du  Damoysel  luy  feirent  à  la 
fin  oublier  toute  caste  industrie,  de  sorte  qu'estant  pressé 
de  près,  perdit  entièrement  le  reste  de  son  escu.  Par  ainsi 

15  le  Damo3-sel  le  peult  mieulx  qu'au  paravant  endommai- 
gcr.  Ce  qu'il  feit,  et  en  tant  de  lieux,  que  le  sang  lui  sor- 
toit  du  corps  comme  de  plusieurs  fontaines,  de 
sorte  que  peu  à  peu  il  alloit  perdant  ses  forces,  et  se 
trouva  si   las  et  recreu,   que    chanccUant    d'une  part   et 

20  d'aultre,  ne  sçavoit  bonnement  qu'il  dcvoit  faire  pour 
éviter  la  poursuyvante  espée  de  son  ennemv.  Parquoy  se 
voyant  quasi  hors  d'espérance,  délibéra,  ou  bien  tost 
mourir  ou  promptcment  avoir  la  victoire.  Et  pour  ce  faire 
print  son  espée  à  deux  mains,  de  laquelle  il  rua  de  toute 

2)  sa  puissance  sur  le  Damoysel,  et  l'attaignit  en  l'escu, 
dedans  lequel  clic  entra  si  avant,  que  oncqucs  puis  ne 
l'en  peult  arracher.  Ce  que  voyantle  Damovscl,  luy  donna 
au  descouvert  sur  la  jambe  gauche  si  ferme  qui  la  luy 
couppa,  parquoy  sentant  si  grieve  douleur  tomba    en  la 

50  place.  Lors  le  Damoysel  se  jecta  sur  luy,  et  furieusement 
luy  arracha  le  heaulme,  luy  disant  :  Tu  es  mort,  roy  Abies, 
si  tu  ne  te  rendz  pour  vaincu.  Vrayement  suis  je  mort, 
respondit  le  roy,  non  pas  vaincu  :  [v°]  mais  de  l'ung  ou 

de  l'aultre  mon  oultrecuydance  seule  est  cause.  Toutesfois^ 
puis  qu'ainsi  est,  je  te  prie,  faitz  donner  seureté  à  mes 
souldars,  à  ce  que  sans  desplaisir  ilz  me  puissent  empor- 
ter en  mes  pays,  et  affîn  que  mourant  je  satisface  comme 
)  chrestien  à  Dieu  et  aux  hommes,  je  te  prie  que  je  soye 
confessé  :  et  puis  je  feray  rendre  au  roy  Perion  ce  que 
j'ay  usurpé  sur  luy.  Et  quant  à  toy  qui  m'as  vaincu,  je 
n'ay  regret  de  finir  par  la  vaillance  de  si  gentil  chevalier 
comme  tu  es  :  mais  de  bon  cueur  te  pardonne.  Bien  te 

10  prie  continuer  tapreudhommie  et  avoir  mémoire  de  moy. 
Quand  le  Damoysel  le  sentit  si  débile,  il  fut  tresdesplai- 
sant  de  sa  mort,  encores  qu'il  sceust  asseuréement  que  s'il 
eust  eu  le  meilleur  du  combat,  il  luy  eust  fait  pis.  Durant 
ces  propos  ung  chascun    s'approcha   :   parquoy   le  roy 

15  Abies  commanda  aussi  tost  à  ses  capitaines,  rendre  au 
roy  Perion  ce  qu'il  avoit  conquis  en  Gaule,  ce  qui  fut 
accomply.  Et  par  ce  moyen  fut  donnée  seureté  aux  Hir- 
landoys  pour  emporter  leur  roy  :  lequel  estoit  mort  tost 
après  qu'il  eut  ordonné  de  ses  affaires.  Ces  choses  mises 

20  à  fin,  vindrent  le  roy  Perion,  Agraies,  et  tous  les  seigneurs 
de  Gaule  vers  le  Damoysel,  qu'ilz  ramenèrent  à  grand 
joye  hors  du  camp  droict  à  la  ville,  en  tel  triumphe  et 
gloire,  que  l'on  a  de  coustume  faire  auxvaincqueurs,  qui 
par  leur  prouesse,  viennent  non  seulement  au  dessus  de 

25  leurs  ennemys,  mais  sont  cause  de  la  restitution  de  la  par- 
tie presque  déplorée.  Or  entendez  que  peu  au  paravant 
le  commencement  du  combat,  la  damoysellc  de  Danne- 
marc  qui  venoit  vers  le  Damoysel  de  par  l'infante  Oriane^ 
estoit  arrivée  en  la  court  du  roy  Perion,  et  avant  qu'elle 

30  se  feit  cognoistre,  voulut  veoir  quelle  seroit  la  fin  de 
ceste  meslée.  Puis  ayant  veu  que  celuy  qu'elle  cherchoit 
estoit  si  honnorablement  sorty,  et  mis  aultruy  hors  de 
ce  danger,  s'avança,  et  le  tirant  à  part,  luy  dit  :  Chevalier, 

s'il  VOUS  plaist,  je  vous  diray  ung  mot  à  secret,  de  chose 
qu'il  vous  touche  beaucoup.  Tant  qu'il  vous  plaira,  dit 
le  Damoysel.  Et  ce  disant,  la  print  par  la  main,  et  la  tira 
de  la  presse.  Lors  elle  luy  dit  :  La  princesse  Orianc  qui 
5  tant  est  vostre,  m'envoye  vers  vous,  et  vous  mande  que 
trouverez  vostre  nom  escript  en  ccste  lettre.  Quand  il 
entendit  nommer  celle  de  la  mémoire  de  laquelle  il  vivoit 
seulement,  il  fut  si  perplex,  que  sans  entendre  propos 
que  la  damoyselle  luy  tint,  il  print  la  lettre,  et  aussi  tost 
lo  la  laissa  tomber  à  terre,  et  luy  mesmcs  y  cuyda  cheoir  et 
esvanouyr.  Ce  que  voyant  la  damoyselle  releva  la  lettre, 
puis  retourna  vers  luy.  Lors  ung  chascun  qui  le  cogneut 
si  esperdu,  s'esmerveilloit  quelles  nouvelles  elle  luy  avoit 
apportées,  qui  luy  causoient  tel  ennuy.  Mais   elle  le  tira 

1)  si  rudement,  qu'il  sortit  hors  de  ce  transissement  :  puis 
luy  dit:  Comment,  Seigneur,  recevez  vous  si  mal  le  mes- 
saige  de  la  plus  haulte  dame  du  monde,  et  qui  plus  vous 
ayme,  et  pour  l'amour  de  laquelle  j'ay  prins  si  grand 
peine  de  vous  trouver  ?  Ha  damoyselle,  rcsponditil,  sur 

20  ma  foy  je  ne  sçay  que  vous  m  avez  dit  :  car  ainsi  qu'avez 
commencé  à  parler,  j'ay  senty  renouveller  en  moy  le 
mal  [XXXIIll]  qu'aultresfois  m'avez  peu  vcoir  souffrir. 
Il  est  vray,  dit  la  damovselle,  mais  maintenant  il  n'est 
plus   besoing  de    vous   couvrir  envers  mo}',  car  je    sçay 

2)  plus  de  voz  affaires,  et  de  ceulx  de  madame,  que  vous 
ne  sçavez,  et  ainsi  luy  a  il  pieu,  etsi  vous  luy  portez  affec- 
tion, ce  n'est  à  tort  :  car  elle  vous  ayme  sur  toutes  choses. 
Et  qu'ainsi  soit,  elle  vous  faict  sçavoir  par  moy,  qu'elle 
s'en  va  vers  son  père  qui  l'a  envoyée  quérir,  et  vous  prie 

30  qu'au  partir  de  ceste  guerre,  vous  alliez  la  trouver  en  la 
grand  Bretaigne,  et  qu'à  vostre  arrivée  vous  trouviez 
moyen  de  demeurer  en  la  court,  jusques  à  ce  qu'elle  vous 
face  plus  amplement  entendre  son  vouloir.  D'advantaige 

elle  m'a  chargé  vous  dire,  qu'elle  sçait  certainement  que 
vous  estes  filz  de  Roy,  dont  elle  n'est  moins  aise  qu'elle 
pense  que  vous  serez,  et  que  puis  que  vous  (ne  cognoissant 
vostre  lignage)  avez  esté  si  bon  chevalier,  maintenant  sça- 
5  chant  vostre  noblesse,  vous  mettiez  peine  d'estre  encores 
meilleur  si  povez.  Et  de  rechef  luy  baillant  la  lettre  :  Or 
tenez,  dit  elle,  voilà  la  lettre,  en  laquelle  est  escript  vostre 
nom,  et  telle  qu'elle  est,  l'aviez  pendue  au  col  quand  vous 
fustes  trouvé  en  la  mer.  Adonc  print  le  Damoysel  la  lettre, 

10  et  quand  il  la  veid,  pensant  que  si  à  propos  sa  dame  la 
luy  avoit  ostée,  en  souspirant,  dit  assez  bas  :  Ha  lettre 
heureuse,  tresdivinement  fustes  trouvée  :  mais  plus  encor 
avez  esté  gardée  par  celle  qui  mon  cueur  mesme  a  en  sa 
garde,  et  pour  laquelle  tant  de  fois  ay  essayé  mourir  et 

15  ne  puis  Car  pensant  en  sa  perfection,  je  tache  à  l'aug- 
menter par  eftbrs  et  louenge,  mais  ma  puissance  se  treuve 
si  inférieure  de  sa  valeur,  que  d'espérant  [sic]  d'en  rap- 
porter sa  faveur,  la  moindre  peine  que  je  sens  passe  mille 
mortz,  qui  toutesfois  sont  ores  trop  récompensées  par  le 

20  bénéfice  présent.  O  seigneur  Dieu,  quand  voirray  je  le 
temps,  que  je  luy  puisse  faire  cognoistre  combien  grande 
est  la  dévotion  que  j'ay  de  luy  obéir,  par  quelque  agréable 
service  ?  Et  ainsi  qu'il  achevoit  ce  propos,  il  ouvrit  la 
lettre,  et  veid  escript  dedans  son  nom,  qui  estoit  Amadis. 

2)  Lors  luy  dit  la  damoyselle  :  Je  suis  chargée  (aussi  tost 
que  j'auray  faict  mon  messaige)  de  retourner  diligemment 
vers  celle  qui  m'a  envoyée  vers  vous,  pour  luy  faire 
entendre  de  voz  nouvelles  :  pourtant  advisez  de  me  don- 
ner congé.   Vous  ne  partirez  s'il  vous  plaist  si  prompte- 

30  ment,  respondit  le  Damoysel,  mais  séjournerez  avec  moy 
deux  ou  trois  jours,  durant  lesquclz,  pour  occasion  que 
ce  soit  ne  me  habandonnez,  et  puis  je  vous  conduiray  où 
il  vous  plaira.  En  vous  obéissant,  dit  la  damoyselle,  je 
penseray  faire  service  à  madame  Oriane.  Leurs  propos 

achevez,  le  Damoysel  retourna  vers  le  Roy,  et  Agraies 
qui  l'attendoit  à  l'entrée  de  la  ville,  où  le  populaire  estoit 
par  les  rues  assemblé.  Et  ainsi  qu'il  passoit  chascun  crioit  : 
Benoist  soit  le  bon  chevalier,  par  lequel  nous  avons  recou- 
5  vré  liberté  et  honneur.  Puis  arrivans  au  palais,  descendit 
le  Damoysel  pour  s'aller  refraischir.  Lors  vint  la  Royne 
avec  ses  dames  et  damoyselles  pour  le  desarmer,  et  les  chi- 
rurgiens pour  visiter  ses  playes,  lesquelles  bien  regar  [v°^ 
dées,  encores  qu'il  en  eust  maintes,  furent  trouvées  aysées 

10  à  guarir  sans  danger  de  sa  personne.  Pour  ce  soir  le  Roy 
le  pria  soupper  avec  luy,  et  Agraies,  mais  il  s'excusa  sur 
ses  playes,  et  se  retira  en  sa  chambre,  ne  voulant  aultre 
compaignie  que  la  damoyselle,  à  laquelle  il  faisoit  tout 
l'honneur  et  bon  traictement  qu'il  povoit,  espérant  par 

15  elle  trouver  remède  à  partie  de  ses  angoisses.  Geste  damoy- 
selle séjourna  avec  luy  quelque  temps,  et  pour  les  bonnes 
nouvelles  qu'elles  luy  avoit  apportées,  il  n'eut  playe  sur 
luy  qui  le  gardast  de  se  lever,  et  se  promener  en  salle, 
devisant  avecques  tous,  mais  plus  avec  celle  qu'il  avoit 

20  arrestée,  attendant  la  disposition  qu'il  peust  porter  armes. 
Mais  entre  deux,  il  luy  advint  ung  cas  estrange,  qui  luy 
fut  cause  de  plus  long  séjour  en  Gaule  qu'il  n'esperoit, 
de  sorte  que  la  damoyselle  retourna  sans  luy  vers  Oriane, 
ainsi  que  maintenant  pourrez  entendre. 


2)         Gomme  le  Damoysel  de    la   mer  est  cogneu  par  le 
Roi  Perion  son  père,  et  par  la  Royne  Elisene  sa  mère. 

GHAPITRE  XI 

Au  commencement  de  ceste  histoire  a  esté  recité  que 
le  Roy  Perion  donna  à  la  Royne  Elisene  (estant  encores 

en  la  petite  Bretaigne)ung  anneau  pareil  à  ungaultre  qu'il 
portoit  ordinairement,  et  estoient  les  deux  anneaux  si 
uniformes,  qu'il  n'y  avoit  différence  quelconque.  Aussi 
avez  entendu  que  quand  le  Damoysel  de  la  mer  fut  lancé 
sur  l'eaue,  cest  anneau  luy  fut  mis  au  col,  lequel  Gan- 
dales  garda,  jusques  à  ce  qu'il  le  luy  renvoya  par  une 
damoyselle  (peu  devant  qu'il  fust  chevalier)  avec  l'espée, 
et  la  [XXXV]  cire.  Or  avoit,  plusieurs  fois,  le  Roy 
demandé  à  la  Royne  qu'elle  avoit  fait  de  cest  anneau  : 
laquelle  avoit  quelque  fois  respondu  doubteusement,  en 
fin  luy  avoit  dict  qu'il  estoit  perdu.  Mais  il  advint  qu'ainsi 
que  le  Damoysel  se  promenoit  avec  la  damoyselle  d'O- 
riane,  comme  il  avoit  de  coustume,  la  petite  Melicia 
fille  du  Roy  Perion,  passa  par  devant  luy  pleurant  amè- 
rement. Lors  le  Damoysel  l'arresta,  et  luy  dit  :  Ma  petite 
amye,  qu'avez  vous  à  pleurer  ?  Monseigneur,  respondit 
l'enfant,  j'ay  perdu  nagueres  ung  anneau  que  le  Roy 
m'avoit  baillé  pour  luy  garder  tandis  qu'il  se  repose.  Ne 
vous  chaille  ma  fille,  dit  le  Damoysel,  je  vous  en  done- 
ray  ung  aultre  pour  luy  rendre.  Et  tira  de  son  doit  celluy 
qu'il  avoit,  et  le  luy  bailla.  Quand  elle  le  veid,  pensant 
que  ce  fust  celluy  qu'elle  avoit  perdu,  elle  luy  dit  :  Ha 
monsieur,  vous  l'avez  trouvé,  de  quoy  je  suis  bien  aise, 
car  je  l'ay  bien  longuement  cherché.  Comment,  dit  le 
Damoysel,  si  n'est  ce  pas  le  vostre.  Si  est  à  mon  advis,  dit 
l'enfant,  ou  la  chose  du  monde  qui  mieulx  luy  ressemble. 
Tant  mieulx,  respondit  il  :  car  plus  facilement  sera  il 
prins  pourl'aultre  qu'avez  perdu.  Et  de  ce  pas  retourna  la 
petite  Melicia  en  la  chambre  du  Roy,  qu'elle  trouva 
esveillé,  lequel  luy  demanda  son  anneau  :  lors  elle  luy 
bailla  celluy  qu'on  luy  avoit  donné,  que  le  Roy  meit  en 
son  doit,  pensant  que  ce  fust  le  sien.  Mais  peu  après  en 
ce    [sic]  promenant  par  des  galleries,  il  advisa  en   ung 

coing  l'aultre  que  sa  fille  avoit  perdu,  lequel  il  leva,  et  les 
paragonna  ensemble  :  parquoy  il  luy  souvint,  que  l'ungdes 
deux  estoit  celluy  qu'il  avoit  aultresfois  donné  à  la 
Royne.  Adonc  demanda  à  Melicia  où  elle  l'avoit  prins. 
5  La  pauvrette  craignant  estre  tencée  n'osa  mentir,  et  luy 
respondit  :  Sire,  j'ay  perdu  le  vostre,  et  ainsi  que  je  le 
chcrchois,  j'ai  rencontre  le  Damoysel  de  la  mer,  lequel 
(pour  ce  que  je  pleurois)m'a  baillé  ung  des  siens,  et  l'ay 
prins  pour  celuy  que  vous   m'aviez  baillé,  et  si  ce  n'est 

lo  luy,  je  ne  sçay  où  il  est.  Quand  le  Roy  l'entendit,  à  l'ins- 
tant il  eut  soupeçon  de  la  Royne  et  du  Damoysel,  et 
pensa  que  pour  la  beaulté  de  luy,  elle  fust  tumbée  en 
quelque  deshonneste  vouloir,  et  qu'elle  luy  eust  fait  ce 
présent.  A  ceste  cause  il  s'en  alla  en  la  chambre  où  elle 

15  estoit  retirée  :  puis  fermant  la  porte,  se  vint  asseoir 
auprès  d'elle,  et  sans  dire  ung  seul  mot  demeura  grande 
pièce  tenant  les  yeulx  fichez  en  terre,  puis  tirant  ung 
grand  souspir,  dit  ainsi  :  Je  ne  m'esbahis  plus,  madame, 
si  vous  n'aviez  jamais  response  asseurée,  quand  je  vous 

jo  demandois  l'anneau  que  je  vous  donnay  en  la  petite  Bre- 
taigne,  vous  l'aviez  mis  en  lieu  où  vous  ne  me  vouliez 
pour  tesmoing  :  mais  mal  se  pcult  celer  une  afi"ection 
quand  elle  procède  jusques  aux  effectz.  Le  Damoysel  de 
la  mer  inadvertement  l'a  baillé  a  Melicia,  ne  pensant  qu'il 

2  5  fut  venu  de  moy,  et  par  là  ay  je  cogneu  ce  qu'il  ne  pensoit, 
et  vous  ne  vouliez  que  j'entendisse.  Quand  la  Royne  qui 
desja  à  sa  contenance  avoit  cogneu  qu'il  estoit  troublé, 
l'oit,  elle  délibéra  de  ne  luy  rien  dissimuler,  et  luy  feit 
summairement  et  à  la  vérité  le  [v°]  discours  de  sa  gros- 

50  sesse,  et  de  son  enfantement,  et  non  sans  larmes  luy 
compta  comme  pour  la  craincte  du  Roy  son  père,  et  de 
la  loy  de  son  pais,  elle  avoit  esté  contraincte  d'exposer 
son  filz  au  péril  de  la  mer,  et  le  mettre  dans  ung  barceau. 

lié  sur  une  table,  avec  l'espée  et  l'anneau,  et  le  tout 
comme  cy  dessus  vous  a  esté  declairé.  Trop  fut  esmer- 
veillé  le  Roy,  quand  il  sceut  la  vérité,  et  pensa  aussi  tost 
que  le  Damoysel  pourroit  estre  son  premier  filz,  que 
j  Dieu  lui  avoit  préservé,  et  dit  à  la  Royne  :  Selon  ce  que 
vous  me  recitez,  il  pourroit  estre  que  celluy  qui  nous  est 
incogneu  seroit  nostre  enfant,  mesmement  veu  le  nom 
qu'il  porte  de  la  mer.  Ha  Dieu,  dit  la  Royne,  seroit  il  pos- 
sible? Je  vous  supplie  monsieur,  mandez  le  présentement 

10  quérir,  et  le  prions  qu'il  nous  die  qui  il  est.  Mais  allons 
le  trouver,  dit  le  Roy.  Et  des  l'heure  se  levèrent  pour  aller 
en  sa  chambre,  où  ilz  le  trouvèrent  qui  dormoit  :  parquoy 
sans  faire  bruict,  le  Roy,  s'approchant  du  lict,  advisa  son 
espée,  laquelle  il   print,  et  après  qu'il  l'eut  regardé[e],  la 

i>  recogneut,  comme  celle  qu'il  avoit  tant  prisée,  et  avec 
laquelle  il  avoit  achevé  maintes  fortes  adventures,  et  dit 
à  la  Royne  :  Sur  ma  foy,  voicy  l'espée  qui  me  fut  desro- 
bée  au  logis  du  Roy  vostre  père,  la  première  fois  que 
nous  fusmes  ensemble.  Et  maintenant  je  croy  mieulx  ce 

20  que  vous  m'avez  dit  que  devant.  Ha  Dieu,  respondit  la 
Royne,  ne  le  laissons  plus  dormir,  car  mon  cueur  est  en 
trop  grande  peine.  Lors  luy  print  la  main,  et  l'esveilla, 
disant  :  Seigneur  ne  dormez  plus,  il  est  temps  de  faire 
mieulx.  Facilement  s'esveilla  le  Damoysel,  et  apperceut  la 

2)  Royne  qui  pleuroit,  dont  il  fut  esbahy,  et  luy  dit: 
Madame,  de  quelle  occasion  vous  viennent  ces  larmes  ? 
est  ce  chose  où  vous  faisant  service  je  puisse  remédier  ? 
Mon  amy,  dit  la  Royne,  vous  le  povez  estancher  seule- 
ment de  vostre  parole,    nous   disant   de    qui  vous  estes 

îo  fîlz.  Si  Dieu  m'ayde,  respondit  il.  Madame,  je  ne  sçay,  je 
fuz  trouvé  en  la  mer  par  grande  adventure.  La  bonne 
dame  adonc  estant  si  remplie  de  joye,  que  non  seulement 

le  parler,  mais  le  vivre  mcsme  lui  estoit  pénible,  se  laissa 
^heoir,  ce  que  voyant  le  Damoysel  courut  vistement  la 
relever,  disant  :  Qu'avez  vous,  madame  ?  Et  n'avoit  garde 
d'ymaginer  la  cause  de  ceste  contenance.  Ha  mon  entant, 
5  dit  elle,  je  sçay  maintenant  mieulx  que  vous  qui  vous 
estes.  Le  Roy  estoit  luy  mesme  si  surpris  d'aise  et  d'ad- 
miration, qu'il  ne  povoit  dire  ung  mot,  et  eust  esté  fort 
à  juger  lequel  des  trois  estoit  le  plus  hors  de  soy.  Mais  la 
mère  jectant  le  bras  au  col  du  Damoysel,  dit  :  Ha  mon 

lo  lilz,  bien  vous  puis  je  maintenant  baiser  en  seureté,  après 
avoir  si  longuement  esté  privée  de  vostre  veue  et  cognois- 
sance.  Bien  suis  je  tenue  à  la  bonté  de  Dieu,  auquel  il  a 
pieu  reparer  la  grande  faulte  que  je  feiz  par  craincte,  en 
vous  jectant  dans  la  mer  :  et  certes  voila  le  père  qui  vous 

15  engendra.  A  ceste  parole  le  Damoysel  se  prosterna  à 
leurs  piedz,  pour  les  leur  baiser,  ayant  de  grand  plaisir  la 
larme  à  l'œil  :  et  tous  ensemble  louèrent  Dieu  de  ceste 
bonne  adventure,  spécialement  le  Damoysel,  de  ce  qu'il 
l'avoit  préservé  de  si  [XXXVI]  grans  dangers,  pour  à  la 

20  fin  luy  donner  tant  d'honneur,  et  de  bon  heur,  que  de 
trouver  ses  parens  à  luy,  et  eulx  jusquesà  lorsincogneuz. 
Et  ainsi  devisant  de  leurs  fortunes  passées,  la  Royne  luy 
demanda  s'il  n'avoit  aultre  nom,  que  celuy  par  lequel 
on  le  nommoit.  Ouy  madame,  respondii  il,  mais  il  n'y  a 

25  pas  trois  jours  que  je  ne  le  sçavois  point  :  car  ainsi  que 
je  sortois  du  combat  du  Roy  Abies,  une  damoyselle  m'ap- 
porta une  lettre  que  j'avois  (comme  elle  dit)  pendue  au 
col,  enveloppée  en  cire  quand  je  fuz  trouvé  en  la  mer, 
en  laquelle  j'ay  trouvé  que  mon  nom  est  Amadis.  Et  ce 

;5o  disant  leur  monstra  la  lettre  que  la  Royne  recogneut 
aussi  tost.  Sur  mon  ame,  respondit  elle,  voila  vrayement 
la  lettre,  que  Dariolette  escripvit  quand  elle  feit  la  sepa- 

ration  de  vous  et  de  moy.  Et  croyez  que  d'autant  qu'à 
l'heure  j'estois  en  estrange  douleur  et  ennuy,  maintenant 
grâces  à  Dieu,  je  suis  en  toute  joye  et  plaisir.  Et  puis  que 
certainement  vostre  nom  est  Amadis,  il  n'est  plus  besoin 
5  d'aultrement  vous  nommer.  Ainsi  de  là  en  avant  ne  fut 
appelle  Damoysel  delà  mer, mais  Amadis, et  quelque  fois, 
Amadis  de  Gaule.  Or  ne  tarda  gueres  que  le  bruict  fut 
espandu  par  la  ville,  que  le  bon  chevalier  estoit  filz  du 
Roy  Perion,   et  de  la  Royne   Elisene.    Parquoy  si  quel- 

lo  qu'ung  en  fut  aise,  croiez  que  Agraies  n'en  fut  marry  : 
car  ilz  se  trouvèrent  cousins  germains.  Tost  aussi  entendit 
la  damoyselle  de  Dannemarc  ceste  cognoissance  :  par- 
quoy sçachant  l'aise  qu'en  recevroit  l'infante  Oriane, 
pourchassoit  tant  qu'elle  povoit  son  congé  pour  retourner 

i>  vers  elle,  asseurée  qu'elle  auroit  bon  visaige  d'elle,  luy 
portant  les  bonnes  nouvelles  de  si  favorable  fortune  adve- 
nue à  celluy  qu'elle  aymoit  sur  tous.  Et  à  ceste  cause, 
pria  Amadis  de  la  despescher  pour  s'en  retourner  :  Car  je 
voy  bien,  dit  elle,  que  si  promptement  vous  ne  pourriez 

20  venir.  Aussi  est  il  raisonnable  que  vous  donnez  quelque 
plaisir  aux  yeulx,  qui  pour  l'amour  de  vous  ont  tant  jecté 
de  larmes.  Pour  ceste  parole  se  print  Amadis  à  pleurer, 
tellement  que  l'eaue  file  à  file  luy  couloit  sur  la  face.  Et 
respondit  à  la  damoyselle  :  Ma  bonne  amye,  de  Dieu  soyez 

2)  vous  conduicte  :  mais  je  vous  prie  vous  souvenir  de  moy, 
et  avoir  ma  vie  pour  recommandée,  veu  que  si  n'en  avez 
pitié,  je  ne  puis  longuement  durer  :  car  je  me  sens  desja 
tant  obligé  à  madame,  que  je  n'oserois  la  requérir  d'aul- 
cune  chose.    Toutesfois  vous  luy   direz,  que  bien  tost  je 

30  seray  vers  elle  pour  luy  obeyr,  et  porteray  pareilles 
armes,  que  celles  que  me  veistes  au  combat  du  Roy  d'Hir- 
lande,  à  ce  que  plus  ayséement  vous,  et  elle  me  puissiez 

Amadis  de  Gaule,  1.  8 

cognoistre  si  je  n'ay  moyen  de  parler  à  vous.  Ainsi  se 
partit  la  damoyselle  de  Dannemarc.  D'aultre  part  Agraies, 
voyant  que  son  cousin  Amadis  estoit  pour  faire  long 
séjour  en  Gaule,  délibéra  prendre  congé,  et  le   tirant  à 

î  part,  luy  dit:  Mon  cousin,  pour ceste heure  ce  m'est  force 
de  vous  laisser,  encores  que  vostre  compaignie  me  soit 
plus  agréable  que  nulle  aultre:  mais  mon  cueur  passioné 
ne  me  veult  laisser  en  paix,  tant  que  je  soye  joignant  celle 
qui  près  et  loing  luy  peult[t;'^]  commander.  C'est  madame 

lo  Olive,  fille  du  Roy  Vanain  de  Norvège  :  laquelle  m'a 
mandé  par  la  damoyselle  qui  m'apporta  l'armet  de  Gai- 
pan  (que  vous  m'envoyastes  en  vengeance  du  deshonneur 
qu'elle  avoit  receu  de  luy)  que  je  me  retirasse  de  brief 
vers   elle,  et  pour  ce  que  je  n'y  puis,   ny  doibs  faillir, 

15  contrainct  suis  de  faire  ce  départ  d'avec  vous.  Or  enten- 
dez qu'au  temps  que  Damp  Galvanes  frère  du  Roy  d'Es- 
coce  fut  au  royaulme  de  Norvège  avec  Agraies  son 
nepveu,  cest  Agraies  devint  tant  amoureux  de  ceste  prin- 
cesse Olive,   qu'oncques    il    n'ayma   qu'elle,  et   à  ceste 

20  cause,  il  voulut  partir  à  son  mandement.  Et  pour  vous 
dire  quel  estoit  Galvanes,  il  fut  communément  appelle 
Galvanes  sans  terre,  pour  ce  que  de  tout  son  apanaige 
ne  luy  estoit  demeuré  qu'ung  pauvre  chasteau  :  car  le 
surplus  il  avoit  despendu  à  suyvre  les  armes, et  entretenir 

:!5  gentilz  hommes,  et  pourtant  estoit  il  surnommé  sans 
terre.  Telz  furent  les  propos  d'Agraies  au  partir  d'Ama- 
dis,  auquel  il  pria  luy  dire  où  il  le  trouveroit  à  son  retour 
de  Norvège.  Mon  cousin,  respondit  il,  j'espère  m'en  aller 
au  partir  d'icy  à  la  court  du  Roy  Lisuart,  où  Ton  m'a  dit 

io  que  chevalerie  est  maintenue,  en  la  plus  grande  liberté 
et  honneur  qu'en  nulle  aultre  maison  d'Empereur,  ny  de 
Roy.  Mais  puis  qu'il  vous  plaist  ores  prendre  aultre  che- 

min,  je  vous  supplie  que  voyant  le  Roy  vostre  père,  et  la 
Royne,  vous  faciez  mes  très  humbles  recommandations 
à  leurs  bonnes  grâces,  les  asseurant  de  ma  part,  qu'ilz  me 
peuvent  commander  pour  leur  service,  comme  à  vous 
>  mesmes,  tant  pour  l'obligation  de  l'affinité  qu'avons 
ensemble,  qu'aussi  pour  le  bon  traictement  qu'ilz  m'ont 
fait  en  la  jeunesse  oià  ilz  m'ont  eslevé  et  nourry.  Ce  fait, 
print  Agraies  son  chemin,  et  fut  conduict  hors  la  ville 
honorablement  par  le  Roy  et  les  seigneurs  de  sa  court. 

10  Toutesfois  aussi  tost  que  le  Roy  fut  aux  champs,  il  advisa 
venir  contre  luy  une  damoyselle,  laquelle  audacieusement 
le  print  par  le  frain  de  soncheval,  luy  disant:  Roy  Perion, 
te  souvient  il  de  ce  que  quelque  fois  une  damoyselle  te  dit, 
que  lors  tu  recouvrerois  ta  perte,  que  la  seigneurie  d'Hir- 

15  lande  perdroit  sa  fleur?  Regardes  si  elle  te  dit  vray.  Tu 
as  recouvert  ce  tien  filz  que  tenoys  pour  perdu,  et  est 
mort  ce  vaillant  Roy  Abies,  qui  fut  la  fleur  d'Hirlande, 
et  telle  que  jamais  le  pais  ne  recouvrera  son  pareil,  jusques 
à  ce  que  le  bon  frère  de  la  dame  vienne  :  lequel  y  fera 

20  amener  par  forces  d'armes  le  tribut  d'aultre  pais,  et  ces- 
tuy  mourra  par  la  main  de  celluy  qui  finira  pour  la  chose 
du  monde  qu'il  aymera  le  plus.  Et  ainsi  advint  par  Mar- 
lot  d'Hirlande,  frère  de  la  Royne  d'Hirlande,  que  Tristan 
de  Leonoys   occit,  sur  la  querelle   du    tribut  que   l'on 

2)  demandoit  au  Roy  Marc  de  Cornouaille  son  oncle  :  lequel 
Tristan  depuis  mourut  pour  l'amour  qu'il  portoit  à  la 
Royne  Yseul,qui  fut  la  chose  du  monde  que  plus  il  ayma. 
Or  t'en  souvienne,  dit  la  damoyselle  au  Roy  :  car  Urgande 
ma  maistresse  ainsi  le  te  mande.  Quand  Amadis  entendit 

30  parler  d'Urgande,  il  print  la  parole,  et  luy  rcspondit  : 
Damoyselle  m'amye,  je  vous  prie  dire  à  celle  qui  cy  vous 
a  envoyé,  que  le  [XXXVII]  chevalier  à  qui  elle  donna  la 

lance,  se  recommande  à  sa  bonne  grâce  :  et  que  mainte- 
nant il  cognoist  estre  vray  ce  qu'elle  luy  dit,  qu'avec 
celle  lance  il  delivreroit  la  maison  dont  premier  il  sortit, 
et  certes  il  fut  ainsi  :  car  j'en  delivray  mon  père,  non 
5  cogneu,  lequel  estoit  presque  au  mourir.  Et  lors  sans 
aultre  response  la  damoyselle  tourna  bride,  reprenant  le 
chemin  dont  elle  venoit,  et  le  Roy  celluy  de  la  ville,  avec 
son  filz  Amadis  qu'il  avoit  nouvellement  recouvert.  Et 
pour  ceste  cause,  feit  assembler  tous  les  princes  et  sei- 

10  gneurs  de  son  royaulme,  voulant  tenir  court  plus  magni- 
ficque  que  oncques  il  n'avoit  tenu,  à  fin  que  chascun  veist 
Amadis,  pour  l'honneur  et  advenement  duquel  furent 
faitz  tournoys,  jouez  plusieurs  sortes  de  jeux,  et  maintz 
esbatz.  Durant  ces  choses  Amadis  fut  adverty  comme  le 

15  Géant  avoit  desrobé  son  frère  Galaor  :  parquoy  se  déli- 
béra (quoy  qu'il  en  deust  advenir)  de  le  chercher,  et  le 
recouvrer  si  possible  estoit,  par  force  d'armes  ou  aultre- 
ment.  Toutesfois  ayant  tousjours  le  cueur  d'aller  trouver 
celle  qui  l'attendoit,  ung  jour  pria  le  Roy  son  père  que 

20  puis  qu'il  avoit  paix  avec  ses  ennemys,  de  luy  donner 
cono[é  d'aller  en  la  grand  Bretaigne  chercher  les  adven- 
tures,  pour  ne  demeurer  oisif.  Telle  requeste  ne  pleut 
nullement  au  Roy,  et  moins  à  la  Royne  :  toutesfois  par 
importunité  il  eut  permission  d'y  faire  ung  voyage,  car 

25  nullement  ne  le  peurent  arrester,  pour  l'affection  qu'il 
portoit  à  l'infante  Oriane,  qui  estoit  telle,  qu'il  ne  povoit 
à  aultre  obéir.  Partant  ung  matin  s'arma  de  telles  armes 
qu'il  avoit  promis  à  la  damoyselle  de  Dannemarc  :  et 
tant  chemina,  qu'il    s'embarqua  au  prochain  port  de  la 

îo  mer,  où  il  trouva  fuste  à  propos,  parquoy  en  peu  de  jours 
passa  en  la  grand  Bretaigne,  et  print  port  à  Bristoie  tres- 
noble  ville  du  pays,  où  il  fut  adverty  que  Lisuart  séjour- 


DE     AMADIS     DE     GAULE  II7 

noit  à  Vindilisore,  grandemeiîtaccompaigné  de  chevaliers 
et  gentilz  hommes  :  car  tous  les  Rois  et  princes  ses  voi- 
sins, luy  favorisoient  et  rendoient  obéissance.  Et  partant 
print  Amadis  son  chemin  droict  à  la  court,  mais  il  n'eut 
longuement  cheminé,  qu'il  rencontra  une  damoyselle, 
laquelle  luy  demanda  si  ce  chemin  estoit  celluy  de  Bris- 
toie?  Ouy,  respondit  Amadis.  Je  vous  prie  donc,  dit  elle, 
me  dire  si  je  y  pourray  trouver  navire  qui  promptement 
passe  en  Gaule.  Quel  affaire  vous  y  mené  ?  respondit 
Amadis.  Par  ma  foy,  dit  la  damoyselle,  je  y  vois  pour  y 
trouver  ung  chevalier  nommé  Amadis,  que  le  Roy  Perion 
a  depuis  nagueres  recogneu  pour  filz.  Trop  fut  Amadis 
esmerveillé,  car  il  pensoit  que  ces  nouvelles  fussent 
encores  peu  divulguées  :  parquoy  luy  demanda  comme 
elle  le  sçavoit.  Je  le  sçay,  respondit  elle,  par  celle 
mesmes,  à  qui  les  choses  plus  secrettes  sont  manifestées  : 
car  elle  cognoissoit  Amadis  avant  qu'il  sceust  qui  il  estoit 
ne  que  son  père  eust  ouy  parler  d'Amadis.  Et  si  voulez 
entendre  qui  elle  est,  je  vous  advise  que  c'est  Urgande 
la  descogneue,  qui  maintenant  a  de  luy  tant  affaire, 
qu'elle  ne  peult  par  aultre  recouvrer  ce  qu'elle  crainct, 
trop  de  perdre.  Ha  Dieu,  dit  il,  puis  que  celle  dont  ung 
chascun  a  ft'°]  affaire,  veult  maintenant  avoir  Amadis,  je 
vousasseure,  damoyselle,  qu'il  ne  vous  est  besoing  de  pas- 
ser oultre  :  car  je  suis  celluy  que  vous  allez  chercher,  et 
pource  allons  où  il  vous  plaira.  Comment,  dit  la  damoy- 
selle, estes  vous  donc  Amadis  [?]  Ouy  certes,  respondit 
il.  Or  me  suivez,  dit  elle,  et  je  vous  conduiray  où  est 
ma  maistresse,  qui  vous  attend  en  bonne  dévotion.  De 
ce  pas  print  Amadis  le  chemin  de  la  damoyselle,  et  s'en 
allèrent  ainsi  de  compaignie. 

Comme  le  Geakt  mexaxt   Galaor  au  Roy  Lisuart 

POUR  le  faire  chevalier  rencontra  son  FRERE  AmADIS, 
PAR  LA  MAIX  DUQUEL  IL  LE  VOULUT  ESTRE,  ET  NON  d'aULTRE. 

CHAPITRE  XII 

S  Le  Géant  dont  quelquefois  cv  devant  a  esté  parlé,  fai- 

sant instruire  le  jeune  Galaor  à  bien  picquer  d'estriers, 
escrimer  et  faire  tous  actes  qu'il  convenoit  à  chevalier, 
le  trouva  de  si  bonne  docilité,  qu'en  moins  d'ung  an  il 
fut  parfaict  en  toutes  ces  choses,  si  qu'il  ne  restoit  plus 

lo  qu'à  sçavoir  de  luy  de  qui  il  auroit  plus  agréable  recevoir 
l'honneur  de  chevalerie.  Toutesfois  devant  que  le  Géant 
luy  en  parlast,  ung  jour  entre  aultres,  Galaor  luy  vint 
dire  :  Père,  vous  m'avez  tousjours  promis  que  je  seray 
chevalier,  je  vous  prie  tenez  moy  promesse:  car  il  y  a  ja 

15  long  temps  que  le  terme  est  passé,  que  je  [le]  devais  estre. 
Vrayementmon  fîlz,  respondit  le  Géant,  vous  avez  raison  : 
mais  dites  moy  de  par  qui  le  voulez  estre  ?  Le  Roy 
Lisuart,  dit  Galaor,  est  réputé  gentil  Roy  et  tresbon  che- 
valier, s'il  vous  plaisoit,  je  serois  content  que  ce  fut  luy. 

20  C'est  bien  advisé,  respondit  le  Géant.  [XXXVIII]  Et  de 
ce  jour  mesmes ordonna  de  ce  qui  leur  estoit  nécessaire: 
puis  se  meirent  en  voye.  Et  au  cinquiesme  jour  d'après 
leur  parlement,  se  trouvèrent  de  fortune  assez  près  d'une 
tresbelle  et  forte  place  nommée  Bradoid,  assise  en  croppe 

25  de  montaigne,  environnée  par  bas  de  marescaiges,  et 
d'une  eaue  sallée,quipar  devant  couroit  merveilleusement 
roide  :  tellement  que  sans  barque  estoit  impossible  d'en 
approcher  par  cest  endroict.  Et  pource  que  le  marais 
estoit  fort  large,  y  avoit,  pour  le  passer,  une  bien  longue 

chaussée,  si  large  que  deux  charrettes  y  povoient  aller  de 
front.  A  l'entrée  de  ceste  chaussée  estoit  ung  long  pont 
levis,  soubs  lequel  couroit  l'eaue  en  grande  profondeur, 
et  si  impétueusement,  qu'impossible  estoit  la  povoir  tra- 
verser. Or  entendez  que  vis  à  vis  de  ce  pont,  y  avoit 
deux  haulx  ormes,  desoubz  lesquelz  le  Géant  et  Galaor 
adviserent  deux  damoyselles  et  ung  Escuyer  avec  ung 
chevalier,  monté  sur  ung  cheval  blanc,  et  estoit  ce  che- 
valier armé,  portant  ung  escu  painct  à  lyons  rampans. 
Et  pource  que  le  pont  levis  estoit  haulcé,  et  qu'il  ne 
povoit  passer  oultre,  il  appelloit  à  haulte  voix  ceulx  de 
dedans,  à  ce  qu'ilz  luy  donnassent  entrée.  Ce  que  voyant 
Galaor  dit  au  Géant  :  Monsieur,  s'il  vous  plaisoit,  je  ver- 
roys  voluntiers  que  feroit  ce  chevalier.  Et  peu  après  ilz 
apperceurent  au  bout  de  la  chaussée  du  costé  du  chasteau, 
deux  aultres  chevaliers  armez,  accompaignez  de  dixhalle- 
bardiez  :  lesquelz  demandèrent  au  chevalier  qu'il  vouloit. 
Je  veulx,  respondit  il,  entrer  leans.  Ce  ne  peult  estre,  dit 
l'ung  des  deux  chevaliers,  si  premier  ne  nous  combatez. 
A  cela  ne  tiendra,  respondit  celluy  qui  vouloit  entrer,  si 
vous  faites  abaisser  le  pont,  et  venez  au  combat.  Ce  qu'ilz 
firent  aussi  tost.  Mais  l'ung  des  deux,  plus  hastif  que  son 
compaignon  s'avança,  et  au  plus  roide  courir  de  son 
cheval,  vint  la  lance  baissée  à  celluy  dehors  qui  le  receut: 
parquoy  le  chevalier  du  chasteau  rompit  sa  lance,  et  cel- 
luy des  lyons  l'attaignit  si  rudement  qu'il  renversa 
homme  et  cheval  parterre.  Alors  le  compaignon  du  che- 
valier tumbé,  cuydant  venger  son  injure  baissa  contre 
l'aultre  :  et  sans  qu'ilz  se  donnassent  attainctes  de  leurs 
lances,  se  joignirent  de  corps,  par  si  grand  force  que 
celluy  du  chasteau  tumba  en  l'eaue  où  il  se  noya,  et  le 
chevalier  des  lyons  passa  oultre.  Ce  que  voyant  les  hal- 
lebardiez,  levèrent  incontinent  après  luy  le  pont.  Adonc 

les  damoyselles  qui  s'en  apperceurent  luy  crièrent  tant 
qu'elles  peurent  qu'il  retournast.  Mais  ainsi  qu'il  le  vou- 
loit  faire,  il  advisa  venir  à  luy  trois  aultres  chevaliers 
bien  armez,  qui  de  grand  audace  luy  dirent:  En  malheure 
5  passastes  vous  oncques  ce  pont,  car  vous  mourrez  en 
ceste  eaue  oii  est  noyé  celluy  qui  valoit  mieulx  que  vous. 
Et  à  l'instant  les  trois  ensemble  coururent  à  luy,  et  l'atai- 
gnirent  si  ferme  que  son  cheval  cuida  donner  du  cul  à 
terre,  et  volèrent  leurs  lances  en  esclatz  :  et  de  ceste  ren- 

lo  contre  fut  navré  en  deux  endroictz.  Ce  nonobstant  celluy 
qu'il  rencontra  fut  mis  en  telle  ordre,  que  la  bonté  de  son 
harnois  ne  le  peult  garantir  que  la  lance  ne  le  faulçast 
oultre,  et  luy  en  demeu[r]a  le  tron[z;°]çon  dans  le  corps. 
Ce' fait,  le  chevalier  de[s]  lyons  meit  la  main  à  l'espée 

iS  et  s'adressa  aux  aultres  deux,  et  eulx  à  luy.  Ainsi  com- 
mencèrent une  périlleuse  bataille  :  mais  celluy  des  lyons 
qui  eut  paour  de  mourir,  s'efforçoit  le  possible  de  venir 
au  dessus  de  ses  ennemys,  et  donna  à  l'ung  d'eux  tel 
coup  au  bras  dextre,  qu'il  le  luy  feit  tomber  à  terre  avec 

20  l'espée  :  parquoy  se  sentant  ainsi  navré,  s'en  fuit  tant 
qu'il  peut  au  chasteau,  criant  :  Secourez,  mes  amys, 
secourez  vostre  seigneur  que  l'on  tue.  Et  quand  celluy 
des  lyons  entendit  que  celluy  à  qui  il  avoit  encores 
affaire,  estoit  le  seigneur  de  leans,  il  s'esvertua  tellement 

25  qu'il  l'attaignit  au  dessus  de  l'armet,  si  vivement  qu'il  luy 
feit  sentir  dans  le  tais  le  trenchant  de  son  espée  :  et  de 
ce  coup  fut  si  estourdy  qu'il  perdit  les  estriers  prest  à 
tumber,  s'il  n'eust  embrassé  le  col  du  cheval.  Adonc 
celluy  des  lyons  le  print  par  le  heaulme,   et  le  luy  arra- 

30  cha.  Lors  le  chevalier  se  sentant  desarmé,  cuyda  le  gai- 
gncr  à  fuyr,  comme  avoit  fait  l'auitre  :  mais  celluy  qui 
l'avoit  navré  se  meit  entre  luy  et  le  chasteau,  disant,  qu'il 
estoit  mort  s'il  ne  se  rendoit  prisonnier.  Helas,  respon- 

dit  il,  mort  suis  je  vrayement  si  vous  voulez.  Mais  je 
vous  prie,  gentilhomme,  ayez  mercy  de  moy  :  car  je  me 
tiens  vaincu.  A  l'heure  celluy  des  lyons  apperceut  aultres 
chevaliers  et  gens  de  pied  armez,  qui  sailloient  à  grand 
5  haste  du  chasteau,  pour  venir  secourir  leur  seigneur.  Et 
pourtant  s'approcha  plus  près  de  son  homme,  et  luy  met- 
tant l'espée  à  la  gorge,  luy  dit  :  Commandez  aux  vostres 
qu'ilz  retournent,  sinon  vous  mourez  présentement.  Et 
luy  qui   voyoit  sa  vie  en  tel  danger,  leur  escria  et  feit 

lo  signe,  que  s'ilz  l'aimoient  ilz  s'en  retournassent.  A  ceste 
cause,  eux  cognoissant  le  danger  où  leur  seigneur  estoit, 
luy  obéirent  aussi  tost.  Ce  n'est  pas  assez,  dit  celluy  des 
lyons,  faites  encore  abatre  le  pont.  Ce  qui  fut  fait.  Adonc 
saillirent  hors  la  chaussée,  où  les  damoyselles  les  atten- 

15  doient.  Et  quand  le  seigneur  du  chasteau  les  veid,  et 
qu'il  cogneut  Urgande  la  descogneue:  Ha  dit  il.  Seigneur, 
si  vous  ne  me  gardez  de  ceste  damoyselle,  je  suis  mort. 
Si  Dieu  m'ayde,  respondit  il,  ce  ne  feray  je  pas,  mais 
plustost  sera  fait  de  vous  ce  qu'elle  commandera.  Puis 

20  s'adressa  à  Urgande,  et  luy  dit  :  Madame,  voicy  le  sei- 
gneur de  ce  chasteau,  que  vous  plaist  il  qu'il  en  soit  fait  ? 
Tranchez  luy  la  teste,  respondit  Urgande,  s'il  ne  vous 
rend  mon  amy  qu'il  tient  en  ses  prisons,  et  la  damoyselle 
qui  luy  fit  venir.  A  ceste  parole  celluy  des  lyons  haulça 

25  l'espée  pour  l'espoventer,  mais  le  chevalier  s'escria  :  Ha, 
seigneur,  ne  me  tuez,  j'obeiray  à  ce  qu'elle  commande. 
Or  vous  en  despechez  doncques,  dit  il.  Lors  appella  le 
seigneur  de  leans  l'ung  des  hallebardiers,  et  luy  dit  :  Va 
à  mon  frère,  et  luy  diz  que  s'il  me  veult  jamais  veoir  vif, 

30  qu'il  face  venir  diligemment  le  chevalier  prisonnier,  et  la 
damoyselle  qui  l'amena.  Aussi  tost  y  courut  ce  varlet,  et 
vindrent  la  damoyselle  et  le  chevalier,  auquel  celuy  des 
lyons  dit  :  Remerciez  ceste  dame,  qui  a  tant   fait  pour 

VOUS,  et  certes  vous  la  debvez  bien  aymer  :  car  elle  a 
prins  beaucoup  de  travail  pour  vous  tirer  hors  [XXXIX] 
de  ceste  captivité.  Je  l'ay  aymée,  respondit  l'aultre,  et 
l'aymeray  plus  que  jamais.  Mais  devant  qu'il  eust  achevé 
S  la  parole,  Urgande  le  courut  embrasser,  et  luy  elle.  Puis 
le  chevalier  des  lyons  demanda  que  l'on  feroit  de  celle 
que  l'on  leur  avoit  amenée.  Il  fliult  qu'elle  meure,  res- 
pondit Urgande,  pour  luy  faire  cognoistre  sa  témérité. 
A  l'instant  cette  pauvre  damoyselle  fut  si  fort  enchantée, 

lo  qu'elle  se  veaultroit  dans  les  marais  fangeulx,  ny  plus 
ny  moins  que  feroit  ung  porc,  et  de  fait  elle  y  entra  si 
avant,  qu'elle  s'en  alloit  jecter  en  la  rivière  sans  le  che- 
valier des  lyons  qui  pria  tant  Urgande,  qu'elle  luy 
pardonna   pour    ceste    fois    :    Pourveu,     dit    Urgande, 

15  que  jamais  n'y  retourne,  aultrement  elle  payera  tout 
ensemble.  Quand  le  seigneur  du  chasteau  veitla  damoy- 
selle saulvée  par  la  requeste  de  celluy  des  lyons,  il  luy 
dit  :  Seigneur,  j'ay  satisfaict  à  ce  que  m'avez  demandé, 
pourtant  je  vous  supplie  me  donner  congé  de  m'absenter 

20  de  celle  qui  ne  m'ayme  guieres.  Vrayement,  respondit 
Urgande,pour  l'honneur  de  celluy  que  vous  requérez,  j'en 
suis  contente,  et  vous  en  allez.  Quand  il  fut  party,  le 
chevalier  des  lyons,  qui  estoit  encores  esbahy,  à  quelle 
occasion  ceste  damoyselle  se  mettoit  ainsi  sans  contraincte 

25  dans  les  fanges,  luy  demanda  qui  la  mouvoit  de  ce  faire. 
Seigneur,  respondit  elle,  il  me  sembloit  que  de  tous  cos- 
tez  l'on  me  brusloit  d'une  torche  ardente,  et  pour  me 
garentir,  je  me  voulois  jecter  en  l'eaue.  A  ceste  parole  se 
print  le  chevalier  des  lyons  à  rire,  luy  disant  :   Damoy- 

30  selle  m'amye,  vostre  folie  fut  grande,  de  vouloir  faire  mal 
à  qui  s'en  sçait  si  bien  venger.  Or  avoit  Galaor  esté  pré- 
sent à  toutes  ces  choses,  et  pourtant  dit  au  Géant  :  Mon- 
sieur  je  desirerois  grandement  que  cestuy  me  feit  cheva- 

lier:  car  si  le  Roy  Lisuart  est  renommé,  c'est  pour  ses 
biens,  mais  ce  chevalier  le  mérite  estre  pour  sa  force  et 
hardiesse.  J'en  suis  trescontent,  respondit  le  Géant,  allez 
à  luy,  et  l'en  priez,  et  s'il  vous  refuse,  ce  sera  sa  coulpe. 
A  l'heure  mesmes  partit  Galaor  avec  quatre  Escuyers,  et 
deux  damoyselles,  et  s'approchant  du  chevalier  des  lyons,. 
le  trouva  encores  dessoubz  les  ormes .  A  son  arrivée  fut 
receu  amyablement  de  celluy  vers  lequel  il  alloit,  qui  le 
trouva  l'ung  des  plus  beaulx  gentilz  hommes  qu'il  eut 
oncques  veu  :  puis  luy  dit  Galaor:  Sire  chevalier,  je  vous 
viens  demander  ung  don.  Vrayement,  respondit  le  cheva- 
lier, s'il  est  raisonnable  je  le  vous  octroyé.  Je  vous  prie 
doncques  par  courtoysie,  dit  Galaor,  que  présentement 
me  faciez  chevalier,  et  ce  faisant  me  relèverez  pour  ce 
coup  d'aller  vers  le  Roy  Lisuart  lequel  j'en  allois  sup- 
plier. Mon  ami,  respondit  il,  vous  feriez  à  vous  mesme 
tort  de  laisser  à  si  bon  occasion  le  meilleur  Roy  du 
monde,  pour  prendre  ung  pauvre  chevalier  tel  que  je 
suis.  Seigneur,  dit  Galaor,  la  grandeur  du  Roy  ne  pour- 
roit  mettre  en  moy  l'effort,  que  y  a  mis  le  combat  que  je 
vous  ay  veu  nagueres  faire,  pourtant  s'il  vous  plaist 
accomplissez  en  moy  ce  dont  je  vous  ay  requis.  Jeserois^ 
respondit  il,  trop  plus  content  de  vous  donner  tel  aultre 
don  que  me  sçauriez  demander  :  [v^]  car  cestuy  ne  m'ap- 
partient, ny  à  vous  est  honorable.  Et  ainsi  qu'ilz  estoient 
sur  ces  termes,  Urgande  non  espérée  arriva  vers  eulx, 
dont  le  chevalier  aux  lyons  fut  aise  :  et  n'ayant  encores 
entendu  aucune  chose  de  leur  propos,  dit  au  chevalier 
des  lyons  :  Que  vous  semble  de  ce  gentil  homme  ?  Il  me 
semble,  respondit  il,  l'ung  des  plus  beaulx  que  je  veids 
oncques,  mais  il  me  demande  ung  don  qui  n'est,  ny  à  luy, 
ny  à  moy  convenable.  Quel  est  i!  ?dit  Urgande.  Q.ue  je 
lui  donne  chevalerie,  respondit  le  chevalier,  encores  qu'il 

se  soit  mis  en  chemin,  délibéré  d'aller  requérir  le  Roy 
Lisuart  de  ce  faire.  Certainement,  dit  Urgande,  à  luy 
retarder  y  auroit  plus  de  mal  que  de  bien,  et  luy  conseille 
qu'il  ne  désiste  de  sa  requeste  :  car  vous  ne  la  luy  devez 
5  refuser,  veu  que  je  vous  puis  asseurer  qu'elle  sera  en  luy 
mieux  employée,  qu'à  nul  aultrequisoiten  toutes  les  isles 
de  ceste  mer,  excepté  ung.  Puis  qu'ainsi  est,  respondit 
le  chevalier,  au  nom  de  Dieu  soit  :  allons  en  quelques 
esglise  pour  faire  la  vigile.  Il  n'en  est  besoing,  dit  Galaor: 

30  car  j'ay  ce  jourd'huyouy  messe,  et  veu  le  précieux  corps 
de  Jesuschrist.  Il  suffit,  respondit  le  chevalier.  A  l'heure 
luy  chaussa  l'esperon  droit,  et  l'accollant,  luy  dit  :  Vous 
estes  maintenant  chevalier  :  parquoy  prenez  l'espée  de 
celluy  qui  vous  sera  plus  agréable.  Vous  me  la  donnerez 

15  donc,  s'il  vous  plaist,  respondit  Galaor,  veu  que  de  nul 
aultre  je  ne  l'accepteray  de  mon  gré.  Lors  appella  ung 
Escuyer  qu'il  avoit  fait  venir,  lequel  en  tenoit  une  : 
mais  Urgande  s'avança,  et  lui  dit  :  Non,  non,  vous  en 
aurez  bien  une  meilleure,  prenez  ceste  la  qui  pend  à  cest 

■2"  arbre  :  laquelle  vous  trouverez  trop  plus  belle.  Et  incon- 
tinent tous  regardèrent  à  l'arbre,  mais  ilz  ne  veirent 
riens,  dequoy  elle  se  print  fort  à  rire,  leur  disant  :  Vraye- 
ment,  il  [y]  a  bien  dix  ans  qu'elle  y  pend,  encores  que 
nul  passant  pardevant  l'ayt  apperceue.  Or  regardez  niain- 

2S  tenant,  car  ung  chascun  la  pourra  veoir.  Et  à  l'instant 
fut  de  tous  veue  attachée  à  une  des  branches  de  l'arbre, 
aussi  claire  que  si  à  l'heure  elle  y  eust  esté  mise  et  pen- 
doit  tout  joignant  son  fourreau  couvert  d'or  et  de  soye, 
autant  entier  que  si  présentement  il  eust  esté  fait.  Adonc 

30  s'en  approcha  le  chevalier  des  lyons,  et  la  print,  puis  la 
seignant  à  Galaor,  luy  dit  :  Une  tant  belle  cspée  est  con- 
venable à  tant  beau  chevalier  que  vous  estes,  et  bien 
povez  croire  que  celle  ne  vous  hait,  qui  si  long  temps  la 

VOUS  a  gardée.  De  tresbon  cueur  la  remercia  Galaor,  et 
aussi  le  chevalier  des  lyons,  puis  leur  dit  :  Je  vous  sup- 
plie m'excuser,  car  je  suis  contrainct  de  partir  présente- 
ment d'avec  vous,  et  n'estoit  qu'il  me  fault  retirer  où  l'on 
m'attend,  il  n'y  a  compaignie  que  je  désirasse  tant  que  la 
vostre.  Et  pourtant,  Sire,  dit  il  à  celluy  qui  l'avoit  fait  che- 
valier, je  vous  prie  me  dire  oii  je  vous  pourray  trouver  à 
mon  retour.  En  la  maison  du  Roy  Lisuart,  respondit  il, 
en  laquelle  je  seray  fort  ayse  de  vous  veoir,  et  pource 
qu'il  n'y  a  long  temps  que  je  suis  chevalier,  j'ay  grand 
vouloir  d'y  faire  quelque  séjour,  pour  acquérir  honneur, 
comme  vous  ne  sçaurieic  faillir  de  faire.  Certes,  dit 
Galaor,  je  vous  y  suyvray  en  brief.  [XL]  Puis  dit  à 
Urgande  :  Madame,  vous  m'avez  tant  obligé  à  vous,  que 
s'il  vous  plaist  me  tiendrez  pour  vostre  chevalier  prest  à 
vous  obeyr  quand  il  vous  plaira  me  commander.  Et  ainsi 
se  départit  d'eulx  retournant  vers  le  Géant  qui  l'attendoit 
le  long  de  la  rivière,  où  il  s'estoit  caché,  à  ce  qu'il  ne 
fust  apperceu.  Mais  entendez  qu'ainsi  que  Galaor  devisoit 
avec  Urgande,  et  le  chevalier  des  lyons,  l'une  des  damoy- 
selles  de  Galaor  s'enquit  tant  à  celles  d'Urgande,  qu'elle 
sceut  que  le  chevalier  des  lyons  estoit  Amadis  filz  du 
roy  Perion  de  Gaule,  lequel  Urgande  a  voit  là  fait  venir, 
pour  tirer  à  force  d'armes  son  amy,  que  l'on  detenoit 
prisonnier  :  car  pour  enchantement  ne  l'eust  sceu  faire, 
pource  que  la  dame  de  leans  estoit  tant  sçavante  en  tel 
art,  et  l'avoit  premier  enchanté  que  sa  maistresse.  Et 
pourtant  ne  craignoit  pour  le  luy  faire  perdre,  que  la 
force  des  armes,  à  l'occasion  dequoy  elle  avoit  fait  dres- 
ser ceste  coustume,  que  ce  bon  chevalier  a  mis[e]  à  fin,, 
et  délivré  comme  avez  peu  veoir,  celuy  pour  lequel 
sommes  icy  venus,  et  lequel  la  damoyselle  niepce  de  la 
dame  de  ce  chasteau,   qui  nagueres  se  vouloit  jecter  en 

i'eaue,  y  avoit  amène.  Puis  aussi  tost  que  Galaor  fut 
party  d'Urgande,  elle  demanda  au  chevalier  des  lyons 
s'il  cognoissoit  celuy  qu'il  avoit  fait  chevalier.  Non,  dit  il, 
madame.  Vrayement,respondit  Urgande,  c'est  bien  raison 
5  que  sachez  qui  il  est:  car  il  a  si  bon  cueur,  que  si  vous 
vous  rencontriez  ne  vous  cognoissant,  il  en  pourroit  venir 
trop  d'inconvénient.  Pourtant  je  vous  ad  vise  que  vous 
estes  frères  de  père  et  de  mère,  et  est  celuy  que  le  Géant 
emporta,  n'ayant  encores  que  deux  ans  et  demy  :  mais 

ïo  maintenant  il  est  tel,  et  si  grand  que  vous  le  voyez,  et 
pour  l'amour  de  vous  et  de  luy,  j'ay  si  long  temps  gardé 
ceste  espée,  avec  laquelle  je  vous  asseure  qu'il  fera  plus 
de  commencement  d'armes,  que  oncques  chevalier  ne 
feit  en  la  grand  Bretaigne.  De  grand  joye  qu'en  eut  Ama- 

ï)  dis  luy  vindrent  les  larmes  aux  yeulx,  et  dit  à  Urgande  : 
Ha,  madame,  je  vous  supplie  me  dire  où  je  le  trouveray. 
Il  n'est  besoin  pour  le  présent  que  le  cherchez,  respondit 
Urgande.  Comment,  dit  Amadis,  il  est  donc  force  que  ce 
qui  est  de  luy  prédestiné  s'accomplisse  premier  que  je  le 

ao  trouve  ?  Ouy  bien,  respondit  elle,  et  si  ne  sera  pas  si  aisé 
à  cognoistre  que  vous  pensez.  Assez  long  temps  conti- 
nuèrent leurs  propos,  et  tant  que  Urgande  s'en  voulut 
aller  seule  avec  son  amy,  et  commanda  à  Dieu  Amadis, 
qui  print  le  chemin  de  Vindi[li]sore  où  en  ceste  saison  le 

25  l'oy  Lisuart  sejournoit.  Et  pour  ceste  heure  l'histoire  s'en 
taira,  et  continuera  ce  qu'il  advint  à  Galaor  estant  nouvel 
chevalier,  lequel  arrivé  où  ostoit  le  Géant,  luy  dit:  Père, 
je  suis  (grâces  à  Dieu,  et  à  celuy  vers  qui  m'avez  envoyé) 
maintenant  chevalier.  Mon  filz,  respondit  le   Géant,  j'en 

jo  suis  tresaise.  Puis  qu'ainsi  est  vous  m'octroierez  ung  don 
s'il  vous  plaist.  Comment,  dit  Galaor,  estimeriez  vous 
que  je  le  vous  voulsisse  refuser,  si  n'estoit  que  me  voul- 
sissiez  destourner  d'aller  acquérir  honneur  ?  Mon  filz, 

respondit  le  Géant,  plustost  en  vouldrois  je  l'augmenta- 
tion, et  ce  \y°\  que  je  veulx  vousyservira.  Demandez  le 
donc,  dit  Galaor  :  car  je  le  vous  octroyé.  Mon  filz,  res- 
pondit le  Géant,  quelque  fois  m'avez  ouy  plaindre  d'Al- 
badan  le  Géant,  lequel  occist  en  trahison  mon  père,  et 
encores  me  détient  par  force  la  roche  de  Galtares,  qui 
justement  m'appartient.  Je  vous  prie  que  vous  m'en  faites 
la  vengeance,  que  aultre  que  vous  ne  peult  faire  :  et 
vous  souvienne  du  traictement  et  nourriture  que  je  vous 
ay  faite,  aussi  l'amytic  que  je  vous  porte,  qui  est  telle, 
que  je  mettrois  ma  personne  jusques  à  la  mort  pour  la 
vostre.  Ce  don,  dit  Galaor,  ne  me  devez  demander  :  mais 
commander  le  faire.  Et  quant  à  moy,  je  vous  supplie 
soyez  content  qu'avec  Albadan  je  vuide  ce  différent,  puis 
que  de  si  près  il  vous  touche.  Et  croyez  que  si  j'en  es- 
chappe  vif,  je  seray  encores  plus  prest  à  faire,  et  accom- 
plir toutes  aultres  choses  qui  seront  à  vostre  honneur  et 
proffit,  que  je  n'auray  esté  de  ceste  cv,  et  seray  en  ce 
devoir  tant  que  ma  vie  pourra  durer,  pour  tesmoignaige 
de  l'obligation  que  j'ay  à  vous  :  et  sans  plus  séjourner 
allons  présentement  vers  celuy  à  qui  nous  avons  affaire. 
Au  nom  de  Dieu  soit,  respondit  le  Géant.  Ainsi  prindrent 
le  chemin  de  la  roche  de  Galtares,  mais  Hz  ne  chemi- 
nèrent longuement  que  Urgandeles  attaignit,et  lors  s'en- 
trecogneurent,  puis  dit  Urgande  à  Galaor  :  Mon  filz,  sça- 
vez  vous  qui  vous  a  fait  ce  jourd'huy  chevalier  ?  Ouy 
certes  madame,  respondit  Galaor  :  ce  a  esté  le  meilleur 
chevalier  de  qui  oncques  je  ouys  parler.  Il  est  bien  vray, 
dit  elle  :  car  il  vault  encores  mieulx  que  vous  ne  pensez, 
mais  je  veulx  que  vous  sachez  son  nom.  Alors  appella 
Gandalaz  le  géant,  et  luy  dit  :  Gandalaz,  ne  sçaiz  tu  que 
ce  chevalier  que  tu  as  nourry  est  filz  du  roy  Perion,  et 
de  la  royne  Elisene,  et  que  pour  les  paroles  que  je  te  dis 

tu  le  prins,  et  l'as  fait  nourrir  et  eslever  ?  C'est  vérité, 
respondit  le  Géant.  Or  Galaor  mon  amy,  dit  Urgande, 
celuy  qui  vous  a  fait  chevalier  est  vostre  frère,  et  vostre 
aisné  de  deux  ans.  Pourtant  quand  vous  le  verrez  portez 
S  luy  honneur,  et  nnettez  peine  de  luy  ressembler  en  har- 
diesse et  bon  vouloir.  Est  il  possible,  respondit  Galaor, 
que  le  roy  Perion  soit  mon  père,  la  royne  Elisene  ma 
mère,  et  que  je  soye  frère  de  si  bon  chevalier  ?  Ouy  vraye- 
ment,    dit    elle.   Or  Dieu   soit  loué,   respondit  Galaor, 

lo  maintenant  je  vous  puis  asseurer  que  je  suis  en  plus 
grand  soucy  qu'au  paravant,  et  que  ma  vie  ne  sera  espar- 
gnée,  puis  qu'il  me  convient  estre  tel  que  celuy  que  vous 
avez  nommé.  Et  sans  passer  plus  avant  Urgande  s'en 
retourna  le  chemin  qu'elle   estoit   venue,  et  le  Géant  et 

15  Galaor  suyvirent  celuy  qu'ilz  avoient  commencé.  Et  che- 
minant, Galaor  demanda  au  Géant,  qui  estoit  cestedamoy- 
selle  qui  avoit  parlé  à  eulx.  C'est  dit  le  Géant,  Urgande 
la  descogncue,  qui  ainsi  se  nomme,  pour  ce  que  sou- 
vent se  transforme  et  fait  incogneue.  Et  devisans  de  ces 

20  propos,  arrivèrent  sur  le  bort  d'une  rivière,  où  ilz  se 
voulurent  refraischir,  et  pource  qu'à  l'heure  la  chaleur 
estoit  fort  véhémente,  ilz  firent  dresser  une  tente,  où  ilz 
ne  furent  long  temps,  qu'ilz  virent  venir  vers  eulx  deux 
damoyselles,  par  deux  divers  chemins,  qui   toutes  deux 

25  se  joignirent  ensemble,  au  devant  [XLI]  de  ce  pavillon. 
P3t  quand  elles  apperceurent  le  Géant,  elles  voulurent  fuyr  : 
mais  Galaor  les  vint  asseurer,  et  gracieusement  les  feit 
retourner,  puis  leur  demanda  où  elles  alloient.  L'une  res- 
pondit :  Je   m'en   voys   par  le   commandement  de   ma 

jo  maistresse,  veoir  une  bataille  bien  estrange,  d'ung  seul 
chevalier  qui  a  entreprins  combatre  le  fort  Géant  de  la 
roche  de  Galtares,  affin  que  je  luy  en  sache  dire  des  nou- 
velles. Quand  l'aultre  l'entendit  :  Je  m'esbahis,  dit   elle^ 

de  ce  que  vous  dites.  Y  a  il  au  monde  chevalier  qui  ose 
entreprendre  telle  folie  ?  Certes,  dit  l'aultre,  c'est  vérité. 
Vrayement,  respondit  la  dernière,  encores  que  mon  che- 
min s'adonne  ailleurs,  je  suis  contente  de  me  destourner, 
et  vous  suyvre,  pour  veoir  chose  si  peu  croiable.  Et  de  ce 
pas  voulurent  prendre  congé  de  Galaor,  mais  il  leur  dit  : 
Damoyselles,  ne  vous  hastez  tant,  et  nous  attendez,  s'il 
vous  plaist,  car  nous  vous  y  ferons  compaignie.  Ce 
qu'elles  lay  accordèrent,  tant  pour  la  bonne  grâce  qu'il 
avoit  en  ce  nouvel  accoustrement  de  chevalier,  qu'aussi 
pour  l'excellente  beaulté  de  \u}\  qui  estoit  telle,  qu'elles 
prenoient  grand  plaisir  à  le  reguarder.  Lors  tira  Galaor  le 
Géant  à  part,  et  luy  dit  :  Père,  je  desireroys  fort  que  vous 
ne  vinssiez  plus  avant  avec  nous,  et  que  me  layssissiez  aller 
avec  ces  damoyselles  faire  ce  que  je  vous  ay  promis. 
Cecy  disoit  il  à  ce  qu'elles  ne  sceussent  que  il  estoit,  et 
que  l'on  ne  le  souspeçonnast  de  ceste  entreprise:  parquoy 
le  Géant  oultre  son  gré  le  luy  accorda.  Ainsi  s'en  alla 
Galaor  avec  ces  femmes,  et  trois  Escuyers  que  le  Géant 
luy  laissa  pour  porter  ses  armes.  Et  tant  cheminèrent 
qu'ilz  arrivèrent  à  deux  lieues  près  de  la  roche  de  Gai- 
tares,  où  ilz  s'invitèrent  en  la  maisonnette  d'ung  hermite, 
auquel  des  le  soir  Galaor  se  confessa.  Mais  quand  il  luy 
declaira  qu'il  alloit  pour  ce  combat,  le  bon  hermite  fort 
espoventé  luy  feit  plusieurs  remonstrances,  disant  :  Mon 
filz,  qui  vous  a  mis  en  ceste  témérité,  veu  qu'il  n'y  a  en 
toute  ceste  contrée  dix  telz  chevaliers  que  vous  estes  qui 
l'osassent  assaillir,  tant  est  ce  diable  grand  et  espoven- 
table  ?  Et  vous  qui  estes  si  jeune,  vous  mettant  en  dan- 
ger, voulez  perdre  le  corps  et  l'ame,  pource  que  ceulx 
qui  sciemment  se  présentent  à  leur  mort,  sont  d'eulx 
mesmes  homicides? Père,  respondit  Galaor,  Dieu  fera  de 
moy  sa  volunté  :  car  en  nulle  manière   je   ne  laisseray 

ceste  entreprise.  Grande  compassion  en  eut  le  preud- 
homme,  et  telle  que  les  larmes  luy  en  vindrent  aux  yeulx  : 
et  ne  luy  peult  aultre  chose-  dire,  sinon  :  Je  prie  Dieu, 
mon  enfant,  qu'il  soit  en  vostre  ayde,  puis  qu'aultrement 
5  ne  me  voulez  croire.  Mon  père,  respondit  Galaor,  je  vous 
supplie  ayez  souvenance  de  moy  en  voz  prières.  Et  ainsi 
jusques  au  lendemain  passèrent  la  nuict,  puis  ayant  ouy 
messe,  Galaor  s'arma  et  s'en  alla  à  la  roche  qui  n'estoit 
loing  de  l'hermitaige  :  car  de  là  l'on  povoit  veoir  la  for- 

10  teresse,  et  les  grosses  tours,  qui  luy  donnoient  bien 
marque  d'ung  tresfort  chasteau.  Quand  l'une  des  damo)'- 
selles  veid  qu'ilz  approchoient  si  près,  elle  demanda  à 
Galaor  s'il  cognoissoit  le  chevalier,  qui  devoit  combatre. 
Je  pense,   respondit  [y°]   il,  l'avoir  veu  aultresfois.  Mais 

15  dites  moy  vous  mesmes,  de  quel  lieu  vous  estes  partie 
pour  venir  veoir  ce  passetemps,  et  qui  est  la  dame  qui 
vous  y  a  envoyée  ?  Aultre  ne  le  peult  sçavoir,  respondit 
elle,  que  le  chevalier  mesmes  qui  doit  combatre.  Et  tant 
continuèrent  leurs  propos,   qu'ilz  arrivèrent  joignant  le 

20  chasteau  d'Albadan,  duquel  ilz  trouvèrent  la  porte  fer- 
mée. Lors  Galaor  s'approchantde  près,  appellale  portier. 
A  ce  cry  vindrent  deux  hommes  sur  le  portai,  qui  luy 
demandèrent  qu'il  cherchoit.  Allez,  respondit  Galaor, 
dire  à  Albadan,  que  c'est  ung  chevalier,  qui  le  vient  par 

2S  Gandales  deffier  :  et  que  s'il  ne  sort  promptement,  il 
monstrera  qu'il  est  de  beaucoup  moindre  valeur  que  de 
réputation.  Vous  avez  raison,  dirent  (en  se  mocquant) 
ceulxà  qui  il  parloit.  Mais  il  vous  pourra  bien  tost  appor- 
ter ung  remède  contre  vostre  colère,  si  vous  mesmes  n'y 

30  remédiez  à  la  course.  Alors  s'en  partit  l'aguette,  qui  alla 
dire  au  Géant  les  nouvelles.  Et  quand  les  damoyselles 
entendirent,  que  c'estoit  Galaor  mesmes,  qui  devoit  exé- 
cuter l'entreprise,  elles  furent  trop  esbahies,et  luy  dirent: 

Ha  seigneur  vous  faites  trop  grande  folie.  Or  vueille  Dieu 
vous  secourir,  telement  qu'à  vostre  honneur  vous  puis- 
siez délivrer,  et  mettre  à  fin  si  haulte  chose  que  vous 
entreprenez.  Et  quand  à  ma  part,  dit  l'une,  je  ne  sejour- 

5  neray  plus  avec  vous  :  car  je  mourroys  seulement  de  veoir 
ce  monstre  à  qui  vous  avez  affaire.  Damoyselles,  respon- 
dit  il,  puis  que  vous  n'estes  asseurée,  retirez  vous  en 
l'hermitaige,  où  nous  avons  dormy  ceste  nuict,  et  si  je 
ne  meurs,  je  me   rendray  incontinent  vers  vous.  Vraye- 

10  ment,  dit  l'aultre  damoyselle,  quoy  qu'il  en  puisse  adve- 
nir, je  ne  partiray  que  j'en  aye  veu  la  fin.  Et  ainsi  l'asseu- 
rance  de  l'une  arresta  l'aultre  :  toutesfois  elles  se  retirèrent 
ung  peu  à  l'escart,  le  long  d'une  forest  pour  n'estre  veues, 
et  aussi  espérant  se  saulver  si  mal  advenoit  au  chevalier. 


15     Comme  Galaor  vainquit  le  Géant  de  la  Roche  de 

Galtares. 

CHAPITRE     XIII 

De  ces  nouvelles  fut  le  Géant  incontinent  adverty  : 
parquoy  bien  tost  après  saillit  hors  du  chasteau,  monté 

20  sur  ung  cheval  de  grandeur  proportionnée  à  la  sienne  : 
car  il  sembloit  ung  Eléphant,  et  luy  dessus  faisoit  mieulx 
souvenir  d'ung  colosse,  ou  d'une  montaigne  se  mou- 
vante que  d'ung  chevalier.  Or  s'estoit  il  armé  d  unes 
lames  de  fer,  si  longues,  qu'elles  le  couvroient  depuis  la 

2$  gorge  jusque  sur  la  selle  du  destrier.  En  sa  teste  portoit 
ung  fort  armet,  clair  et  luysant,  et  en  sa  main  [XLII] 
une  pesante  masse  d'acier  qui  estoit  le  baston  avec 
lequel  plus   communéement  il  combatoit.   Grandement 

furent  espoventez  les  Escuyers  et  danioyselles  de  le  veoir, 
et  Galaor  mesmes  ne  fut  si  asseurc  qu'il  ne  s'en  eston- 
nast  :  toutesfois  il  se  résolut,  de  sorte  que  tant  plus  il 
s'approchoit,  et  moins  estimoit  ceste  grande  masse. 
5  Quand  le  Géant  le  veid  si  audacieusement  marcher  vers 
luy,  il  luy  dit  :  Je  m'eshahis,  demy  homme,  comme  tu 
oses  si  hardiement  attendre  ta  mort  :  celuy  qui  t'y  a 
envoyé  devoit  emprunter  ton  couraige,  ou  toy  sa  corpu  • 
lence,  mais  il  m'a  voulu   abiller  ce  desjeuner  avant  le 

10  repas  entier.  Galaor  qui  ne  fut  content  de  tel  mespris, 
luy  respondit  :  Penses  tu,  grand  animal,  que  ton  abaye- 
ment  puisse  faire  ou  toy  mieulx,  ou  moy  moins  valoir  ? 
J'ay  fiance  en  celuy  qui  abaissa  l'orgueil  du  grand  Philis- 
tin, qu'il  te  rendra  plus  vile  que  ce  sable.  Tropmarry  se 

15  trouva  le  Géant  de  ces  paroles  :  parquoy  sans  aultre 
chose  dire,  haulsa  la  masse  pour  l'acabler,  et  sembloit  à 
son  desmarcher  que  ce  fust  une  tour  qui  se  renversast. 
Lors  Galaor  legier  et  adroict  baissa  la  lance  et  au  plus 
roide   courir   de  son   cheval,   l'attaignit  en  l'estomac   si 

20  vivement,  qu'il  feit  perdre  à  ce  grand  Polyphemus  ung 
des  estriers,  et  la  lance  vola  en  esclatz.  Au  passer  le 
cuyda  le  Géant  attaindre  de  sa  masse  :  mais  il  coula 
oultre  trop  soubdainement,  et  cheut  le  coup  en  vain,  et 
la  masse  qui  estoit  lourde,  et  comparable  à  une  grande 

2>  poultre,  tirée  de  la  fouldroyante  force  du  bras,  s'avalla 
de  telle  roideur,  que  le  Géant  mesmes  ne  la  sceut  rete- 
nir, qu'il  n'en  donnast  par  les  flancs  de  son  cheval  si 
merveilleux  coup,  qu'il  le  assomma,  et  tomba  mort 
dessoubz  luy,  dont  le  Géant  demeura  long  temps  ^ans  se 

50  povoir  relever.  Ce  pendant  Galaor  retourna  à  luy,  et  tant 
luy  feit  passer  le  cheval  sur  le  ventre,  qu'il  ne  se  povoit 
bonnement  resouldre  :  car  aussi  tost  qu'il  y  essayoit, 
Galaor  le  pressoit  de  si  près,  qu'il  luy  faisoit  donner  du 

nez  à  terre  :  mais  à  la  fin,  le  cheval  raesmes  de  Galaor 
bruncha  pour  l'espesseur  du  corps,  au  moyen  de  quoy  il 
tomba  bas,  comme  le  Géant.  Toutesfois  voyant  le  danger 
où  il  estoit,  par  sa  dextérité  promptement  se  releva,  et 
s'approchant  de  son  ennemy,  meit  la  main  à  l'espée,  que 
Urgande  luy  avoit  donnée,  avec  laquelle,  ainsi  que  le 
Géant  levoit  sa  masse,  il  luy  donna  tel  coup  dessus  le 
manche,  qu'il  le  meit  en  pièces,  et  ne  luy  en  demeura 
que  bien  peu  au  poing,  dont  il  frappa  Galaor  de  telle 
roideur,  qu'il  fut  contrainct  mettre  une  main  à  terre, 
pour  se  soustenir.  Ce  nono[b]stant  il  ne  le  peult  eston- 
ner,  ains  vint  au  Géant,  qui  tenoit  encores  haulcé  ce 
reste  de  masse,  pour  luy  en  donner  de  rechef,  dont  il  se 
sceut  bien  guarentir  :  car  en  se  destournant,  il  luy  jecta 
ung  revers  de  si  grand  force,  qu'il  luy  couppa  le  bras 
joignant  de  l'espaule,  et  de  force  passa  l'espée  oultre, 
rencontrant  la  jambe  du  Géant,  laquelle  il  fendit  quasi  à 
moytié  :  parquoy  il  sentit  si  grand  douleur,  qu'il  s'escria 
à  haulte  voix  :  Ha  moy  malheureux,  je  suis  défiait  par 
ung  seul  homme.  Et  de  raige  qu'il  avoit,  se  cuyda  avan- 
cer pour  saisir  Galaor  :  mais  pour  la  [v°]  grand  playe 
qu'il  avoit  en  la  jambe,  ne  peult  marcher  plus  avant,  et 
fut  contrainct  se  seoir  à  terre.  Ce  pendant  Galaor  s'ap- 
procha (ainsi  que  le  Géant  avançoit  le  bras  pour  le 
prendre)  et  au  descouvert  luy  donna  tel  coup,  qu'il  luy 
emporta  la  plus  part  de  la  main  droite.  Par  ce  moyen  fut 
le  Géant  desnué  de  ses  forces  :  car  il  s'estoit  tant  tra- 
vaillé qu'il  cheut  en  la  place,  sans  avoir  plus  le  povoir  de 
se  relever.  Par  ce  moyen  Galaor  aiséement  luy  trencha  la 
teste,  laquelle  il  feit  emporter  par  ses  Escuyers.  Ce  que 
voyant  les  damoyselles,  retournèrent  de  leur  embusche, 
et  vindrent  veoir  ceste  merveille,  disant  à  Galaor  :  Certes, 
bon  chevalier,  bonne  nourriture  a  fait  en  vous  celuy  qui 

VOUS  a  eslevé  :  car  à  ce  qu'avons  entendu,  il  en  a  le 
proffit,  et  la  vengeance,  et  vous  l'honneur  tresgrand.  Et 
ainsi  qu'ilz  s'en  vouloient  retourner,  ilz  adviserent  sortir 
du  chasteau    dix  chevaliers  enchainez  ensemble,  qui  luy 

5  cryoient  :  Venez,  seigneur,  venez  recevoir  ceste  place, 
puis  que  vous  avez  fait  mourir  celuyqui  si  misérablement 
nous  y  detenoit  prisonniers.  Que  vous  en  semble?  dit 
Galaor  aux  damoyselles.  Devons  nous  meshuy  séjourner 
leans  ?  Certes,  dirent  elles,  nous  sommes  d'advis  que  ouy. 
lo  Ainsi  s'en  allèrent  au  chasteau,  où  Galaor  feit  defFerrer 
les  prisonniers.  Et  peu  après  fut  par  ceulx  de  leans 
apporté  viande  pour  le  faire  disner  et  sa  compaignie. 
Quand  ilz  eurent  repeu,  et  visité  à  leur  aise  la  forteresse, 
les  subjectz  de  la  Roche  vindrent   tous  vers  celuy,   qui 

15  l'avoit  nouvellement  conquise,  et  luy  en  voulurent  faire 
hommaiges,  comme  à  leur  seigneur,  lesquelz  il  ne  voulut 
nullement  recevoir  :  car  il  leur  monstra  que  ce  qu'il  en 
avoit  fait,  estoit  pour  Gandales,  à  qui  de  droict  la  place 
appartenoit.  Et  moy,  dit  il,  comme  sou  bien  obligé,  suis 

20  venu  y  faire  son  logis.  Pourtant  je  vous  prie  l'y  bien 
recevoir  tous,  et  luy  obeyr  comme  à  vostre  droicturier 
et  naturel  seigneur  :  et  je  suis  seur  qu'il  vous  traictera 
avec  toute  amour,  et  gracieuseté.  Ce  qui  leur  fut  agréable, 
et  respondirent   d'une  voix,  qu'il    seroit  le   bien   venu. 

25  Car  nous  espérons,  dirent  ilz,  que  comme  celuy  à  qui 
sommes  vassauk  et  subjectz,  il  essayera  à  nous  soulager, 
en  lieu  que  l'aultre  nous  traictoit  en  esclaves  :  et  vous 
tenons  pour  nostre  libérateur,  qui  l'avez  vaincu.  Ces 
choses  dites  et  accordées,  s'en  partit  Galaor  avec  sa  com- 

]o  paignie,  et  retournèrent  en  l'hermitagc,  où  l'hermite 
estoit  attendant  de  leurs  nouvelles  :  lequel  fut  fort  aise 
quand  il  veid  Galaor  retourner  si  heureusement:  caraultre- 
ment  il  jugeoit  devoir  advenir,  parquoy  luy  dit  :  Mon  filz, 


DE     AMADIS     DE     GAULE  I35 

VOUS  devez  bien  louer  nostre  Seigneur,  et  l'aymer,  puis 
qu'il  vous  ayme  tant  d'avoir  permis  que  si  belle  ven- 
geance fust  par  vous  exécutée.  Peu  séjourna  Galaor  avec 
le  preudhomme,  ains  le  lendemain,  après  avoir  receu  sa 
bénédiction,  rentra  en  son  chemin.  Lors  l'une  des  damoy- 
selles  luy  pria  qu'il  fust  content  qu'elle  allast  en  sa  com- 
paignie,  ce  qu'il  luy  accorda.  Et  moy,  dit  l'aultre,  je 
prendray  aultre  chemin  :  car  je  ne  vins  par  deçà,  sinon 
pour  veoir  la  fin  de  ce  combat,  duquel  j'ay  tant  veu  que 
j'ay  loy  d'en  [XLIII]  compter  aux  aultres.  Pourtant  je 
m'en  voys  en  la  court  du  roy  Lisuart  trouver  ung  mien 
frère,  qui  est  allé  devant.  Damoyselle  ni'amye,  dit  Galaor, 
je  vous  prie,  si  vous  y  trouvez  ung  jeune  chevalier,  qui 
portes  unes  armes  de  lyons,  luy  dire  que  le  gentilhomme, 
à  qui  nagueres  il  donna  chevalerie,  se  recommande  à 
luy  humblement,  et  qu'il  luy  mande  qu'il  mettra  peine 
de  honorer  l'ordre  qu'il  a  receu  de  luy  :  et  que  quand 
nous  serons  ensemble,  je  luy  feray  entendre  de  nostre 
estre  plus  qu'il  n'en  sçait.  Ainsi  la  damoyselle  print  congé 
de  Galaor,  lequel  la  commanda  à  Dieu,  puis  dit  à  l'aul- 
tre :  Damoyselle  m'amye,  vous  sçavez  que  j'ay  mis  à  fin 
la  bataille  du  Géant,  et  que  vous  me  distes  avant  que  je 
la  commençasse,  que  celuy  qui  combatroit  sçauroit  qui 
est  celle  qui  vous  fait  venir  par  deçà.  Il  est  vray,  respon- 
dit  la  damoyselle,  et  si  avez  désir  de  la  cognoistre,  si  me 
su3rvez,  et  je  la  vous  monstr[er]ay  dedans  cinq  jours.  A 
cela  ne  tiendra,  dit  Galaor.  Ainsi  cheminèrent  ensemble 
si  longuement,  qu'ilz  arrivèrent  près  d'ung  chemin 
fourché,  et  Galaor  qui  marchoit  devant,  pensoit  qu'elle 
le  suyvist,  mais  elle  s'estoit  arrestée  derrière,  et  quand 
elle  le  cuyda  attaindre,  se  fourvoya  à  ce  chemin  fourché. 
Cecy  advint  à  l'entrée  de  la  forest  de  Bragnada  :  laquelle 
départ  les  contrées  de  Claire,  et  de  Gresca,  où  il  n'eut 

loing  cheminé,  qu'il  entendit  une  voix  qui  crioit  :  Ha 
bon  chevalier,  secourez  moy.  Lors  Galaor  tourna  la 
teste  pour  veoir  que  c'estoit.  Je  croy,  dit  l'Escuyer,  que 
ce  soit  la  dainoysellc  qui  vient  de  partir  d'avec  nous. 
5  Comment,  respondit  Galaor,  nous  a  elle  laissé' s|  ?  Ouy 
certes,  dit  l'Escuyer,  elle  a  prins  le  chemin  à  gauche. 
Certainement,  respondit-il,  je  l'ay  tresmal  guardée.  Et 
hastivement  sans  prendre  son  armet,  ayant  seulement  son 
escu  et  sa  lance,  courut  tant  qu'il  peut  où  il  avoit  entendu 

10  la  voix,  et  advisa  assez  près  de  là  cinq  hommes  de  pied, 
armez  de  brigandines,  cabassetz,  et  hallebardes,  et  ung 
Nain  à  cheval,  qui  frappoit  la  damoyselle  d'ung  baston 
qu'il  tenoit  en  la  main.  Quand  Galaor  les  eut  approchez, 
il  s'adressa  au  Nain,  et  luy  dit  :  Créature  vilaine  et  abho- 

15  minable.  Dieu  t'envoye  malencontre.  Et  ce  disant  tourna 
le  gros  bout  de  sa  lance,  duquel  il  luy  donna  tel  coup, 
qu'il  le  feit  tomber  à  terre  tout  estourdy.  Adonc  ses 
hallebardiers  coururent  sus  à  Galaor,  et  l'assaillirent  de 
toutes  pars  :  mais  au   premier   qu'il  rencontra,  donna  si 

20  rudement  du  boj's  de  sa  lance,  qu'il  le  jecta  à  terre  : 
puis  rua  sur  l'ung  des  aultres  (qui  luy  avoit  mis  la  poincte 
de  sa  hallebarde  si  avant  dans  l'escu,  qu'il  ne  la  povoit 
retirer)  et  luy  donna  de  la  lance  au  travers  du  corps, 
duand  le  tiers  veid  telle  exécution,  il  se  print  à  fuyr  au 

2,  plus  espes  de  la  forest,  et  ne  le  peut  Galaor  attaindre  : 
au  moyen  dequoy  retourna  vers  le  Nain,  qui  s'estoit 
remonté  et  à  course  de  cheval  fuyoit  comme  l'aultre, 
tant  qu'il  povoit,  et  en  fuyant  cryoit  :  Lasche  chevalier, 
à    malheure    frappas  tu    oncques   mes    gens,  car  tu  en 

30  mourras  de  malle  mort.  Quand  Galaor  veid  que  le  Nain 
travailloit  tant  à  se  saulver,  il  ne  le  voulut  poursuyvrc 
plus  avant,  mais  descendit  pour  [v°]  veoir  si  sa  lance 
qu'il  avoit  mise  dans  les  trippes  de  celuy  qui  gisoit  mort 

en  la  place  estoit  encores  entière,  et  la  trouva  aussi  saine 
que  paravant  :  parquoy  la  bailla  à  son  Escuyer,  et  dit  à 
la  damoyselle  :  Marchez  devant,  et  je  vous  garderay,  si 
Dieu  plaist,  mieulx  que    je  n'ay  fait.   Et    reprindrent  le 

5  chemin  qu'ilz  avoient  laissé,  par  lequel  n'eurent  longue- 
ment cheminé,  qu'ilz  trouvèrent  une  rivière  nommée 
Braz,  laquelle  l'on  ne  povoit  passer  à  guay.  Or  marchoit 
la  damoyselle  assez  loing  devant  Galaor,  et  trouva  le 
passagier  si  à  propos,  qu'elle  passa   la  première  :  et  ce 

lo  pendant  arriva  Galaor,  lequel  attendant  le  batteau,  apper- 
ceut  retourner  le  Nain  vers  luy  criant  à  haulte  voix  : 
Vilain  trahistre,  vous  estes  mort,  et  si  laisserez  la  damoy- 
selle que  vous  me  tollustes.  Peu  de  cas  faisoit  Galaor  de 
ses  paroles,  mais  il  regarda  plus  oultre,  et  veid  qu'avec  le 

15  Nain  venoient  trois  chevaliers  bien  équipez,  et  disoit 
l'ung  des  trois  aux  aultres  :  Ce  seroit  laschement  fait  de 
nous  adresser  trois  ensemble  contre  ung  seul  :  et  quant  à 
moy,  je  ne  veulx  ayde  nulle.  Ce  disant  laissa  courre  le 
plus  roide  qui    peut   son  cheval  à  Galaor,   qui  s'estoit 

20  appareillé  pour  les  recevoir,  et  ainsi  se  rencontrèrent  de 
telle  sorte,  que  le  chevalier  du  Nain  faulça  le  harnois  de 
Galaor,  et  luy  feit  sentir  à  nud  le  fer  de  sa  lance,  non 
pas  grandement.  Mais  Galaor  le  luy  rendit  si  doublement 
qu'il  le  désarçonna,  le  faisant  tomber  à  terre  esvanouy  de 

2)  ce  sault,  dequoy  les  aultres  furent  si  esbahis,  qu'ilz 
vindrent  eulx  deux  contre  Galaor.  L'ung  failloit  son 
coup,  et  l'aultre  brisa  sa  lance  sur  l'escu.  Et  Galaor  bien 
délibéré  de  se  venger,  attaignit  ce  dernier  en  la  veue,  si 
rudement  qu'il  luy   feit    voler  l'armet    de  la    teste,  et 

30  perdre  les  estriers  près  de  cheoir.  Ce  pendant  ce  second, 
qui  n'avoit  encores  rompu,  retourna  à  Galaor,  et  rompit 
à  ce  coup  :  toutesfois  encores  que  l'attainte  fust  grande, 
le  harnois  n'en  fut  aulcunement  endommaigé.  Quand  les 

ungs  et  les  aultres  curent  rompu  leur  boys,  ilz  meirent 
la  main  aux  espées,  et  se  prindrent  à  se  chamailler. 
Durant  ceste  meslée,  le  Nain  crioit  sans  intervalle  à  ses 
gens  :  Guardez  qu'il  ne  vous  eschappe,  tuez  le  qu'il  ne 
)  fuye.  Lors  Galaor  s'approcha  de  celuy  qui  avoit  perdu 
son  armet,  et  luy  eust  fendu  la  teste,  s'il  n'eust  paré  le 
coup  de  son  espée  :  ce  nonobstant  il  fut  attaint  du  bout 
de  celle  de  Galaor,  qui  luy  entama  la  teste,  si  avant  qu'il 
tomba  mort  en  la  place.  Et  quand  le  tiers  veid  son  com- 

10  paignon  mort,  il  eut  telle  frayeur  qu'il  tourna  le  dos,  et 
s'enfuyt  :  mais  Galaor  le  poursuyvit  de  si  près,  qu'il  luy 
donna  du  taillant  de  l'espée  sur  l'armet,  et  glissa  le  coup 
sur  le  haulbert,  dont  il  feit  voler  grand  quantité  des 
lames.  Trop  fut  la  crainte  de  ce  fuyart  augmentée,  sen- 

15  tant  son  ennemy  si  près  de  soy  :  parquoy  pour  mieulx 
se  guarentir,  jectant  son  escu  sur  ses  espaules,  plus  que 
devant  se  meit  à  fuyr.  Ce  que  voyant  Galaor  ne  le  pour- 
suyvit oultre,  ains  se  hasta  de  retourner,  pensant  prendre 
le  Nain,  et  l'attacher  par  les   jambes  à    quelque   arbre. 

20  Toutesfois  le  Nain  s'en  guarda  bien,  car  il  fuyoit  encores 
mieulx  que  l'aultre.  [XLIIII]  Pourtant  vint  Galaor  au 
premier  qu'il  avoit  abbatu,  lequel  retournant  de  pasmoi- 
son  se  relevoit,  et  luy  dit  Galaor  :  Vraycment  il  me  des- 
plaist  de  vostre  infortune,  et  non  de  celuy  de  voz  com- 

25  paignons  :  car  comme  bon  chevalier  vous  adressastes 
seul  à  moy,  encores  que  je  ne  sache  à  quelle  occasion, 
veu  que  oncques  ne  vous  meffeis  que  je  sache.  Il  est 
vray,  respondit  le  chevalier  :  toutesfois  entendez  que  ce 
Nain  nous  dit  que  l'aviez  batu,  tué  ses  gens,  et  prins  par 
3"  force  une  damoyselle  qui  vouloit  aller  avec  luy.  Vraye- 
ment,  dit  Galaor  (luy  monstrant  la  damoyselle  qui  l'at- 
tendoit  de  l'aultre  part  de  la  rivière),  il  a  faulsement 
menty.  Et  qu'ainsi  soit  si  je  l'avois  forcée,  elle  ne  m'at- 

tendroit  de  son  gré,  comme  elle  fait.  Mais  elle  s'esguara 
en  ceste  forest,  et  le  Nain  la  rencontra,  qui  la  vouloit 
oultre  son  gré  emmener  :  et  pource  qu'elle  ne  luy  voulut 
obeyr,  l'oultragea  grandement  d'ung  baston.  Ha  trahistre 
qu'il  est,  respondit  le  chevalier,  en  sa  malheure  me  feit 
il  oncques  venir  icy,  si  je  le  rencontre.  Et  pource  que 
Galaor  le  trouva  de  si  bonne  sorte,  il  feit  reprendre  son 
cheval,  qui  estoit  eschappé,  et  [le]  luy  rendit,  luy  priant 
que  s'il  veoit  le  Nain,  qu'il  le  punist  de  ceste  trahison. 
Ce  fait  entra  en  la  barque,  et  passa  l'eaue,  puis  conti- 
nuèrent la  damoyselle  et  luy  le  chemin  qu'ilz  avoient 
commencé  :  et  tant  qu'entre  nonne  et  vespres,  la  damoy- 
selle luy  monstra  ung  chasteau  fort  beau  au  hault  d'une 
montaigne,  et  luy  dit  :  Ce  sera  le  meilleur  pour  meshuy 
nous  loger  leans.  Et  de  fait  ilz  y  descendirent,  où  ilz 
furent  tresbien  receuz  :  car  c'estoit  où  demeuroit  la  mère 
de  celle  qui  le  guidoit.  Puis  aussi  tost  que  Galaor  fut 
desarmé,  la  damoyselle  luy  dit  :  Affin  que  je  vous  tienne 
promesse,  s'il  vous  plaist  attendrez  céans,  jusques  à  mon 
retour,  qui  sera  brief,  et  si  vous  apporteray  certaines 
nouvelles  de  celle  que  desirez  veoir.  J'en  suis  content, 
respondit  Galaor,  pourveu  que  faciez  peu  de  séjour,  car 
j'ay  affaire  grandement  ailleurs.  Ne  vous  chaille,  dit  la 
damoyselle,  vous  me  verrez  bien  tost.  Et  s'en  partit, 
faisant  telle  diligence,  que  Galaor  ne  s'ennuya  de  sa 
demeure.  Et  elle  de  retour  le  feit  monter  à  cheval,  et 
s'en  allèrent  ensemble  cheminant  au  travers  de  la  forest, 
au  saillir  de  laquelle  la  nuict  les  print.  Lors  la  damoy- 
selle (laissant  le  droict  chemin)  tira  à  costé,  et  tant 
allèrent  que  la  plus  part  de  la  nuict  estoit  ja  passée  quand 
ilz  arrivèrent  près  d'une  bien  belle  ville,  qui  Grandares 
se  nommoit.  Et  estans  joignans  la  porte  du  chasteau,  la 
damoyselle   luy  dit  :   Descendons  maintenant,   et  venez 

après  mo}',  car  leans  je  vous  monstreray  celle  que  je 
vous  ay  promise,  et  ne  laissez  voz  armes,  pource  que 
l'on  ne  sçait  communéement  ce  qui  peult  advenir.  La 
damoyselle  marcha  devant,  et  Galaor  la  suyvit  tant  qu'ilz 
5  vindrent  près  d'une  muraille.  Adonc  luy  dit  la  damoy- 
selle :  Montez  ici,  et  je  yray  de  l'aultre  part  vous  atten- 
dre. Ce  qu'il  feit  avec  grand  peine  pour  la  pesanteur  de 
ses  armes,  mesmes  de  son  escu  et  heaulme,  dont  il  estoit 
armé.  Q,uand    la   damoyselle   le  veid  amont,   elle  entra 

10  dans  le  palais  pour  le  guider  comme  elle  avoit  com[r°)- 
mencé.  Ce  pendant  Galaor  descendit,  et  s'assit  joignant 
une  poterne  qui  entroit  dans  ung  jardin,  où  il  demeura 
si  longuement,  que  la  damoyselle  la  vint  ouvrir,  avec 
l'une  de  ses  compaignes,  mais  avant  qu'il  entrast  dedans, 

15  elles  luy  dirent  :  Encores  que  vous  soyez  venu  jusques 
icy,  si  fault  il,  devant  que  passiez  oultre,  que  nous  dis- 
siez de  qui  vous  estes  filz.  Laissons  cela,  respondit 
Galaor  :  car  j'ay  tel  père  que  (jusques  à  ce  que  mieulx  je 
vaille)  je  suis  content  de  point  ne  le  nommer.  Toutes- 

20  fois,  dit  l'une,  il  convient  que  nous  le  sachions,  car  ce 
ne  sera  pour  vostre  dommaige.  Je  suis,  respondit  il,  filz 
du  roy  Perion  de  Gaule,  et  de  la  royne  Elisene,  et  si  n'y 
a  pas  six  jours  que  je  ne  le  vous  eusse  sceu  dire.  Or 
attendez  donc,  dit  la  damoyselle.  Puis   le  feirent  desar- 

25  mer,  luy  jectant  ung  manteau  sur  ses  espaules,  et  pas- 
sèrent oultre,  l'une  des  damoyselles  marchoit  devant,  et 
l'aultre  derrière.  Ainsi  rentrèrent  dans  le  palais,  traver- 
sant une  chambre,  où  plusieurs  dames  ou  damoyselles 
estoient  couchées,  et  si  quelque  une  demandoit  qui  pas- 

30  soit  à  telle  heure,  les  damoyselles  qui  le  conduisoient 
leur  respondoient.  Et  par  ce  moyen  sans  qu'il  fust  apper- 
ceu,  vindrent  jusques  à  une  aultre  chambre,  en  laquelle 
Galaor  entrant  veid  assise  sur  ung  lict  bien  paré,  une 

tresbelle  damoyselle,  laquelle  peignoit  ses  cheveulx 
blonds.  Quand  elle  advisa  Galaor,  elle  jecta  prompte- 
ment  sur  son  chef  un  chappeau  de  fleurs,  et  vint  rece- 
voir celuy  qu'on  luy  amenoit,  luy  disant  :  Mon  amy, 
vous  soyez  le  tresbien  venu,  comme  le  meilleur  chevalier 
que  je  saiche.  Et  vous  madame,  respondit  il,  soyez  la 
tresbien  trouvée,  comme  la  plus  belle  damoyselle  que  je 
vey  oncques.  Adonc  la  damoyselle  qui  leans  l'avoit  guidé, 
luy  dit  :  Seigneur,  voicy  ma  maistresse.  Or  suis  je  main- 
tenant quitte  de  la  promesse  que  je  vous  avois  faite  :  et  si 
vous  diz  plus,  qu'elle  se  nomme  Aldene,  fille  du  roy  Sero- 
lys,  etpource  que  la  femme  du  duc  de  Bristoya  est  seur  de 
sa  mère,  elle  lanourrit  céans  comme  sa  fille.  Etvous  ma- 
dame, ditelle  àcestejeune  princesse,  je  vous  puis  asseurer 
que  vous  avez  maintenant  près  de  vous  le  filz  du  roy  Perion 
de  Gaule.  Ainsi  vous  estes  tous  deux  enfans  de  Roy,  et 
excellens  en  beaulté  :  pourtant  si  vous  entreaymez,  nul 
ne  vous  en  sçauroit  blasmer.  Cela  dit,  yssit  hors  de  la 
chambre,  et  tirant  l'huys  à  soy,  les  laissa  ensemble.  Par 
ce  moyen  ceste  nuict  furent  les  deux  amans  au  plaisir 
que  celuy  seul  qui  a  receu  pareille  fortune  peut  estimer, 
qui  me  guardera  d'en  tenir  plus  long  propos.  Mais  venue 
l'heure  qu'il  convenoit  que  Galaor  se  retirast,  ilfutadvisé 
par  les  damoyselles  de  partir,  lesquelles  le  remenerent  au 
lieu  mesmes  où  le  soir  il  avoit  laissé  ses  armes  :  et  après 
qu'il  se  fut  armé,  il  saillit  au  jardin  par  où  il  estoit  entré. 
Et  comme  jamais  nul  bien  ne  vient  sans  compaignie  de 
quelque  molestie,  il  trouva  dedans  le  Nain  embusché, 
duquel  nagueres  je  vous  ay  parlé,  qui  aussi  tost  l'apper- 
ceut,  et  s'escria  :  Par  dieu,  rustre,  mal  pour  vous  en- 
trastes  céans,  car  vous  y  mourrez,  et  la  meschante  qui 
vous  y  a  conduict.  Puis  dit  à  haulte  voix:  Saillez,  [XLV] 
chevaliers,   saillez,    voicy  ung   homme   qui    sort    de  la 

chambre  du  Duc.  Pas  ne  fut  lors  Galaor  endormy,  mais 
legierement  franchit  la  muraille,  et  se  jecta  de  l'aultre 
part,  où  il  trouva  son  cheval,  sur  lequel  il  monta  :  toutes- 
fois  le  Nain  et  ses  gens,  sachant  les  estres  de  la  maison, 
S  le  devancèrent.  Et  quand  Galaor  veid  les  poursuytes  du 
Nain,  il  dit  à  soymesmes  :  Je  veulx  mourir  si  je  ne  donne 
mal  à  ceste  injurieuse  créature,  si  j'en  puis  approcher. 
Adonc  vindrent  ceulx  du  Nain  assaillir  Galaor,  mais  il  se 
deffendoit  tant  vertueusement  que  nul  d'eulx  n'osoit  s'en 

lo  tenir  trop  près.  Toutesfois  pour  la  grand  fureur  où  il 
estoit,  se  lança  au  millieu  de  tous,  frappant  à  droit  et  à 
travers,  parquoy  eulx  resistans  au  possible  l'endomma- 
geoient  grandement.  Lors  Galaor  voyant  que  le  Nain  se 
retiroit  tousjours   derrière,   délibéra    de    mourir   ou  de 

15  l'avoir,  et  pourtant  baissant  la  teste,  entra  en  la  presse, 
et  feit  tant,  que  devant  que  sa  lance  rompist,  il  en  tua 
deux  sur  le  champ.  Puis  meit  la  main  à  l'espée,  avec 
laquelle  il  feit  tant  de  merveilles,  que  le  plus  hardy  luy 
faisoit  voye,   car  il  ne  attaignoit   homme   qu'il  ne  feist 

20  trebuscher  en  la  place.  Ce  que  cognoissant  les  gens  du 
Nain,  luy  tuèrent  son  cheval,  dessoubz  lequel  il  tomba. 
Alors  c'estoit  à  qui  plustost  le  frapperoit,  et  de  fait  le 
pressèrent  de  si  près,  qu'à  grand  peine  eut  il  moyen  de 
se  relever  :   ce  nonobstant  malgré  eulx,   il  fut  sur  bout. 

2)  Adonc  d'autant  qu'ilz  avoient  esté  promptz  à  approcher 
de  luy,  estant  à  terre,  ilz  furent  hastez  d'eulx  reculer.  Et 
peu  au  paravant,  le  Nain  pensant  que  Galaor  n'eschap- 
peroit  jamais,  avait  donné  du  fouet  à  son  cheval  pour  le 
luy  faire  passer  sur  le  ventre,  mais  le  voyant  relevé,  eut 

}a  voluntiers  tourné  bride,  toutesfois  il  feuttrop  mal  à  droit  : 
parquoy  Galaor  avançant  le  bras  print  les  resnes  qu'il 
tenoit,  et  du  pommeau  de  son  espée  donna  tel  coup  en 
l'estomach  de  ce  vaillant  champion,   qu'il  le    jecta  par 

terre  si  lourdement  que  de  la  cheute  le  sang  luy  sortoit 
par  tous  les  conduictz  de  la  teste.  Et  legierement  se  sai- 
sit du  cheval,  lequel  comme  s'il  eust  cogneu  le  change 
qu'il  avoit  fait  du  Nain  à  l'ung  des  meilleurs  chevaliers 
5  du  monde,  se  print  à  hanir  et  à  se  montrer  prompt  et 
legier.  Et  ainsi  que  Galaor  montoit  dessus,  il  feut  si 
pressé  qu'il  perdit  les  resnes  :  lors  le  cheval  l'emporta 
courant  si  vistement  que  impossible  luy  fust  de  l'arrester 
tant  qu'il  se  trouva  fort  esloigné  de  ceste  canaille.  Adonc 

10  tourna  bride  pour  aller  à  eulx,  mais  il  advisa  en  l'une' 
des  fenestres  du  chasteau,  celle  qu'il  avoit  choisy  pour 
amye,  qui  d'ung  linge  blanc  luy  monstroit  qu'il  se  reti- 
rast  hastivement,  ce  qu'il  feit,  pource  qu'à  la  file  ses 
ennemys  se  renforçoient.  Et  ainsi  se  départit  d'eulx,   et 

15  tant  chemina  qu'il  arriva  en  la  forest  où  pour  se  refrais' 
chir  bailla  à  l'Escuyer  son  armet.  Or  entendez  que  quand 
les  gens  du  duc  le  veirent  ainsi  escamper,  les  ungs 
estoient  d'opinion  de  le  suyvre,  les  aultres  disoient  que 
ce   seroit    folie  puis  qu'il  avoit  gaigné   le  boys,   et  sur 

20  telle  contestation  ne  passèrent  oultre,  et  demeurèrent 
tous  esbahis  comme  ung  seul  homme  s'estoit  peu  tant 
bien  desmeller  d'eulx.  Ce  pendant  le  Nain  [z'°]  s'estoit 
relevé  :  toutesfois  il  se  sentoit  tant  moulu  et  froissé,  qu'à 
grand   peine  se  povoit  il  soustenir  sur  ses  piedz,  et  ne 

2$  faisoit  aultre  chose  que  crier  :  Meschans,  portez  moy 
vistement  au  duc  :  car  je  luy  vueil  faire  entendre  de  qui 
il  se  doit  venger.  Lors  à  force  d'importuner,  aulcuns  de 
la  trouppe  le  portèrent  où  le  duc  estoit.  Auquel  il  recita 
comme  il  avoit  trouvé  la  damoyselle  en  la  forest,  et  que 

30  pource  qu'il  la  vouloit  amener,  elle  s'estoit  tant  escriée 
qu'ung  chevalier  estoit  venu  à  son  ayde,  qui  luy  avoit 
tué  ses  hommes,  et  donné  à  luy  mesmes  plusieurs  coups 
de  baston  :  puis  comme  il  avoit  suivy  avec  trois  cheva- 

liers  pour  la  luy  oster,  lesquelz  furent  defaitz.  Finable- 
ment  luy  compta  que  la  damoyselle  avoit  leans  amené 
ce  chevalier,  et  mis  en  sa  chambre.  Alors  le  duc  cour- 
roucé luy  demanda  s'il  pourroit  cognoistre  celle  de  qui 
5  il  parloit.  Oui  sire,  respondit  le  Nain,  si  je  la  veoye.  A 
ceste  cause  furent  mandez  toutes  les  femmes  qui  leans 
estoient,  et  aussi  tostque  le  Nain  l'advisa,  il  la  recogneut, 
et  dit  au  duc  :  Seigneur,  voilà  celle  par  laquelle  vostre 
palais  est  deshonoré.  Ha  trahistre,  dit  la  damoyselle,  tu 

lo  mentz  bien  faulcement  :  car  au  contraire,  sans  l'ayde  de 
celuy  qui  me  secourut  en  la  forest,  tu  m'eusses  desho- 
norée, après  m'avoir  vilainement  battue.  Trop  fut  le  duc 
irrité  contre  la  damoyselle,  et  luy  dit  :  Pardieu  faulce 
femelle,  je  feray  que  vous  me  direz  vérité.   Puis   com- 

15  manda  qu'elle  fust  mise  en  estroicte  prison.  Toutesfois 
pour  peine  que  l'on  luy  feist,  ne  voulut  en  riens  descou- 
vrir le  secret  de  sa  maistresse,  combien  qu'elle  y  fust  par 
long  temps  tourmentée,  à  grand  desplaisir  et  angoisse  de 
Aldena,  qui  affectueusement  l'aymoit,  et  ne  sçavoit  par 

20  qui  le  faire  sçavoir  à  son  amy  Galaor.  Mais  l'Autheur  ne 
voulant  trop  eslongner  le  propos  d'Amadis,  le  reprent, 
pour  quand  la  matière  requerra,  parachever  ce  qui  advint 
depuis  à  Galaor. 


Comme  A.madis  au    partir   d'Urgande  la    descogneue, 
25      arriva  en    ung    chasteau,  ou  il   luy  advint  ce  q.ue  en- 
tenderez. 


CHAPITRE   XIIII 

[XL\T]  Grand  plaisir  eut  Amadis  au  partir  d'Urgande, 
tant  pour  avoir  entendu  que  celluy  qu'il  avoit  fait  cheva- 

lier,  estoit  son  frère,  qu'aussi  qu'il  s'approchoit  du  lieu 
oiî  sejournoit  son  Oriane,  qu'il  esperoit  veoir  en  briet. 
Et  tant  chemina  au  travers  d'une  forest  où  il  estoit  entré, 
que  la  nuict    le   surprint  avant  que   trouver  maison  où 

^  povoir  loger.  Toutesfois  à  l'obscurité  de  la  nuict,  il 
apperceut  au  dedans  du  boys  ung  grand  feu  :  parquoy 
picqua  ceste  part,  et  en  cheminant  rencontra  une  forte- 
resse, et  entrevit  la  clairté  des  chandelles  qui  luysoient 
au  travers  des  vistres  de  leans  :  puis   s'approchant  plus 

10  près,  entendit  la  voix  d'hommes  et  femmes  qui  chan- 
toient,  et  s'esbatoient  au  dedans.  Lors  vint  à  la  porte,  et 
commença  à  frapper  contre,  et  crier  que  l'on  ouvrist  : 
mais  ceulx  du  chasteau  faisoient  tel  bruict,  qu'ilz  ne  le 
povoient  entendre.  Ce   neantmoins  tant  cria,   et  heurta, 

15  que  aulcuns  vindrent  aux  créneaux,  qui  l'apperceurent, 
et  luy  demandèrent  qu'il  cherchoit  à  telle  heure  ?  Sei- 
gneur, respondit  Amadis,  je  suis  ung  chevalier  estrange 
qui  quiers  hébergement.  Estrange,  ditcelluy  du  chasteau, 
il  y  pert  à  ton   languaige,   mais  plus  à  ta  façon  d'aller 

20  tard  :  car  les  nostres  cherchent  le  jour  et  tu  le  fuis,  crai- 
gnant estre  aperceu,  et  trouver  occasion  de  combatre  : 
car  à  telle  heure  qu'il  est,  ne  se  trouveroit  par  chemin 
sinon  les  diables.  Certes,  respondit  Amadis,  peu  courtois 
debvez  vous  estre  qui  parlez  ou  peu  sçavant,  qui  sans 

25  aultre  cognoissance  de  moy,  me  reboutez  et  condamnez. 
Et  croy  que  si  en  vous  y  avoit  sens  ou  prud'hommie, 
vous  auriez  quelquefois  esté  en  la  peine  où  je  suis,  et 
l'ayant  esprouvée  en  vous,  ne  la  blasmeriez  en  aultruy. 
Or  espreuve  la  encores  mieulx,  si  elle  te  plaist,  et  te  va 

30  promener  :  car  céans  meshuy  ne  mettras  le  pied.  Si  Dieu 
m'ayde,  respondit  Amadis,  je  croy  que  vous  ne  deman- 
dez homme  qui  vaille  en  vostre  compaignie  :  toutesfois 
avant  que  partir,  je  sçauroye  voluntiers  qui  vous  estes, 

Je  le  te  diray,  dit  l'aultre,  par  tel  si,  que  quand  tu  me 
trouveras,  tu  te  combatras  à  moy.  A  cela  ne  tiendra, 
respondit  Amadis.  Sçaches,  dit  celluy  de  leans,  que  je 
suis  Dardan,  qui  te  mande  que  ceste  nuict  ne  te  pourra 

5  estre  pire,  que  le  jour  que  je  te  trouveray.  Tu  te  vantes 
beaucoup,  respondit  Amadis  :  mais  si  tu  [v°'\  veulx  faire 
apporter  torches  pour  donner  lumière,  et  sortir  présen- 
tement sans  plus  attendre,  nous  voirrons  bien  tost  à  qui 
touchera  la  plus  maulvaise  nuict.  Comment,  dit  Dardan, 

10  pour  combatre  ung  chahuan,  ennemy  du  jour,  doy-je 
faire  allumer  torches,  et  de  nuict  prendre  les  armes  ? 
Mal  ayt  qui  meshuy  pour  gaigner  tel  honneur  chaussera 
esperon,  ne  vestira  cuyrace.  Et  ce  disant  se  retira  de  la 
muraille.   Ainsi   fut   Amadis   contrainct   d'aller    ailleurs 

15  chercher  logis.  Maintenant  peut  le  lecteur  à  par[t]soy 
discourir  quel  fruict  porte  avec  soy  l'oultrecuidance,  et 
au  contraire,  quelle  perfection  des  aultres  vertus  est  la 
modestie.  Nul  couraige  bien  ordonné,  et  nul  corps  bien 
disposé  peult  mettre  deuement  en   exercice   les   biens  de 

20  l'un  ne  de  l'aultre,  si  la  température  et  modération  ne  les 
conduict,  et  bien  que  la  vaillance  et  hardiesse  soit  grand 
don  de  Dieu,  si  sera  elle  pernicieuse  à  qui  l'aura,  s'il  les 
laisse  transporter  par  passion,  ou  de  gloire  ou  d'ambi- 
tion, jusques  à  témérité,  et  presuniption.  L'éloquence  et 

25  faculté  de  bien  dire,  est  ung  beau  et  riche  présent  de 
nature  augmenté  et  cultivé  par  long  usaige  et  estude, 
pour  donner  lumière  et  aornement  aux  belles  conceptions 
de  l'esprit  :  mais  y  a  il  peste  plus  nuysante  en  une  repu- 
blique qu'ung  bien  disant  orateur,  quand  il  veut  mal  user 
30  de  son  art  et  doulceur  de  langaige  ?  N'en  a  l'on  veu 
persuader  des  peuples  entiers,  jusques  à  entreprendre 
choses  qui  depuis  leur  ont  apporté  ruine  et  subversion? 
Je   laisse   la  confidence  des  biens   et   l'oppinion   de   sa 

propre  beaulté,  dont  l'une  a  esté  cause  à  plusieurs  de 
perdition  de  corps,  et  l'aultre  à  infinis  de  destruction 
d'honneur,  tant  est  en  toutes  choses  dommageable  l'oul- 
trecuydée  usurpation  du  trop,  et  l'immodérée  estime  de 

5  soy  mesme.  Je  ne  veulx  icy  comparer  la  prudence  de 
Ulisses  à  l'arrogance  du  furieux  Ajax,  ne  la  violence  de 
Turnus  à  la  tempérance  de  Eneas,  ne  faire  aultres  remon- 
trances par  les  succès  des  grandes  choses  advenues  aux 
illustres  personnes  Grecques  et  Latines,   et  me   conten- 

10  teray  de  mettre  pour  exemple  le  seul  accident  de  l'indis- 
cret Dardan,  affin  que  les  jeunes  gentilshommes,  qui 
s'esbateroient  à  lire  ceste  histoire,  voyant  d'ung  costé  la 
patiente  magnanimité  de  Amadis  et  de  l'aultre  la  furieuse 
brutalité  de  Dardan,  et  la  fin  des  deux,  se  proposent  le 

15  vertueux  à  imiter,  et  le  vicieux  à  détester  et  fouir.  Amadis 
doncques  fort  ennu^'é  des  oultrageuses  paroles  de  Dardan 
s'en  partit,  non  point  tant  soucieux  de  loger  que  de  se 
venger,  et  délibéra,  partie  en  se  promenant  le  pas, 
partie  se  reposant  soubz  quelque   buisson,    passer  l'in- 

20  commodité  de  celle  nuict  en  la  forest,  et  là  attendre  le 
nouveau  jour.  Toutesfois  il  ne  chemina  gueres,  qu'il 
entendit  devant  soy  quelqu'ung  parler  :  lors  picqua  celle 
part,  et  rencontra  deux  damoyselles  à  cheval,  accompai- 
gnées  d'ung  escuyer  lesquelles  il  salua  courtoisement  et 

25  elles  luy.  Puis  luy  demandèrent  d'où  à  telle  heure  il 
venoit  armé.  Pas  ne  faillit  Amadis  à  leur  reciter  ce  qu'il 
luy  estoit  advenu,  depuis  qu'il  fut  nuict.  Sçavez  vous, 
dirent  [XLMI]  les  damoyselles,  le  nom  du  chevalier  ? 
Ouy    vrayement,    respondit    il,   car  il    m'a  dit  qu'il  se 

30  nomme  Dardan.  Il  est  vray,  dirent  elles,  que  c'est  Dar- 
dan le  superbe,  le  plus  audacieux  chevalier  qui  soit  en 
ceste  contrée.  Je  le  croy  vrayement,  respondit  Amadis. 
Chevalier,  dirent-elle,   puis    que  ne  sçavez  pour  le  pre- 

sent  où  loger,  s'il  vous  plaist  prendrez  la  patience  de 
demeurer  pour  meshuy  en  noz  tentes  que  nous  avons 
envoyé  dresser  icv  près.  Et  il  le  leur  accorda.  Ainsi  che- 
minèrent ensemble,  tantqu'ilz  y  arrivèrent,  et  là  descen- 
s  dirent,  puis  se  desarma  Amadis.  Q.uand  les  damoyselles 
le  virent  si  beau  et  honneste,  elles  furent  tresayses  de  sa 
compaignie,  et  soupperent  ce  soir  en  grand  plaisir,  et 
après,  luy  baillèrent  l'ung  des  pavillons  pour  s'aller 
reposer  :   toutesfois  avant  que  partir,  elles  luy  deman- 

10  derent  quelle  part  il  tiroit.  Vers  la  maison  du  Roy 
Lisuart,  respondit  Amadis.  Et  nous  aussi,  dirent  les 
damoyselles,  pour  veoir  comme  il  adviendra  à  une  dame, 
qui  est  l'une  des  bonnes,  et  des  plus  nobles  de  ce  pays, 
qui  a  mis  tout  son  vaillant  à  la  preuve  d'une  bataille,  et 

15  doit  ces  jours  prochains  comparoistre  devant  le  Roy 
Lisuart,  avec  celluy  qui  soustiendra  son  droict.  Mais 
nous  ne  sçavons  encores  qui  ce  sera,  car  celluy  contre 
lequel  on  la  doit  dcffendre,  est  l'ung  des  meilleurs  che- 
valiers qui  soit  en  la  grand  Bretaigne.  Qui  est,  respondit 

20  Amadis,  ce  chevalier  tant  estimé,  mesmes  entre  tant  de 
bons?  C'est  celluy  Dardan,  dirent  les  damoyselles,  dont 
à  présent  vous  estes  party.  Et  pour  [qujelle  occasion, 
respondit  Amadis,  ce  doit  faire  ce  combat  ?  Je  vous 
supplie,  damoyselles,  si  le  sçavez,  me  le  dire.  Seigneur, 

2^  dirent  elles,  ce  Dardan  ayme  une  damoyselle  de  ce  pays, 
fille  d'ung  chevalier,  qui  fut  en  secondes  nopces  marié 
avec  [c]elle  de  qui  nous  parlons.  Or  a  conccu  ceste 
damoyselle  amye  de  Dardan  telle  envie  contre  sa  belle 
mère,  qu'elle  a  dit  à  son  amy  que  jamais  ne  l'aynieroit, 

50  s'il  ne  la  menoit  à  la  court  du  Roy  Lisuart,  et  ne  main- 
tenoit  devant  tous,  que  tout  le  bien  qui  est  à  ceste 
pauvre  dame  luy  appartient,  et  si  aulcun  le  contredisoit, 
qu'il  se  combatist  à  luy,  et  ainsi   l'a   accordé    Dardan. 

Mais  l'aultre  dame  ne  fut  si  bien  conseillée  qu'elle  avoit 
besoing  :  car  elle  dit  devant  le  Roy,  qu'elle  bailleroit 
chevalier  qui  m[a]intiendroit  son  droict,  espérant  aysée- 
ment  en  trouver  ung,  tant  elle  tient  seure  sa  querelle. 
5  Toutesfois  Dardanest  si  bon  chevalier,  que  soit  à  droict, 
ou  à  tort,  chascun  doubte  d'entreprendre  contre  luy  le 
combat.  Geste  nouvelle  pleut  à  Amadis  :  car  il  pensa 
bien  que  par  ce  moyen  il  auroit  occasion  de  se  venger 
des  injures  qu'il  luy  avoit  faites,  mesmement  devant  son 

10  Oriane,  où  il  se  feroit  cognoistre  tel  qu'il  estoit.  Et  se 
meit  si  fort  à  penser,  que  les  damoyselles  s'en  apper- 
ceurent  :  parquoy  l'une  d'elles  luy  dit  :  Sire  chevalier, 
nous  vous  prions  par  courtoysie,  nous  declairer  la  raison 
de  vostre   pensement,  si  bonnement  elle   se  peut  dire. 

15  Mes  damoyselles,  respond[it]  Amadis,  si  vous  me  voulez 
promettre  comme  loyallesgentifemmes  de  le  tenir  secret, 
et  à  nul  le  declairer,  voluntiers  je  le  vous  diray  :  ce 
qu'elles  luy  jurèrent.  Je  pensoys,  [v°'\  dit  il,  à  combatre 
pour  ceste  dame,  dont  m'avez  parlé,  et  ainsi  le  feray, 

20  mais  je  ne  vueil  que  nul  autre  le  sçache  que  vous  deux. 
Quand  elles  l'entendirent  elles  demeurèrent  estonnées, 
et  neantmoins  l'estimèrent  grandement,  veu  que  pour 
chose  qu'elles  eussent  dite  à  la  louenge  de  Dardan,  il  ne 
s'estoit  esbahy,  ains  deliberoit  de  le  combatre.   Et  pour- 

25  tant  respondit  celle  qui  avoit  entamé  le  propos:  Sei- 
gneur, vostre  pensée  procède  de  bien  bon  cueur.  Or 
vueille  Dieu  qu'elle  ayt  bonne  yssue.  Et  sur  ce  poinct, 
luy  donnèrent  le  bon  soir,  et  s'en  alla  chascun  reposer, 
jusquesau  lendem[a]in  matin,  qu'ilz  délogèrent  ensemble. 

50  Lors  luy  supplièrent  les  damoyselles,  que  puis  qu'ilz 
alloient  en  ung  mesrae  lieu,  [et]  qu'en  la  forest  il  y 
avoit  gens  de  maulvaise  sorte,  il  luy  pleust  ne  les  haban- 
donner,  ce  qu'il  leur  promit  faire.  Par  ainsi  se  meirent 

sur  le  chemin  en  divers  propos.  Entre  aultres,  elles  luy 
prièrent  que  puis  que  Dieu  les  avoit  ainsi  assemblez,  il 
fut  content  de  leur  dire  son  nom.  Mon  nom,  dit-il,  est 
Amadis  :  mais  je  vous  supplye  que  nul  autre  de  par  vous 

5  le  sçache.  Ainsi  furent  cheminans  de  compaignie,  cher- 
chans  le  plus  qu'ilz  povoient  lieux  couvertz  et  escartez, 
et  tant  qu'ung  jour  ne  se  doubtans  de  rien,  ilz  apper- 
ceurent  au  devant  d'eulx  soubz  ung  arbre  deux  chevaliers 
armez,  et   prestz   à  combatre  :    lesquelz  aussi   tost    se 

10  vindrent  jecter  aumillieu  de  la  voye,  disant  l'ungd'iceulx 
à  son  compaignon  :  Laquelle  de  ces  deux  damoyselles 
voulez  vous,  et  je  prendray  l'aultre  pour  moy?  Je  veulx, 
respond  l'aultre,  ceste  première.  Et  moy  sa  compaigne, 
dit  le  chevalier.  Et  sans  en  faire  aultre  cas,  les  vouloient 

I)  saisir.  Lors  Amadis  qui  ne  trouva  bonne  ceste  privaulté 
oultre  le  gré  de  celles  qu'il  conduisoit,  s'adressa  aux 
deux  chevaliers,  et  leur  demanda  quelle  façon  de  faire 
estoit  la  leur  envers  les  damoyselles  d'honncste  lieu  ? 
Telle,  dirent  ilz,  que  demandent  femmes   de  leur  aage. 

20  Comment,  respondit  Amadis,  les  voulez  vous  forcer  ? 
Qui  nous  en  gardera,  s'il  nous  pUiist?  dirent  ilz.  Ce  sera 
moy,  respondit  i\madis.  Adonc  laça  son  heaulme,  puis 
print  son  escu  et  sa  lance,  leur  disant  :  Laissez  ces 
damoyselles,  hommes  de  peu,  et  entendez  à  vous.  Mais 

25  vous  à  moy,  dit  l'ung.  Et  sans  plus  marchander,  don- 
nèrent des  espérons  à  leurs  chevaulx,  courans  de  si 
g[r]and  roideur  l'ung  sur  l'aultre,  que  le  chevalier  brisa 
sa  lance,  et  Amadis  luy  donna  telle  attaincte,  qu'il  le 
porta  de  dessus  son  cheval  à  terre,    la  teste  dessoubz,  et 

50  les  piedz  en  hault,  si  que  pour  ceste  cheute  se  rompirent 
les  laz  de  son  armet,  et  s'en  trouva  desarmé.  QjLiand 
l'aultre  veid  son  compaignon  bas,  le  voulant  venger, 
coucha  contre  Amadis,  et  l'attaignit  si  ferme,  qu'il  luy 

faulça  le  harnois,  et  le  navra  durement,  et  vola  la  lance 
en  esclatz.  Mais  Amadis  qui  avoit  failly  d'attaincte,  le 
rencontra  si  vertement  de  corps,  et  de  cheval,  qu'il  le 
désarçonna,  et  se  trouva  à  terre   comme  l'aultre  :   par 

5  quoi  retournant  aux  damoyselles,  leur  dit  :  Je  vous  prie 
désormais  ne  demeurez  plus  derrière,  mais  pour  vostre 
seureté  marchez  devant.  Et  attendit  grand  pièce  si  les 
[XLVIII]  renversez  se  resourdroient,  mais  les  voyant 
n'en  faire  semblant,  il  n'en  feit  aussi  de  les  plus  charger, 

10  et  suyvit  sa  compaignie.  Et  peuapresarriverent  ensemble 
en  une  plaine  descouverte  le  long  d'une  rivière,  où 
ilz  feirent  tendre  leurs  pavillons,  tant  pour  penser  de  la 
bleceure  de  Amadis,  que  pour  se  refraischir.  Mais  comme 
ilz  vouloient   menger,  survindrent   les  deux  chevaliers 

li  demeurez  abbatus,  qui  dirent  à  Amadis  :  Chevalier,  vous 
avez  conquis  les  dames  par  la  lance,  maintenant  il  con- 
vient que  les  deffendez  avec  l'espée  :  aultrement  nous  les 
emmènerons  maugré  vous.  Non  ferez,  respondit  il,  tant 
que   je  pourray   vivre.   Adonc   meit   la    main  à  l'espée 

20  contre  celluy  qui  premier  se  présenta,  lequel  au  com- 
mencement se  defFendit  assez  bien  :  toutesfois  en  peu  de 
temps  fut  si  mal  mené,  que  sans  le  secours  de  son  com- 
paignon  il  n'eut  gueres  duré.  Ce  que  voyant  Amadis, 
dit  :  Ha,  chevalier,   les   dames  vous  estimeront  peu  de 

25  vous  renforcer  d'ayde  contre  ung  seul.  Ce  nonobstant  ne 
voulut  différer,  ains  comme  celluy  qui  estoit  irais  et 
hardy,  luy  donna  'd'arrivée  beaucoup  d'affaires,  dont 
neantmoins  il  sortit  à  son  honneur  :  car  il  frappa  le  der- 
nier venu  si  grand  coup  sur  l'armet,   que   l'espée  deva- 

50  lant  sur  l'espaule,  luy  couppa  les  courroyes  de  son  har- 
nois, et  la  chair  jusques  aux  oz  :  et  pourtant  fut  con- 
trainct  lascher  l'espée,  et  s'en  fuir  pensant  estre  mort. 
Puis  retourna  Amadis  à  l'aultre,  et  d'un  revers  luy  couppa 

la  main,  dedans  l'cscu,  qui  desja  estoit  fort  endonimaigé, 
dont  il  sentit  telle  douleur,  qu'il  s'escria  :  Ha  Dieu,  je 
suis  mort.  Et  ce  disant,  laissa  cheoir  l'espée  à  terre,  et 
l'escu  de  son  col.  C'est  pour  néant,  dit  Amadis  :  car  je 
5  ne  le  vous  lairray,  que  premier  ne  m'ayez  juré  de  jamais 
ne  prendre  damoyselle  contre  sa  volunté.  Helas,  dit  il,  je 
le  vous  prometz.  Lors  feit  descendre  Gandalin,  qui  luy 
remeit  l'espée  au  fourreau,  et  l'escu  au  col,  et  le  laissa 
aller  oii  il  voulut  pour  se  faire  guarir,  et  Amadis  retourna 

10  aux  damoyselles,  qui  estoient  joignant  des  pavillons,  les- 
quelles luy  dirent  à  son  retour  :  Certes,  Seigneur,  nous 
eussions  esté  deshonorées  sans  vostre  ayde,  qui  est  meil- 
leure que  n'espérions,  et  telle,  qu'elk  nous  asseure,  que 
non  seulement  vous  serez  vengé  de  l'injure  que  vous  feit 

ï5  Dardan,  mais  la  dame  aussi,  si  sa  fortune  permet  que 
pour  elle  preniez  la  querelle.  Ce  fait,  se  desarma  Amadis, 
et  ayant  pris  cure  de  sa  playe,  luy  fut  apporté  à  menger. 
Au  partir  de  là,  continuant  leur  chemin,  vindrent  loger 
chez  une  bonne  dame,   qui    les   traicta  honorablement. 

20  Puis  lelendem^alin  cheminèrent  tout  le  jour,  sans  adven- 
ture  trouver,  qui  mérite  le  reciter,  et  arrivèrent  assez 
près  de  Vindilisore,  où  estoit  le  Roy  Lisuart.  Lors  dit 
Amadis  aux  damoyselles  :  Mes  amyes,  je  ne  vueil  de  nul 
estre    cogneu,   pourtant  jusques  à   ce    que    le  chevalier 

25  vienne  au  combat,  je  demoureray  en  ce  lieu  destourné  : 
puis  quand  il  sera  temps,  me  le  ferez  sçavoir  par  l'ung 
de  voz  Escuyers.  Sire  chevalier,  respondirent  les  damoy- 
selles, d'huy  en  deux  jours  sera  le  jour  de  l'assignation  : 
pourtant  s'il  vous  plaist,  nous  séjournerons  avec  vous, 

30  et  l'ung  de  [v°]  noz  escuyers  yra  en  la  ville,  qui  nous  fera 
sçavoir  quand  le  chevalier  y  arrivera.  Je  le  veulx  trcs- 
bien,  dit  il.  Et  à  ce  moyen  firent  dresser  leur[s]  tentes 
entre  ung  boscaige  et  une  rivière,  où  se  desarma  Amadis. 


DE     AMADIS     DE     GAULE  153 

Lors  les  damoyselles  changèrent  d'opinion,  et  adviserent 
qu'il  seroit  meilleur  qu'elles  allassent  ung  tour  en  la 
ville,  pour  veoir  qu'il  estoit  survenu,  disant,  qu'elles 
retourneroient  aussi  tost,  ce  que  Amadis  trouva  bon.  Et 
5  ce  pendant,  sans  s'armer,  monta  à  cheval,  et  Gandalin 
aussi,  pour  eulx  aller  esbatre  au  travers  du  boys.  Mais 
ainsi  qu'ilz  se  promenoient,  de  fortune  Amadis  advisa 
une  coste  de  montaigne,  dont  il  luy  sembla  qu'aysée- 
ment  il  pourroit  veoir  la  ville,  parquoy  montèrent  dessus. 

lo  Et  quand  ilz  furent  au  plus  hault,  ilz  descendirent  de 
cheval,  et  s'assit  Amadis  au  pied  d'ung  arbre,  ayant 
l'œil  sur  la  part  oii  ilz  pensoient  que  fut  la  princesse 
Oriane,  contemplant,  puis  les  murailles,  puis  les  tours, 
qui  ne  luy  semblèrent  que  trop  haultes.  Adonc  se  meità 

15  souspirer,  disant  :  Ha  tours,  dedens  vous  est  la  fleur  de 
tout  le  monde.  Et  toy  ville,  combien  es  tu  heureuse  de 
comprendre  ce  que  tous  les  cueurs,  et  louenges  des 
hommes  ne  sçauroient  comprendre  ?  Bien  fortuné  seroit 
celluy,  qui  pour  soustenir  ceste  querelle  despendroit  la 

20  vie  :  mais  plus  heureux  qui  sans  aultre  combat  que  de 
son  peu  de  mérite,  viendroit  à  si  haulte  resjouyssance. 
Puis  appuyant  la  teste  sur  son  bras,  se  meit  si  fort  à 
penser,  qu'il  se  teut  sans  plus  mot  dire  :  et  en  ceste  mé- 
lancolie les  larmes  luy  vindrent  aux   yeulx.  Ce  pendant 

25  Gandalin  qui  sçavoit  sa  complexion,  estoit  au  guet,  à  ce 
qu'il  ne  fiist  de  nul  apperceu  :  mais  il  advisa  venir  droict 
à  eulx  grosse  trouppe  de  Seigneurs,  et  de  dames,  dont 
hastivement  il  le  vint  advertir.  Toutesfois  il  estoit  si 
perplex,  qu'il  ne   luy  sçavoit  respondre  :   parquoy  Gan- 

30  dalin  le  tira  par  le  bras,  luy  disant  :  Monseigneur,  ne 
voyez  vous  ceste  trouppe  venir  vers  nous  ?  A  ceste  parole 
il  revint  à  soy,  et  commençi  à  souspirer,  et  leva  ses 
yeulx  mouillez   au    ciel,  disant  :   Gandalin,   si    en   cest 

amour  j'estois  maistre  de  ma  force,  comme  aux  aultres 
accidens,  ny  toy  n'auroys  besoing  de  m'advertir,  ne 
serois  si  sans  conseii  comme  je  suis.  Mais  je  me  sens  si 
pressé,   que  tous  les  ennemys  du  monde    ne    me  sçau- 

5  roient  réduire  à  l'extrémité,  où  ceste  seule  passion  me 
tient.  Pourtant  je  te  prie  me  parler  de  la  félicité  que  ce 
me  sera  d'estre  mort,  pour  ne  plus  la  sentir,  et  non  me 
chercher  moytMi  de  vivre,  et  de  la  surmonter.  Comment? 
Seigneur,  dit  Gandalin,  estimez  vous  si   difficile  la  vic- 

10  toire  de  vous  mesmes,  après  avoir  sceu  tant  vaincre  d'es- 
t[r]angers?  Parquoy  ne  pensez  vous  que  paradventure 
vous  ayme  autant  celle  pour  qui  vous  estes  en  peine,  et 
avecque  aussi  bonne  raison,  comme  vous  l'aymez  ?  Vostre 
sens,   vostre    prouesse,   vostre  beaulté,    et   noblesse   de 

15  lignaige,  sçauroient  elles  moins  mériter  que  la  bonne 
grâce  de  la  plus  rare  et  excellente  dame  du  monde  ?  Pour- 
tant ostez  ces  desperations.  Et  plus  avant  vouloit  parler, 
quand  Amadis  luy  rompant  propos  s'escria,  disant  :  Ha 
malheureux,   oses    tu   tant   blasphémer    que    dire   qu'il 

20  [XLIX]  y  ayt  mérite  ne  condition  au  monde,  qui  puisse 
egualer  chose  si  perfecte  comme  est  ma  dame  ?  N'entre 
plus  en  ces  termes,  si  tu  ne  me  veulx  pour  ennemy,  et 
perdre  ma  conversation.  Bien,  bien,  dit  Gandalin,  essuyez 
seulement  vos  yeulx,  que  ceulx  qui  viennent  vers  nous 

25  ne  cognoissent  que  vous  ayez  pleuré.  Comment,  respon- 
dit  Amadis,  vient  il  quelqu'ung?  Ouy  vrayement,  dit 
Gandalin,  regardez  cy  près.  Alors  luy  monstra  les  che- 
valiers et  les  dames,  qui  ja  estoient  si  prochains  de  la 
coste,  que  Amadis  à  peine  eut  le  loysir  de  monter  à  che- 

30  val,  qu'ilz  furent  joignant  luy.  Lors,  comme  si  à  eulx 
seulement  eust  pensé,  il  les  salua,  et  se  meslant  parmy 
eulx,  advisa  une  damoyselle,  ce  luy  sembla,  assez  belle, 
laquelle  pleuroit  amèrement.   A  ceste  cause,  il  l'aborda 

plustost  que  nul  aultre,  luy  disant  :  Madame,  je  prie 
Dieu  qu'il  vous  conforte,  et  doint  joye.  En  bonne  foy, 
respondit  la  dame,  j'en  ay  bien  besoing  :  car  elle  est  si 
esloignée  de  moy,  que  si  Dieu  n'y  pourvoit  de  sa  grâce, 

5  je  n'en  espère  jamais  avoir.  Il  y  pourvoyra  s'il  luy  plaist, 
dit  Amadis  :  toutesfois  s'il  vous  est  agréable,  je  sçaurois 
voluntiers  l'occasion  de  vostre  tristesse.  Certes,  respon- 
dit elle,  mon  amy,  tout  ce  que  j'ay  en  ce  monde  gist  en 
la  preuve  d'une  bataille.  A  ceste  seule  parole  sceut  Ama- 

lo  dis  que  c'estoit  la  dame,  de  laquelle  on  luy  avoit  parlé  : 
et  pourtant  il  s'enquit  plus  avant,  si  elle  n'avoit  encores 
trouvé  chevalier  pour  elle.  Non,  dit  la  dame,  et  ce  qui 
plus  me  donne  d'ennuy,  est  que  demain  doit  mon  delay 
terminer.   Et  qu'y  ferez  vous  ?   respondit  Amadis.  Que 

i)  voulez  vous  que  j'y  face,  dit  la  damoyselle,  sinon  pleurer 
et  perdre  tout,  si  ce  n'est  que  d'adventure  je  treuve  en  la 
court  du  Roy  aulcun  qui  ayt  de  moy  quelque  compas- 
sion, et  deffende  par  courtoysie  le  bon  droict  d'une 
pauvre  veufve?  Je  prie  nostre  Seigneur,  respondit  Ama- 

20  dis,  qu'il  vous  en  doint  la  grâce  :  car  je  seroys  fort 
joyeulx,  tant  pour  l'amour  de  vous,  que  pource  que 
je  n'ayme  gueres  vostre  partie.  Dieu  vous  en  sçache  gré, 
homme  de  bien,  respondit  la  dame,  et  nous  en  doint 
prompte  vengeance.  Lors  passa  la  dame  oultre,  et  Ama- 

25  dis  tourna  bride,  retournant  aux  pavillons,  où  les  damoy- 
selles  l'attendoient,  qui  estoient  desja  de  retour  de  la 
ville,  et  luy  comptèrent  que  Dardan  y  estoit  arrivé,  bien 
délibéré  de  faire  son  devoir.  Sur  ma  foy,  dit  Amadis,  j'ay 
trouvé  la  pauvre  dame,  dont  m'avez  parlé,  bien  ennuyée. 

30  Puis  leur  recita  les  propoz  qu'ilz  avoient  euz  ensemble, 
et  quand  vint  l'heure  de  reposer,  chascun  se  retira,  comme 
ilz  avoient  de  coustume,  jusques  au  poinct  du  jour,  que 
les  damoyselles  se   levèrent,  et  vindrent  dire  à  Amadis 

qu'elles  s'en  alloient  devant  en  la  ville,  et  qu'elles  luy 
feroient  sçavoir  quelle  contenance  tiendroit  Dardan. 
Non,  dit  Amadis,  je  vous  suyvray  de  près,  et  l'une  de 
vous  deux  yra  devant,  veoir  quand  Dardan  se  présentera 

5  au  camp,  pour  m'en  advenir.  Et  à  l'instant  il  s'arma,  et 
montèrent  tous  à  cheval,  et  quand  Amadis  fut  à  la  sortie 
delà  forest,  il  dit  aux  damoyselles  :  Or  allez  maintenant, 
car  je  ne  partiray  de  ce  lieu,  que  je  n'aye  de  voz  [v°]  nou- 
velles. Ce  qu'elles  feirent.  Et  ce  pendant  se  meit  Amadis 

10  à  pied,  et  osta  son  armet  pour  se  refraischir.  A  l'heure 
le  soleil  commençoit  à  rayer,  et  le  Roy  estoit  desja  en  la 
place  où  se  devoit  faire  le  combat,  qui  estoit  hors  la 
ville,  joignant  les  murailles  :  en  laquelle  comparut,  peu 
après,  Dardan,  en  tel  equipaige  que  povez   penser,  que 

15  se  doit  trouver  ung  ambitieux  pour  acquérir  biens  et 
lionneur,  et  ung  amoureux  pour  soustenir  la  querelle  de 
s'amye  :  laquelle  (pour  plus  de  faveur  luy  faire)  il  con- 
duisoit  par  les  resnes  de  son  pallefroy.  Et  ainsi  se  vint 
présenter  à  genoulx  devant  le  Roy,  luy  disant  :  Sire,  suy- 

20  vaut  l'ordonnance  que  vous  avez  faite,  ceste  dame  etmoy 
vous  supplions  humblement  que  ses  biens  luy  soient 
renduz,  comme  il  est  de  raison  :  car  s'il  y  a  chevalier 
qui  s'y  oppose,  je  suis  prest  de  le  combatre.  Lors  le  Roy 
feit  appeller  l'aultre   dame   sa  partie  :  mais  la  pauvrette 

2j  comparut  seule.  Comment,  damoyselle,  dit  le  Roy,  estes 
vous  si  despourveuc  de  serviteurs,  que  vous  veniez  sans 
compaignie  d'homme  qui  soustienne  vostre  droict  ?  Sur 
mon  Dieu,  respondit  elle  en  pleurant,  Sire,  je  suis  de 
tous    habandonnée,    si  ce   n'est   de    vostre  miséricorde. 

}o  Grand  compassion  en  eut  le  Roy,  car  il  la  sçavoit  très- 
bonne  et  vertueuse  :  mais  il  n'y  povoit  ensemble  garder 
la  raison,  et  la  loy.  Ce  pendant,  Dardan  qui  pensoit  bien 
ne  trouver  qui  luy   resistast,   se  parqua   au    myllieu  du 

camp,  attendant  l'heure  de  tierce,  qui  estoit  le  temps 
suyvant  la  coustume,  que  le  Roy  devoit  prononcer  son 
arrest  pour  le  comparoissant,  ou  vaincqueur.  Mais  quand 
l'une   des    deux   damoyselles   qui   n'estoient  endormies, 

5  veid  saison  si  opportune,  courut  hastivement  faire  en- 
tendre à  Amadis  la  nécessité  qu'il  y  avoit  au  camp  de  sa 
présence.  Et  à  ceste  cause  il  monta  promptement  à  che- 
val armé  comme  il  appartenoit,  et  commanda  à  la  damoy- 
selle,  et  mesme   à  son  Escuyer,   qu'ilz   prinssent  aultre 

10  chemin,  que  celluy  qu'il  alloit  :  car  il  ne  vouloit  que  nul 
sceust  d'où  il  venoit,  bien  les  asseura  il  que  s'il  vainc- 
quoit,  il  se  rendroit  en  ce  lieu  propre.  Ainsi  partit  Ama- 
dis seul,  chevauchant  ung  cheval  blanc,  comme  il  avoit 
promis  à  la  Damoyselle  de  Dannemarc,  estant  en  Gaule, 

iS  et  arriva  en  la  place  où  Dardan  tenoit  le  monde  esmer- 
veillé  de  luy.  Le  Roy  et  les  assistans  le  veirent  saillir  de 
la  forest  et  estoit  en  doubte  qui  il  povoit  estre  :  car  il 
estoit  de  port  et  contenance  fort  chevaleureuse,  et  pro- 
mettoit  bien  de  loing,  que  de  près  il  se  trouveroit  de 

20  grand  cueur  et  hault  affaire.  Pourtant  le  Roy  sur  tous 
entra  en  grand  désir  de  le  cognoistre  :  et  pensant  que 
celle  pour  la  querele  de  qui  il  venoit  en  sceust  le  nom, 
la  feit  appeller  et  le  luy  demanda.  Sire,  respondit  la  dame, 
sur  ma  foy  je  ne  le  veyoncques,  et  ne  sçay  qui  il  est.  En 

2s  ces  entrefaictes  s'approcha  Amadis,  et  ne  s'arrestant  à 
nul,  après  avoir  fait  la  révérence  au  Roy,  et  aux  dames, 
il  vint  trouver  Dardan,  et  luy  demanda  s'il  estoit  celluy 
qui  vouloit  maintenir  le  droict  de  celle  pour  laquelle  il 
travailloit   ceste  pauvre  femme.  Car  je  suis,  dit  il,  venu 

50  pour  la  deffendre,  et  aussi  pour  te  tenir  promesse.  Et  que 
m'as  tu  promis?  respondit  Dardan.  [L]  Que  je  te  voir- 
rois  de  jour,  dit  Amadis.  Et  sçais  tu  quand  ?  Ce  fut 
lorsque  toy  troublé,  ou  de  vin,    ou    de  gloire,  ou  de  la 

fiance  que  tu  avois  en  ton  fort  chastcau  parlas  si  oultra- 
geusement  à  moy,  estant  dehors,  lassé  du  travail  et  de  la 
faim.  C'est  de  quoy  je  te  prise  moins,  respondit  Dardan  : 
mais  fay  venir  celle    pour    qui  tu  veulx  faire  tes  chefs 

S  d'œuvre,  pour  sçavoir  si  elle  t'accepte  pour  son  cham- 
pion, puis  fay  ce  que  tu  pourras.  Quand  le  Roy  les  veidsi 
longuement  contester,  il  voulut  entendre  ce  qu'ilz  traic- 
toient  :  mais  entandis  vint  la  bonne  veufve,  à  laquelle 
Dardan  dit  ;   Dame,  ce   chevalier  veult  maintenir  vostre 

îo  droict,  vous  soubzmectez  vous  à  ce  qu'il  en  fera?  En 
bonne  foy,  respondit  elle,  ouy,  puis  qu'il  luy  plaist  me 
faire  tant  de  bien  :  et  Dieu  par  sa  saincte  grâce  luy  doint 
aussi  bien  faire,  comme  il  a  juste  cause.  Et  quand  les 
deux  chevaliers  furent  sur  le  poinct  de  combatre,  le  Roy 

!)  s'apperceut  que  l'escu  d'Amadis  estoit  faulcé  en  divers 
lieulx,  tant  de  coups  d'espée  que  de  lance,  et  dit  à  ceulx 
qui  estoient  près  de  luy  :  Si  ce  chevalier  demandoit  ung 
aultre  escu,  je  le  luy  donnerois  voluntiers.  Mais  Amadis 
avoit  si  grand  désir  de  venger,  et  luy  et  la  dame,  qu'il  ne 

20  pcnsoit  à  aultre  chose,  qu'à  combatre.  L'accord  de  la 
dame  receu,  les  deux  chevaliers  prindrent  carrière  l'ung 
contre  l'autre,  de  si  grand  roideur,  que  leurs  lances  faul- 
cerent  leurs  harnois  et  volèrent  en  csclatz,  sans  du  coup 
recevoir  aultre  mal.  Toutesfois  ilz  se  joignirent  si  furieu- 

25  sèment,  que  Dardan  en  fut  mis  par  terre,  mais  si  bien 
luy  advint,  qu'il  emporta  quant  et  soy  [les]  resnes  de  son 
cheval  :  au  moyen  dequoy  plus  légèrement  se  releva  et 
remonta  à  cheval,  comme  ccUuy  qui  estoit  fort  et  dis- 
post,  puis  hardiment  meit  la  main  à  l'espée.  Et  quand 

50  Amadis  le  veid  si  promptement  sur  bout,  et  prest  à  se 
défendre,  il  s'approcha  de  luy,  et  commença  entre  eulx 
une  telle  bataille  qu'ung  chacun  s'en  esmerveilloit.  Or 
estoient  de  toutes  pars  leshabitans  delà  ville,  et  plusieurs 

venus  de  loing,  tant  là  autour  du  camp  que  es  tours  et 
aux  murailles  :  mesmes  la  Royne  et  toutes  ses  dames  y 
estoient  tresententives  à  veoir  à  qui  l'honneur  de  ce  cruel 
combat  demeureroit,  pource  qu'ilz  se   monstroient  tous 

5  deux  si  gentilz  compaignons,  que  difficile  estoit  de  prime 
face  en  povoir  juger  :  car  il[z]  se  chargeoient  si  vigou- 
reusement et  si  souvent  qu'ilz  sembloient  avoir  les  testes 
en  feu,  pour  les  estincelles  qui  sortoient  de  leurs  heaul- 
mes,  et  du  reste  de  leurs  armes.  Aulcunesfois  l'on  vo[yo]it 

10  voler  par  le  camp,  les  grandes  lames  de  leurs  haubers, 
les  pièces  de  leurs  escuz,  et  le  sang  de  leurs  corps:  telle- 
ment qu'il  n'y  avoit  celluy  des  regardans  qui  n'en  eust 
pitié  :  et  sembloient  sentir  le  danger  où  ilz  estoient, 
chascun  à  l'advantaige  de  celluy  à  qui  il  favorisoit.  Mais 

is  les  deux  bons  combatans  n'en  faisoient  point  de  cas, 
ains  avoient  tous  deux  envye  de  se  faire  cognoistre,  tant 
à  leurs  dames,  que  l'ung  à  l'aultre  pour  homme  de  bien. 
Quand  le  Ro}'  Lisuart  les  veid  si  longuement  durer,  il 
dit  haultement  que  oncques  il  n'avoit  veu  combat  sin- 

2o  gulier  si  furieux,  ne  mieulx  [t/°]  poursuivy,  et  pourtant, 
qu'il  ne  bougeroit  de  là,  qu'il  n'en  eust  veu  l'yssue,  les 
laissant  faire  jusques  au  bout.  Puis  il  dit:  Et  affin  que  le 
vaincqueur  en  rapporte  plus  que  l'accoustumé  honneur, 
je  le  feray  protraire  en  marbre   au  naturel  sur  le  portail 

25  de  mon  palais,  pour  convier  à  pareille  perfection  tous 
aultres,  qui  ont  envie  de  suyvre  les  armes.  En  tel  estât 
que  vous  avez  ouy,  se  maintindrent  les  deux  chevaliers 
bien  long  temps,  sans  que  l'on  eust  sceu  discerner  lequel 
des  deux   avoit   le   meilleur,  pource   que    sans    prendre 

50  alaine,  ne  repos,  il[z]  augmentèrent,  ce  sembloit,  leurs 
forces  de  plus  en  plus.  Mais  Amadis,  qui  d'adventure  se 
tourna  vers  le  lieu  où  estoient  les  dames,  apperceutclere- 
ment  Oriane,  dont  il  sentit   accroistre  si  manifestement 

sa  vertu,  qu'il  se  trouva  plus  frais  que  s'il  n'eust  de  ce 
jour  rien  fiiit,  et  pensa  estre  devenu  plus  que  homme. 
Parquoy  il  recommença  une  si  mer\"eilleuse  meslée, 
qu'en  peu  d'heure  il  osta  le  doubte  lequel  seroit  le  supe- 

5  rieur  :  car  quelque  défense  que  feist  Dardan,  il  tut  con- 
trainct  de  se  tirer  arrière,  et  tascher  de  fouir  la  fureur 
des  pesans  coups,  qui  sans  cesse  luy  pleuvoient  sur  tous 
les  endroictz  de  sa  personne  :  et  mesmes  son  cheval  se 
sentant  du  choc,  souvent  brunchoit,  jusques  à  mettre  les 

10  genoulx  à  terre.  Parquoy  Dardan  pensant  mieulx  com- 
batre  à  pied,  dit  à  Amadis  :  Chevalier,  noz  chevaulxnous 
faillent,  et  sont  trop  las,  qui  est  cause  quenousne  povons 
venir  à  bout  l'ung  de  Taultre  :  et  si  nous  fussions  à  pied, 
il  me  semble  qu'il  y  a  long  temps  que  ce  fust  fait.  Geste 

1)  parole  dit  Dardan  si  hault,  que  le  Roy  et  tous  ceulx  qui 
estoient  avec  luy  la  peurent  entendre  :  dont  le  chevalier 
estrangefut  honteux,  et  luyrespondit  :  Combien  qu'il  ne 
soit  honorable  à  chevalier  d'habandonner  son  cheval, 
tant  qu'il  le  Ppeult  garder,   neantmoins  puis  que  mieulx 

2o  tu  penses  combatre  à  pied  qu'à  cheval,  descendons  et  te 
deffens  :  car  il  t'en  est  besoing.  Lors  se  meirent  à  pied, 
et  marchèrent  l'ung  contre  l'aultre,  tenant  le  reste  de 
leurs  escuz,  comme  s'ilz  venoient  freschement  au  com- 
bat, le  recommençans  avec  plus  grand  ardeur  etcruaulté, 

2)  qu'ilz  n'avoient  encores  fait.  Toutesfois  le  chevalier 
estrange  avoit  tousjours  de  beaucoup  le  meilleur  :  car  il 
rengeoit  son  ennemy  quasi  à  son  plaisir,  luy  donnant 
souvent  deux  coups  contre  ung.  Et  pourtant  ne  faisoit 
Dardan  gueres  que  parer  les  coups  de  l'aultre,   qui   le 

50  faisoit  tourner,  ou  reculer  comme  il  vouloit,  si  qu'un 
chascun  le  tenoit  presque  desja  pour  vaincu,  le  blasmant 
de  ce  qu'il  s'estoit  mis  à  pied.  Mais  ainsi  qu'il  tournoit 
çà  et  là  fuyant  le  taillant  de  l'espée    d'Amadis,  vint  de 

fortune  arriver  soubz  l'eschauffault  des  dames,  et  lors 
espoventées  commencèrent  à  crier  :  Certes  Dardan  n'en 
peult  plus,  il  est  deifaict,  s'il  se  oppiniastre  d'avantaige 
au  combat.  Ce  nonobstant  le  chevalier  estrange  ne  s'ar- 

5  resta,  ains  le  pressa  de  si  près,  qu'il  fut  contrainct  se 
retirer,  jusques  joignant  l'eschauffault  de  la  Royne.  Et 
adonc  toutes  les  dames  ensemble  s'escrierent  :  Saincte 
Marie,  Dardan  est  mort.  A  ceste  clameur  entendit  Ama- 
dis  la  voix  de  la  damoyselle  de  Dannemarc,  [LI]  et  haul- 

ïo  sant  la  teste,  l'advisa  joignant  la  princesse  Oriane.  Au 
moyen  dequoy  il  devint  si  hors  de  soy,  la  voyant  de  si 
près,  que  l'espée  luy  cheut  du  poing  à  terre,  oubliant 
non  seulement  le  danger  où  il  estoit,  mais  presque  soy 
mesmes.   De  quoy  Dardan  s'advisant  reprint  cueur,  et 

15  vint  charger  si  vertement  son  ennemy,  que  s'il  eust 
gueres  continué,  il  s'en  alloit  vaincqueur.  Mais  ce 
voyant  la  damoyselle  de  Dannemarc  dit  assez  hault  :  En 
malheure  regarda  aujourdhuy  ce  chevalier  aulcune  dame 
de  ceste  compaignie,  qui  luy  a  fait  perdre  ce  qu'il  avoit 

20  conquis  sur  Dardan  :  si  n'estoit  il  pas  temps  que  le 
cueur  luy  deust  faillir.  Ceste  parole  entendit  Araadis, 
dont  il  eut  telle  honte,  que  la  mort  luy  eust  esté  agréable, 
craignant  que  sa  dame  le  souspeçonnast  de  lascheté  de 
cueur,  ou  couhardie.  A  ceste  cause  levant  son  espée,  se 

25  jecta  mieulx  que  devant  sur  Dardan,  et  de  premier[e] 
rencontre,  luy  donna  tel  coup  sur  le  heaulme  qu'il  luy 
feit  donner  des  mains  à  terre  :  lors  se  lança  sur  luy,  et  de 
despit  luy  arracha  le  heaulme  de  la  teste,  le  poussant  si 
fort  du  pied,  qu'il  tumba  estourdy  en  la  place.  Adonc  le 

io  print  par  les  cheveulx,  et  luy  do^njuant  du  pommeau  de 
son  espée  sur  le  visaige,  luy  crioyt  :  Dardan  tu  es  mort, 
si  tu  ne  tiens  la  dame  pourlibre.  Quand  Dardan  se  veid  en 
tel  estât,  il  luy  respondit  :  Ha  gentil  chevalier,  pour  Dieu 

mercy,  ne  me  tuez  point  :   car  je  la   quicte.    A   l'heure 
s'approcha  le  Roy  et  les  aultres   chevaliers    pour  l'en- 
tendre.  Mais   tandis  qu'ilz  s'amusoient  à  luy,   Amadis 
encores  honteux  de  la  faulte  qu'il  avoit  faite,  se  desroba 
5     parmy  la  presse,  et  quand  il  se  veid  arrière,  il  s'en  courut 
le  plus  couvertement  qu'il  peut  vers  la  forest,  les  laissant 
tous   amusez   à  ouyr   Dardan,    qui   emplissoit   l'air   de 
regretz.  En  ces  entrefaites  s'amye  vint  à  luy  :  laquelle  au 
lieu  de  le  reconforter  du  mal   qu'il  avoit  souffert  pour 
lo   elle,  se  meit  à  le  détester,  disant  :  Dardan,  cherche  désor- 
mais ani3'^e  ailleurs  qu'en  moy:  car  de  ma  vie  n'aymeray 
toy  ny  aultre,  que  le  bon  chevalier,  qui  si  valleureuse- 
ment  t'a   vaincu.   Comment,  damoyselle,    respondit   il, 
est  ce  le  guerdon  de  mon  honneur,  et  de  ma  vie  adven- 
if   turée  pour  vous?  Doncques  n'estiez  vous  poinct  amye 
de  Dardan,  mais  de  la  fortune?  et  si  tost  qu'elle  m'a  esté 
contraire,  vous  m'avez  esté  ennemye  ?  Doncques  auray  je 
eschappé  la  mort  par  la  mercy  d'ung  mien  ennemy,  pour 
avoir  pis   que    la  mort  par  la   cmaulté  d'une   mienne 
20   amye  ?  Dieu  me  gard  de  vivre,  et  ensemble  de  vous  veoir 
contente  de   ma   malheureuse  vie.  Je  feray  maintenant 
entendre  aux  femmes  par  vostre  exemple,  que  l'ingrati- 
tude n'est  moins  dommageable  à  qui  l'exerce,  que  à  qui 
en  est  offensé.  En  ce  disant  se  dressa,  et  d'ung  revers  de 
2^    son  espée  (avant   qu'on  s'advisa[st]   de  ce  qu'il  vouloit 
faire)  luy  donna  tel  coup,  que  sa  teste  tumba  à  ses  piedz. 
Puis  comme  homme  transporté,  se  laissa  cheoir  à  terre, 
et  regardant  puis  ça,  puis  là  sans  dire  mot,  faisoit  par  sa 
farouche  contenance  entendre  à  ceulx  qui  le  regardoient, 
50   que  haulte,  et  non  vulgaire  estoit  l'entreprise  qu'il  bras- 
soit  en  telle  extrémité.  Parquoy  par  l'ordonnance  du  Roy, 
se  meirent  des  archiers  à  le  vouloir  dres[z;°]ser,  et  l'em- 
mener hors  de  là.   Mais  comme,  sans  prendre  garde,  ilz 

commençoient  à  le  sourdre,  Dardan  cstandant  le  bras, 
se  donna  de  son  espée  tel  coup  par  le  meill[i]eu  de  sa 
poictrine,  que  le  sang  en  saillit  jusques  sur  ceulx  qui  le 
tenoient,  criant  si  hault,  que  parmy  lebruict  et  la  presse, 

5  il  fut  entendu,  et  dit  :  Or  estes  vous  amye  vengée  de  ma 
vengeance,  et  vous  ennemy  remercié  et  satisfaictde  la  vie 
que  m'aviez  laissée.  Entre  ces  motz  il  baissa  la  teste,  et 
donna  signe  de  sa  mort:  dont  chascundemeuraespoventé, 
tant  pour  la  nouveaulté  du  cas,  que  pour  la  pitié  que  ses 

10  dernières  paroles  avoient  faite  à  ung  chascun.  Toutesfois 
leur  souvenant  de  sa  passée  vie,  et  de  son  oultrecuidée  vio- 
lence, jugèrent  que  ceste  malheureuse  fin  luyestoit  advenue, 
non  tant  par  accident,  que  par  jugement  de  Dieu  :  et  pource 
n'enfeirent  aultre  dueil,  mais  tous  tournèrent  leurs  pensées 

15    à  la  louenge  du  chevalier  vaincqueur. 


Comme   le    Roy    Lisuart   feit    ériger   sépulture   a 
Dardan  et  a  s'amye,  avec  epitaphe  pour   mémoire,  et 

de    l'honneur    qu'il    feit  a  AmADIS,    APRES    AVOIR     ESTÉ 
trouvé,  ET  COGNEU. 

20  CHAPITRE   XV 

Apres  la  malheureuse  fin  des  mal  conseillez  amans,  le 
Roy,  pour  mémoire  de  l'estrange  accident,  commanda 
que  au  champ  mesme  où  ilz  gisoient  mortz,  on  leur  eri- 
geast  ung  sumptueux  sepulchre,  de  grandes  pierres  de 
25  marbre  noir,  en  façon  de  obélisque,  et  y  feit  graver  en 
langaige  Britannicque  ung  Epitaphe,  declairant  le  cas 
comme  il  avoit  passé.  Et  depuis,  ayant  cogneu  le  vainc- 
queur, comme  cy  après  sera  declairé,   y  feit  adjouster 

[LU]  son  nom,  et  quatre  grans  lyons  aux  quatre  coings  du 
sepulchre,  pour  marque  de  l'escu  que  portoit  Amadis. 
Doncques  estant  la  rumeur  appaisce,  le  Roy  retire  en  la  ville 
demanda   le   chevalier  estrange  qui  avoit  vaincu  :  mais 

>  après  longue  queste,  nul  neluysceut  dire  nouvelles  cer- 
taines. Bien  luy  fut  rapporté  que  quelqu'ung  venant 
devers  le  bois,  avoit  veu  ung  chevalier  se  retirant  celle 
part,  seul  et  à  grand  haste.  Ha,  dit  lors  le  Roy,  qui  de  tel 
personnaige  se  sçauroit  accompaigner,  il  se  pourroit  assez 

i'>  estimer  heureux  :  car  puis  qu'il  est  si  bon  combatant,  il 
est  impossible  qu'il  ne  soit  saige  et  vertueux  chevalier, 
et  tel  restime[ra]  chascun  qui  entendit  les  injures  qu'il 
endura  de  Dardan,  entrant  au  camp,  et  qui  a  veu  la  cour- 
toysie    dont  il  a   usé   envers  luy,  combien  que  je  ne  faiz 

15  doubte,  qu'il  ne  sceust  tresbien  que  si  Dardan  eust  eu  du 
meilleur,  il  ne  luy  eust  pardonné.  Telz  furent  les  propos 
du  bon  Roy  Lisuart.  Mais  Oriane  qui  attendoit  de  jour 
en  jour  l'arrivée  de  son  Amadis,  ayant  veu  les  efFors 
qu'avoit  iait  celluy  qui  contre  Dardan  s'estoit  combatu, 

20  va  souspeçonner  que  ce  pourroit  il  estre:  Car,  dit  elle  à 
la  damoyselle  de  Dannemarc,  je  suis  seure  qu'il  ne  me 
vouldroit  avoir  mandé  chose  mensongiere,  et  voicy  juste- 
ment le  temps  qu'il  vous  asseura  de  venir  en  ce  quartier. 
En  bonne  foy,  madame,  respondit  la  damoyselle,  vous 

25  dites  vray  :  et  ce  qui  me  fait  encores  mieulx  espérer,  c'est 
qu'il  me  promit  de  ne  habandonner  un  cheval  blanc,  ne 
les  armes  qu'il  avoit  lors  [que]  il  combatit  le  Roy  Abies  : 
et  quand  j'y  pense,  il  me  semble  que  ce  chevalier  qui  a 
vaincu  Dardan  a  ung  semblable  cheval.  N'avez  vous  prins 

50  garde  à  ses  armes  ?  dit  Oriane.  Ouy  bien,  madame,  res- 
pondit la  damoyselle  :  mais  pource  que  son  escu  est  des- 
painct  pour  les  coups  qu'il  a  receuz,  je  ne  l'ay  sceu  co- 
gnoistre.   Toutesfois  il  me  semble  qu'il  a  le  champ  d'or, 

et  tel  estoit  celluy  dont  je  vous  a}'  parlé,  qu'il  porta  eu 
Gaule,  quand  il  y  combatit,  et  y  estoient  painctz  deux 
lyons  rampans  d'azur  :  et  pource  qu'il  luy  fut  rompu,  il 
commanda  aussi  tost  que  l'on  luy  en  feist  ung  semblable, 

5  lequel  il  m'asseura  de  porter,  venant  en  ce  pays:  et  pour- 
tant je  ne  faizplus  de  doubte,  que  ce  ne  soit  il.  M'amye, 
dit  Oriane,  s'il  y  est,  je  suis  seure  qu'il  viendra  ou 
envoyra  de  brief  en  la  ville  :  parquoy  il  fault  que  tra- 
vaillez plus  que  jamais,  pour  en  sentir  des  nouvelles. 

i«  Madame,  respondit  elle,  laissez  m'en  la  charge.  A  ceste 
parole  demeura  Oriane  fort  pensive,  puis  se  printà  sous- 
pirer,  disant  :  Hé  Seigneur  Dieu,  quelle  grâce  vous  m'au- 
riez faite,  si  c'estoit  Amadis  :  car  j'auroys  maintenant  le 
moyen  mieulx  que  jamais  de   parler  à  luy.  Ainsi  estoit 

i;  ceste  princesse,  attendant  nouvelles  de  son  amy,  lequel 
s'estoit  retiré,  comme  il  avoit  promis,  au  pavillon  des 
damoyselles,  où  il  vint  assez  tard,  et  là  les  trouva,  qu'elles 
avoient  appresté  le  soupper  :  puis  en  se  desarmant,  luy 
fut  compté  l'infortune  advenue  à  Dardan  et  s'amye,  et  la 

20  cause  de  leur  mort,  dequoy  il  fut  fort  esbahy.  A  l'heure 
se  meirent  à  repaistre,  et  feirent  ce  soir  tresbonne  chère 
[v°']  combien  qu'Amadis  ne  pensast  pour  lors  à  aultre 
chose,  qu'à  trouver  le  moyen  de  faire  entendre  à  Oriane 
son  arrivée.  Et  pourtant  aussi  tost  que  les  nappes  furent 

2)  levées,  il  retira  Gandalin  à  part,  et  luy  dit:  Amy,  il  fault 
que  tu  ailles  à  la  court,  et  que  secrètement  tu  travailles  de 
trouver  la  damoyselle  de  Dannemarc  :  à  laquelle  tu  diras 
que  je  suis  icy,  attendant  que  je  saiche  d'elle  que  j'ay 
affaire.    Diligent  fut  Gandalin  de  partir,  et  sans  tarder 

50  (pour  mieulx  exécuter  son  entreprise)  s'en  alla  à  pied, 
puis  arrivant  en  la  ville,  entra  au  palais  où  il  ne  fut  lon- 
guement qu'il  apperceut  celle  qu'il  cherchoit,  laquelle 
n'estoit  en    moindre  peine  que  luy  pour  ceste  mesme 

cause.  Toutesfois  de  prime  face  elle  ne  le  cogneut,  mais 
assez  tost  après  il  luy  alla  souvenir  de  l'avoir  veu  en 
Gaule  avec  Amadis,  et  lors  le  fut  embrasser,  luy  deman- 
dant où  son  maistre  estoit.  Par  ma  foy,  ma  damoyselle, 

5  respondit  Gandalin,  si  ne  l'avez  ce  jourd'huy  veu,  il  n'a 
tenu  qu'à  vous  :  car  c'est  luy  qui  a  vaincu  Dardan,  et 
depuis  attendant  nouvelles  de  madame,  il  s'est  retiré  en  la 
forest,  et  vous  prie  par  moy,  que  luy  faciez  entendre  que 
voulez  qu'il  devienne.  Or  soit  il  le  bien  arrivé  en  ce  pays, 

lo  dit  la  damoyselle,  comme  celuy  qui  y  estoit  sur  tout 
aultre  désiré.  Mais  il  fault  que  madame  te  voye,  et  pource 
vien  après  moy,  et  si  quclqu'ung  te  demande  qui  tu  es, 
dy  que  tu  apportes  lettres  de  la  Royne  d'Escoce  à  Oriane, 
et  que  tu  viens  aussi  en  ce  pays  chercher  Amadis,  lequel 

15  y  est  comme  l'on  t'asseure  :  par  ce  moyen  cy  après 
tu  pourras  sans  souspeçon  demeurer  avec  luy.  Ainsi  fut 
conduict  Gandalin  chez  la  Royne,  où  estoit  la  princesse 
Oriane,  à  laquelle  vint  la  damoyselle  du  Dannemarc  dire 
assez  hault  :  Madame,  voicy  ung  Escuyer  qui  vient  vers 

2"  vous,  de  par  la  royne  d'Escoce.  Oriane  pensant  qu'elle  dist 
vray,  se  leva  pour  le  recevoir  :  mais  quand  elle  cogneut 
Gandalin,  la  couleur  luy  vint  aux  joues,  et  fut  si  aise 
qu'elle  ne  sçavoit  quelle  contenance  tenir.  Toutesfois 
Gandalin,  comme  bien  advisé,  meit  le  genoil  à  terre,  et 

25  luy  dit  :  Madame,  la  Royne  ma  maistresse,  se  recom- 
mande affectueusement  à  vostre  bonne  grâce,  comme 
celle  qui  vous  ayme,  et  estime  sur  toutes  ses  meilleures 
parentes,  et  désirant  sçavoir  devoz  nouvelles,  vous  escript 
des  siennes.  Lors  tira  une  lettre  qu'il  avoit  fainte,  où  il 

3"  n'y  avoit  sinon  créance,  laquelle  ayant  leue,  elle  print 
Gandalin  par  la  main,  feignant  vouloir  entendre  sa 
charge,  et  le  mena  à  une  fenestre  de  la  chambre,  et  là  luy 
demanda  où  il  avoit  laissé  son  maistre.   Madame,  res- 


DE    AMADIS     DE     GAULE  167 

pondit  Gandalin,  il  est  en  ceste  forest  où  il  s'est  retiré, 
après  qu'il  a  eu  la  victoire  de  Dardan.  Mon  amy,  dit 
Oriane,  par  la  foy  que  tu  luy  dois,  dy  moy  quelle  chère 
il  y  fait.  Telle  qu'il  vous  plaist,  madame,  respondit  il  : 

S  et  comme  celuy  qui  est  entièrement  vostre,  vit  seulement 
de  vostre  souvenance,  et  neantmoins,  il  sent  en  son  ame 
plus  d'angusties,  que  oncques  chevalier  n'endura,  pour 
la  seule  crainte  qu'il  a  qu'il  ne  soit  en  la  vostre,  comme 
sa  servitude  le  mérite.  Bien  il  a  espérance  en  vostre  grande 

10  honnesteté,  que  le  cognoissant  tel  qu'il  [LUI]  est,  et  de 
si  longue  main,  vous  ne  l'aurez  oublié.  Pourtant  je  vous 
supplie,  madame,  dit  il  en  pleurant,  ayez  de  luy  compas- 
sion, et  rendez  ensemble,  luy  asseuré,  moy  heureux  mes- 
sagier,  et  vous  acquitée  de  vostre  devoir  :  car  jusques  icy 

15  il  a  tant  souffert,  qu'il  n'est  aultre  vivant  qui  le  sceust 
comporter.  Je  l'ay  veu  souvent,  pensant  en  vous,  s'oublier, 
et  quasi  tomber  mort  devant  moy,  de  sorte  que  j'estime, 
veu  l'abondance  de  ses  larmes,  que  son  pauvre  cueur  soit 
desja  lambicqué  et  distillé  par  lesyeulx.  Et  s'il  mouroit, 

20  vous  y  auriez  trop  grand  dommaige,  car  il  est  vostre,  et 
facilement  n'en  pourriez  recouvrer  ung  si  digne  de  vous. 
Et  ne  fault  doubter  que  s'il  a  l'heur  de  longue  vie,  il  pas- 
sera en  armes  le  meilleur  chevalier  qui  oncques  porta 
harnois.  En  quoy  s'il  est  heureux  pour  sa  vertu,  il  a  pour 

25  contrepois  le  malheur  de  ceste  passion  qu'il  scuff"repour 
vous  :  à  laquelle  si  vous  ne  remédiez,  miculx  luy  eust 
valu  que  la  fortune  l'eust  laissé  périr  en  la  mer  où  des  le 
berceau  il  fut  mis,  qu'après  l'en  avoir  tiré  par  si  estrange 
moyen,  le  laisser  encourir  ce  naufraige  plus  périlleux  que 

50  l'aultre.  Ou  si  ce  malheur  ne  se  povoit  éviter,  il  luy  eust 
aumoins  semblé  moindre,  si  jamais  il  ne  fust  venu  à  la 
cognoissancede  ses  parens,  ausquelz  il  donne  trop  grande 
peine,  le  voyant  se  consumer,  et  mourir  avant  ses  jours, 

sans  ce  qu'ilz  en  puissent  entendre  ne  deviner  la  cause. 
Gandalin  disant  ces  paroles,  les  accompaignoitde  pleurs, 
et  y  entremesloit  des  souspirs  si  à  propos,  qu'il  eust 
esmeu  des  pierres  à  pitié  :  et  cognoissant  que  Oriane  en 

5  estoit  touchée,  dit  d'avantaige  :  Ha  madame,  ne  vueillez 
consentir  la  mort  d'ung  tel  serviteur  de  vous,  et  maistre 
de  moy  :  car  oultre  ce  que  trop  grande  en  seroit  la  com- 
mune perte,  à  vous  seule  en  demeureroit  la  coulpe,  et 
maculeriez  ceste  perfecte  beaulté  de  la  tache  de  cruaulté, 

lo  et  d'ingratitude.  En  cest  endroict  acheva  son  propos,, 
attendant  quelque  response  de  Oriane.  Mais  il  ne  luy 
estoit  possible  de  proférer  ung  mot,  tant  avoit  le  cueur 
serré  et  pris,  et  tenant  la  veue  baissée,  laissoit  couler  de 
grosses  larmes  le  long  de  ses  vermeilles  joues,  qui  la  con- 

15  traignoientde  se  tourner  d'aultre  part,  pour  n'estre  apper  • 
ceue.  Et  comme  Gandalin  vouloit  recommencer,  elle  Ijy 
dit  avecques  un  grand  souspir  :  Hé  mon  amy,  je  te  prie 
ne  m'en  dy  plus,  si  tu  ne  me  veulxvoir  mourir  icy.  Cela 
dit,  elle  se  teut  grande  pièce,  se  serrant  et  estraignant  les 

20  mains  de  peine  qu'elle  portoit,  puis  mettant  à  part  toute 
dissimulation,  dit  assez  bas  :  L'asseurance  que  tu  me 
donnes  de  son  amytié  m'est  grandement  agréable  :  mais 
la  passion  où  tu  diz  qu'il  est,  me  tourmente  jusques  au 
mourir,  de  sorte  que  je  porte  ensemble  ses  peines  et  les 

25  miennes.  Ha  Dieu  ne  permette  que  à  mon  occasion 
meure  ung  si  homme  de  bien,  et  de  tel  cueur  comme  il 
est,  Plustost  consentirois  la  mort  de  moy,  et  de  tous  les 
miens,  que  la  sienne  :  après  laquelle  aussi  bien  ne  pour- 
rois  je  demeurer  vive   une  heure.  Tu  es  venu  pour  me 

jo  compter  ses  travaulx,  et  tu  yras  pour  luy  faire  entendre  les 
miens  :  lesquelz  si  tu  cognoissois  aussi  au  vray  comme 
les  siens,  en  lieu  [v°]  de  me  blasmer  comme  cruelle,  tu 
me  plaindrois  comme  malheureuse.  Et  s'il  y  a  cruaulté. 

je  l'ay  seulement  exercée  contre  moy,  à  qui  j'ay  osté  le 
repos,  le  plaisir,  et  presque  la  vie,  et  d'autant  plus  que 
moins  je  povois  secourir  à  noz  maulx,  veu  qu'il  advient 
souvent  que  cuydant  s'approcher  des  personnes  qu'on 

5  désire,  on  s'en  recule,  et  ne  treuve  l'on  au  lieu  du  con- 
tentement cherché,  sinon  ce  qui  tourmente  et  ennuyé. 
Ainsi  m'est  il  pris  de  ton  maistre,  duquel  la  fortune  m'a 
lousjours  eslongnée  :  mais  Dieu  sçait  si  ma  volunté  luy 
a    esté   présente,  et  si  voluntiers  j'eusse  proveu  à  ses 

10  peines  et  aux  miennes,  si  j'en  eusse  eu  le  moyen.  Faites 
donc,  madame,  dit  Gandalin,  ce  que  devez,  si  vous  l'ay- 
mez,  comme  vous  estes  de  luy  sur  toutes  aymée,  et  com- 
mencez de  ceste  heure  à  luy  faire  sçavoir  comme  voulez 
qu'il  se  gouverne  en  ce  pays.  Lors  Oriane  luy  monstra 

15  ung  jardin,  au  dessoubz  de  la  fenestreoù  ilz  devisoient, 
et  luy  dit  :  Amy,  tu  retourneras  à  luy,  et  luy  diras,  qu'il 
ne  faille  ceste  nuict  à  se  trouver  bien  secrètement  en  ce 
lieu,  que  tu  voys.  Et  te  souvienne  que  la  chambre  de  cy 
dessoubz  est  celle,  où  Mabile  et  moy  dormons,  en  laquelle 

20  y  a  une  fenestre  tre[i]llissée  assez  près  de  terre,  par  où 
nous  pourrons  aiséementnous  veoir,  et  deviser  ensemble: 
car  sa  cousine  entend  assez  de  mes  affaires,  et  n'est 
besoing  de  se  couvrir  d'elle.  Puis  tira  ung  riche  anneau 
de  son  doit,  et  dit  :  Porte  luy  ce  présent  de  par  moy,. 

25  que  j'ayme  plus  qu'aultre  bague  que  j'aye.  Toutesfois 
devant  que  partir,  voy  Mabile,  laquelle  est  si  discrète, 
qu'elle  te  sçaura  bien  entendre.  Tout  hault  luy  diras 
(affin  que  tu  ne  sois  d'aulcun  souspeçonné)  que  tu  luy 
apportes    nouvelles  de  sa  mère.  Adonc  Oriane  la  feit 

jo  appeller  pour  parler  à  l'Escuyer,  que  la  royne  d'Escosse 
avoit  envoyé  vers  elle.  Mais  aussi  tost  qu'elle  advisa 
Gandalin,  elle  se  doubta  bien  de  l'affaire  :  parquoy  se 
retirant  Oriane  vers  la  Royne,  les  laissa  deviser  ensemble. 

Et  pendant  la  Royne  s'enquit  ù  sa  fille  si  ce  gentil- 
homme s'en  retourneroit  de  brief.  Car,  disoit  elle,  je 
veulx  envoyer  à  la  Royne  par  luy  aulcuns  presens. 
Madame,  respondit  Oriane,  il  est  venu  exprès  en  ce  pays 

5  chercher  Amadis,  le  filz  du  Roy  de  Gaule,  ce  bon  cheva- 
lier, duquel  l'on  parle  tant.  Et  où  est  il  ?  dit  la  Royne. 
Madame,  respondit  Oriane,  l'Escuyer  dit  qu'il  y  a  plus 
de  dix  moys  qu'il  a  eu  nouvelles  qu'il  est  par  deçà,  et 
s'esbahit  comme  il  ne  l'a  trouvé  en  ceste  court.   Ainsi 

10  Dieu  m'aydc,  dit  la  Royne,  je  seroys  tresaise  de  veoir  tel 
chevalier  en  la  compaignie  du  Roy  :  car  ce  luy  seroit  un 
grand  soulagement  à  beaucoup  de  choses,  qui  de  tant  de 
pays  luy  sont  occurrentes.  Pourtant  je  vous  asseure  que 
s'il  y  vient,  il  y  trouvera  si   bon  traictement,  qu'il  aura 

15  occasion  de  n'en  vouloir  partir.  Madame,  respondit 
Oriane,  de  sa  prouesse  je  n'en  sçay,  sinon  ce  que  l'on  en 
bruict  :  mais  je  vous  asseure  bien  que  c'estoit  l'ung  des 
plus  beaulx  jeunes  gentilzhommes  que  l'on  eust  sceu 
veoir,  au  temps  qu'en  la  maison  du  Roy  d'Escoce  il  ser- 

20  voit  Mabile  et  moy.  Or  cstoit  demeurée  Mabile  avec 
Gandalin,  qui  luy  demanda  si  son  maistre  c[LIIII]8toit 
point  arrive.  Ouy,  madame,  respondit  Gandalin.  C'est 
luy  qui  a  vaincu  Dardan,  et  m'a  donné  charge  bien 
expresse   de  faire   ses   aftect[u]euses  recommandations  à 

25  vostre  bonne  grâce.  Mon  Dieu,  dit  elle,  vostre  sainct  nom 
soit  loué,  puis  qu'il  vous  a  pieu,  après  l'avoir  donné  à 
nostre  lignée,  et  l'avoir  préservé  de  tant  de  dangers,  le 
reconduire  sain  et  à  honneur.  Madame,  respondit  il,  il 
seroit  heureux  n'estoit  la  force  d'amour  qui  nous  le  rend 

30  pis  que  mort.  Et  pour  Dieu,  madame,  aydez  luy  et  le 
secourez  :  car  asseuréement  s'il  n'a  quelque  alegement 
en  ses  affections,  vous  perdrez  le  meilleur  chevalier  du 
monde,  et  le  soustien  de  vostre  maison.  Il  se  peult,  dit 

Mabile,  asseurer  qu'il  n'a  point  plus  grande  envie  de 
m'employer,  que  j'ay  de  luy  faire  plaisir.  Pourtant  re- 
tourne à  luy,  avec  mes  recommandations  à  sa  bonne 
grâce,  et  luy  dy  hardiment  qu'il  ne  faille  à  faire  ce  que 

s  madame  luy  mande.  Au  regard  de  toy,  comme  venu  de 
par  ma  mère,  tu  pourras  venir  et  parler  à  nous  toutes  et 
quantesfois  qu'il  en  sera  besoing.  Sur  ce  propos  print  Gan- 
dalin  congé,  et  s'en  partit  pour  retourner  vers  Amadis, 
qui  attendoitde  son  rapport,  ou  la  mort,  ou  la  vie.  Et  l'a- 

I"  voit  tant  débilité  l'ennuyde  son  attente  qu'il  n'avoit  forces 
assez  souffisantes  pour  plus  le  supporter  :  car  la  brieve 
veue  qu'il  avoit  eue  de  s'amye  au  combat,  luy  avoit  aug- 
menté si  merveilleusement  le  désir  de  la  veoir  mieulx  à 
son  aise,  qu'ungjour  luy  duroit  mille  ans.  Quand  doncques 

I)  il  apperceut  Gandalin  revenu,  de  grand  aise  qu'il  eut, 
il  alla  au  devant  de  luy  et  l'embrassa  estroictement,  ne 
luy  osant  pourtant  rien  demander  de  peur  de  ne  trouver 
point  ce  qu'il  cherchoit.  Mais  Gandalin  avecques  le  bon 
visaige,  luy  declairoit  assez  que  les  nouvelles  n'estoient 

20  point  maulvaises,  et  luy  dit  le  premier  :  Monseigneur, 
Dieu  vous  face  aussi  constant,  comme  il  vous  donne  cause 
d'estre  content  :  car  si  vous  avez  ceste  vertu,  vous  estes 
le  plusaccomply,  et  le  plus  heureux  chevalier  du  monde. 
De  grand  joye  le  rembrassa  Amadis  et  luy  demanda  qu'il 

25  avoit  fait,  veu,  et  ouy.  J'ay,  dit  Gandalin,  veu  et  ouy  les 
félicitez  de  paradis,  et  sceu  qu'elles  vous  sont  appareil- 
lées, s'il  ne  tient  à  vous.  Ha  Gandalin,  dit  Amadis,  pour 
Dieu  dy  moy  tost  que  c'est.  Adonc  luy  recita  Gandalin 
de  mot  à  mot,  comme  le  tout  estoit  advenu  de  sa  lettre 

30  fainte,  et  de  leur  retraicte  à  la  fenestre,  sa  déclaration 
bien  au  long,  l'audience  qu'il  avoit  eue,  la  contenance  de 
Oriane,  et  puis  sa  response,  jusques  à  la  conclusion  qu'il 
a  rapportée,    et   puis  luy  parla  de   Mabile,  et  sa  bonne 

volunté  de  luy  aider,  sans  en  oublier  ung  seul  point.  Tant 
estoit  remply  d'aise  Amadis,  qu'il  se  faisoit  redire  une 
chose  dix  fois.  Et  ne  sçay  lequel  estoit  plus  affectionné, 
ou  Gandalin  de  compter,  ou  Amadis  d'escouter  :  car  l'ung 

5  et  l'aultre  en  estoit  insatiable.  En  tin  Amadis  luy  dit  : 
Mon  fidèle  amy,  je  pensoys  devoir  Jtout  à  ton  père,  qui 
me  saulva  du  péril  de  la  mer  :  mais  je  confesse  te  deb- 
voirpKis,  d'autant  que  par  ta  diligence  et  discrétion  me 
donnes  mieulx  que  la  vie  qu'il  me  préserva.  Or  diz  nioy, 

m  as  tu  bien  [v°]  marqué  le  lieu,  où  elle  a  commandé  que 
je  me  trouve.  Je  vous  en  asseure,  respondit  Gandalin,  car 
elle  mesme  me  l'a  monstre.  Ha  Dieu,  dit  il,  comme  pour- 
roys  je  desservir  le  grand  bien  qu'elle  me  fait  ?  Mainte- 
nant n'ay  je  plus  d'occasion  de  me  plaindre  et  lamenter. 

15  Encores  n'esse  tout,  dit  Gandalin,  tenez,  voyla  ung  pré- 
sent qu'elle  vous  envoyé,  pour  tesmoignaige  du  bien 
qu'elle  vous  veuli.  Puis  luy  bailla  l'anneau  d'Oriane, 
lequel  quand  il  eut  pris,  il  le  contempla  longuement,  puis 
le  baisa  mille  fois  et  le  meit  en  son  doit,  disant  :  Anneau 

20  qui  as  esté  si  heureux  d'estre  porté,  et  tenu  cher  de  la 
plus  accomplie  créature  du  monde,  bien  que  tu  soys 
maintenant  en  moins  honorable  lieu,  si  n'as  tu  point 
changé  de  maistre  :  car  moy  et  toy  sommes  à  elle,  et 
m'estrains  le  cueur  avccques  plus  grande  force,  que  tu 

2)  ne  luy  estraignois  le  doit.  Laissons  ces  raisons,  dit  Gan- 
dalin, et  retournez  aux  damoyselles  qui  vous  attendent 
en  ce  boys.  Mais  dissimulez,  car  ce  penser  vous  trans- 
porte, et  si  pourroit  beaucoup  faire  de  dommaige  à  vostre 
entreprise.  Ainsi  changèrent  de  propos,  et  s'en  allèrent 

jo  aux  pavillons.  Ce  soir  se  trouva  Amadis  plus  gay,  que  de 
long  temps  on  ne  l'avoit  veu,  qui  fut  grand  plaisir  aux 
damoyselles  :  car  il  leur  monstroit  tout  aultre  visaige, 

que  quand  il  estoit  en  ses  mélancolies.  Venue  l'heure  de 
dormir,  chascun  se  retira  comme  ilz  avoientde  coustume  : 
et  peu  après  voyant  Amadis  temps  commode  à  son  entre- 
prise, se  leva,  et  trouva  Gandalin  quiavoit  ja  mis  son  cas 
en  ordre,  parquoy  il  s'arma  et  montèrent  à  cheval,  pre- 

S  nans  leur  chemin  vers  la  ville.  Et  arrivez  près  le  jardin, 
que  Oriane  le  soir  de  devant  avoit  monstre  à  Gandalin, 
descendirent,  et  attachèrent  leurs  chevaulx  joignant  une 
touffe  d'arbres.  Puis  entrèrent  dedans  le  jardin,  par  ung 
trou  que  les  torrens  avoient  nagueres  fait  à  la  muraille, 

10  et  s'approchèrent  de  la  fenestre,  que  Oriane  avoit  mons- 
tre (le  jour  précèdent)  à  Gandalin  :  lors  frappa  Amadis 
tout  bellement  contre.  Pas  ne  dormoit  à  Theure  celle  qui 
attendoit  leur  venue,  ains  ayant  ouy  le  bruict,  esveilla 
Mabile,  et  luy  dit  :  Ma  cousine,  je  croy  que  vostre  cou- 

15  sin  frappe  à  ceste  fenestre.  Mon  cousin,  respondit  Mabile, 
il  peult  bien  estre  :  mais  vous  avez  plus  de  part  en  luy, 
que  tout  son  lignaige  ensemble.  Lors  se  leva  Mabile,  et 
printung  flambeau  qui  estoit  caché  derrière  une  tapisse- 
rie, et  esclaira  à  Oriane  qui  se  leva,  et  ensemble  vindrent 

20  ouvrir  la  fenestre,  où  elles  trouvèrent  Amadis,  non  moins 
attendu  que  attendant.  Si  ilz  furent  bien  aises,  il  ne  s'en 
fault  enquérir  :  car  tous  les  contentemens  du  monde  ne 
sont  qu'ennuy  en  comparaison  de  celuy  qu'ilz  receurent 
de  s'entrevoir.  Et  sans  point  de  double,  ilz  en  avoient 

25  tous  deux  raison  :  car  oultre  la  nourriture  qu'ilz  avoient 
prise  ensemble  des  leur  jeune  aage,  et  leur  première  amy- 
tié,  continuée  par  la  souvenance  et  bonne  opinion  qu'ilz 
avoient  tousjours  eue  l'ung  de  l'aultre,  leurbeaulté  estoit 
si  grande,  que  quand  ilz  ne  se  fussent  jamais   entreveuz 

30  que  lors,  si  avoient  ilz  cause  de  s'entreaymer.  Oriane 
qui  l'attendoit  s'estoit  coiffée  à  son  adyantaige  [LV]  si 
proprement  que  jamais  n'avoit  esté  mieulx  pour  la 
nuict,  car  par  dessoubz  ung  blanc   et   délié  couvrechef 

mis  bien  arrière  paroissoient  les  plus  blonds  et  les  plus 
crespescheveulx  que  jamais  fcit  nature.  Sur  ses  espaules 
avoit  jecté  ung  manteau  de  toile  d'or  figurée,  et  rehaulcée 
de  menues  fleurettes,  decouppé  et  enrichy  de  la  meil- 
5  leure  grâce  du  monde.  Et  bien  que  de  soy,  elle  eust  le 
plus  beau,  et  le  plus  cler  taint  qu'il  estoit  possible,  l'aise 
et  l'émotion  en  quoy  elle  estoit,  luy  avoient  d'avantaige 
apporté  une  couleur  si  vive,  et  si  belle,  qu'il  sembloit 
que  nature  se  fust  délectée  à  la  faire  première  en  toute 

lo  perfection.  Je  vous  laisse  donc  penser  quel  jugement  en 
feit  Amadis,  lequel  (quand  bien  elle  eust  eu  moins  de 
beaulté)  l'aymoit  tant,  qu'il  eust  trouvé  en  elle  tout  ce 
qui  y  estoit,  l'y  trouvant  doncques  et  l'aymant,  ne  sça- 
voit  s'il    se  trouvoit  luy  mesme.  Et  devint  si  esperdu, 

15  que  son  grand  aise  cuida  (pour  occuper  trop  de  place 
en  son  cueur)  en  chasser  l'ame  dehors.  Dequoy  elle 
s'appercevant,  s'approcha,  et  parla  la  première,  disant  : 
Monseigneur,  si  je  vous  ay  donné  la  privaulté  (contre 
mon  devoir  et  ma  coustume)  de  me  laisser  voir  en  tel 

20  lieu,  et  à  telle  heure  qu'il  est,  vous  en  donnerez,  s'il 
vous  plaist,  la  coulpe  à  la  seureté  que  m'a  promise  de 
vous  nostre  première  nourriture,  et  à  la  bonne  opinion 
que  depuis  en  ont  augmentée  voz  grandes  vertus,  qui 
ne  vous  ont  acquis  en  moy  moindre   faveur,  qu'en  tous 

25  aultres  lieux  grande  renommée.  Amadis  pour  ne  demeu- 
rer muet,  ayma  mieulx  ouvrir  la  bouche,  et  laisser  sortir 
paroles  à  l'aventure,  que  se  taisant,  sembler  ou  peu 
estimer  ce  grand  heur,  ou  moins  aymer  qu'elle,  qui 
avoit  eu  la  force  de  commencer,  et  deit  ainsi  :  Madame, 

50  je  ne  me  sens  si  favorisé  de  la  fortune,  que  je  n'estime 
l'honneur  d'avoir  esté  des  premiers  en  vostre  service,  le 
plus  grand  bien  qu'elle  m'ayt  jamais  fait,  ny  ne  me  sens 
tant  tenu  à  ma  vertu,  que  je  ne  reste  trop  obligé  à  ceulx 

qui  font  bon  rapport  de  moy.  Mais  quand  bien  l'ung 
ne  l'aultre  ne  seroit  point,  si  ay  je  une  amytié  envers 
vous  si  grande,  et  une  servitute  si  affectionnée,  que 
elle  seule  ne  povoit  riens  moins  mériter  que  vostre 
5  fiance  et  privaulté  :  laquelle  quand  bien  il  vous  auroit 
pieu  me  donner  encores  plus  grande,  elle  auroit  bien 
peu  accroistre  mon  obligation,  mais  non  point  l'affec- 
tion, qui  est  telle,  que  pour  bien  que  sçachiez  faire,  elle 
ne  sçauroit  augmenter,    ny  pour  peine  diminuer.  Et  ne 

10  sçay  s'il  seroit  bien  séant  à  ung  homme  de  confesser  les 
extremitezen  quoy  je  me  suis  infinies  fois  veu  par  ceste 
passion.  Le  moindre  ennuy  que  j'en  ay  receu  a  esté  la 
perte  du  repos,  et  avoir  bannyle  sommeil  de  mes  yeulx, 
si  ce  n'a  esté  pour  encores  plus  me  travailler,  me  repre- 

15  sentant  en  songe,  ce  que  mon  esprit  voit  et  désire 
incessamment.  Quantesfois  m'est  il  advenu  pensant  en 
vous,  me  ravir  telement,  que  à  ceulx  qui  me  voyoient, 
je  semblois  non  seulement  privé  du  sens  commun,  mais 
de  la  viemesmes?  Quelle  femme,  quel  enfant  bien  batu, 

20  versa  jamais  tant  de  larmes,  que  moy  chevalier  au  mil- 
lieu  des  plus  fortes  entreprises  en  ay  re[x;°]spandues 
pour  vous,  non  pour  ne  me  sentir  avoir  trop  heureux 
subject  en  amour,  mais  pour  m'en  sentir  avoir  trop  peu 
de  mérite,  et  encores  moins    d'espérance  ?  Et  bien  que 

25  ceste  faveur  que  vous  me  faites  de  me  daigner  ouyr,  soit 
plus  grande  que  je  n'eusse  osé  espérer,  si  est  elle  si  sur- 
montée de  ma  passion,  que  je  ne  puis  exprimer  la 
moindre  partie  de  ce  que  je  sens,  et  demeure  ma  langue 
presque  inutile,    et  non  sachante  son  office,  qui  si  bien 

;o  et  si  longuement  loing  de  vous  avoit  accoustumé  de  me 
servir.  Mais  à  tout  le  moins  ceste  impuissance  de  parler 
m'aydera  à  vous  tesmoigner  ce  que  toutes  les  paroles 
du  monde  ne  sçauroient  assez   au  vray  vous  exprimer. 

C;xr  tout  ainsi  que  toutes  les  aultres  beaultez  et  perfec- 
tions devant  la  vostre  deviennent  riens,  ainsi  devant 
mon  affection,  toutes  les  aultres  puissances  de  mou  ame 
disparoissent,  et  deviennent  nulles.  Vueillez  donc,  ma- 

5  dame,  par  vostre  courtoysie,  supplier  mon  insuffisance, 
et  délibérez  de  (avec  pitié)  me  rendre  la  vie  et  moy- 
mesme,  et  conserver  ce  qui  ne  peult  estre,  s'il  n'est 
vostre.  Ces  paroles  proferoit  Amadis  si  interrompues  de 
sanglotz  et  de  fréquentes   larmes,    qu'il   declaroit  assez 

10  qu'il  n'y  avoit  point  de  fainte,  et  qu'il  sçavoit  plus  souf- 
frir que  dire.  Dont  Oriane  ayant  compassion  luy  dit  :  Je 
ne  fais  double,  mon  amy,  que  vous  ne  m'aymez,  tant 
pour  les  peines  qu'avez  prises  pour  moy,  que  pour  ce 
que  vous  dites.  Et  quand    je  n'en  aurois   nul  enseigne- 

15  ment  de  parole  ne  d'effect,  si  suis  je  contente  de  le 
croire,  pource  que  mon  cueur  n'a  aultre  désir,  et  en 
cela  me  sens  grandement  satisfaite.  Mais  le  tourment 
en  quoy  je  vous  voy,  et  l'impatience  que  vous  vous 
donnez,  trouble  mon  aise  :    car  vous  ayant  asseuré  par 

20  assez  d'espreuves,  et  mesmes  par  ceste  cy,  que  je  vous 
ayme,  il  me  semble  que  vous  n'avez  plus  d'occasion  de 
si  fort  vous  affliger,  et  que  deviez  tempérer  voz  peines, 
lesquelles  (pour  l'union  de  nozespritz)  je  sens  non  moins 
que  vous   mesmes.  Si  doncques  vous    ne   les   appaisez 

25  pour  l'amour  de  vous,  je  vous  prie  le  faire  pour  l'amour 
de  mo}^  mesmement  que  ayant  (s'il  vous  plaist)  à  nous 
entrevoir  souvent,  et  en  publicque,  cela  ne  pourroit  ser- 
vir sinon  à  descouvrir  ce  que  nous  vouldrions  estre 
incogneu,  dont  trop  de   mal  nous  pourroit    advenir,  et 

30  pour  le  moins  empescher  ce  que  nous  desirons  le  plus. 
Madame,  dit  Amadis,  j'ay  tant  de  bien  et  de  félicité  de 
vous  voir  et  ouyr,  que  ne  me  trouvant  forces  pour  sous- 
tenir  le  fais  de  si  grand  contentement,  je  suis  contraint 

de  tomber  dessoubz,  expérimentant  non  moindre  la 
peine  du  non  accoustumc  plaisir,  que  celle  de  la  conti- 
nuelle tristesse,  et  m'esbahis  comme  j'ay  peu  ne  mourir 
point  icy.  Si  doncques  je  vous  ay  oftensée  de  ceste 
5  transportation,  pardonnez  la  à  vous  mesmes,  qui  m'avez 
apporté  cest  heureux  malheur,  et  donné  ceste  nuysante 
medicinc,  et  souftVez  que  usant  d'elle  plus  avant,  et  de 
l'asseurance  de  vostre  bonne  grâce,  je  m'accoustume  peu 
à  peu   à   la   supporter,    et   à   sçavoir  vivre  content,    et 

10  excusez  en  ce  grand  heur  mon  apprentissaige,  qui  n'en 
sçait  encores  prudemment  user.  Amour  est  maladie,  et 
soit  il  favorable,  ou  contraire,  il  ne  peult  estre  sans 
passion,  qui  rend  à  chascun  l'effect  que  vous  reprenez  en 
[LVI]  moy.  Bien  dites    vous,    amy,    respondit  Oriane, 

15  que  vous  estes  encores  apprentif,  et  bien  le  monstre 
vostre  propos,  qui  ne  voulez  amour  povoir  estre  sans 
passion.  J'espère  voir  le  temps,  que  vous  ayant  de  luy 
encores  plus  grande  et  plus  perfecte  partie  que  vous 
n'avez,    serez  en  plus   grande  tranquillité  d'esprit,  que 

20  peult  estre  vous  n'estimez  qu'on  puisse  avoir  en  ce  mon- 
de :  et  ce  ne  vous  adviendra  par  l'admiration  de  ce  que 
pour  ceste  heure  vous  aymez  le  plus,  et  qui  est  le  moins, 
mais  par  la  fruition  de  ce  où  gist  la  félicité,  la  cognois- 
sance  dequoy   unit  et  eslieve  les  espritz  jusques  au  ciel. 

25  Et  bien  que  j'aye  encores  si  peu  d'aage  et  d'expérience 
que  je  ne  me  puisse  exempter  du  mal  dont  vous  plai- 
gnez, si  ne  suis  je  desprouveue  du  désir  de  nous  en 
voir  ensemble  dehors,  et  vivre  quelque  fois  heureux  et 
contens.    Ha  madame,  dit  Amadis,  l'espérance  de  celle 

50  heureuse  journée  me  fera  passer  ceste  pénible  vie  en 
patience,  supportant  pour  l'honneur  de  vous  les  peines 
intérieures  le  plus  couvertement  que  je  pourray,  et  entre- 
prenant   celles  de  dehors  le   plus  courageusement  qu'il 

me  sera  possible  :  mais  je  vous  supplye  me  faire  ceste 
grâce  de  me  dire  quand  elle  sera.  Bien  cogneut  Orianc 
qu'elle  n'avoit  pas  esté  du  tout  entendue,  et  en  soubz- 
riant  luy  dit:  Elle  est  desja  commencée,  mais  vostre  œil 

s  esblouy  ne  la  voit  point.  Lors  commença  Amadis  à 
devenir  pensif  tenant  l'œil  arresté  sur  elle  :  et  elle  pour 
l'en  divertir,  meit  la  main  hors  du  treillis,  et  empoigna 
la  sienne,  et  Amadis  se  meit  à  la  baiser  mille  fois,  sans 
sonner  l'ung  ne   l'aultre  ung  seul   mot.  Ce  que  voyant 

lo  Mabile,  s'approcha,  et  leur  dit  :  Seigneurs,  vous  vous 
oubliez.  Amadis  leva  lors  le  visaige,  la  salua  de  bon 
cueur,  et  elle  luy.  Et  après  quelques  propos  communs 
de  sa  bien  venue,  et  du  long  désir  qu'elles  en  avoienteu, 
Mabile  luy  demanda  combien  il  deliberoit  demeurer  en 

3-,  celle  court.  Autant  qu'il  plaira  à  madame  Oriane,  res- 
pondit  Amadis.  Ce  sera  doncques  tousjours,  dit  Oriane, 
et  de  ma  partie  vous  en  supplie,  si  le  Roy  vous  en 
requiert.  Madame,  dit  il,  s'il  me  fait  cest  honneur,  je  luy 
obciray  et  à  vous,  mais  ce  sera  après  longue  dissimula- 

20  lion.  Ce  sera  bien  fait,  dit  Mabile,  et  ce  pendant  je  vous 
prie  nous  voir  souvent.  Et  voulans  continuer  plus  lon- 
guement leurs  devis,  Gandalin  qui  faisoit  le  guet,  veid  que 
l'aube  du  jour  apparoissoit,  parquoy  dit  à  Amadis  :  Mon- 
seigneur, je  sçay  que  je  vous  seray  importun,  mais  il 

25  fault  que  vous  en  accusiez  le  jour.  Amadis  ncn  tenoit 
compte,  et  prolongeoit  son  propos,  mais  Oriane  voyant 
que  Gandalin  disoit  vray,  et  craignant  qu'ilz  ne  fussent 
apperceuz,  dit  à  Amadis  :  Monseigneur,  allez  vous  en 
s'il  vous  plaist,  car  il  en  est  temps,  et  ne  m'oubliez  vostre 

30  promesse.  Lors  print  de  rechef  sa  main,  et  la  baisa.  Puis 
monta  à  cheval,  et  revint  au  boys  trouver  les  deux  seurs 
damoyselles,  lesquelles  à  grande  rcqueste  luy  persua- 
dèrent d'aller  délivrer  leur  cousine  que   le   Roy  retcnoit 

captive,  jusques  à  ce  qu'elle  eust  représenté  son  cham- 
pion, ce  avoient  elles  entendu.  Parquoy  après  avoir  pris 
ce  jour  repos,  le  lendemain  retourna  à  la  ville,  en  grande 
faveur  et  expectation  de  tout  le  monde. 


S  [v°]  Comme  Amadis  se  feit  cognoistre  au  roy 
lisuart,  aux  princes  et  grans  seigneurs  de  sa  court, 
desquelz  il  fut  haultement  receu  et  festoyé. 

CHAPITRE  XVI 

Tout  le  jour   avoit  séjourné  Amadis  en  la  forest  avec 

10  les  damoyselles,  et  le  lendemain  de  grand  matin  s'estoit 
armé  et  monté  à  cheval  prenant  son  chemin  vers  la  ville, 
en  laquelle  estant  arrivé,  accompaigné  seulement  de  ses 
deux  hostesses,  elles  le  menèrent  descendre  au  logis  de 
leur  cousine,  laquelle  aussi  tost  qu'elle  sceut  son  arrivée, 

15  vint  au  devant,  et  se  prosternant  à  terre,  luy  dit  :  Mon- 
seigneur, tout  le  bien  que  j'ay,  vous  me  l'avez  donné,  et 
le  tiens  de  vous  et  non  d'aultre  :  pource  faites  en  comme 
il  vous  plaira.  Mais  Amadis  luy  changea  propos,  et  luy 
dit  :  Dame,  allons  devant  le  Roy,  affin  qu'il  vous  tienne 

20  quitte,  et  que  je  m'en  puisse  aller  où  j'ay  affaire.  Toutes- 
fois  devant  que  partir  il  se  desarma  de  son  heaulme,  puis 
s'en  alla  avec  les  trois  damoyselles  au  palais.  Le  peuple 
adonc  sachant  que  c'estoit  luy  qui  avoit  vaincu  Dardan, 
estoit  par  les  rues,  et  faisoit  ung  tel  bruit  que  le  Roy 

25  l'entendit.  Au  moyen  dequoy  estant  adverty  de  son  arri- 
vée, luy  feit  tant  d'honneur,  que  de  venir  à  l'encontre 
pour  le  recevoir,  puis  luy  dit  :  Chevalier,  vous   soyez 

céans  le  tresbien  venu,  comme  celuy  qui  y  estoit  fort 
désiré.  Lors  Amadis  voyant  ce  bon  recueil  meit  le  genoil 
à  terre,  et  luy  respondit  :  Sire,  Dieu  vousdoint  bonne  vie 
et  longue.  Mais  aussi  tost  le  Roy  le  print  par  la  main  et 
5  le  feit  lever,  luy  disant  :  Je  vous  prometz,  mon  amy, 
que  je  suis  tresaise  de  vostre  cognoissance,  car  vous  estes 
bon  chevalier.  De  ces  paroles  rougit  Amadis,  et  respon- 
dit :  Sire,  pour  rendre  quite  la  dame  que  vous  avez  fait 
arrester,  je  suis  venu  vers  vous  :  pourtant,  puis  qu'elle  a 

lo  accomply  vostre  vouloir,  elle  sera  en  liberté  désormais^ 
s'il  vous  plaist.  Certes,  dit  le  Roy,  c'est  bien  raison.  Je 
vous  asseure.  Sire,  respondit  Amadis,  que  jusques  à  pré- 
sent elle  n'a  sceu  qui  pour  elle  avoit  Dardan  combatu. 
Or  tandis  que  le  Roy  et   Amadis    devisoient  ensemble, 

15  s'assembla  à  l'entour  grand  multitude  de  peuple  faisant 
de  luy  divers  jugemens,  les  ungs  louoient  sa  grand 
beaulté,  aultres  son  jeune  aage,  et  tous  en  gênerai  son 
extrême  hardiesse  et  l'effort  qu'il  avoit  fait  (ayant  si  peu 
d'aage)    à  povoir  vaincre  Dardan  qui  fut  par  toute  la 

20  grand  Bretaigne  craint  et  redoubté.  Ce  pendant  il  devi- 
soit  avec  le  Roy  de  divers  propos,  et  entre  aultres  vou- 
lant faindre  son  partement  pour  luy  augmenter  l'envie 
de  le  retenir,  il  luy  dit  :  Sire,  puis  que  la  dame  est  libre, 
vous  me  donnerez  s'il  vous  plaist  congé,  et  si  je  vous 

25  puis  faire  service  vous  me  le  commanderez,  car  vous 
estes  le  prince  à  qui  plus  je  désire  obeyr.  Mon  amy,  res- 
pondit le  Roy,  ce  partement  ne  sera  si  prompt,  si  ne  me 
voulez  desplaire.  Dieu  m'en  garde,  dit  Amadis,  plus  tost 
vous  obeiray.  Croyez,  respondit  le  Roy,  que  vous    me 

30  ferez  plaisir,  si  voulez  pour  meshuy  demeurer  céans.  En 
bonne  foy,  Sire,  dit  il,  je  feray  ce  qu'il  vous  plaira,  car 
en  plus  grande  chose  je  vous  vouldrois  complaire.  Or 
vous  en  allez  donc  desarmer.  Ce  disant,  luy  mcsmes  le 

print  par  la  [LVII]  main,  et  le  mena  en  une  chambre  où 
il  le  laissa  pour  se  refraischir  avec  le  roy  Arban  de  Nor- 
galles  et  le  conte  de  Clocestre,  ausquelz  il  commanda 
luy  faire  compaignie  :  car  ce  roy  Lisuart  estoit  le  prince, 

5  qui  plus  favorisoit  et  honoroit  chevaliers  estranges.  Puis 
l'ayant  laissé  en  la  compaignie  de  ses  seigneurs,  s'en  alla 
yers  la  Royne,  à  laquelle  il  récita  le  moyen  par  lequel  il 
avoit  arresté  le  bon  chevalier  qui  avoit  vaincu  Dardan. 
Monsieur,  dit  elle,  sçavez  vous  son  nom?  Non,  respondit 

10  le  Roy,  car  pour  la  promesse  que  je  luy  ay  faite,  je  ne 
luy  ay  osé  demander.  Peult  estre,  dit  la  Royne,  esse  le 
filz  du  roy  Perion  de  Gaule.  Je  ne  sçay,  respondit-il. 
Sçavez  vous,  dit  la  Royne,  qui  nous  en  jectera  hors  de 
doubte  ?  Cest  Escuj-er  qui  parle  à  Mabile  l'est  venu  cher- 

15  cher  et  dit  qu'il  a  eu  nouvelles  qu'il  est  arrivé  en  ce  pays 
long  temps  a.  Incontinent  le  Roy  feit  appeller  Gandalin, 
et  sans  luy  riens  déclarer  luy  dit  :  Suyvez  moy,  et  me 
dites  voyant  ung  chevalier  que  je  vous  monstreray,  si  le 
cognoistrez.   Lors  Gandalin   le   suyvit  et    entrèrent    où 

20  Amadis  estoit.  Et  quand  Gandalin  l'advisa,  faignant  ne 
l'avoir  veu  de  long  temps,  meit  le  genoil  à  terre,  luy 
disant  :  Ha,  monseigneur,  j'ay  eu  mainte  peine  à  vous 
trouver  depuis  mon  partement  d'Escoce.  Gandalin  mon 
amy,  respondit  Amadis,  tu   soys  le  bien  venu,  quelles 

35  nouvelles  apportes  tu  ?  Monseigneur,  dit  Gandalin,  très- 
bonnes,  Dieu  mercy,  tous  voz  amys  se  portent  bien,  et 
se  recommandent  à  vostre  bonne  grâce.  Mais,  monsei- 
gneur, désormais  n'est  il  plus  besoing  de  vous  couvrir. 
Puis  adressant  sa  parole  au  Roy,  luy  dit  :  Sire,  celuy  que 

30  ne  cognoiss[i]ez  nagueres,  est  monseigneur  Amadis  que 
voicy,  filz  du  roy  Perion  de  Gaule,  et  pour  tel  le  cognent 
le  Roy  son  père,  lors  qu'il  occit  au  combat  ce  puissant 
roy   Abies   d'Hirlande,    au   moyen   dequoy  il    recouvra 

entièrement  ses  pays  qu'il  avoit  perduz.  Par  ce  moyen 
lut  descouvert  Amadis  et  mieulx  venu  que  devant  :  car 
au  paravant  il  n'estoit  cogneu  que  par  ses  haulx  faitz, 
dont  la   renommée  estoit  par  tout  divulguée,  mais  lors 

5  fut  honoré  tant  pour  sa  vertu  que  pour  sa  noblesse. 
Ainsi  se  passa  tout  le  jour  en  bonne  chère  que  l'on  luy  feit 
jusques  à  ce  que  chascun  se  retira.  Parquoy  le  roy  Lisuart 
commanda  au  roy  de  Norgalles  de  l'emmener  loger  en 
son  logis,  puis  quand  ilz  seroient  à  privé,  qu'il  le  sondast, 

lo  et  sentist  de  luy  par  tous  moyens  qu'il  seroit  possible, 
s'il  se  vouloit  condescendre  de  demeurer  en  son  service. 
Mais  aussi  tost  qu'il  se  fut  retiré,  le  Roy  vint  vers  la 
Royne,  et  luy  dit  :  Madame,  je  n'ay  peu  arrester  Amadis 
à  estre  des  miens,  et  si   ne  sçay  comment  je  le  peusse 

I)  faire,  combien  que  j'en  aye  plus  d'envie  que  de  gentil- 
homme que  je  veisse  de  long  temps,  car  l'estime  que 
l'on  a  de  luy  me  feroit  d'autant  plus  craindre  et  redoub- 
ler. Monsieur,  respondit  la  royne,  octroyez  luy  tout  ce 
qu'il  vous  demandera,  et  de  vous  mesmes  présentez  luy 

20  tout  ce  que  vous  pensez  qu'il  luy  sera  agréable.  11  ne  me 
demande  aulcune  chose,  dit  le  Roy  :  car  s'il  demandoit 
je  luy  accorderois  plus  voluntiers  qu'il  ne  vouldroit. 
Monsieur,  respondit  la  Royne,  il  me  semble  que  le  devez 
faire  prier  [v°']  par  aulcuns  des  vostres,  et  s'il  n'y  veult 

25  entendre,  dites  luy  qu'il  nous  vienne  veoir,  et  vostre  fille 
et  moy,  avec  sa  cousine  Mabile  luy  en  ferons  la  requeste, 
car  elles  le  cognoissent  du  temps  qu'il  les  ser\'oit  estant 
Escuyer.  Lors  nous  luy  ferons  entendre  comme  tous  les 
aultres  chevaliers  de  céans  sont  vostres,  et  que  n'en  avons 

30  nul  qui  soit  à  nous,  et  le  prirons  qu'il  nous  flice  ce  bien 
de  tenir  vostre  party  et  qu'il  demeure  pour  nous  servir 
quand  aurons  affaire  de  son  ayde.  C'est  bon  moyen  de  le 
faire  demeurer,  dit  le  Rov,ets'il  ne  le  fait,  et  vous,  nous 

pourrons  bien  dire  qu'il  a  en  luy  moins  de  civilité  que 
de  chevalerie.  Et  pource  qu'il  estoit  ja  fort  tard,  le  Roy 
donna  le  bon  soir  à  la  Royne  et  se  retira.  Le  roy  de 
Norgales  d'aultre  part,  qui  estoit  avec  son  nouvel  hoste, 

5  le  persuadoit  et  acheminoit  tant  qu'il  povoit  à  le  faire 
condescendre  d'estre  et  demeurer  en  la  maison  du  Roy. 
Mais  Amadis  sçavoit  tant  bien  dissimuler,  qui  luy  des- 
guisoit  entièrement  ce  qu'il  avoit  plus  envie  de  faire,  et 
ne  le  peult  arrester  à  chose  dont  il  eust  charge.  Et   tant 

10  que  n'y  ayant  plus  d'espérance,  vindrent  luy  et  Amadis 
le  lendemain  accompaigner  le  Roy.  à  la  messe,  à  la  fin  de 
laquelle  Amadis  vint  prendre  congé  du  Roy,  mais  il  luy 
dit  :  Mon  grand  amy,  vous  m'eussiez  fait  plaisir  de  ne 
partir  si  tost,  toutesfois  la  promesse  que  je  vous  ay  faite  me 

is  contraint  de  ne  vous  plus  prier  faire  aultre  chose  que  ce 
qu'il  vous  plaira,  ne  sachant  s'il  vous  viendroit  à  plaisir. 
Mais  la  Royne  désire  bien  vous  veoir  devant  vostre  par- 
tement,  si  le  trouvez  bon.  Sire,  respondit  Amadis,  je 
feray  ce  qu'il  vous  plaira.  Je  vous  en  sçay  bon  gré,  dit  le 

20  Roy.  Et  ce  disant  le  print  par  la  main,  et  le  mena  vers 
elle,  à  laquelle  il  dit  :  Madame,  voicy  le  filz  du  Roy 
Perion  de  Gaule,  qui  vous  veult  faire  la  révérence. 
Vrayement,  respondit  la  Royne,  il  me  fait  grand  plaisir, 
et  soit  le  tresbien  venu.  Adonc  Amadis  s'advança,  et  se 

25  mettant  à  genoulx  luy  voulut  baiser  les  mains,  mais  elle 
le  soubzleva  et  le  feit  asseoir  joignant  d'elle.  Et  voyant  le 
Roy  qu'ilz  estoient  entrez  en  propos,  sans  mot  dire  se 
retira,  et  se  vint  promener  entre  ses  gentilzhommes  tan- 
dis qu'ilz  devisoient.    Ce  pendant  la  Royne  entretenoit 

jo  Amadis,  mais  les  aultres  dames  et  damoysclles  qui  avoient 
tant  ouy  parler  de  sa  bonne  grâce  et  excellente  beaulté, 
avoient  tous  [sic  1540,  1548J  l'œil  sur  luy,  s'esbahissans 
comme  nature  l'avoit  tant  pourveu  de   ce   qu'elles  desi- 

roicnt  le  plus  avoir.  Or  cognoissoit  Amadis  à  leur  conte- 
nance le  jugement  qu'ilz  [sic  1540  elles  1548]  faisoient  de 
iuy,  toutesfois  il  n'osoit  lever  la  veue,  craignant  que 
voyant  son  Oriane,   par  mutation  soubdaine,  il  donnast 

S  tesmoignaige  de  ce  que  tant  il  desiroit  cacher.  Et  ainsi 
qu'il  estoit  en  ceste  perplexité,  la  princesse  Mabile  se 
vint  renger  à  Iuy,  Iuy  faisant  la  révérence.  Lors  la  royne 
pour  mieulx  venir  à  ses  attaintes,  appella  sa  fille  (qui 
faignoit  quasi  ne  le  cognoistre)  et  Iuy  dit  :  M'amye,  mes 

10  cognoissez  vous  le  filz  du  roy  Perion  qui  vous  a  si  bien 
servye,  quand  il  estoit  vostre  Escuyer  ?  et  sera  encores 
s'il  Iuy  plaist  maintenant  qu'il  est  chevalier.  En  bonne  foy 
il  fault  bien  que  vous  m'aydez  toutes  à  [LVIII]  le  prier 
qu'il  m'octroye  ce  que  je  Iuy  demanderay.  Et  sçavez  vous 

ij  que  c'est  ?  dit  elle  à  Amadis.  Le  Roy  désire  grandement 
que  vous  demeurez  avec  Iuy  :  toutesfois  à  ce  que  j'en  - 
tendz,  vous  ne  Iuy  avez  voulu  accorder.  Nous  verrons 
bien  maintenant,  de  combien  les  dames  ont  meilleure 
part  aux  chevaliers  que  les  hommes.  Pourtant  nous  vous 

21)  prions  toutes  que  vous  soyez  chevalier  de  ma  fille,  de 
moy,  et  semblablement  de  celles  que  voiez  en  si  belle 
compaignie.  Et  si  tant  voulez  faire  pour  nous,  vous  nous 
relèverez  de  chercher  support  en  ung  aultre,  qui  peult 
estre  ne  nous   seroit  si   agréable,  sçachant  bien  que  si 

2;  vous  estes  nostre,  il  nous  sera  aisé  de  nous  passer  de 
ceulx  du  Roy.  Or  estoient  les  damoyselles  adverties  de 
ce  qu'elles  auroient  affaire  en  ce  cas,  parquoy  elles 
s'approchèrent  toutes,  et  confermerent  l'intention  de  la 
Royne,  mesmes  Oriane  qui  Iuy  feit  signe  qu'il  l'accordast  : 

30  mais  il  dissimuloit  saigement  ce  que  plus  il  avoit  d'affec- 
tion de  faire.  Parquoy  la  Royne  le  voyant  tardif  à  res- 
pondrc,  comme  si  elle  l'eust  voulu  presser,  Iuy  dit  :  Et 
bien,  seigneur  Amadis,  demeurerons  nous  escondictes? 

Madame,  respondit  il,  qui  seroit  celuy  qui  pourroit  faire 
aultrement  que  vostre  volunté,  et  celle  de  ces  dames  pré- 
sentes, veu  que  vous  estes  la  meilleure  Royne  du  monde, 
et  elles  qui  méritent  [plus]   d'estre  servies  ?  Pourtant, 

5  Madame,  à  vostre  commandement  et  requeste  de  madame 
Oriane,  et  de  ces  aultres  damoyselles,  je  suis  content  de 
demeurer  avec  vous,  par  tel  convenant  toutesfois  que  je 
ne  seray  qu'à  vous  seule,  et  si  je  faiz  quelque  service  au 
Roy,  sera  comme  vostre,  et  non  comme  sien.  Et  pour 

10  tel,  dit  la  Royne,  toutes  nous  vous  acceptons.  Ce  qu'elle 
feit  aussi  tost  sçavoir  au  Roy,  lequel  en  fut  si  aise,  qu'il 
envoya  le  Roy  de  Norgales  vers  luy  le  prier  qu'il  luy  dit 
ung  mot.  Lors  print  Amadis  congé  de  la  Royne,  et  vint 
vers  le  Roy,  lequel  luy  dit  :  Mon  grand  amy,  je  suis  fort 

1 5  joyeulx  de  ce  que  vous  avez  accordé  à  la  Royne  ;  et  soyez 
seur  quant  à  ma  part,  que  j'ay  bonne  envie  de  vous 
[bien]  traicter  comme  le  méritez.  Lors  Amadis  le  mercia 
humblement,  combien  qu'il  fust  demeuré  par  le  com- 
mandement d'Oriane,  et  non  pour  aultre,  quelque  chose 

20  qu'il  eut  fait  entendre  à  la  Royne. 

Or  se  taist  l'Aucteur  pour  le  présent  d'Amadis,  voulant 
reprendre  le  propos  de  Galaor,  lequel  party  de  la  maison 
du  duc  de  Bristoye  où  le  Nain  luy  avoit  tant  donné 
d'ennuy,  chemina  tout  le  jour   esgaré  au  travers  de   la 

25  forest  Darinida  [sic  1540,  d'Arivide  1548]  sans  trouver 
homme  qui  le  radressast  :  toutesfois  environ  les  vespres, 
il  apperceut  de  loing  venir  vers  luy  ung  Escuyer,  monté 
sur  ung  tresbon  cheval.  Or  avoit  esté  Galaor  navré  joi- 
gnant la  barque  par  Tung  des  trois  chevaliers  qui  l'assail- 

30  lirent  comme  avez  entendu,  et  à  l'occasion  de  l'exécution 
qu'il  avoit  faite  la  nuict  précédente  avec  s'amye,  sa  playe 
s'estoit  fort  empirée  :  [i'°]  parquoy  se  sentant  mal,  dit  à 
celuy  qu'il  rencontra  :  Amy,  sçais  tu  où  je  pourrois  cstre 

médecine  d'une  playe  que  j'ay  ?  Ouy  bien,  dit  il  :  mais 
telz  couardz  que  vous  n'y  veulent  pas  voluntiers  aller, 
pource  que  communément  \h  n'en  sortent  sans  recevoir 
honte  et  dommaige.  Laissons  cela,  dit  Galaor,  et  me  diz 

5  seulement  si  j'y  trouveroye  aulcun  qui  me  garist  mes 
playes.  Plustost,  dit  l'Escuyer,  y  trouverez  vous  qui  vous 
en  fera  d'aultres.  Monstre  moy,  dit  Galaor,  le  chemin, 
et  j'esprouveray  ce  dont  tu  me  cuydes  espoventer.  Non 
feray  vrayement,  dit  l'Escuyer,  s'il  ne  me  plaist.  Si  feras, 

lo  respondit  Galaor,  par  amour  ou  par  force.  Par  force  ? 
dit  l'Escuyer.  Craincte  me  pourroit  elle  forcer  faire  plai- 
sir à  si  lasche  et  recreu  chevalier  que  tu  es?  Quand 
Galaor  l'entendit  parler  si  audacieusement,  il  meit  lu 
main  à  l'espéc  et  faignit  luy  fendre  la  teste  pour  l'espo- 

15  venter,  luy  disant  :  Par  dieu,  rustre,  tu  m'y  conduyras, 
ou  je  feray  conduyrc  présentement  ton  ame  à  tous  les 
diables.  L'escuyer  eut  peur  et  luy  respondit  :  Puis  qu'il 
est  force,  je  vous  sçauray  bien  conduire  où  vostre  folye 
sera  tost  chastice,  et  mon  oultraige   vengée.  Ce  disant, 

20  marcha  devant,  laissant  le  droict  chemin,  et  Galaor  le 
suyvit  assez  longuement,  et  quand  ilz  eurent  cheminé 
environ  une  lieue,  ilz  arrivèrent  près  d'une  forteresse, 
assise  le  long  d'un  plaisant  val,  bien  peuplé  d'arbres. 
Lors  l'Escuyer  la   luy  monstra   disant  :  Or    me  laissez 

25  maintenant  aller  :  car  voilà  le  lieu  où  j'espère  estre  vengé 
de  l'injure  que  vous  me  faites.  Va  à  tous  les  diables,  res- 
pondit Galaor,  car  de  ta  compaignie  suis  je  peu  satisfait. 
Encores  le  serez  vous  moins,  dit  l'Escuyer,  devant  qu'il 
soitgueres.  Ainsi  eschappa,  et  tourna  bride.  Et  Galaor  suy- 

50  vit  le  chemin  du  chasteau,  lequel  à  son  advis  estoit  nouvel- 
lement édifié  :  et  arrivé  à  la  porte  apperccut  au  dedans  ung 
chevalier  armé  monté  sur  son  cheval,  accompaigné  de 
cinq  hallebardicrs  equippez  pour  deffendrc  l'entrée  de  la 

place,  qui  vindrent  au  devant  de  luy,  et  luy  demandèrent, 
si  c'estoit  il  qui  avoit  nagueres  forcé  leur  Escuyer  ?  Je 
ne  sçay,  respondit  Galaor,  qui  est  vostre  Escuyer  :  bien 
ay  je  fait  venir  icy  par  force  ung  paillard,  le  plus  rogue 

5  et  audacieux  que  je  cogneuz  oncques.  Ce  peult  il  bien 
estre,  dit  le  chevalier  du  chasteau.  Mais  que  demandez 
vous  céans?  Seigneur,  respondit  Galaor,  je  suis  fort 
navré,  et  cherche  qui  me  secoure.  Entrez  donc,  respondit 
le  chevalier.  Adonc  Galaor  passa,  mais  il  n'eut  gueres 

10  cheminé  que  le  chevalier  et  les  souldars  le  vindrent 
assaillir  de  tous  costez.  Toutesfois  le  premier  qui  se  pré- 
senta, luy  cuidant  donner  de  la  hallebarde  sur  la  teste, 
fut  pressé  de  si  près,  que  Galaor  la  luy  arracha  des 
poings,  et  en  donna  tel  coup  au  chevalier,  qu'il  tomba 

15  mort  à  ses  piedz.  Puis  entrant  parmy  les  aultres,  les 
chargea  tant  rudement  qu'il  en  tua  les  troys,  et  les  deux 
s'enfuyrent  au  plustost  qu'ilz  peurent  vers  le  chasteau, 
et  Galaor  les  poursuyvant  feust  entré  pelle  nielle,  sans 
son  Escuyer  qui  luy  escria  :  Seigneur,  prenez  voz  armes, 

20  car  leans  y  a  esmeute  de  gens.  Quand  [LIX]  Galaor 
l'entendit,  il  s'arresta  quoy,  et  retourna  s'armer.  Par 
dieu,  dit  l'Escuyer,  je  prendray  ceste  hache  pour  vous 
secourir  si  avez  besoing  contre  ces  pendars.  Lors  print  la 
hallebarde,  et  l'escu  [de]  l'ung  des  mors.  Pour  le  moins, 

25  dit  il,  je  feray  mon  espreuve  contre  ceste  canaille  :  car 
pour  ne  perdre  chevalerie  tant  que  je  Taye  receue,  je  ne 
mettray  la  main  à  chevalier  pour  l'oultrager.  Asseuretoy, 
respondit  Galaor,  qu'aussi  tost  que  j'auray  trouvé  celuy 
qui  me  la  donna,  que  tu  le  seras.  Puis  passèrent  oultre, 

30  et  apperceurent  venir  à  eulx  deux  chevaliers,  et  dix 
aultres  souldars  qui  firent  retourner  avec  eulx  ceulx  qui 
fuyoient.  Or  estoit  l'Escuyer,  qui  avoit  leans  conduict 
Galaor,  en  une  fenestre,  lequel  à  haulte  voix   crioit  : 

Tuez  le,  tuez  le,  mais  saulvez  le  cheval  qui  me  pourra 
sers-ir.  Quand  Galaor  l'entendit,  il  le  recogneut  aysée- 
ment,  et  de  despit  le  cueur  luy  enfla,  de  sorte  qu'il  cou- 
rut charger  cculx  qui  venoient  à  luy.  Et   de  ceste  ren- 

3  contre  rompirent  leurs  lances  :  mcsmes  Galaor  sur  celuy 
qui  premier  se  présenta  de  si  droict  fil,  que  de  là  en 
avant  il  fut  exempt  de  plus  porter  cuirace  :  puis  meit  la 
main  à  l'espéc,  et  s'adressant  à  l'aultre,  luy  en  donna  tel 
coup  qu'il  le  jecta  du  cheval  à  bas.  Lors  poursuivant  sa 

10  poinctc  sans  arrester  se  mesla  parmy  les  gens  de  pied,  et 
à  l'instant  veid  que  son  Escuyer  en  avoit  dcsja  despeché 
deux.  Parquoy  pour  luy  augmenter  le  cueur  luy  escria  : 
Amy,  c'est  tresbien  commencé  :  achevons  le  demeurant 
sans  que  nul  d'eulx  réchappe,  car  il[z]  ne  sont  dignes  de 

I)  tant  vivre.  Quand  l'Escuyer  qui  estoit  à  la  fenestre  vid  ce 
conflict,  monta  hastivement  par  ung  escalier  ;au  hault 
d'une  tour,  criant  tant  qu'il  povoit  :  Seigneur,  armez 
vous,  sinon  vous  estes  mort.  Ce  que  Galaor  entendit, 
parquoy  il  s'avança  pour  le  devancer.  Mais  il  n'eut  gueres 

:!o  marché,  qu'il  apperceut  ung  chevalier  armé  de  toutes 
pièces,  et  ung  cheval  que  l'on  luy  tenoit  prest  au  pied 
de  la  montée,  lequel  Galaor  saisit  légèrement,  car  il 
estoit  descendu  du  sien  pour  suyvre  l'Escuyer,  et  met- 
tant la  main  aux   resnes  du  cheval,   dit  au    chevalier  : 

J2;  Damp  chevalier,  montez  une  aultre  fois  de  meilleure 
heure,  car  pour  le  présent  vous  n'aurez,  si  je  puis,  plus 
d'advantaige  que  j'ay.  Bien  estonné  fut  le  chevalier  quand 
il  l'entendit,  car  il  ne  l'avoit  encores  apperceu,  et  luy 
respondit  :  Estes  vous  celuy  qui  avez  tué  mes  deux  nep- 

50  veuz,  et  ceulx  de  ce  chasteau?  Je  ne  sçay  pour  qui  vous 
le  dites,  dit  Galaor  :  mais  je  vous  asseure  que  céans  j'ay 
trouvé  la  pire  canaille,  et  la  plus  dcsloyalle  gent  à  qui 
oncques  je  m'adressay.  Par  dieu,  respondit  le  chevalier, 


DE     AMADIS     DE     GAULE  189 

ceulx  qu'avez  tuez  estoient  meilleurs  que  vous,  et  chère- 
ment aussi  le  comparerez  vous.  Lors  meirent  la  main  aux 
espées,  et  commença  entre  eulx  (ainsi  à  pied  qu'ilz 
estoient)  ung  combat  fort  cruel ,  car  celuy  du  chasteau 

5  estoit  tresgentil  chevalier,  et  n'y  avoit  nul  qui  les  veist 
qui  ne  feust  esbahy  comme  tant  de  coups  ilz  povoient 
soustenir  l'ung  de  l'aultre.  Toutesfois  à  la  fin,  le  seigneur 
de  leans  ne  peult  porter  l'effort  de  Galaor,  parquoy  pensa 
avoir  recours  à  la  fuyte,  Mais  il  fut  suivy  de  si  [v°]  près, 

10  qu'ayant  gaigné  ung  portail,  ainsi  qu'il  cuydoit  franchir 
le  sault  d'une  fenestre  en  une  gallerie  assez  joignant, 
demeura  en  chemin  pour  la  pesanteur  des  armes,  tum- 
bant  sur  ung  tas  de  pierres  plus  bas  qu'il  n'esperoit, 
tellement  qu'il  en  fut  brisé   et  mis    en    pièces.    Quand 

I  -,  Galaor  s'en  veid  despeché,  retourna  arrière,  mauldissant 
et  le  chasteau  et  les  habitans  d'icelluy  :  et  ainsi  qu'il 
traversoit  entendit  une  voix,  partant  de  la  chambre,  qui 
crioit  dolentement  :  Pour  l'honneur  de  Dieu,  Seigneur, 
ne  me  laissez  plus  souffrir.  Lors  Galaor  s'approcha  plus 

20  près,  et  appela,  disant  :  Ouvrez  donc  la  porte.  Ha  Sire, 
je  ne  puis,  disoit  la  voix  :  car  je  suis  attachée  d'une 
grosse  chesne.  A  ceste  parole  Galaor  cogneut  bien  que 
c'estoit  quelque  prisonnier,  parquoy  donna  du  pied  contre 
l'huys   si  rudement,    qu'il  le   feit  sortir  des   gons,  et  y 

25  entrant  apperceut  une  belle  damoyselle,  liée  par  le  col 
d'une  grosse  chesne,  laquelle  voyant  Galaor,  luy  dit  : 
Helas,  monseigneur,  qu'est  devenu  le  maistre  de  céans, 
et  ceulx  de  sa  compaignie  ?  Hz  sont  tous  mors,  respondit 
il,  car  venant  ceste  part  chercher  aulcun    qui  me  peust 

30  guarir  d'une  playe  que  j'ay,  ilz  me  feirent  entrer  en  ce 
lieu,  puis  me  coururent  sus.  Toutesfois  avec  l'ayde  de 
Dieu,  je  me  suis  tellement  deffendu,  qu'ilz  ne  feront 
jamais  mal  à  personne  vivante.  Dieu  en  soit  loué,  res- 


190  LE  PREMIER   LIVRE 

pondit  la  damoyselle,  et  pour  Dieu  ne  me  laissez  en 
ceste  misère  :  car  estant  délivrée,  je  vous  rendray  de 
brief  sain  et  guary.  A  cela  ne  tiendra,  dit  Galaor.  Adonc 
rompit  la  chesne,  et  emmena  la  damoyselle  :    laquelle 

5  print  au  partir  de  leans  deux  boitelettes,  qu'elle  tira  d'ung 
petit  coffret,  et  d'aultres  choses  précieuses  que  le  sei- 
gneur du  chasteau  gardoit  singulièrement.  Et  ainsi  qu'ilz 
vouloient  sortir,  apperceurent  que  le  premier  chevalier, 
contre  qui  Galaor  avoit  jousté,   n'estoit  encores  mort, 

10  ains  travailloit  à  la  fin  :  au  moyen  dequoy  pour  ne  le 
faire  tant  languir,  Galaor  luy  passa  tant  de  fois  le  cheval 
sus  le  ventre,  qu'il  luy  feit  rendre  l'ame.  Puis  se  meirent 
en  chemin,  devisans  ensemble  de  divers  propos.  Or 
estoit  la  damoyselle  saige,  bien  apprise,  et  de  bonne  grâce, 

15  au  moyen  dequoy  elle  sceut  si  pertinéement  respondre 
et  entretenir  Galaor,  qu'il  en  devint  tresamoureux  :  et  de 
fait,  ne  povant  plus  supporter  ce  nouveau  feu  d'amytié, 
voulut  sentir  d'elle  si  elle  le  vouldroit  aymer,  luy  disant  : 
Damoyselle  ra'amye,  vous  sçavez  que  je  vous  ay  délivrée 

20  de  prison,  mais  en  vous  donnant  liberté,  je  me  suis 
captivé  et  mis  en  grande  langueur  si  ne  me  secourez. 
Asseurez  vous,  respondit  elle,  Monseigneur,  que  la  chose 
seroit  bien  difficile  que  je  ne  ferois  pour  vous  obeyr 
estant  tant  obligée  à  vous  :  car  faisant  autrement,  je  meri- 

2s  terois  estre  mise  au  rang  des  plus  ingrates  damoyselles 
du  monde,  veu  la  misère,  de  laquelle  m'avez  nagueres 
délivrée  :  et  pourtant  soyez  seur  que  je  suis  autant  vostre, 
que  vous  le  sçaurez  soubhaicter.  En  ces  propos  se  mei- 
rent si  avant,  que  l'exécution  de  ceste  nouvelle  amour 

30  s'en  ensuyvit,  goutans  ensemble  du  fruict  qui  cause  tant 
de  contentement  à  ceulx  à  qui  si  bonne  adventure 
advint,  parquoy  [LX]  en  telle  ayse  passèrent  ceste  nuicti 
aux    pavillons    d'aulcuns    veneurs,  qu'ilz  trouvèrent  de 


I 

fortune  dans  la  forest.  Par  ainsi  eut  lors  Galaor,  par  la 
damoyselle,  alegement  de  la  playe  nouvelle  qu'amour 
luy  avoit  faite,  et  peu  après  de  celle  qu'il  avoit  receue 
par  le  chevalier,  comme  avez  entendu  cy  devant.  Quelque 

5  temps  séjournèrent  en  ce  boys,  pendant  lequel  la  damoy- 
selle luy  recita  qu'elle  estoit  fille  de  Teloys  le  Flamant, 
nagueres  conte  de  Clare,  par  le  don  que  luy  en  avoit 
fait  le  Roy  Lisuart,  et  d'une  dame  qu'il  avoit  long  temps 
entretenue  pour  s'amye.  Mais  ung  jour,   dit  elle,  estant 

10  avec  ma  mère  en  monastère,  assez  joignant  de  ce  lieu,  ce 
malheureux  que  dedans  son  chasteau  avez  occis,  me 
demanda  en  mariage.  Et  pourcc  que  mes  amys  ne  le 
trouvèrent  bon  pour  son  oultrecuidance,  il  espia  ung 
jour  que  je  m'esbatois  avec  d'aultres  damoyselles,  entre 

i;  lesquelles  il  vint  me  ravir  et  emmener  par  force,  au  lieu 
mesmes  duquel  nous  sommes  nagueres  partiz,  puis  de 
grand  colère  me  feit  mettre  en  ceste  prison,  dont  vous 
m'avez  tirée,  me  disant  :  Asseurez  vous,  damoyselle,  que 
puis  que  m'avez  dédaigné  à  mary,  et  si  peu  estimé  ma 

20  grande  renommée  que  jour  de  vostre  vie  n'en  partirez, 
jusques  à  ce  que  vostre  mère,  et  le  reste  de  voz  parens 
me  prient  que  je  vous  preigne  à  femme.  Lors  je  qui  plus 
que  chose  de  ce  monde  luy  voulois  mal,  me  confiant  en 
la  grâce  de  Dieu,   concluz   qu'il  m'estoit  meilleur  pour 

23  quelque  temps  endurer  ceste  captivité,  que  pour  jamais 
en  l'ayant  espousé,  demeurer  en  plus  grande.  Vrayement, 
respondit  Galaor,  vous  aviez  raison  :  mais  dites  moy  je 
vous  prie,  au  partir  d'icy  que  deviendrez  vous  ?  car  je 
suis  contrainct  faire  peu  de  séjour,  et  aller  long  chemin, 

3^^  et  double  fort  qu'il  vous  ennuyast  de  me  suyvre.  Je  vous 
prie,  respondit  elle,  que  me  conduisiez  au  monastère, 
auquel  je  fuz  ravie,  car  ma  mère  y  est,  qui  sera  tresayse 
de  me  veoir  en  liberté.  Il  me  plaist  tresbien,  dit  Galaor. 

Au  moyen  dequoy  ilz  montèrent  à  cheval,  et  tant  chemi- 
nèrent, qu'environ  soleil  couché  ilz  arrivèrent  en  l'ab- 
baye, où  ilz  furent  receuz  en  grand  joye  :  et  encores 
mieulx  quand  la  damoyselle  leur  recita  les  grandes 
5  prouesses  que  Galaor  avoit  faites,  lequel  combien  qu'il 
se  deliberast  partir  promptement,  à  la  requeste  des  dames 
il  y  séjourna  plus  qu'il  n'esperoit.  Maintenant  l'Aucteur 
laisse  ce  propos,  pour  vous  dire  ce  qu'il  survint  à  Agraies, 
depuis  qu'il  fut  retourné  de  la  guerre  de  Gaule. 


to  Quelles  furent  les  aventures  de  Agraies,  depuis 
SON  retour  de  Gaule  ou  il  avoit  laissé  Amadis. 

CHAPITRE    XVII 

Agraies  retourné  de  l'entreprise  de  Gaule  (après  que 
Amadis  eut  vaincu  le   Roy  Abies  d'Hirlande,  et  que  ses 

15  père  et  merc  l'eurent  cogneu,  comme  cy  devant  avez 
entendu)  adressa  son  chemin  pour  passer  en  Nurvege, 
où  il  esperoit  trouver  sa  dame  dinde.  Et  séjournant  ung 
jour  le  long  de  la  marine,  délibéra  de  courre  ung  cerf,  et 
de  fait  meit  son  vouloir  à  exécution,  tellement  qu'après 

2o  qu'il  eut  tout  le  jour  pourchassé  sa  venaison,  de  fortune 
se  trouva  au  plus  hault  d'une  montaigne,  de  laquelle  il 
povoit  aisément  veoir  une  grande  estandue  de  mer. 
Mais  à  l'heure  va  souldre  une  si  merveilleuse  tempeste 
et  grand  oraige,  que  tant  pour  le  fort  vent  que  à  cause 

2)  de  l'impétuosité  des  tonnerres  la  mer  futesmue,  de  sorte 
qu'il  sembloit  proprement  le  ciel  et  l'eaue  se  devoir 
assembler.  Et  à  l'instant  va  adviser  une  nef  tant  agitée 

de  ceste  tempeste,  qu'il  n'en  esperoit  aulcun  salut,  et  ce 
qui  venoit  encor[e]s  plus  mal  à  propos,  estoit,  que  la 
nuict  la  surprenoit.  Au  moyen  dequoy  il  en  eut  telle 
pitié,  qu'il  commanda  (pour  faire  signail)  allumer  f[e]uz 

>  de  toutes  pars  :  à  ce  que  ceulx  de  dedans  la  nef  peussent 
choisir  la  terre,  et  qu'ilz  ne  périssent  pour  l'obscurité. 
Et  délibéra  d'attendre  tant  qu'il  veit  quelle  en  seroit  la 
fortune,  qui  fut  si  bonne  que  (Dieu  aydant,  et  la  grande 
diligence  que   firent  les  pilottes   et  matelotz)   ceste  nef 

10  print  port  et  vint  à  salvation  assez  près  du  lieu  où 
Agraies  estoit.  Lors  prindrent  terre  aulcunes  dames  qui 
estoient  dedans,  tant  effrayées  et  estonnées  du  péril 
passé,  qu'elles  ne  se  povoient  bonnement  asseurer. 
Quand  Agraies  (qui  estoit  l'ung  des  plus  courtoys  princes 

15  du  monde)  les  veit  hors  du  danger  et  à  port  de  salut, 
mesmes  les  femmes  descendre  à  terre,  envoya  prompte- 
ment  aulcuns  de  ses  veneurs  les  prier  se  venir  rafreschir 
où  il  estoit  logé,  ce  que  les  damoyselles  ne  refusèrent. 
Et  pource  qu'il  eut  craincte  d'empescher  leur  privaultez, 

20  sçachant  qu'ilz  n"avoient  pour  l'heure  meilleur  besoing 
que  de  repos,  délibéra  le  soir  ne  se  monstrer  à  elles, 
et  défait  se  retira.  Parquoy  estant  les  damoyselles  logées 
et  séparées  de  leurs  gens,  les  mariniers  se  meirent  à  faire 
grans  feuz  pour  eulx  sécher  et  reposer  attendant  le  jour  : 

25  et  au  moyen  du  travail  passé  se  prindrent  tous  à  dormir 
de  si  fort  somme,  qu'il  eust  esté  difficile  les  esveiller. 
Ce  que  cognoissant  le  prince  Agraies,  curieux  de  veoir 
femmes  estranges  (plus  toutesfois  pour  les  servir  et 
honorer  que  [LXI]  pour  submettre  son   cueur  en  aultre 

50  lieu,  qu'à  celuy  où  il  estoit  dédié),  vint  regarder  par 
entre  la  porte  leur  contenance,  et  veid  qu'elles  estoient 
toutes  au  tour  du  feu,  recitans  l'une  à  l'aultre,  par  grand 
plaisir,  leur  prétérit  danger  :   et  tant  fut  ententif  à  les 

escouter,  qu'entre  toutes  cogneut  l'infante   Olinde,  vers 
laquelle  il  s'estoit  acheminé  ainsi  qu'elle  luy  avoit  mandé. 
Et  entendez  qu'il  luy  estoit  tant  serviteur  et  elle  à  luy  si 
affectionnée,    qu'ilz   se  povoient  dire  heureux    en  leurs 
5     amours  :    parquoy  à  l'instant   que  Agraies   l'eut  apper- 
ceue,  il  fut  si  ravy  que  sans  le  povoir  dissimuler,  ayant 
devant  les    yeulx  le   danger    du   naufraige  passé,  où  il 
l'avoit  quasi  veu  périr,   se   cuida  laisser  tumber,   et  se 
print  à  faire  ung  hault  souspir,  disant  :  Ha  Dieu,  secou- 
10    rez  moy.  Ce  cry  entendu  par  les   damoysclles,    mesmes 
d'Olinde,  pensant  qu'à  quelque  des  siens   fust  survenu 
aulcun   mal,   commanda  à  ses  femmes  ouvrir  la  porte. 
Lors   la   plus   prompte  y    courut,   qui    au   sortir  trouva 
Agraies  lequel  luy  dit  qu'il  estoit,  pour  le  faire  entendre 
i>    secrètement  à  sa  maistresse,   qui   ne  s'en  trouva  moins 
aise   que    esbahie,    et  commanda    qu'il    entrast.  Adonc 
furent  embrassemens    et    baisers   par   milliers  :    adonc 
caresses  et  tous  bons  traictemens  que  deux   amans  (en 
liberté)  se  peuvent  faire,  furent  en  saison,  et  tant   que 
2o   l'exécution  de  l'amour  s'en   ensuyvit  la  nuict  mesmes, 
dont  il    advint  que  la  gentille  damoyselle  en  perdit  le 
nom  de  pucelle,  avec  tel  contentement  que  celles  qui  le 
semblable  ont  essayé,  et   non  aultres,  peuvent  estimer. 
Et  tant  eurent  ce  plaisir  agréable  qu'ilz  séjournèrent  six 
25    jours  ensemble,  faisans  grand  devoir  de  contenter  l'ung 
l'aultre  par  affection  réciproque  :  et  toutestois  si  secrète- 
ment que  de  tous  ceulx    de    la  trouppe,    fors  par  deux 
damoyselles,  ne  furent  apperceuz.  Ce  temps  pendant,  la 
mer  se  rasseura,  et  se  monstra  le  temps  cler,  et  les  undes 
50   calmes,  au  moyen   dcquoy  la   princesse  se  délibéra  ren- 
trer en  son  navire,  et  passer  en  la  grand  Brctaigne  où  le 
Roy  son    père    l'envoyoit,    pour   cstre  nourrie   avec  la 
Roync  Brisena.  Ce  que  entendu  de  Agraies  (après  avoir 

recité  comme  il  estoit  en  chemin  pour  l'aller  trouver  en 
Nurvega)  l'asseura  que  puis  que  Dieu  luy  avoit  donné  si 
bonne  adresse,  qu'en  brief  il  seroit  la  part  oi^i  elle  alloit, 
tant  pour  luy  obeyr  et   servir    qu'aussi    pour   y  trouver 

<i  son  cousin  Amadis  en  la  court  du  Roy  Lisuart,  ainsi 
qu'il  luy  avoit  promis,  dont  elle  fut  trcsaise,  luy  sup- 
pliant affectueusement  d'ainsi  le  faire.  Lors  prindrent 
congé  l'ung  de  l'aultre,  et  s'embarqua  la  princesse  Olinde 
faisant  faire  voile.    Et  de  là  en  avant    eurent   vent  si  à 

10  propos,  que  sans  destourbier  aulcun,  en  peu  de  jours 
prindrent  port  en  la  ville  de  Vindilisore,  où  pour  lors 
sejournoit  le  Roy  Lisuart,  duquel  et  semblablement  de 
la  Royne,  d'Oriane  et  des  aultres  dames,  et  damoyselles 
fut  ceste  princesse  tresbien  receue,  tant  pour  l'honneur 

15  du  Roy  son  père  que  pour  l'excellente  beaulté  d'elle. 
Or  estoit  demeuré  Agraies  sur  le  rivaige  de  la  mer,  con- 
duisant de  l'œil  le  plus  qu'il  peut  la  nef  [z;°]  en  laquelle 
s'esloignoit  celle  que  tant  il  aymoit.  Puis  l'ayant  perdue 
de  veue,  reprint  son  chemin    à   Briantes,  tresbonne  ville 

20  d'Escoce,  où  le  Roy  son  pcre  estoit  lors,  et  Galvanes 
sans  terre  son  oncle,  avec  lequel  peu  après  délibéra  aller 
en  la  court  du  Roy  Lisuart.  Car  nous  y  trouverons,  disoit 
Galvanes,  plus  de  bons  chevaliers  qu'en  nulle  aultre 
maison  de  prince  chrestien,  et  pourrons  y  acquérir  hon- 

25  neur  et  renommée  mieulx  qu'en  Escoce,  où  nous  ne 
trouvons  plus  contre  qui  nous  essayer,  si  n'est  endroict 
quelqu'ungs  assez  peu  estimez  aux  armes.  Ce  Galvanes 
dont  je  vous  parle,  estoit  de  gentil  cueur,  et  bon  cheva- 
lier, convoiteux   de  gaigncr  louenge  entre  tous  aultres  : 

50  mais  il  avoit  despendu  tant  du  sien  à  suyvre  les  armes, 
qu'il  ne  luy  restoit  plus  qu'ung  petit  chasteau  :  parquoy 
il  estoit  communément  appelle  Galvanes  sans  terre. 
Telle  fut  l'entreprise  des  deux  chevaliers  :  lesquelz  ayans 

congé  du  Roy,  entrèrent  en  mer  avec  leurs  armes  et 
chevaulx,  et  chascun  ung  Escuycr  seulement.  Puis 
eurent  vent  si  à  propos,  qu'en  brief  ilz  arrivèrent  en  la 
ville  de  Bistoy,  où  ilz  ne  feirent  nul  séjour.  Ains  passans 

)  oultre,  ainsi  qu'ilz  cheminoicnt  le  long  d'une  forest, 
rencontrèrent  une  damoyselle  qui  leur  demanda  si  c'es- 
toit  le  chemin  de  la  Roche  de  Galtares?  Non,  dirent  ilz. 
Mais,  damoyselle,  dites  nous  pourquoy  vous  le  deman- 
dez. Pour  sçavoir,  respondit  elle,  si  j'y  trouveray  le  bon 

10  chevalier  qui  sçache  mettre  remède  en  ung  ennuy  trop 
grand  que  j'ay  à  présent.  Vous  [vous]  abusez,  respondit 
Agraies  :  car  en  cestc  Roche  où  vous  allez,  n'y  trouverez 
aultre  chevalier  que  le  grant  géant  Albadan,  lequel  si 
vous  y  portez  de  Tennuy  le  vous  fera  doubler.    Si  vous 

15  sçaviez,  dit  la  damoyselle,  ce  que  je  sçay,  vous  ne  pen- 
seriez que  je  m'abusasse  :  car  ce  chevalier  que  je  de- 
mande a  vaincu  le  Géant,  et  occis  en  bataille  corps  à 
corps.  Certes,  damoyselle,  respondit  Galvanes,  vous 
nous  dites  merveilles,   veu    que  oncques  chevalier  seul 

20  ne  se  print  à  Géant  (aussi  n'est  il  vraysemblable  ce  que 
vous  dites,  car  cestuy  est  plus  que  les  aultres  brave  et 
cruel)  si  ne  fust  le  Roy  Abies  d'Hirlande,  qui  se  comba- 
tit  avecques  ung,  luy  armé,  et  le  géant  nud  qui  y  fut 
tué  :  et  encores  ceste  témérité  de  Roy  fut   estimée  l'une 

25  des  grandes  qu'il  feit  oncques.  Messieurs,  dit  la  damoy- 
selle, ce  chevalier  duquel  je  vous  parle  a  bien  fait  aultre- 
ment.  Puis  leur  recita  comme  ce  avoit  esté,  qu'ilz  trou- 
vèrent trop  estrange.  Adonc  Agraies  luy  demanda  si  elle 
sçavoit  le  nom  de  ce  chevalier.  Ouy  vrayement,  respon- 

50  dit  la  damoyselle.  Je  vous  prie  donc,  dit  Agraies,  nous 
le  dire.  Je  vous  asseure,  respondit  elle,  qu'il  se  nomme 
Galaor,  et  est  filz  du  Roy  de  Gaule.  Quand  Agraies  l'en- 
tendit, il  frémit  tout  et  respondit  :  Ha,  damoyselle,  vous 


DE     AMADIS     DE     GAULE  I97 

me  dites  bien  les  nouvelles  du  monde  qui  plus  me 
donnent  d'aise,  me  parlant  de  ce  mien  cousin  que  l'on 
tenoit  plus  pour  mort  que  vif.  Adonc  feit  entendre  à 
Galvanes  ce  qu'il  avoit  ouy  dire  de  Galaor,  et  comme  il 

5  fut  ravy  par  le  Géant.  Et  jusques  à  présent,  dit  il,  l'on 
n'en  avoit  eu  nouvelles.  Foy  que  je  dois  à  Dieu,  respon- 
dit  Galvanes,  la  vie  de  luy  et  de  son  frère  [LXII]  n'est 
pas  sans  grandes  merveilles,  ne  le  commencement  de 
leurs  armes  qui  est  tel,  que  j'estime  qu'en  tout  le  monde 

10  leurs  esgaulx  ne  se  pourroient  trouver.  Puis  demanda  à 
la  damoysellc  qu'elle  vouloit  à  ce  chevalier.  Seigneur, 
respondit  elle,  je  vouldrois  qu'il  secourust  une  damoy- 
selle  qui  est  prisonnière  à  la  persuasion  d'ung  Nain,  la 
plus  trahistrc  créature  qu'oncques  nacquit.  Lors  leur  feit 

I)  entendre  tout  ce  qui  estoit  advenu  à  Galaor  et  au  Nain, 
comme  cy  devant  a  esté  récité,  mais  elle  se  teut  du  fait 
de  Aldena,  Famye  de  Galaor.  Et  pource,  Seigneur,  dit 
elle,  que  la  damoyselle  ne  veult  accorder  au  Nain  ce 
qu'il  dit,  le  Duc  de  Bristoya  a  juré  qu'il  la  fera  dans  dix 

20  jours  brusler  vive,  qui  donne  grand  ennuy  aux  aultres 
dames,  craignant  que  la  damoyselle  par  craincte  de  la 
mort  accuse  l'une  d'elles,  et  qu'elle  die  à  quelle  fin  elle 
feit  venir  Galaor  en  la  maison  du  Duc  :  et  de  dix  jours, 
en  sont  les  quatre  passez.    Puis    qu'ainsi  est,   respondit 

25  Agraies,  ne  vous  travaillez  plus  :  car  nous  ferons  pour 
Galaor  ce  qu'il  feroit,  à  tout  le  moins  si  ce  n'est  en  force, 
ce  sera  en  volunté,  et  pource  guidez  nous  là  où  c'est. 
Lors  la  damoyselle  tourna  bride,  et  cheminèrent  tant 
qu'ilz  arrivèrent  en  la  maison  du  Duc,  le  jour  précèdent 

jo  que  l'on  devoit  exécuter  la  damoyselle.  A  l'heure  se  vou- 
loit mettre  le  Duc  à  table  pour  disner  :  parquoy  entrans 
les  deux  chevaliers  en  la  salle  le  saluèrent,  et  quand  il 
les  apperceut,  il  les  pria  de  disner  avec  luy.  Mais  ilz 

luy  respondirent  :  Seigneur,  vous  entendrez  s'il  vous 
plaist  présentement  la  cause  de  nostre  venue  vers  vous-. 
Lors  Galvanes  print  la  parole,  disant  :  Duc,  vous  tenez 
une  damoysclle  prisonnière  pour  le  rapport  faulx  et  des- 

5  loyal,  que  \ous  a  fait  ung  trahistre  Nain,  laquelle  nous 
vous  supplions  humblement  délivrer,  puis  qu'elle  n'a 
meffait.  Et  s'il  est  besoing  de  prouver  son  innocence- par 
bataille,  viennent  dcuxaultres  chevaliers  prendre  sa  que- 
relle, et  nous  sommes  prestz  de  la  deftendre.  Vous  dites 

10  très  bien,  respondit  le  Duc.  Adonc  teit  appeller  le  Nain, 
auquel  il  dit  :  Que  respondz  tu,  à  ce  que  ces  chevaliers 
maintiennent  que  faulcement  m'as  fait  emprisonner  la 
damoyselle,  et  qu'ilz  te  le  prouveront  en  bataille  ?  Il  te 
fault  trouver   qui  te  deffende.  Seigneur,    dit  le  Nain,  à 

I)  cela  ne  tiendra  :  car  j'ay  pour  moy  qui  fera  cognoistre  la 
vérité  de  tout  ce  que  j'ay  dit.  A  ceste  parole  il  appella 
ung  chevalier  son  nepveu  bien  dispost,  et  de  telle  taille, 
que  l'on  l'eust  jugé  ne  luy  estre  aulcunement  parent, 
auquel  il  dit  :  Mon  nepveu,  je  vous  prie   maintenir  ma 

20  querelle  contre  ces  deux  chevaliers.  A  peine  eut  achevé 
le  propos,  que  son  nepveu  respondit  à  Galvanes,  et  à 
son  compaignon  :  Et  bien,  seigneurs,  que  voulez  vous 
dire  contre  ce  loyal  Nain,  qui  fut  tant  oultraigé  par  le 
chevalier   qui  amena  céans   la    damoyselle  ?    Mais  peut 

25  estre,  esse  l'ung  de  vous  à  qui  je  parle  :  toutesfois,  soit 
vous  ou  aultre,  je  prouveray  par  combat  qu'il  a  fait  mes- 
chamment,  et  que  pourtant  la  damoyselle  doit  mourir, 
pource  qu'elle  le  feit  entrer  en  la  chambre  de  monsei- 
gneur cy  présent.  Agraies  (à  qui  plus  il  touchoit  ce  luy 

30  sembloit)  s'a[i'o]vança  de  rcspondre  :  Vrayement,  dit  il, 
ce  n'est  nul  de  nous,  combien  que  desirons  bien  luy 
resembler.  Tant  y  a  qu'il  n'a  poinct  de  tort,  et  présen- 
tement s'il  plaist  au  Duc,   nous  vuiderons  ce  différent  : 

car  je  maintiens  pour  luy,  que  la  damoyselle  doit  estre 
délivrée,  et  le  Nain  en  sa  place  bruslé  comme  trahistre  et 
meschant.  Il  n'est  pas  vray,  dit  le  chevalier  du  Nain,  qui 
aussi  tost  demanda  ses  armes.  Et  de  fait  s'arma  et  monta 

5  sur  unggentil  cheval,  puis  retourna  vers  Agraies,  qui  luy 
avoit  présenté  le  combat,  et  luy  dit  :  Pleust  à  Dieu,  che- 
valier, que  tu  fusses  celuy  pour  lequel  ceste  querelle  est 
commencée  :  car  chèrement  le  te  ferois  comparer.  Nous 
verrons  tantost,  respondit  Agraies,  que   sçauras   faire  : 

10  mais  je  suis  seur  que  s'il  estoit  cy  présent,  qu'il  feroit 
peu  de  cas  de  deux  telz  braves  que  toy,  voire  tant  injuste 
fust  la  querelle  de  sa  part.  Par  plus  forte  raison  donc,  je 
te  laisse  penser  comme  il  te  sçauroit  gouverner  en  ceste 
cy  oîi  il  a  si  bon  droit.   Durant  ces  menasses  d'une  part 

15  et  d'aultre,  le  Duc  ne  se  bougea  de  la  table,  tant  qu'il 
eust  achevé  de  disner,  et  voyant  les  chevaliers  prestz  à 
exécuter  leurs  paroles,  il  les  conduict  avec  grosse 
trouppe  de  gentilz  hommes,  au  lieu  ordonné  à  vuider 
telz  debatz.  Puis   estant  rengez  comme  en  tel  cas  est 

20  accoustumé,  il  dit  à  Agraies  :  Faites  désormais  ce  qui  est 
en  vous,  ja  pourtant  ne  sera  la  Damoyselle  délivrée  :  car 
au  Nain  seul  n'a  esté  fixit  l'oultraige,  mais  à  tel  qui  vault 
mieulx  que  vous.  Seigneur,  respondit  Agraies,  vous  la 
feistes  prendre   par   la  faulse  occasion  de  luy,  qui  vous 

25  a  meschamment  menty  :  ainsi  si  je  demeure  vaincqueur, 
vous  la  devez  par  raison  délivrer.  Je  vous  ay  dit  ce  qu'il 
m'en  semble,  dit  le  Duc,  car  aultre  chose  n'en  sera  fait. 
Ce  que  entendu  par  Agraies,  ne  luy  voulut  tenir  plus 
long  propos,   ains  luy  tourna   le  dos.   Et   donnant    des 

30  espérons  à  son  cheval,  vint  contre  le  chevalier  du  Nain, 
qui  le  receut  bravement,  se  donnant  si  grandz  coups  de 
lances,  qu'elles  volèrent  en  esclatz,  et  parfaisans  la  car- 
rière, se  joignirent  de  corps  et  de  chevaulx  par  telle  im- 

petuosité,  que  tous  deux  perdirent  les  estriers  et  tum- 
berent  en  la  place  :  toutesfois  legierement  se  relevèrent, 
et  de  grand  furie  meirent  la  main  aux  espées.  Lors  com- 
mencèrent, ainsi  à  pied  qu'ilz  estoient,  un  si  cruel  combat 

5  que  men,'eilles.  Leurs  espées  estoient  trenchantes,  et  les 
chevaliers  roidcs,  et  de  grand  cueur,  au  moyen  dequoy 
en  peu  d'heure  meirent  leurs  harnois,  heaulmes  et  escuz 
en  petite  résistance.  Ce  neantmoins  Galvanesvoyoit  bien 
que  son  nepveu  avoit  tousjours  le  dessus  de  son  ennemy, 

lo  parquoy  si  au  paravant  il  l'avoit  en  estime  de  bon  che- 
valier, il  l'eut  lors  en  trop  plus  grande  :  combien  qu'il 
se  hastast  tant  qu'il  se  mettoit  souvent  quasi  hors  d'a- 
leine.  Et  à  ceste  cause  chascun  presumoit  que  à  la  longue, 
veu  son  aspreté,  il  ne  pourroit  durer,  mais  il  advint  tout 

15  au  contraire,  car  croissant  la  longueur  du  combat,  le 
couraige  avec  la  force  luy  croissoient aussi,  qui  fut  cause 
que  à  la  fin  il  demeura  vaincqueur,  comme  il  sera  cy 
après  déduit,  car  le  nepveu  du  Nain  se  trouva  à  la  longue 
tant  mal  mené,  qu'il  se   tira  [LXIII]   ung  peu  arrière, 

20  disant  à  Agraies  :  Chevalier,  il  me  semble  que  nous 
sommes  assez  essayez  pour  nous  cognoistre  et  sçavoir 
que  nous  sçavons  faire  :  parquoy  j'estime  que  celuy  pour 
lequel  je  combatz,  ne  l'aultre  que  tu  soustiens  ne  sont 
en  riens  coulpables,  veu  que  aultrement   nostre   guerre 

25  n'eust  tant  duré  sans  que  le  sort  fust  tombé  sur  l'ung  de 
nous  deux.  Tu  as  bien  raison,  respondit  Agraies,  de  dire 
que  le  chevalier  pour  qui  je  combatz  est  loyal,  mais  le 
Nain  est  trahistre  et  meschant,  et  pourtant  jamais  ne  te 
laisseray  en  paix  tant  que  par  ta  bouche  le  confesse,  et 

30  te  deffens  si  tu  peulx  mieulx  que  tu  n'as  fait.  Ceste 
menace  haulça  le  cueur  au  chevalier  et  cuida  s'esvertuer, 
mais  il  avoit  tant  perdu  de  sang  qu'il  ne  se  povoit  quasi 
plus  soustenir,  et  par  ainsi  Agraies  le  reng[e]oit   du  tout 

à  son  plaisir,  car  l'aultre  ne  faisoit  plus  que  tournoyer  et 
parer  aux  coups  de  son  ennemy.  Ce  que  voyant  le  Duc 
qui  luy  portoit  faveur  en  fut  si  desplaisant,  que  pour  ne 
le  veoir  mourir,  se  retira  en  son  chasteau,  jurant  que  de 

5  là  en  avant  il  s'en  vengeroit  sur  tous  aultres  chevaliers 
errans,  leur  faisant  toute  la  honte  qu'il  luy  seroit  pos- 
sible. Or  estoit  il  entré  en  telle  furie,  qu'il  dit  ce  propos 
si  hault  que  Galvanes  l'entendit,  parquoy  il  luy  respon- 
dit  :    Duc,   vous    entreprenez    forte    guerre,     mesmes 

lo  encontre  ceulx  qui  sçavent  faire  amender  les  tors  des 
aultres,  à  plus  grans  seigneurs  que  vous  n'estes.  Et  ainsi 
qu'il  contestoit  contre  le  Duc,  le  chevalier  du  Nain  se 
laissa  tumber  aux  piedz  d'Agraies,  lequel  incontinent  le 
saisit  par  l'armet,  et  le  luy  arracha  de  la  teste,  luy  don- 

i)  nant  du  pommeau  de  l'espée  maintz  coups  sur  le  visaige 
en  luy  criant  :  Chevalier,  confessez  la  desloyaulté  de 
vostre  Nain,  ou  aultrement  vous  mourrez  présentement. 
Ha  bon  chevalier,  respondit  l'aultre,  ne  me  tuez  :  car 
vrayement  je  confesse  que  celuy  pour  qui  combatez  est 

20  bon  et  loyal  chevalier,  et  si  vous  prometz  faire  tirer  hors 
de  prison  la  damoyselle.  Mais  pour  Dieu  je  vous  supplie 
que  je  ne  die  le  Nain  mon  oncle,  qui  m'a  nourry,  estre 
trahistre.  Ces  paroles  furent  de  tous  les  assistans  aisée- 
ment  entendues,  et  à  ceste  cause  Agraies  en  print  pitié  et 

25  luy  dit  :  Pour  le  Nain,  je  ne  feroys  aulcune  chose  :  mais 
pour  vous,  qui  estes  bon  chevalier,  je  feray  ce  bien  de 
vous  quicter,  pourveu  que  metez  vostre  povoir  à  faire 
sortir  la  damoyselle  de  prison  comme  vous  prometez. 
Or  n'avoit  le  Duc  entendu  aulcuns  de  ses  propos,  car  il 

îo  estoit  desja  en  voye,  quand  Galvanes  saisit  la  bride  de 
son  cheval,  luy  disant  :  Par  Dieu,  Duc,  vous  ne  passerez 
plus  oultre  que  n'ayez  veu  l'extrémité  de  vostre  cham- 
pion, car  il  est  mort  ou  vaincu  maintenant.  Donques  que 

respondez  vous  au  droict  de  la  damoysellc,  et  à  l'injure 
que  luy  a  fait[e]  le  Nain  ?  Quoy  ?  respondit  le  Duc,  pen- 
sez vous  que  je  faulce  mon  serment,  et  que  j'en  face 
aultre  chose  que  ce  que  j'ay  délibéré?  Je  ne  sçay  quelle 

5  délibération  vous  avez,  dit  Galvanes.  C'est,  respondit  le 
Duc,  qu'elle  sera  demain  le  malin  bruslée,  si  elle  ne  dit 
qui  la  meut  de  faire  venir  céans  le  chevalier  qu'elle  y 
amena.  Comment,  dit  Galvanes,  vous  ne  la  délivrerez 
donc  ?  Non,  respondit  il,  et  si  vous  deffendz  [v°]  de  ne 

lo  plus  séjourner  en  mes  pays,  aultrement  vous  cognois- 
trez  qu'il  m'en  desplaist.  Est  il  vray?  dit  Galvanes,  vous 
nous  menassez  contre  toute  équité,  et  ne  voulez  délivrer 
la  damoyselle  estant  justifiée  ?  Par  Dieu,  je  vous  desfie 
des  maintenant,  tant  de  ma  part  que  de    celle  de  tous 

i;  aultres  chevaliers  errans.  Et  bien,  respondit  le  Duc,  le 
semblable  fais  je  à  vous,  et  àceulx  qui  vous  resemblent. 
Lors  s'en  alla  le  Duc  en  son  chasteau,  et  Galvanes  vers 
Agraies,  tant  colleré  que  rien  plus  :  toutesfois  l'aise 
qu'il  eut  de  trouver  son  nepvcu  en  si  glorieuse  victoire 

20  luy  faisoit  passer  partie  de  son  ennuy.  Non  pourtant  il 
luy  feit  discours  des  menasses  du  Duc,  et  du  deffiement 
qu'ilz  avoient  fait  d'une  part  et  d'autre,  dequoy  Agraies 
fut  tresplaisant  [sic  1540,  1)48],  mesmes  pour  l'oultraige 
de  laquelle   on  menassoit  la  damoyselle,  et  respondit  à 

3)  Galvanes  :  Par  dieu,  monsieur  mon  oncle,  c'est  contre 
raison  quand  ung  tel  paillard  que  le  Duc  seigneurie  si 
grand  terre  qu'il  possède,  puis  qu'il  est  de  si  maulvais 
cueur.  Et  ce  disant  demanda  srjn  cheval  lequel  l'on  luy 
amena  :  et  ainsi  qu'il  montoit  dessus,  dit  au   chevalier 

30  vaincu  :  Amy,  souvienne  vous  de  vostre  promesse,  et 
accomplissez  au  plus  tost  que  vous  pourrez  ce  que  vous 
m'avez  promis  pour  la  rédemption  de  la  damoyselle  pri- 
sonnière.  En  bonne  foy,  respondit  il,  j'y  mettray  tout 

mon  possible.  Je  vous  en  prie,  dit  Agraies,  lequel  print 
avec  Galvanes  le  chemin  de  la  forest  Darinida.  Mais 
ainsi  qu'ilz  y  entroient,  Galvanes  dit  à  son  nepveu  :  Mon 
nepveu,vous  sçavez  comme  j'ay  deffié  le  Duc  et  l'injure 

5  qu'il  nous  a  faite,  mais  si  vous  me  voulez  croire,  nous 
[nous]  embuscherons  quelque  temps  dans  ce  boys,  où  je 
suis  seur  qu'aiséement  nous  le  surprendrons  ou  aulcuns 
des  siens.  C'est  tresbien  advisé,  respondit  Agraies.  Et  de 
ce  pas  sans  passer  oultre  choisirent  l'espaisseur  du  taillis, 

10  où  ilz  descendirent,  et  envoyèrent  leurs  Escuyers  à  la 
ville  quérir  vivres.  Le  Duc  d'aultre  part  s'estoit  retiré, 
comme  j'ay  dit,  en  son  palais  tant  3'rrité  contre  la 
damoyselle  qu'il  la  cuida  des  l'heure  envoyer  au  feu.  Et 
à  ceste  cause  il  la  feit  appeller,  et  luy  dit,  qu'elle  pen- 

15  sast  désormais  de  son  ame,  car  le  lendemain  elle  seroit 
bruslée,  si  promptement  ne  luy  declairoit  la  vérité  du 
chevalier,  mais  pour  menasses  n'en  sceut  tirer  parolle 
d'elle.  Et  pource  que  le  chevalier  vaincu  avoit  promis  à 
Agraies  de  moyenner  sa  délivrance  vers  le  Duc,  aussi  tost 

20  qu'il  fut  retourné  du  camp,  se  vint  jecter  à  deux  genoulx 
devant  luy,  en  le  suppliant  treshumblement  qu'il  luy 
pleust  octroyer  ce  qu'il  avoit  promis  pour  la  damoyselle  : 
mais  il  s'en  excusa  au  possible  remonstrant  qu'il  avoit 
fait  serment  solennel  de  la  faire  mourir,  si   elle  ne  luy 

25  declairoit  ce  qu'il  avoit  envie  de  sçavoir.  Pourtant,  dit-il, 
je  consentirois  plustost  la  ruyne  de  tous  mes  estatz  que 
la  fracture  de  mon  serment.  Ainsi  fut  le  chevalier  escon- 
duit  :  car  le  jour  ensuyvant  de  grand  matin  feit  rappeller 
la   damoyselle,    à   laquelle  il   dit  :   Or  çà,  pautonniere, 

30  choisis  présentement  le  feu,  ou  le  dire  de  ce  que  je  te 
demande  :  car  [à]  l'ung  de  ces  deux  ne  peuz  tu  faillir. 
Sire,  respondit  elle,  vous  ferez  ce  qu'il  vous  plaira  : 
mais  si  je  meurs  ainsi,  ce  sera  [LXIIII]  contre  raison.  Et 

bien,  dit  le  Duc.  Lors  la  feit  prendre  par  douze  sergens 
armez,  accompaigné[e]  pour  sa  garde  de  dix  chevaliers 
bien  équipez.  Et  pour  plus  grande  seureté  à  ce  qu'elle  ne 
fust  recoussc,  luy  mesmc    en   personne  monta  sur   ung 

5  grand  destrier  et  la  feit  jecter  hors  de  la  ville,  et  mener 
aux  champs  au  feu  qui  luy  estoit  appareillé  le  long  de  la 
forest,  où  arrivez,  le  Duc  commanda  que  sans  tarder  l'on 
la  jectast  dedans,  disant  ;  Meure  maintenant  ccste  per- 
tinax  en  son  oppiniastreté.  Mais  Galvancs  et  Agraies  de 

lo  fortune  s'estoient  embuschez  en  cest  endroict  (ne  se 
souspcçonnant  toutesfois  pour  lors  de  ceste  entreprise) 
car  ilz  s'y  estoient  seulement  arrestez  pour  y  prendre  le 
Duc  ou  aulcuns  de  ses  gens  qui  passeroient  par  ce  des- 
troit.  A  l'heure  estoient  ilz  armez  et  prestz  à  combatre, 

15  pource  qu'ilz  avoient  veu  sortir  la  trouppe  de  la  ville  et 
venir  vers  eulx.  Et  à  ceste  cause  sans  marchander,  après 
avoir  bien  expressément  commandé  à  l'ung  de  leurs 
Escuyers  ne  s'amuser  à  aultre  chose  qu'à  la  salvation  de 
la  damoyselle,  sortirent  de  leur  embusche  et  veirent  la 

20  pauvrette  preste  à  lancer  dedans  :  laquelle  voyant  le 
danger  où  elle  estoit,  pour  délayer  sa  mort  présente, 
s'escria  au  Duc  qu'elle  declaireroit  entièrement  ce  qu'il 
demandoit.  Le  Duc  croyant  qu'elle  dit  vray,  s'approcha 
d'elle,  et  levant  la  teste  advisa  Galvanes  et  Agraies  qui  se 

23  diligentoient  de  venir  vers  luy,  et  desja  en  estoient  si 
près  qu'il  les  entendit  crier  :  Duc,  force  te  sera  mainte- 
nant laisser  libre  la  damoyselle.  Ace  cry  furent  les  douze 
chevaliers  du  Duc  trop  surprins.  Ce  nonobstant  ilz  se 
meirent  en  deffense,  et  commença  entre  eulx  le  combat 

30  fort  rude  et  furieux  :  car  encore  que  Agraies  et  Galvanes 
fussent  seulz  contre  tant,  si  se  monstrerent  ilz  si  gentilz 
compaignons,  qu'ilz  en  deffirent  la  plus  grande  part  à 
leur  arrivée,  avant  que  de  leur  donner  moyen  de  penser 

à  ce  qu'ilz  avoient  afîaire,  dont  le  Duc  fut  si  estonné  que 
craincte  de  mort  se  présenta  devant  ses  yeulx,  et  se  retira 
derrière  sa  trouppe.  Ce  que  cognoissant  Galvanes,  il  luy 
escria  :  Trahistre  Duc,  tu   commenceras  du  jourdhuy  à 

5  sentir  la  guerre  que  tu  as  entreprise  contre  les  chevaliers 
errans.  Et  fendant  la  presse,  cuyda  charger  le  Duc,  mais 
il  se  retira  à  costé,  pressant  ses  chevaliers  de  leur  tuer 
les  chevaulx,  à  ce  que  les  gens  de  pied  les  peussent  plus 
tost  deffaire.    Lors  les  deux   chevaliers  entrèrent  pesle 

10  mesle,  et  feirent  leurs  ennemys  escarter,  de  sorte  qu'en 
peu  de  temps  ilz  furent  deffaitz  ou  mis  en  fuicte,  la  plus 
part  si  navrez,  qu'à  grand  peine  avoient  ilz  la  force  d'eulx 
tenir  à  cheval  en  fuyant.  Mesmes  le  Duc  qui  fut  mieulx 
monté  que  nul  des  siens,  courut  tant  qu'il  eut  le  moyen 

15  de  dire  premier  des  nouvelles  à  ceulx  de  sa  ville.  Et 
combien  qu'il  fut  poursuyvy  quelque  temps  par  Gal- 
vanes, neantmoins  le  voyant  monté  à  l'advantaige,  il 
laissa  la  chasse  et  tourna  bride  vers  la  forest,  où  son 
nepveu  estoit  desja  entré  avec  la  damoyselle  que  l'Es- 

20  cuyer,  dont  cy  dessus  vous  a  esté  parlé,  avoit  charge  de 
saulver.  Tel  fut  le  recours  de  ceste  femme,  et  la  honte 
du  Duc,  lequel  arrivé  en  la  ville,  feit  armer  hastivement 
ce  qu'il  [v°]  peult  de  ses  gens,  et  retourner  en  la  forest 
pour  venger  ceste    nouvelle    injure,    pensant   y  trouver 

2j  encores  les  chevaliers,  mais  ilz  s'estoient  deslogez. 
Parquoy  ne  les  trouvant  au  lieu  oià  avoit  esté  le  conflict, 
se  meirent  cinq  à  cinq  pour  plustost  les  rencontrer,  et  le 
Duc  mesme  en  personne  se  meit  comme  eulx  en  queste, 
accompaigné  de  cinq  de  ses  chevaliers  les  meilleurs  qu'il 

50  peult  choisir.  Et  ainsi  qu'il  devaloit  le  long  d'une  coste, 
ilz  adviserent  au  bas  de  la  vallée  ceulx  qui  emmenoient 
la  damoyselle,  parquoy  le  Duc  dit  à  ses  gens  :  Mes 
amys,  voila  les   paillards  à  qui  nous  avons   affaire  :  je 

VOUS  supplie  chargeons  les  sans  leur  donner  loisir  de 
fuyr,  car  s'ilznous  appercevoient,  je  crains  qu'ilz  courent 
plus  fort  que  nous.  Or  à  eulx,  gardons  qu'ilz  n'cschappent. 
Adonc    vindrent    charger  Galvanes   et  Agraies.  Mais  il 

5  fault  que  vous  entendez,  qu'avant  qu'ilz  y  arrivassent, 
Galvanes  les  avoit  descouvers  et  monstrez  à  Agraies, 
luy  disant  pour  l'asseurcr  (doutant  que  pour  les  effors 
qu'il  avoit  soufters  le  jour  précèdent  il  feust  lassé)  : 
Mon  nepveu,  nous  avons  desja  esprouvé  que  sçait  faire 

10  ceste  canaille,  toutesfois  il  est  besoing  maintenant  de  si 
bien  nous  deffendre,  qu'ilz  n'ayent  plus  d'envie  de  nous 
tant  importuner.  Je  cognois  le  Duc  qui  marche  le  pre- 
mier, si  nous  tenons  bon,  j'espère  qu'il  sera  aussi  des 
premiers  payez.  Pourtant  souvienne  vous  de  vous  mes- 

15  mes,  et  que  vous  estes  eschappé  de  plus  grans  dangers 
que  cestuy.  Comment  ?  respondit  il,  estimez  vous  que 
je  me  voulsisse  oublier  pour  aulcun  péril,  mesmement 
estant  avec  vous  ?  Non  non,  donnons  dedans,  et  leur 
faisons  sentir  ce  que  ont  desja  esprouvé  leurs  compai- 

20  gnons.  Et  ainsi  qu'ilz  achevoient  le  propos,  le  Duc  donna 
des  espérons  à  son  cheval,  et  devança  les  siens,  criant 
tant  qu'il  povoit  contre  Galvanes  et  Agraies  :  Paillardz, 
trop  me  desplaist  qu'il  vous  convient  mourir  si  honora- 
blement, mais  après  vostre  mort  je  vous  feray  pendre  au 

25  plus  hault  de  ces  arbres.  A  eulx,  dit  Galvanes.  Et  ce 
disant  baissa  la  veue  et  Agraies  aussi,  et  entrèrent  dedans 
ce  petit  esquadron  par  telle  fureur,  qu'ilz  donnoient 
bon  tcsmoi[g]nai|,'-e  qu'ilz  n'avoicnt  envie  de  recevoir 
sepulchre  si  branchu.  D'aultre  part  les  gens  du  Duc  faisoient 

3°  grand  devoir,  et  luy  mcsme  sur  tous  aultres  :  parquoy 
Agraies  s'adressa  à  luy,  et  de  grand  collcre  luy  jecta  tel 
coup  d'espée  au  dessoubz  de  la  visière  qu'il  luy  couppa 
les  narines  :  parquoy  le  Duc  pensant  estre  navré  à  mort, 

tourna  dos  et  se  meit  en  fuyte,  et  Agraies  à  le  suyvre, 
mais  il  ne  le  peut  oncques  attaindre.  Au  moyen  dequoy 
le  commandant  à  tous  les  diables,  retourna  au  secours 
de  Galvanes,  qui  estoit  fort  pressé  des  aultres  quatre  : 

5  toutesfois  il  se  defFendoit  si  hardiment  que  nul  d'eulx 
n'en  osoit  approcher.  Parquoy  Agraies  donnant  des 
espérons  à  son  cheval  fendit  la  presse,  combien  que 
devant  qu'il  y  arrivast,  Galvanes  eust  donné  tel  coup  à 
l'ung  d'eulx  qu'il  luy  avoit  fait  saillir  l'espée  du  poing, 

lo  et  à  force  de  le  serrer  l'ayant  embrassé  estoit  tumbé  du 
cheval  à  terre.  A  l'heure  de  cest  effort,  retournoit  Agraies 
de  la  poursuite  du  Duc,  et  au  premier  qu'il  rencontra 
feit  per[LXV]dre  la  vie.  Ainsi  n'en  restoit  plus  que 
deux,  lesquelz  se  trouvèrent  trop  foibles  pour  soustenir 

15  l'honneur  des  vaincuz,  et  pourtant  tournant  visaige,  au 
plus  tost  que  peurent  courre  leurs  chevaulx,  suyvirent 
les  premiers,  iuyans  au  travers  de  la  forest,  si  legiere- 
ment  qu'ilz  devancèrent  Galvanes  et  Agraies,  et  eschap- 
perent  leur  fureur  :  parquoy  ilz  les  laissèrent  aller,   et 

20  rentrèrent  en  la  forest  où  la  damoyselle  les  attendoit,  à 
laquelle  ilz  demandèrent  s'il  y  avoit  nul  villaige  près  de 
là  où  ilz  peussent  pour  la  nuict  héberger.  Ouy  bien, 
respondit  elle,  je  sçay  joignant  d'icy  le  logis  d'ung  che- 
valier nommé  Olivas,  lequel  est  ennemy  mortel  du  Duc, 

2)  à  l'occasion  d'ung  sien  cousin  qu'il  occit,  qui  me  fait 
croire  qu'il  nous  recevra  de  meilleur  cueur.  Or  nous  y 
conduisez  doncques,  dit  Galvanes.  Ce  qu'elle  feit,  et  y 
furent  tresbien  receuz,  et  avec  meilleur  traictement, 
quand  il  sceut  ce  qu'il  leur  estoit  advenu .  Puis  le  lende- 

30  main,  après  s'estre  armez,  prindrent  congé  d'Olivas  leur 
hoste,  mais  il  les  tira  à  part  et  leur  dit  :  Seigneurs,  le 
Duc  occit  meschamment  ung  mien  cousin  germain  bon 
chevalier,  et  suis  délibéré  l'en  accuser  et  combatre  devant 

le  roy  Lisuart.  Et  pource  que  je  sçay  que  vous  estes 
chevaliers  errans,  et  telz,  que  sçavez  ou  povez  faire 
reparer  les  injures  et  tors  qui  sont  faitz  aux  foibles  par 
ceulx  qui  sans  craindre  Dieu   et  leur  honneur  osent  les 

5  commettre,  je  vous  supplie  me  donner  conseil  et  sup- 
port. Vrayement,  mon  hoste,  respondit  Galvanes,  vous 
estes  grandement  obligé  à  quereller  ceste  mort,  si  mes- 
chamment  elle  a  esté  commise,  et  nous  aultres  à  vous 
ayder  si  besoing   en  avez,  ayant   si  juste  occasion.    Et 

lo  aussi  le  ferons  nous  si  le  Duc  veult  mettre  aulcuns  che- 
valiers en  ceste  preuve,  car  aussi  peu  que  vous  l'aymons 
nous,  et  sommes  de  luy  deffiez.  Je  vous  mercie  humble- 
ment, dit  le  chevalier,  et  pour  ceste  cause  m'en  yray  je 
avec  vous  s'il  vous  plaist.  Au  nom   de  Dieu  soit,  dirent 

15  ilz.  Adonc  s'arma  Olivas,  et  se  meirent  ensemble  en 
chemin  droit  à  Vindilisore,  où  ilz  esperoient  trouver  le 
roy  Lisuart. 


Comme  Amadis  estant  bien  voulu  en  la  maison  du 
Roy     Lisuart,     entendit     nouvelles    de    son    frere 
20   Galaor. 

CHAPITRE  XVIII 

Par  le  discours  cy  devant  descript  avez  peu  sçavoir, 
comme  Amadis  (au  temps  qu'il  défit  en  camp  cloz  ce 
superbe  et  audacieux  Dardan)  fut  arresté  en  la  maison 
25  du  roy  Lisuart  à  la  rcqueste  des  daines,  expressément 
pour  estre  chevalier  de  la  Royne,  semblablement  le  grand 
recueil  et  bon  visaige  que  luy  faisoit  le  roy,  et  tous  les 
aultres  qui  le  cogneurent.   Or  advint  qu'ung  jour,  ainsi 

qu'il  devisoit  avec  les  dames,  entra  une  damoyselle  en  la 
chambre  de  la  Royne,  laquelle  mettant  les  genoulx  à 
terre  devant  elle,  luy  dit  :  Madame,  est  céans  ung  che- 
valier qui   porte  les  armes  des  lyons  ?  La  Royne   qui 

5  entendit  bien  qu'elle  le  disoit  pour  Amadis,  luy  respon- 
dit  :  Damoyselle,  que  luy  voulez  vous  ?  Madame,  dit  elle, 
je  luy  apporte  nouvelles  d'ung  nouveau  chevalier,  qui  a 
fait  le  plus  grand  commencement  d'armes  que  nul  aultre 
feit  oncques.  Vous  dites  beaucoup,  respondit  la  Royne  : 

lo  car  il  y  en  a  tant  de  bons,  que  peult  estre  ne  sçavez 
encores  ce  qu'ilz  ont  fait.  Madame,  dit  la  damoyselle, 
vous  dites  vray,  et  toutesfois  quand  vous  sçaurez  ce  que 
cestuy  a  parachevé,  je  croy  que  vous  accorderez  à  mon 
dire.  Je  vous  prie  donc,  respondit  la  Royne,  que  vous 

15  nous  dites  que  c'est.  Si  je  voyois,  dit  la  damoyselle,  le 
bon  chevalier,  celuy  qui  plus  que  tous  aultres  est  estimé, 
je  le  luy  dirois  en  vostre  présence,  et  aultres  nouvelles 
qui  me  sont  chargées  luy  faire  sçavoir.  La  Royne  alors 
ayant  envie  plus  grande  que   devant  d'entendre  qui  ce 

2o  povoit  estre,  luy  respondit  :  Damoyselle,  voicy  celuy 
que  vous  demandez.  Madame,  dit  elle,  puis  que  vous  le 
dites  je  le  croy  :  car  tant  haulte  princesse  que  vous  ne 
me  vouldroit  décevoir.  Puis  s'adressant  à  Amadis,  luy 
dit  :  Monseigneur,   le  beau   damoysel  que  vous  feistes 

25  nagueres  chevalier  devant  le  chasteau  de  Baldoid,  lors 
que  vaincquistes  les  deux  chevaliers  du  pont,  et  ceulx  de 
la  chaussée,  où  vous  prinstes  le  seigneur  de  leans  pri- 
sonnier (tirant  par  force  d'armes  l'amy  d'Urgande)  se 
recommande  humblement  à  vostre  bonne  grâce,  comme 

}o  celuy  qui  vous  repute  son  seigneur,  et  vous  fait  sçavoir 
par  moy  qu'il  mettra  peine  d'estre  homme  de  bien,  ou  il 
mourra  à  la  poursuyte,  et  que  s'il  est  tel  qu'il  mérite  aulcun 
loz  de  chevalerie,  il  vous  dira  plus  de  son  affaire  qu'à 

présent  ne  sçavez,  et  aussi  s'il  est  aultre  il  s'en  taira.  A 
l'heure  Amadis  se  souvint  que  c'estoit  de  son  frère  qu'elle 
parloit  :  parquoy  de  grande  joye  qu'il  en  eut  luy  en 
vindrent  les  lermes  aux  yeulx.   Or   estoient  les  dames 

5  regardans  la  contenance  d'Amadis,  et  quand  elles  le 
veirent  larmoyer,  elles  furent  trop  esbahies,  spécialement 
Oriane,  laquelle  (comme  cy  devant  vous  a  esté  desduict) 
estoit  si  affectionnée  envers  luy,  qu'elle  ne  sçavoit  sou- 
vent comme  le  dissimuler.  Ce  pendant  la  Royne  désirant 

lo  sçavoir  quelle  prouesse  avoit  faite  ce  chevalier  nouveau, 
[LXVI]  dit  à  la  damoyselle  :  Je  vous  prie  continuez 
vostre  propos,  et  nous  declairez  ce  grand  commencement 
de  chevalerie  que  vous  dites.  Madame,  respondit  elle,  le 
premier  lieu  oii  il  s'est  essayé,  a  esté  en   la   Roche    de 

1)  Galtares,  oià  il  a  combatu  le  grand  et  terrible  Géant 
Albadan,  lequel  en  plain  champ,  seul  à  seul,  il  a  deffait 
et  occis.  Puis  leur  compta  la  manière  de  leur  bataille 
qu'elle  asseuroit  avoir  veue.  G[r]andement  furent  tous 
les  escoutans  esbahis  de   ces  nouvelles,   mesmement   la 

20  Royne  qui  demanda  à  la  damoyselle  si  elle  ne  sçavoit 
quel  chemin  il  avoit  prins  depuis.  Madame,  respondit 
elle,  je  m'en  partis  tost  après,  et  le  laissay  aller  avec  une 
damoyselle,  qui  l'estoit  venu  quérir  pour  le  mener  vers 
sa  maistresse  qui  avoit  envie  de  le  cognoistre,  et  oncques 

2)  puis  ne  le  veiz.  Que  vous  en  semble,  seigneur  Amadis, 
dit  la  Royne,  ne  sçavez  vous  qu'il  est?  Ouy  bien,  madame, 
respondit  il,  et  encores  que  je  le  cognoisse  peu,  je  croy 
qu'il  soit  mon  propre  frère,  ainsi  que  m'asseura  Urgande, 
n'a  pas  long  temps.  Certes,  respondit  la  Royne,   la  for- 

30  tune  de  vous  deux  est  admirable,  et  m'esbahis  comme 
avez  peu  cognoistre  ceulx  de  vostre  lignée,  ny  eulx  vous. 
Et  croyez  que  je  serois  bien  aise  de  veoir  tel  chevalier 
au  service  du  Roy.  Durant  ce  propos,  Oriane  qui  estoit 

loing  de  la  Royne,  et  n'avoit  entendu  aulcune  chose  de 
ces  nouvelles,  estoit  en  si  grand  peine  pour  avoir  veu 
pleurer  Amadis,  que  ne  sachant  plus  dissimuler,  dit  à 
Mabile  :  Je  vous  prie,  belle  dame,  appeliez  vostre  cousin, 
et  sachons  de  luy  ce  qu'il  luy  est  présentement  survenu, 
qu'il  l'a  fait  larmoyer.  Lors  Mabile  feit  signe  à  Amadis 
qu'il  s'approchast,  et  quand  il  fut  avec  elles,  Oriane  fai- 
sant la  marrie,  lui  demanda  :  Seigneur  Amadis,  il  fault 
bien  dire  qu'il  vous  est  maintenant  souvenu  de  quelque 

o  damoyselle  qui  vous  a  meu  à  pitié.  Je  vous  prie  dites 
nous  qui  elle  est,  et  la  damoyselle  qui  vous  en  a  apporté 
les  nouvelles.  Lors  Amadis  cognoissant  le  mal  de  celle 
qui  l'interrogeoit,  luy  recita  de  point  en  point  ce  que  la 
damoyselle  avoit  dit  à  la  Royne,  qui  appaisa  la  jalousie 

î  de  ceste  amante,  telement  qu'elle  reprint  sa  bonne  chère, 
disant  à  Amadis  :  Helas,  mon  amy,  je  vous  supplie  me 
pardonner  le  souspeçon  que  j'ay  eu  à  tort  contre  vous. 
Je  vous  prometz,  madame,  respondit  il,  il  n'y  a  que  par- 
donner, puis  que  oncques  mon  cueur  mal  ne  pensa  en 

0  vostre  endroit.  Mais  vous  seroit  il  point  agréable  que 
j'allasse  chercher  celuy  duquel  la  damoyselle  parle,  et 
que  je  le  feisse  céans  venir  pour  vous  servir?  estant 
asseuré  que  si  je  ne  l'amené,  qu'il  sera  difficile  le  y  povoir 
attraire.  Vrayement,  respondit  Oriane,  je  serois  tresaise 

5  que  si  bon  chevalier  aymast  à  demeurer  ordinairement 
en  ceste  compaignie,  pourtant  il  me  semble  que  vous 
ferez  bien  de  l'aller  quérir.  Toutesfois  devant  que  partir 
parlez  en  à  la  Royne,  à  ce  qu'elle  estime  que  par  son 
commandement  seul  vous   faites  ceste  entreprise.   Bien 

o  humblement  la  remercia  Amadis,  et  suyvant  le  conseil 
d'Oriane  se  retira  vers  la  Royne,  à  laquelle  il  dit  : 
Madame,  il  seroit  bon  que  le  Roy  eust  ce  chevalier  en 
sa    compaignie.    Certes,    respondit  elle,    je   desireroys 

gran[z'°]dement  que  cela  se  peult  faire  s'il  estoit  possible. 
Madame,  dit  Amadis,  s'il  vous  plaist  me  donner  congé 
de  l'aller  trouver,  je  l'ameneray  céans,  aultrement  je 
croy  qu'il  sera  difficile  le  luy  faire  venir  premier  qu'il  ne 

5  se  soit  fait  cognoistre  en  maintz  lieux.  Vous  ferez  beau- 
coup pour  le  Roy,  respondit  elle,  s'il  vient,  toutesfois 
faites  en  ce  que  pourrez.  Je  vous  donne  congé,  par  tel  si, 
que  l'ayant  trouvé  vous  retournerez  aussi  tost.  Et  bien, 
madame,  respondit  Amadis,  lequel  partit   le    lendemain 

lo  de  grand  matin,  menant  seulement  pour  compaignie 
Gandalin,  et  là  cheminèrent  tout  le  jour  sans  adventure 
trouver,  jusques  au  soir  qu'ilz  logèrent  chez  ung  ancien 
chevalier.  Puis  le  jour  suyvant  entrèrent  en  une  forest, 
par  laquelle  ayant  desja  cheminé  la  plus  part  du   jour, 

15  veirent  venir  une  dame  accompaignée  de  deux  damoy- 
scUes  et  de  quatre  Escuyers  :  lesquelles  pleurans  amère- 
ment, conduisoient  ung  chevalier  dans  une  lictiere,  dont 
Amadis  esbahy  leur  demanda  qui  les  mouvoit  d'estre 
tant  tristes,  et  qu'il  y  avoit  dans  la  lictiere.  C'est,  dit  la 

20  dame,  tout  mon  soucy,  et  ma  tristesse  entière,  mon  sei- 
gneur et  mary,  lequel  est  telement  navré  que  je  n'en 
espère  plus  la  vie.  Lors  Amadis  s'avança  pour  regarder 
quel  personnaige  c'estoit,  et  levant  la  couverture  de  la 
lictiere,  veid  couché  ung  chevalier  assez   grand,  et    de 

25  bonne  taille,  ce  luy  sembla  :  mais  de  sa  beaulté  n'en  peut 
juger,  pource  qu'il  avoit  le  visaige  meurdry,  enflé,  et  en 
plusieurs  endroictz  entamé  à  force  de  coups,  lequel  il 
appella,  disant  :  Mon  compaignon,  qui  vous  a  ainsi  oul- 
traigé  ?  Toutesfois  le  chevalier  ne  luy  respondit  mot,  ce 

30  que  voyant  le  laissa,  et  demandaà  la  dame  qui  luy  avoit 
fait  ce  mal  ?  Seigneur,  respondit  elle,  c'est  ung  chevalier 
qui  garde  le  long  de  ce  chemin  ung  pont,  sur  lequel 
ainsi   que    passions,  a    dit  à   monseigneur   qu'il  con- 

venoit  qu'il  jurast  s'il  estoit  de  la  maison  du  roi  Lisuart 
ou  non.  Lors  mon  mary  s'enquist  pourquoy  il  le  vouloit 
sçavoir.  Pource,  respondit  le  chevalier,  qu'il  ne  passera 
par  icy  nul  qui  sien  soit  que  je  ne  tue.  Et   quelle   est 

5  l'occasion  de  vostre  hayne?  luy  dit  mon  mary.  Je  veulx, 
respondit  le  chevalier,  tant  de  mal  à  ce  Roy  malheureux, 
que  je  le  vouldrois  tenir  à  mon  povoir,  pour  en  prendre 
vengeance  à  mon  plaisir,  et  par  despit  de  luy  je  feray 
désormais  mourir  tous  ceulx  qui  s'avourontde  sa  maison  : 

10  car  il  y  tient  ung  chevalier  lequel  tua  le  vaillant  Dardan, 
pour  l'amour  duquel  j'essaieray  que  ce  Roy  et  les  siens 
recevront  de  moy,  et  d'infiniz  aultres  ennuy  et  deshon- 
neur. Quand  mon  mary  l'entendit  (ennuyé  de  telles 
menasses)  luy  respondit  :  Saches  que  je  suis  sien,  et  son 

15  vassal,  qui  pour  toy  ny  pour  aultre  ne  le  vouldrois  nyer. 
Trop  despleut  au  chevalier  du  pont  ceste  response,  par- 
quoy  sans  plus  contester  chargea  mon  mary,  et  com- 
mença entre  eulx  le  combat  cruel.  Mais  à  la  fin  mon  sei- 
gneur fut  ainsi  mal  mené  que  vous  le  voyez,  et  pis  encores 

20  l'estimoit  le  chevalier,  car  il  pensoit  qu'il  feust  mort.  Et 
à  ceste  cause  nous  commanda  que  dedans  trois  jours  le 
portissions  en  la  maison  du  roy  Lisuart  pour  luy  faire 
despit.  Dame,  dit  Amadis,  je  [LXVII]  vous  prie  me  pres- 
ter  l'ung  de  voz  Escuyers  qui  me  sçache  monstrer  ce 

25  chevalier:  car  puis  que  vostre  mar^' a  receu  le  dommaige 
pour  l'amour  de  moy,  il  m'est  plus  convenant  qu'à  nul 
aultre  de  le  venger.  Comment,  respondit  la  dame,  estes 
vous  celuy  pour  l'amour  duquel  il  hait  tant  le  Roy  ?  Ouy 
vrayement,  dit  Amadis,  et  si  je  puis  je  feray  qu'il  ne  luy 

30  vouldra  jamais  mal,  ny  à  aultre  aussi.  Ha  gentil  cheva- 
lier, respondit  la  Dame,  Dieu  vous  doint  bon  voyage. 
Puis  luy  bailla  ung  Escuyer  qui  s'en  alla  avec  luy.  La  dame 
passa  oultre,  et  Amadis  chemina  tant  qu'il  arriva  au  pont. 

OÙ  il  advisa  le  chevalier  jouant  aux  tables  avec  ung  aultre  : 
lequel  soubdain  laissa  le  jeu,  et  vint  armé  et  monté  sur 
ung  grand  cheval  contre  Amndis,  auquel  il  escria  :  Holla, 
holla,  je  vous  deffcndz  marcher  plus  oultre  que  premier 

5  ne  jurez.  Et  quoy  ?  respondit  il.  Si  vous  estes,  dit  le 
chevalier,  de  la  maison  du  Roy  Lisnart;  car  si  vous  estes 
sien,  je  vous  feray  perdre  la  teste.  Je  ne  sçay,  respondit 
Amadis,  que  vous  ferez  :  mais  je  vous  asseure  que  je 
suis  chevalier  de  la  Royne  sa  femine,  encores  que  ce  soit 

lo  depuis  nagueres.  Etdepuis  quand  ?  dit  le  chevalier.  Depuis, 
respondit  Amadis,  qu'il  y  vint  une  damoyselle  déshéritée. 
Comment,  dit  le  chevalier,  estes  vous  celuv  qui  se  comba- 
tit  pour  elle  ?  Je  luy  feiz  recouvrer  son  droict,  respondit 
Amadis.  Parma  teste,  dit  le  chevalier,  je  vous  feray  perdre 

15  la  vostre  si  je  puis  :  car  vous  occistes  l'ung  des  meilleurs 
de  mon  lignaige.  Je  ne  le  tuay  pas,  respondit  Amadis  : 
mais  je  luy  feiz  seulement  quicter  l'oultrageuse  demande 
qu'il  faisoit,  et  luy  mesmes  après  comme  meschant  se 
tua.  Tout  cela  ne  vous  peult   proffiter,  dit  le  chevalier  : 

20  car  pour  vous  il  mourut,  et  non  pour  aultre,  aussi  pour 
luy  mourrez  vous  maintenant.  Et  sur  ce  point  donna  des 
espérons  à  son  cheval,  et  vint  contre  Amadis  au  plustost 
qu'il  peut,  et  Amadis  au  semblable  :  et  se  donnèrent  des 
lances  aux  escuz,  si  rudement  qu'elles  voilèrent  en  esclatz, 

25  et  le  chevalier  du  pont  à  terre,  dont  il  fut  trop  esbahy. 
Toutesfois  pource  que  l'armet  d'Amadis  s'estoit  deslacé 
en  courant,  tandis  qu'il  le  racoustroit,  le  chevalier  eut 
loisir  de  remonter,  et  de  donner  à  son  ennemy  deux  ou 
trois  coups  d'espée,  premier  qu'il  eust  moyen  mettre  la 

30  main  à  la  sienne.  Mais  après  il  s'en  sceut  bien  venger  : 
car  il  l'attainct  sur  le  derrière  de  l'armet  de  tel  coup  qu'il 
luy  en  abatitune  pièce,  et  de  roideur  dévala  l'espée  sur 
le  chinon  du  col,  qu'il  entama  si  au  vif,  que   la  teste  ne 

se  peut  soustenir  qu'elle  ne  demeurast  pendante  sur  ses 
espauUes,  au  moyen  dequoy  il  rendit  à  l'instant  Tame. 
Quand  ceulx  du  pont  l'apperceurent,  ilz  se  meirent  tous 
à  fuyr  :  ce  que  voyant  Amadis  ne  les  voulut  poursuyvre, 

5  mais  tournant  bride,  dit  à  l'Escuyer  qui  l'avoit  conduict, 
qu'il  s'en  retournast  vers  sa  maistresse  pour  lu}^  faire 
entendre  la  vengeance  qu'il  avoit  faite  pour  son  mary. 
Ce  que  feit  l'Escuyer,  sans  oublier  à  reciter  les  deux 
grands  coups  d'espée  et  de  lance,  qu'il  avoit  veu  donner 

10  sur  le  chevalier  du  pont.  De  là  en  avant  Amadis  chemina 
si  longuement  qu'il  saillit  de  la  forest,  et  entra  en  une 
plaine  belle  [t'°]  et  [de]  grande  estendue,  laquelle  estoit 
couverte  de  violettes,  et  d'herbes  diversifiées  des  fleurs 
croissantes  par  le  champ,  qui  luy  augmenta  le   souvenir 

I)  de  son  Oriane.  Et  ainsi  qu'il  estoit  en  ceste  pensée,  il 
apperceut  assez  près  de  lu}-  ung  Nain  fort  contrefait 
monté  sur  ung  pallefroy,  lequel  il  appella  pour  sçavoir 
dont  il  venoit.  Monseigneur,  respondit  le  Nain,  je  viens 
de  la  maison  au  conte  de  Claire.  N'y  as  tu  point  veu  ung 

20  chevalier  nouveau  nommé  Galaor  ?  Non  certes,  respondit 
il  :  mais  je  sçay  où  dans  trois  jours  je  vous  pourray 
monstrer  le  meilleur  chevalier  qui  oncques  porta  harnois 
pardeça.  Quand  Amadis  l'entendit,  pensant  qu'il  parlast 
de  son  frère,  luy  dit  :  Ha  Nain  mon  amy,  par  la  foy  que 

25  tu  dois  à  Dieu  je  te  prie  conduictz  moi  là  oià  il  est,  affîn 
que  je  le  voye.  Je  le  veulx  tresbien,  dit  il,  pourveu  que 
vous  m'octroyez  ung  don,  et  venez  avec  moy  où  je  vous 
meneray.  Lors,  de  grand  désir  qu'il  eut  de  trouver  son 
frère  Galaor,  le  luy  octroya.  De  par  Dieu  soit,  respondit 

50  le  Nain.  Or  cheminons  donc  présentement,  et  je  vous 
conduiray  où  vous  verrez  le  bon  chevalier.  Je  te  prie,  dit 
Amadis,  allons  par  le  plus  court  chemin  que  nous  pour- 
rons. J'en  suis  content,  respondit  le  Nain.  Et  des  l'heure 

prindrent  aultre  adresse,  par  laquelle  ilz  allèrent  sans 
adventure  trouver,  tant  que  la  nuict  les  surprint  assez 
près  d'une  forest.  Ce  que  voyant  le  Nain,  dit  à  Amadis  : 
Monseigneur,  joignant  d'icy  est  ung   chasteau  où  nous 

>  pourrons  héberger  pour  meshuy,  lequel  est  à  une  damoy- 
sellc  qui  vous  recevra  de  bon  cueur.  Amadis  le  creut,  et 
de  fait  y  trouva  la  damoyselle  quiluy  feit  tresbon  racueil, 
et  après  qu'ilz  eurent  souppé,  luy  feit  appareiller  ung 
bien  riche  lict  pour  s'aller  reposer.  Mais  il  ne  sccut  oncques 

10  dormir,  car  son  penser  fut  si  continuel  à  sa  dame,  qu'en 
toute  la  nuict  oncques  ne  sommeilla.  Puis  le  lendemain 
ayant  prins  congé  de  sonhostesse,  continuèrent  leur  che- 
min jusques  sur  le  midy  qu'ilz  rencontrèrent  ung  chevalier, 
lequel  se  combatoit  contre  deux.  Lors  Amadis  s'approchant 

15  leurdit:  Seigneurs,  s'il  vous  plaist  vous  arresterez,  et  me 
direz  l'occasion  de  vostre  querelle.  A  la  parole  de  luy, 
cessèrent  leur  combat,  et  l'ung  des  deux  respondit  :  C'est 
pour  ce  que  cestuy  maintient  qu'il  vault  luy  seul  autant  que 
nousdeux  ensemble,  pour  mettrefinàune  haulte  entreprise. 

20  Certes,  dit  Amadis,  vostre  différent  est  bien  meigre  :  car  la 
bonté  de  l'ung  n'amoindrist  en  rien  celle  de  l'aultre.  Les 
chevaliers  cogneurent  qu'il  disoit  vray,  parquoy  ilz  firent 
paix,  demandans  à  Amadis  s'il  cognoissoit  le  chevalier 
qui  en  la  maison  du  Roy  Lisuart  avoit  combatu  pour  la 

2S  dame,  à  l'occasion  dequoy  Dardan  le  bon  chevalier 
s'occit.  Pourquoy  le  demandez  vous  ?  respondit  Amadis. 
Pource,  dirent  les  chevaliers,  que  nous  le  vouldrions  bien 
rencontrer.  Je  ne  sçay,  respondit  il,  si  c'est  pour  bien  ou 
pour  mal  :  toutesfois  il  n'y  a  pas  long  temps  que  je  le 

î'^  veiz  en  la  court  du  roy  Lisuart.  Et  ce  disant  se  partit 
d'eulx  suyvant  son  chemin  :  mais  il  ne  fut  gueres  esloigné 
que  les  trois  chevaliers  pourpa[r]lerent  ensemble,  et  peu 
après  se  meirent  à  courir  contre  luy  [LXVIIIj.  Et  pource 

qu'il  les  entendit  venir  tourna  la  teste,  et  veid  qu'ilz 
estoient  ja  tout  au  plus  près  de  luy  :  parquoj'  doubtant 
qu'ilz  le  voulsissent  ouitrager,  print  son  armet  et  son  escu. 
Or  n'avoit  il  point  de  lance,  ny  eulx  au  semblable.  Lors 

5  le  Nain  voyant  que  Amadis  deliberoit  de  se  deffendre 
contre  eulx,  luy  dit  :  Ha,  Seigneur,  que  voulez  vous 
faire?  ne  voyez  vous  qu'ilz  sont  trois,  et  vous  seul?  Il 
ne  m'en  chault,  respondit  il,  s'ilz  m'assaillent  sans  raison, 
par  droict  j'essayeray  à  me  deffendre  si  je  puis.   Sur  ce 

ïo  propos  arrivèrent  les  trois  chevaliers  qui  luy  dirent  : 
Chevalier,  nous  voulons  vous  demander  ung  don,  lequel 
vous  prions  ne  nous  refuser,  ou  aultrement  vous  ne  par- 
tirez aiséement  d'avec  nous.  Plustost  le  vous  octroyeray, 
respondit  Amadis,  s'il  est  raisonnable.  Dites  nous  donc- 

I)  ques  comme  loyal  chevalier,  où  vous  pensez  que  nous 
puissions  trouver  celuy  pour  lequel  mourut  Dardan.  Lors 
luy  qui  ne  povoit  aultrement  faire  que  leur  dire  la  vérité, 
respondit  :  Ce  suis  je  :  combien  que  se  j'eusse  pensé,  je 
ne  vous  eusse  accordé  ceste  requeste,  pour  ne  me  louer 

20  moy  mesmes.  Quand  les  chevaliers  l'entendirent,  ilz 
s'escrierent  tous  :  Ha  trahistre  tu  es  mort.  Et  ayant  les 
espées  es  poings  le  chargèrent  ensemble.  Adonc  Amadis 
despité  pour  estre  si  laschement  assailly  de  ceulx  qu'il 
avoit  nagueres  ostez  de  débat,  les  rembarra  si   vivement 

25  que  du  premier  coup  qu'il  rua,  sépara  l'espaule  d'avec 
les  costes  à  celuy  qu'il  rencontra,  et  de  la  grand  douleur 
qu'il  en  receut  tumba  du  cheval  à  bas.  Puis  tourna  aux 
aultres  qui  le  poursuyvoient  chauldement  :  mais  il 
frappa  le  second  de  telle  force  au  plus  hault  de  l'armet, 

30  qu'il  le  luy  feit  saillir  hors  de  la  teste,  et  glissant  l'espée 
descendit  sur  le  chinon  du  col,  où  il  le  navra  mortele- 
ment,  et  le  feit  cheoir  comme  le  premier.  Quand  le  tiers 
veid  ses  coups,  il  se  meit  à  tourner  bride  et  fuir  tant 

qu'il  peut.  Et  pourccqu'Amadis  n'estoit  trop  bien  monté, 
ne  le  su3'vit  plus  oultre,  ains  retourna  vers  Gandalin. 
Lors  luy  dit  le  Nain  :  Certes,  monseigneur,  je  me  tiens 
désormais  plus  asseuré  en  la  promesse  que  vous  m'avez 

5  faite  que  je  n'esperois,  et  pourtant  diligentons  s'il  vous 
plaist.  Adonc  suyvirent  leur  chemin  tant  que  la  nuict  les 
surprint  près  d'ung  hermitaige,  où  ilz  furent  contrainctz 
héberger  jusques  au  lendemain  qu'ilz  reprindrent  leur 
erre.  Et  cheminèrent  jusques  sur  les  trois  heures,  que  le 

10  Nain  monstra  à  Amadis  au  fons  d'ung  plaisant  val  deux 
haulx  pins,  au  prez  desquelz  estoit  ung  chevalier  monte 
sur  ung  grand  destrier,  et  deux  aultres  qui  nagueres 
avoient  esté  par  luy  abatuz  :  lesquelz  couroient  par  le 
champ  pour  reprendre  leurs  chevaulx  qui  estoienteschap- 

15  pez.  Et  regardant  plus  oultre,  apperceurent  ung  aultre 
chevalier  couché  sur  son  armet,  et  joignant  de  luy  son 
escu  avec  vingt  lances  dressées  autour  des  pins,  et  deux 
chevaux  prestz  à  monter  dessus.  Lors  demanda  au  Nain 
s'il  cognoissoit  les    chevaliers.    Seigneur,    respondit   il, 

20  voyez  vous  celuy  qui  est  couché  soubz  le  pin  ?  Ouy,  dit 
Amadis.  C'est,  dit  le  Nain,  le  bon  chevalier  que  je  vous 
ay  promis  monstrer.  Sçais  tu  son  nom  ?  dit  Amadis.  Il 
[v°]  se  nomme,  respondit  le  Nain,  Angriote  d'Estravaus, 
et  est   le  meilleur  chevalier  que  je   [vous]  pourrois  de 

2)  long  temps  faire  cognoistre.  Or  me  diz  maintenant  pour- 
quoy  il  tient  en  ce  lieu  tant  de  lances  ?  Cela  feray  je  bien, 
respondit  le  Nain.  Il  ayme  une  dame  de  ce  pays,  qui  le 
hait  plus  que  rien.  Toutesfois  il  luy  a  tant  fait  la  guerre, 
que  ses  parens  ont  esté  contrainctz  la  luy  bailler.  Puis 

30  quand  il  l'a  eue  en  son  povoir,  il  s'est  estimé  le  plus 
heureux  du  monde,  mais  elle  luy  a  dit  que  pour  avoir 
prins  une  jeune  damoyselle  par  force  il  ne  s'estimast  tel. 
Car  combien  que  je  soye  forcée  ne  partir  d'avec  vous,  a 

dit  la  damoyselle,  jour  de  ma  vie  ne  vous  aymeray,  si 
une  chose  ne  faites  pour  moy.  Comment,  dame,  respon- 
dit  Angriote,  est  elle  en  ma  puissance  ?  Ouy  bien,  dit 
elle.  Or  commandez  donc,  respondit  Angriote  :  car  je 
5  l'accompliray  jusques  à  la  mort.  La  dame  qui  trop  luy 
veult  de  mal,  pensant  le  mettre  en  lieu  où  il  recevroit 
mort,  ou  y  acquerroit  tant  d'ennemys  que  les  parens 
d'elle  se  sçauroient  bien  deftendre  de  luy,  et  la  retirer, 
le  pria  que  luy  et  son  frère  gardassent  ce  val    des  pins 

10  contre  tous  les  chevaliers  errans  qui  par  là  passeront,  et 
qu'ilz  leur  feissent  accorder  à  force  d'armes,  [que^  com- 
parans  en  la  court  du  Roy  Lisuart,  ilz  confesseroient 
qu'elle  estoit  plus  belle  que  celle  qu'ilz  aymoient.  Et  que 
si  d'adventure  ce  chevalier,   frère  d'Angriote,  que  vous 

15  voyez  à  cheval,  estoit  vaincu,  et  qu'il  ne  se  peult  plus 
combatre,que  Angriote  seull'entrcprint  l'espace  d'ungan 
entier.  A  ceste  cause,  de  jour  il  n'est  par  eulx  haban- 
donné,  et  de  nuict  se  retirent  à  ung  chasteau  joignant 
ceste  montaigne  que  vous  voyez.  Et  y  a  ja  trois  moys 

20  qu'ilz  ont  commencé  ceste  entreprise,  que  jusques  à  pré- 
sent pour  ceste  affaire  Angriote  n'a  mis  la  main  à  l'espée 
contre  aulcun  chevalier  :  car  son  frère  les  a  tous  conquis. 
Vrayement,  respondit  Amadis,  je  croy  que  tu  diz  vray, 
et  ainsi  l'ay  je  entendu  en  la  maison  du  Roy  Lisuart,  oi^i 

25  arriva  ung  chevalier  qui  accorda  que  la  dame  dont  tu 
parles  estoit  plus  belle  que  s'amye,  et  me  semble  qu'elle 
a  nom  Grovenese.  Vous  dites  vray,  dit  le  Nain  :  mais 
puis  que  je  vous  ay  satisfait,  ayez  souvenance  de  me  tenir 
promesse,  et  venez  avec  moy   comme  m'avez  promis. 

?o  J'en  suis  trescontent,  respondit  Amadis,  où  est  le  droict 
chemin?  Par  ceste  vallée,  dit  le  Nain  :  toutesfois  puis 
qu'il  y  a  tel  empeschement  nous  [n']y  passerons  pour 
ceste  heure.  Ne  te   soulcie,  respondit   Amadis.    Et    ce 

disant  donna  des  espérons  au  cheval  et  passa  devant. 
Mais  il  n'eust  gueres  cheminé  qu'il  trouva  à  l'entrée  du 
val  ung  Escuyer  qui  luy  dit  :  Seigneur,  ne  passez  plus 
oultre,  si  vous  n'octroyez  que  plus  belle  est  l'amye  du 

5  chevalier  couché  soubz  le  pin  que  la  vostre.  Si  Dieu 
m'ayde,  respondit  Amadis,  si  grand  mensonge  ne  diray 
je  de  ma  vie  sans  force  ou  extrême  contraincte.  Quand 
l'Escuyer  l'entendit  :  Or  retournez  doncques,  dit  il,  aul- 
trement  il  vous  conviendra  combatre  contre  ces  deux  que 

10  vous  voyez  là  bas.  S'ilz  m'assaillent,  respondit  Amadis, 
je  me  deffendray  si  je  puis.  Et  ce  disant  marcha  oultre 
sans  aultre  propos  luy  tenir. 


[LXIX]  Comme  Amadis  combatit  contre  Angriote  et 

SON  FRERE,  QUI  GARDOIENT    LE    PASSAIGE    DU    VAL    CONTRli 
ïj     CEULX  QUI  NE  VOULOIENT  ACCORDER  QUE  LEUR  AMYE  ESTOIT 
MOINS  BELLE  QUE   CELLE  d'AnGRIOTE. 

CHAPITRE  XIX 

Quand  le  frère  d'A[n]griote  l'advisa  venir,  il  print  ses 
armes  et  vint  contre,  puis  estant  tout   joignant  luy  dit  : 

2o  Certes,  chevalier,  vous  avez  fait  grand  folie  à  n'accorder 
ce  que  l'on  vous  a  demandé,  car  il  vous  convient  com- 
batre contre  moy.  Ce  combat,  respondit  Amadis,  m'est 
trop  plus  agréable  que  de  dire  la  plus  grand  menterie  du 
monde.  Je  sçay  bien,  dit  le  chevalier,    qu'en  aultre  lieu 

25  raccorde[re]z  à  vostre  plus  grand  dcsavantaige.  Je  ne  le 
cuyde  pas  ainsi,  respondit  Amadis.  Or  vous  gardez 
doncques  de  moy,  dit  le  chevalier.  Et  à  l'instant  lais- 
sèrent courre  leurs  chevaulx  au  plus  roide  qu'ilz  purent 

l'ung  contre  l'aultre,  et  furent  les  attainctes  dans  les 
escuz.  Le  chevalier  faulça  celuy  d'Amadis,  mais  le  coup 
s'arresta  contre  le  harnois,  et  Amadis  le  rencontra  si 
durement   qu'il   le  désarçonna  :    toutesfois    oncques  ne 

5  lascha  les  resnes  du  cheval,  jusques  à  ce  qu'elles  luy 
rompirent  es  mains,  au  moyen  dequoy  il  donna  du  col 
et  des  espaules  contre  terre  si  grand  coup,  qu'il  demeura 
couché  sans  avoir  de  luy  ne  d'aultre  souvenance.  Pour- 
tant descendit  Amadis,    et   luy   arrachant    l'armet   veid 

10  qu'il  estoit  seulement  pasmé.  Lors  le  tira  par  le  bras  si 
roidement  qu'il  revint  à  soy,  et  ouvrit  les  yeulx.  Vous 
estes  mort,  dit  Amadis,  si  ne  vous  rendez  prisonnier. 
Adonc  le  chevalier  qui  advisa  l'espée  sur  sa  teste  nue, 
craignant  mourir,  s'y  accorda,  Parquoy  remonta  Amadis 

ij  et  apperceut  que  Angriote  estoit  ja  à  cheval,  s'appareil- 
lant  de  venger  l'injure  de  son  frère,  et  venoit  ung 
Escuyer  vers  luy,  luy  apporter  [v°]  une  lance  laquelle  il 
luy  présenta  de  la  part  d'Angriote.  Lors  s'émurent  l'ung 
contre  l'aultre,  et  fut  leur  rencontre  si  rude  qu'ilz  feirent 

20  voler  leurs  lances  en  esclatz,  sans  toutesfois  faire  aulcun 
mal,  et  parfaisans  la  carrière  passèrent  oultre.  Mais 
Amadis  meit  promptement  l'espée  au  poing,  et  tournant 
visaige  Angriote  luy  dit  :  Chevalier,  ne  vous  hastez 
encores  de  venir  au  combat  de  l'espée  :  car  assez  à  temps 

25  y  serez  vous  pour  vous  (et  ce  disoit  il  pource  qu'il  s'es- 
timoit  le  mieulx  frappant  d'espée  que  l'on  eust  sceu  pour 
lors  trouver)  mais  je  vous  prie  bien  fort  que  nous  jous- 
tons  tant  que  les  lances  soyent  faillies,  ou  que  l'ung  de 
nous  deux  soit   mis   bas.  Chevalier,  respondit  Amadis, 

jo  j'ay  ailleurs  affaire,  et  ne  puis  icy  long  temps  séjourner. 
Comment,  dit  Angriote,  pensez  vous  sortir  de  moy  ainsi 
légèrement?  Certes  ce  n'est  pas  mon  advis,  toutesfois  je 
vous  prie  joustons  encores  un  coup.  Ce  que  Amadis  luy 

octroya,  et  s'esloignerent  l'ung  l'aultre,  prenant  chascun 
d'eulx  la  lance  qui  plus  leur  fut  agréable,  puis  à  course 
de  cheval  se  chocquerent  de  telle  force  que  Angriote  fut 
renversé  et  son  cheval  sur  luy.    Mais  Amadis  parfaisant 

5  son  poindre  rencontra  le  cheval  abatu,  qui  feit  le  sien 
tresbucher  de  l'aultre  costé,  et  par  fortune  ung  tronson 
de  lance  qui  estoit  demeuré  en  son  escu  luy  entra  dans 
le  corps,  non  pas  beaucoup.  Toutesfois  il  se  releva  légè- 
rement comme  celuy  qui  ne  vouloit  que  la  honte  fust  de 

lo  son  costé,  combatant  pour  l'honneur  et  beaulté  de  son 
Oriane,  au  moyen  dequoy  tira  le  tronson,  et  meit  hardi- 
ment l'espée  au  poing  marchant  droict  à  Angriote,  lequel 
le  voyant  approcher  luy  dit  :  Chevalier,  je  vous  voy  fort 
jeune,  et  me  semble  qu'avant  que  d'avoir  pis  me  devez 

15  accorder  que  m'amye  est  plus  belle  que  la  vostre.  Par 
Dieu,  respondit  Amadis,  je  mentirois  grandement,  et  ja 
à  Dieu  ne  plaise  que  je  die  chose  tant  esloignée  de  la 
vérité.  A  ceste  parole  la  colère  leur  enflamma,  et  se 
prindrent  à  chamailler  l'ung  contre  l'aultre  par  telle  viva- 

20  cité,  que  non  seulement  ceulx  qui  les  regardoient,  mais 
eulx  mesmes  en  estoient  espoventez,  estimant,  d'eulx 
mesmes,  qu'il  leur  seroit  impossible  longuement  entre- 
tenir ceste  extrémité.  Et  à  dire  vray  il  eust  este  difficile: 
car  Amadis  l'cntreprenoit,  comme  j'ay  dit,  à  la  conser- 

25  vation  de  l'honneur  de  sa  dame,  pour  laquelle  il  eust 
plustost  choysi  mourir  de  mille  mors  qu'elle  n'eust  esté 
maintenue  en  toute  excellence.  Et  pourtant  se  meit  à 
renforcer  ses  coups,  si  que  tout  le  sçavoir  ne  l'adresse 
qu'eut  Angriote  à  frapper,  ne  luy  peurent   tant  proffiter 

30  qu'en  peu  d'heure  (pour  les  grandes  attainctes  que  luy 
donnoit  Amadis)  ses  forces  ne  feussent  estainctes  et 
amoindries,  et  navré  en  plus  de  vingt  lieux.  Parquoy 
voyant  sa  mort  prochaine,  se   retira   à  costé  au  mieulx 

qu'il  peult,  et  dit  à  Amadis  :  Certes,  chevalier,  il  y  a  en 
vous  plus  de  bonté  qu'on  ne  pourroit  juger.  Rendez 
vous,  disoit  Amadis,  et  vous  ferez  saigement,  veu  que 
vous  estes  si  mal  accoustré  que  prenant  la  bataille  fin,  si 

5  plus  combatons,  vostre  vie  la  prendra  aussi,  que  j'auray 
peu  agréable  :  car  je  vous  estime  plus  [LXX]  que  ne 
pensez.  Et  cecy  disoit  il,  tant  pour  la  bonne  chevalerie 
quiestoit  en  Angriote,  que  pour  la  grande  honnesteté  de 
laquelle  il  avoit  usé  envers  la  damoyselle  qu'il  avoit  en 

ro  sa  possession.  Lors  Angriote  qui  plus  n'en  povoit,  luy 
respondit  :  C'est  raison  que  je  me  rende  au  meilleur 
chevalier  du  monde,  et  le  semblable  doivent  faire  tous 
autres  qui  portent  armes.  Et  croyez,  chevalier,  que  je 
n'ay  regret  à  chose  que  je  face,  sinon  pour  le  dommaige 

15  qui  m'en  advient,  perdant  aujourd'huy  la  chose  du 
monde  que  plus  j'aymois.  Non  ferez,  si  je  puis,  respon- 
dit Amadis,  et  d'advantaige  la  dame  seroit  bien  ingrate 
si  elle  ne  recognoissoit  l'honneste  courtoisie  que  luy 
avez  gardée,  et  ne    peult  estre  qu'elle   ne  vous  recom- 

20  pense  le  bien  que  méritez.  Et  quant  à  moi  je  vous  pro- 
metz  que  j'y  emploiray  toutes  mes  forces  pour  la  y  faire 
condescendre  incontinent  que  je  seray  du  retour  d'une 
queste  011  je  voys  présentement.  Seigneur,  dit  Angriote, 
et  où  vous  pourray  je  désormais  trouver?  En  la  maison 

25  du  Roy  Lisuart,  respondit  Amadis,  où  en  brief  je  seray 
Dieu  aydant.  Et  ce  disant,  print  congé  d'Angriote  lequel 
l'importuna  fort  de  séjourner  en  son  chasteau,  mais  il 
ne  voulut  se  desvoyer  de  son  chemin.  Parquoy  suyvit  le 
Nain,  qui  le  guidoit,  par  cinq  jours  entiers  sans  adven- 

30  ture  trouver,  et  tant  que  le  sixiesme  ensuyvant  il  luy 
monstra  ung  plaisant  chasteau  fort  à  merveilles,  et  luy 
dit  :  Seigneur,  leans  me  devez  donner  le  don  promis. 
De  par  Dieu  soit,  respondit  Amadis,  je  le  te  donneray  si 

je  puis.  J'y  ay  eu  bonne  espérance,  dit  le  Nain,  depuis 
que  je  vous  veiz  faire  si  haulx  faitz  d'armes.  Mais,  sei- 
gneur, sçavez  vous  comme  ce  lieu  se  nomme  ?  Non, 
respondit  il,  car  oncques  je  ne  fuz  en  ce  pays.  Il  a  nom 

5  Valderin,  dit  le  Nain.  Et  ainsi  devisans  arrivèrent  tout  au 
plus  près  du  chasteau.  Lors  luy  dit  le  Nain  :  Seigneur, 
prenez  voz  armes.  Comment,  respondit  Amadis,  est  il 
nécessaire  ?  Ouy,  dit  le  Nain,  car  ilz  ne  laissent  sortir 
ceulx  qui  y  entrent  si  légèrement.  Lors  print  Amadis  son 

lo  armet  et  marcha  devant,  et  le  Nain  et  Gandalin  après  : 
et  quand  il  fut  entré  dedans  il  regarda  d'ung  costé  et 
d'aultre  et  ne  veid  personne,  parquoy  dit  au  Nain  :  Ce 
lieu  me  semble  habandonné.  Par  dieu,  monseigneur, 
respondit  il,  aussi  fait  il  bien  à  moy.  Pourquoy  doncques, 

15  dit  Amadis,  m'y  as  tu  amené?  Oià  est  le  don  quetuveul.\ 
que  je  te  donne?  Certes,  seigneur,  respondit  le  Nain,  j'ay 
veu  autrefois  céans  le  plus  brave  chevalier,  et  plus  roide 
aux  armes  que  je  pense  de  ma  vie  avoir  veu,  qui  occist 
joignant  ce  portail  deux  chevaliers,  l'ung  desquelz  estoit 

20  mon  maistre,  lequel  il  feit  mourir  trop  cruellement,  sans 
jamais  n'avoir  mercy.  Et  à  ceste  cause  je  vous  voulois 
demander  la  teste  de  ce  trahistre,  laquelle  j'ay  plusieurs 
fois  failly  à  avoir  :  car  tous  ceulx  que  j'y  ay  amenez  y 
ont  perdu  la  leur,  ou  ont  esté  mis  en  grande  captivité. 

25  Tu  faiz  tour  de  loyal  serviteur,  dit  Amadis,  neantmoins 
tu  ne  dois  y  amener  chevaliers  devant  que  leur  dire 
contre  qui  ilz  ont  à  culx  combatre.  Seigneur,  respondit 
le  Nain,  le  chevalier  est  assez  cogneu  et  repu[t'°]té  pour 
l'ung  des  meilleurs  du  monde  :    pourtant  si  je  le   nom- 

îo  mois,  je  ne  trouveroy  aulcun  si  hardy  qui  osast  entre- 
prendre cestc  vengeance.  Tu  sçais  donc  son  nom,  dit 
Amadis.  Ouy  bien  monseigneur,  respondit  le  Nain,  il 
se   nomme  Arcalaus   l'enchanteur.    Lors   Amadis   passa 

plus  oultre  et  jecta  sa  veue  de  tous  costez  pour  veoir  s'il 
appercevroit  aulcun,  mais  ce  fut  en  vain  :  parquoy  s'ap- 
puyant  sur  son  cheval,  demeura  quoy  [sic,  1540,  coy 
1548],   jusques  sur  les  vespres,  qu'il  dit  au  Nain  :  Que 

5  veulx  tu  que  je  face  meshuy  céans  ?  Seigneur,  respondit 
il,  la  nuict  approche,  il  me  semble  pour  le  meilleur  que 
nous  devons  desloger  d'icy.  Par  dieu,  dit  Amadis,  je  n'en 
partiray  jusques  à  ce  que  le  chevalier  vienne,  ou  quelque 
aultre,  qui  m'en  die  nouvelles.  Certes,  respondit  le  Nain, 

10  si  je  puis  je  n'y  demeureray  pas  :  car  je  crains  trop  que 
Arcalaus  me  cogneust,  et  qu'il  sçache  que  je  travaille 
pour  le  faire  mourir.  Toutesfois,  dit  Amadis,  tu  me 
tiendras  compaignie,  aussi  je  ne  me  veulx  excuser  du  don 
que  je  t'ay  promis.   Et  ainsi  qu'ilz   devisoient,  Amadis 

1 5  advisa  une  court  plus  arrière,  dans  laquelle  il  entra  et 
n'y  trouva  personne  :  mais  il  apperceut  ung  lieu  fort 
obscur,  et  uns  degrez  qui  alloient  soubz  terre.  A  l'heure 
Gandalin  tenoit  le  Nain  qui  s'en  vouloit  fuyr,  et  prenoit 
Amadis  si  grand  plaisir  à  le  veoir  en  telle  tremeur  qu'en 

20  se  gaudissant  luy  dit  :  Nain,  asseure  toy,  et  dévalons  ces 
degrez  pour  sçavoir  qu'il  y  a  là  bas.  Monseigneur,  res- 
pondit il,  pour  Dieu  mercy,  il  n'y  a  chose  pour  qui 
j'entrasse  en  lieu  tant  espoventable.  Helas,  je  vous  sup- 
plie laissez  moy  aller,  car  je  meurs  tant  j'ay  de  paour.  Si 

25  ne  partiras  tu  de  céans,  respondit  Amadis,  que  tu  n'ayes 
le  don  que  je  t'ay  promis,  ou  que  tu  cognoisses  le  devoir 
que  j'en  feray.  Ha,  respondit  le  Nain,  je  vous  le  quicte, 
€t  m'en  tiens  pour  bien  content.  Et  moy  non,  dit  Amadis, 
pource  qu'après   tu  pourrois  dire   que   je   t'aye  failly  de 

30  promesse.  Seigneur,  respondit  il,  sur  ma  foy  je  vous  en 
quicte  et  me  tiens  plus  que  satisfait,  et  s'il  vous  plaist 
j'attendray  vostre  retour  sur  le  chemin  par  où  nous 
vi[n]smes.  Or  y  va  doncques  en  bonne  heure,  dit  Ama- 

Amadis  de  Gaule,  I.  15 

dis,  et  je  demoureray  en  ce  lieu  pour  ceste  nuict  jusques 
au  matin,  attendant  si  le  chevalier  viendra.  Par  ce  moyen 
eschappa  pour  ce  coup  le  pauvre  Nain.  Adonc  Amadis 
dévala  les  degrez,   et  estant  au  plus  bas  il  se  trouva  en 

5  unglieu  plain,  si  obscur  toutesfois  qu'il  ne  sçavoit  quelle 
part  il  estoit.  Ce  nonobstant,  il  ne  s'arresta,  ains  taston- 
nant  çà  et  là  des  mains  rencontra  une  muraille  contre 
laquelle,  en  cheminant  il  s'appuya,  et  marchant  plus 
oultre  entreveid  une  barre  de  fer,  à  laquelle  pendoit  une 

lo  clef  qu'il  prini,  et  en  ouvrit  ung  cadenas  qui  fermoit 
une  porte  coulisse.  Lors  ouyt  une  voix  trop  lamentable, 
qui  disoit  :  Las,  seigneur  Dieu,  jusques  à  quand  serons 
nous  en  ceste  misère  ?  Helas,  mort,  que  tardes  tu  à 
secourir  ceulx  qui  t'appellent  pour  leur  dernier  refuge  ? 

i)  Adonc  Amadis  s'arresta  quoy,  et  escoutaunlong  temps: 
mais  pour  l'heure  la  voix  se  teut,  au  moyen  dequoy  il 
continua  son  chemin  et  entra  dans  une  voulte,  tenant 
l'escu  et  l'espée  nue  au  poing.  Et  passant  plus  avant  ce 
trou[LXXI]va  dans  ung  grand  pallais,  à  l'entrée  duquel 

20  estoit  une  lampe  ardente,  et  six  hommes  armez  dormans, 
ayans  joignans  d'eulx  leurs  escuz  et  chascun  une  hache, 
desquelles  il  choisit  la  meilleure.  Puis  sans  les  esveiller 
passa  parmy  eulx  :  et  peu  après  il  entendit,  ce  luy  sem- 
bla, une  lamentation   nouvelle  de  quelque  personne  qui 

2î  disoit  :  Dieu  pit03'able  et  misericors,  envoyé  nous  s'il  te 
plaist  la  mort  pour  nous  oster  de  cest  enfer.  Adonc 
en  plus  grand  peine  que  devant  fut  Amadis,  car  ainsi 
qu'il  escoutoit  s'esveillerent  les  gardes,  l'ung  desquelz  dit 
à  l'aultre  :  Lieve  toy,  prendz  ces  verges  et  faitz  chanter 

50  aultre  musicque  à  ceste  chetive  créature  qui  nous  fait 
rompre  nostre  somme.  A  cela  ne  tiendra,  respondit  il. 
Puis  à  l'instant  se  leva  et  print  unes  verges.  Mais  ainsi 
qu'il  s'acheminoit,    il    apperceut    devant    luy    marcher 

Amadis,  qui  l'espoventa  fort,  parquoy  pour  s'asseurer 
demanda  :  Qui  esse  qui  passe?  C'est  moy,  respondit 
Amadis.  Et  qui  es  tu  ?  dit  l'aultre.  Je  suis,  respondit  il, 
ung  chevalier  estrange.  Qui  t'a  donc  mis  céans  sans 
licence  aulcune  ?  dit  la  garde.  Personne,  respondit  Ama- 
dis, que  moy  seul.  Tant  pis  pour  toy,  dit  la  garde,  car 
maintenant  tu  seras  mis  avec  ces  malheureuses  gens  qui 
crient  comme  tu  peulx  entendre.  Lors  se  retira  et  ferma 
la  porte  contre  Amadis,  puis  esveillant  ses  compaignons 
leur  dit  :  Mes  amys,  maintenant  j'ay  trouvé  ung  cheva- 
lier qui  à  son  malheur  est  entré  céans  de  son  bon  gré. 
Or  me  le  laisse  gouverner,  respondit  le  Geôlier,  et  si  je 
ne  le  loge  pis  que  les  aultres,  diz  mal  de  moy.  Adonc 
print  sa  hallebarde  et  ung  pavoys,  puis  vint  vers  Amadis 
auquel  il  dit  :  Chetif,  si  tu  ne  veulx  mourir,  jecte  bas 
tes  armes,  sinon  avec  ma  hache  je  feray  carbonnades  de 
ton  corps.  Trop  fut  Amadis  ennuyé  de  se  ouyr  menasser 
et  luy  respondit  :  Tu  as  raison  de  me  cuyder  espoventer 
de  tes  paroles,  mais  les  diables  t'espoventeront  d'advan- 
20  taige,  car  je  leur  feray  présent  de  ton  ame,  qui  a  si  lon- 
guement maintenu  ton  meschant  corps  en  povoir  de 
faire  tant  de  maulx.  Et  à  mesme  instant  tous  deux 
levèrent  les  haches,  et  portirent  leurs  coups,  telement 
que  le    Geôlier  attaignit    Amadis  sur  son   heaulme   de 

S  sorte  que  la  hache  y  entra  fort  avant,  et  Amadis  rencon- 
tra son  escu  de  telle  force  qui  le  couppa  quasi  oultre,  si 
que  le  Geôlier  fut  contrainct  se  desaisir  d'escu  et  de 
hallebarde,  et  jecter  le  tout  à  terre  pour  mettre  la  main 
à  l'espée,  de  laquelle  il  luy  donna  tel  coup  qu'il  rompit 

;o  la  hante  de  la  hache  d'Amadis,  et  de  ce  pas  le  voulut 
saisir  au  corps  pour  le  renverser  :  car  il  estoit  fort  à 
merveilles,  mais  il  advint  aultrement,  pource  que  Ama- 
dis estoit  l'ung  des  plus  roides  chevaliers  du  monde.  Ce 

nonobstant  le  Geôlier  le  tenait  entre  ses  bras  et  le  pressoit 
merveilleusement,  quand  Amadis  luy  donna  sur  le 
visaige  tel  coup  de  poing  qu'il  luy  rompit  les  mas- 
choueres,  et  de    ce   coup  le  rendit   tout  estendu  en  la 

s  place,  puis  par  le  trenchant  de  son  espée  luy  tint  la  pro- 
messe qu'il  luy  avoit  faite,  luy  séparant  l'anie  d'avec  le 
corps.  Alors  ceulx  qui  les  regardoient  combatre,  estimant 
que  le  Geôlier  ne  [v°]  fust  mort,  crièrent  tous  à  Amadis 
que  sur  sa  vie  il  ne  le  tuast,  aultrement  que  luy  mesmes 

lo  en  mourroit.  Je  ne  sçay  qu'il  en  adviendra,  respondit 
Amadis,  mais  de  cestuy  seray  je  désormais  asseuré.  Et  ce 
tait,  remeit  l'espée  au  fourreau  et  print  la  hache  qui 
estoit  tumbée  avec  la  targe  et  marcha  contre  ceulx  qui 
venoient  à    luy,   lesquelz  d'arrivée    le    chargèrent  bien 

i>  roidement.  Toutesfois  le  premier  qu'il  rencontra  tint 
compaignie  à  son  compaignon  mort,  et  le  second  sem- 
blablement  :  puis  s'adressa  au  quart,  auquel  il  rua  si 
grand  coup  qu'il  luy  feit  ployer  les  genoulx  à  terre,  et 
ainsi  que  Amadis  le   vouloit  tuer,   il  luy  cria  mercy,  et 

20  l'aultre  qui  restoit  semblablement.  Metez  bas  les  armes, 
dit  Amadis,  et  me  monstrez  ces  gens  qui  si  fort  se 
lamentent.  Ce  qu'il[z]  feirent  et  marchèrent  devant  où 
estoient  les  captifz.  A  l'heure  Amadis  les  su}^'oit,  et 
entendit  encores  une  aultre  voix  gémir  assez  près  de  luy. 

2)  Q.ui  se  plainct  leans  ?  dit-il.  Seigneur,  respondirent  les 
gardes,  c'est  une  dame  qui  est  en  grande  angoisse. 
Ouvrez  la  porte  que  je  la  voye,  dit  Amadis.  Adonc  l'ung 
des  deux  courut  où  le  Geôlier  gisoit  mort  prendre  deux 
clefz  qui  pendoient  à  sa  ceincture,  et  vint  ouvrir  la  fosse 

',0  où  la  damoyselle  estoit,  laquelle  pensant  que  ce  fust  le 
Geôlier,  s'escria  :  Helas,  homme,  ayez  pour  Dieu  mercy 
de  moy  et  me  donnez  la  mort,  non  pas  les  martires  que 
je  reçoys.  Ha  a  Roy,  dit  elle  en  souspirant,  en  malheure 

fuz  je  oncques  de  vous  trop  aymée  que  tant  chère  m'est 
vostre  amour.  Geste  plaincte  donna  telle  compassion  à 
Amadis  que  les  larmes  luy  vindrent  aux  yeulx,  et  luy 
respondit  :  Dame,  je  ne  suis  le  Geôlier  qui  vous  enferma, 
5  mais  celuy  qui  vous  jectera  hors  si  je  puis.  Ha  mère 
pucelle,  dit  la  damoyselie,  qui  estes  vous  qui  céans  avez 
peu  entrer  ?  Je  suis  ung  chevalier  estrange,  respondit 
Amadis.  Helas,  seigneur,  qu'est  devenu  le  Geôlier  et  les 
aultres  gardes  ?  Ils  sont  avecques  tous  les  diables,  leurs 

10  semblables,  respondit  Amadis.  Puis  commanda  à  l'ung 
d'eulx  qu'il  apportastla  lumière.  Ge  qu'il  feit.  Lors  Ama- 
dis advisa  la  damoyselie  attachée  d'une  grosse  chesne 
par  le  col,  qui  avoit  tous  ses  vestemens  rompuz,  et  si 
pourriz  que  sa  chair  nue  paressoit  en  plusieurs  endroictz. 

15  Et  quand  elle  apperceut  qu'Amadis  la  regardoit  en  pitié, 
elle  luy  dit  :  Seigneur,  encores  que  je  soye  à  présent 
desnuée  de  tous  biens,  si  fut  il  ung  temps  que  j'estoys 
riche  comme  fille  de  Roy  que  je  suis,  et  pour  ung  Roy 
me  trouvez  vous  en  la  misère  présente.  Dame,  respondit 

2o  Amadis,  il  fault  prendre  patience,  ce  sont  tours  de  for- 
tune que  nul  ne  peult  évader  ny  fuyr.  Et  si  le  person- 
naige  pour  lequel  avez  tant  enduré  est  homme  qui  rien 
vaille,  et  aye  moyen,  je  suis  seur  que  ceste  grande 
pauvreté  se  convertira  de  brief  pour  vous  en  plus  abon- 

25  dante  richesse,  et  l'ennuy  et  mal  aise  qu'avez  souffert, 
en  joye  et  repos.  Puis  luy  feit  tirer  la  chesne  du  col,  et 
commanda  qu'on  luy  apportast  quelque  accoustrement 
pour  la  couvrir.  Parquoy  celuy  qui  portoit  les  chandelles 
courut  quérir  ung    manteau    d'escarlatte   que  Arcalaus 

jo  avoit  puis  nagueres  donné  à  son  Geôlier  qu'il  jecta  sur  la 
damoyselie.  Ge  [LXXIIJ  fait,  Amadis  la  prit  par  la  main, 
et  la  conduict  hors  de  ce  lieu  ténébreux,  la  persuadant 
qu'elle  n'eust  plus  de  craincte  d'y  retourner,   si  premier 

il  ne  perdoit  la  vie.  Et  ainsi  cheminans  vindrent  où  le 
Geôlier  et  ses  compaignons  gisoient  mors,  lesquelz  advi- 
sez  par  la  dame  commança  à  dire  :  Ha  mains  cruelles, 
quantes    playes  et  divers    tourmens   vous    m'avez  faitz 

5  souffrir,  et  à  maintz  aultres  qui  sont  céans  sans  l'avoir 
mérité.  Et  encores  que  voz  corps  à  présent  n'en  peuvent 
recevoir  vengeance,  voz  âmes  malheureuses  qui  vous 
soustenoient  en  puissent  à  jamais  souffrir.  Dame,  dit 
Amadis,  tandis  que  je  yray  délivrer  les  aultres,  je  vous 

ïo  donneray  en  garde  à  mon  Escuyer.  Et  ce  disant,  ainsi 
qu'ilz  estoient  soubz  la  porte  coulisse,  survint  ung  des 
aultres  gardes  qui  dit  à  celuy  qui  portoitles  chandelles  : 
Arcalaus  demande  où  est  le  chevalier  qui  est  entré  céans, 
et  s'il  est  mort  ou  prins.  A  ceste  parole  celuy  qui   alloit 

1)  devant  eut  si  grand  peur  qu'il  ne  sceut  aulcunement  res- 
pondre,  et  laissa  tumber  les  chandelles,  lesquelles  Ama- 
dis feit  relever,  luy  disant  :  Paillard,  crains  tu  estant  en 
ma  garde  ?  marche  devant.  Lors  montèrent  les  degrez  et 
saillirent  en  la  court,  où  ilz  apperceurent  la  plus  part  de 

20  la  nuict  estre  ja  passée.  La  lune  estoit  lors  claire,  et  le 
temps  scrain  :  parquoy  la  damoyselle  sentant  l'air  et 
voyant  le  ciel,  fut  remplie  de  telle  joye,  que  se  mettant  à 
genoulx  devant  Amadis,  luy  dit  :  Ha,  bon  chevalier,  Dieu 
te  garde,  et  te  rende  le  bien  que  par  toy  je  reçoys,  me 

25  jectant  hors  de  ces  ténèbres.  Adonc  Amadis  regarda  où 
il  avoit  laissé  Gandalin,  et  voyant  qu'il  n'y  estoit  plus, 
soupeçonna  et  eut  grand  craincte  de  l'avoir  perdu,  puis 
disoit  en  soy  mesmes  :  Si  le  meilleur  Escuyer  du  monde 
est  mort,  pardieu  j'en  prcndray  telle  et  si  cruelle   ven- 

^o  geance  si  je  veiz,  que  oncques  n'en  fut  de  telle.  Mais 
ainsi  qu'il  estoit  en  cest  ennuy,  entendit  aulcun  crier, 
parquoy  courut  celle  part  où  il  trouva  le  Nain,  qui  s'es- 
toit  le  soir  party   de  luy,  pendu  par  une   jambe  à  une 

grosse  pièce  de  boys,  et  au  dessoubz  de  luy  ung  feu 
plein  de  bien  puantes  et  maulvaises  odeurs,  et  assez  près 
Gandalin  qui  semblablement  estoit  lyé  à  ung  arbre,  vers 
lequel  il  se  print  à  courir  pour  le  secourir.  Mais   il   luy 

5  escria  que  le  Nain  en  avoit  trop  plus  de  haste  et  qu'il 
luy  aydast.  Ce  qu'il  feit,  couppant  les  cordes  qui  le 
tenoient  en  l'air,  et  en  le  soustenant  d'ung  bras  le  meit 
à  terre.  Autant  en  feit  à  Gandalin,  luy  disant  :  Certes, 
amy,  quiconque  t'a  mis  icy  ne  t'avoit  en  l'estime  que  tu 

10  mérites.  Et  pource  qu'il  vouloit  retourner  délivrer  les 
aultres,  délibéra  mettre  hors  du  chasteau  la  damoyselle, 
ce  que  voulant  faire  trouva  les  portes  fermées,  au  moyen 
dequoy  attendant  que  la  nuict  se  passast,  se  retira  en  ung 
coing  de  la  court,  et  s'assist  sur  ung  posteau,  joignant  de 

is  la  damoyselle,  accompaigné  des  deux  gardes,  du  Nain  et 
de  Gandalin.  Et  ainsi  qu'ilz  devisoient,  Gandalin  luy 
monstra  ung  lieu  011  il  avoit  veu  mener  ung  cheval,  au 
moyen  dequoy  Amadis  couvoiteux  de  le  veoir  vint  à 
l'huys,  lequel   il    trouva  fermé,  mais   il  donna  du  pied 

20  contre  si  rudement  qu'il  l'enfonça,  et  y  trouva  ce  [t'°] 
cheval  sellé  et  bridé  sur  lequel  il  monta,  attendant  le 
jour  et  la  venue  d'Arcalaus,  lequel  il  sçavoit  estre  arrivé 
dans  le  chasteau  par  ce  que  luy  en  avoit  dit  Gandalin  et 
le  Nain.  Et  ce  pendant  se  meit  à  deviser  avec  la  damoy- 

25  selle,  luy  demandant  qui  estoit  le  Roy  qu'elle  aymoit 
tant,  et  pour  lequel  elle  avoit  receu  le  mal  qu'elle  disoit. 
Seigneur,  respondit  elle,  estant  Arcalaus  adverty  de  Ta- 
mytié  que  me  portoit  le  prince  que  j'ayme  si  loyaulment, 
et  duquel  Arcalaus  est  mortel  ennemy,  pensa  que  mieulx 

jo  ne  se  pourroit  venger  de  lu}',  que  de  me  priver  de  sa 
présence,  estimant  que  cest  ennuy  luy  seroit  plus  grand 
que  nul  autre.  Au  moyen  dequoy  il  me  vint  ravir  estant 
avec  maintz  grandz  personnaiges,  lesquelz  perdirent  le 

moyen  de  me  secourir  par  l'enchantement  que  leur  feit 
ce  trahistre  :  car  à  l'instant  ilz  ne  sceurent  que  je  devins, 
pource  que  je  fus  environnée  dans  une  nuée  si  obscure 
qu'il  ne  leur  fut  possible  me  povoir  suyvre   en  ce  lieu 

5  obscur  où  je  fuz  des  l'heure  mise,  et  oncques  puis  n'en 
partis  jusques  à  ce  que  vous  m'en  avez  retirée.  Et  me 
disoit  ce  meschant  en  m'y  conduisant,  qu'il  se  vengeroit  de 
mon  amy  et  de  moy  par  ung  mesme  moyen,  moy  pauvre 
endurant  ceste  peine,  et  luy  l'ennuy  de  me  veoir  absente, 

10  sans  qu'il  sceust  où.  Dame,  dit  Amadis,  je  vous  prie 
me  nommer  celuy  duquel  vous  parlez.  C'est  le  Roy 
Arban  de  Norgales,  respondit  la  damoyselle,  que  peult 
estre  vous  cognoissez.  Helas  mon  Dieu,  dit  Amadis,  je 
le  puis  bien  cognoistre,  car  je  l'ayme  sur  tous  aultres  : 

15  et  certes  j'ay  maintenant  moins  de  pitié  de  vous  que  je 
n'avois  paravant,  considérant  [que]  ce  que  vous  avez 
enduré  a  esté  pour  l'une  des  meilleures  personnes  de  ce 
monde  qui  mieulx  vous  en  satisfera,  tellement  qu'en 
vous  rendant  double  joye,  vostre  honneur   et  volunté 

20  seront  contentez.  Et  continuant  ce  propos,  la  nuict  se 
passa  et  s'apparut  le  jour.  Lors  Amadis  advisa  ung  che- 
valier estant  appuyé  sur  une  fenestre  qui  luy  demanda  : 
Esse  vous  qui  avez  occis  mon  Geôlier  et  mes  gens  ? 
Comment,  luy  respondit  Amadis,  estes  vous  celuy  qui 

25  si  meschamment  faites  mourir  chevaliers,  et  forcez  dames 
et  damoyselles  ?  Par  dieu  vous  estes  bien  l'ung  des  plus 
lasches  paillards  dont  j'ouysse  onc  parler.  Encores  ne 
sçavez  vous  tout  ce  qui  en  est,  dit  Arcalaus,  mais  de  briet 
vous   en  aurez  l'expérience,   et   vous  osteray  désormais 

30  l'envie  d'amender  chose  que  je  face,  soit  à  droict  ou  à 
tort.  Et  ce  disant  se  retira  de  la  fenestre,  et  de  là  ne 
tarda  gueres  à  venir  en  la  court,  bien  armé  de  toutes 
pièces,  et  monté  sur  ung  grand  cheval  bay.  Or  estoit 

cest  Arcalaus  duquel  je  vous  parle,  l'ung  des  plus  gratis 
chevaliers  du  monde  sans  estre  géant  :  parquoy  quand 
Amadis  le  veid  de  ceste  taille,  il  estima  bien  qui  devoit 
avoir  en  luy  grand   force.  Lors  Arcalaus  voyant   qui  le 

5  regardoit,  luy  dit  :  Qui  te  meut,  beau  sire,  de  tant  me 
regarder?  Je  pensois,  respondit  Amadis,  que  selon  ta 
grandeur  tu  devrois  estre  homme  chevaleureux  :  mais- 
tes  perverses  œuvres  et  grande  desloyaulté  te  rendent 
meschant  tout  oultre.  Vrayement,  dit   Arcalaus,  je  suis 

10  bien  tenu  à  fortune  [LXXIII]  qui  t'a  amené  céans  pour 
me  faire  ce  beau  sermon.  Or  ne  cause  poinct  tant  et  te 
deffendz.  Lors  baissèrent  leurs  lances  et  se  donnèrent 
dans  les  escuz,  si  que  les  esclatz  volèrent  en  l'air,  puis  se 
joignirent  de  corps  et  de  chevaulx   si  lourdement  qu'ilz 

15  tumberent  tous  deux  en  la  place  :  mais  ilz  se  relevèrent 
légèrement,  et  commença  entre  eulx  le  combat  aux 
espéessi  cruel  que  merveilles.  Toutesfois  l'adresse  d'eulx 
deux,  l'ardent  désir  de  vaincre,  et  la  magnanimité  de 
leurs  couraiges,  les  feit  durer  par  longue  espace,  et  tant 

20  que  Arcalaus  se  retira  à  costé,  disant  à  Amadis  :  Cheva- 
lier, tu  es  en  hazard  de  mort,  et  pource  que  je  ne  sçay 
qui  tu  es,  dis  le  moy,  à  ce  que  te  ayant  fait  mourir,  je 
sçache  compter  ta  témérité  d'estre  ainsi  entré  céans.  Ma 
mort,   respondit  Amadis,    est  en    la  volunté   de    Dieu^ 

25  lequel  je  crains,  et  la  tienne  est  en  celle  du  diable,  qui  se 
fasche  de  plus  t'ayder,  et  veult  que  le  corps  que  tu  as 
ordonné  à  tant  de  malheuretez  périsse  à  l'instant  avec 
ton  ame.  Mais  puis  que  tu  veulx  sçavoir  mon  nom,  je 
t'advise  que  l'on  m'appelle  Amadis  de  Gaule,  chevalier 

30  de  la  Royne  Brisena.  Pourtant  désormais  finissons  propos 
et  recommençons  le  combat,  car  de  ma  part  je  n'espère 

■^  plus  te  laisser  en  paix.  A  ceste  parole  Arcalaus  redressa 
son  escu,  et  ayant  son    espée    au    poing   vint  charger 


234  ^^    PREMIER    LIVRE 

Amadis  qui  luy  sçavoit  assez  rendre  son  retour,  et  si  sou- 
vent que  la  place  fut  à  l'instant  senice  de  pièces  de  leurs 
escuz,  et  des  mailles  de  leurs  haulbers.  Desja  estoit 
l'heure  de  tierce,  et  avoit   Arcalaus  beaucoup  perdu  de 

S  sang,  quand  de  toute  sa  force  rua  sur  l'armct  d'Amadis 
tel  coup,  que  pour  la  roideur  d'iceluy  il  s'engourdit  le 
bras,  et  luy  sortit  l'espée  du  poing,  laquelle  cuydant 
relever,  ainsi  qu'il  se  baissoit  Amadis  le  poussa  si  rude- 
ment qu'il  luy  feit  donner  du  nez  à  terre,  et  se  voulant 

lo  resouldre  le  chargea  de  la  sienne  de  sorte  qu'il  l'estourdit 
à  demy.  Ce  nonobstant,  se  sentant  en  danger  de  mort,  se 
meit  à  fuyr  vers  le  pallais  d'où  il  estoit  nagueres  sorty  : 
parquoy  Amadis  pour  luy  augmenter  sa  paour,  le  suyvit 
de  si  près  qu'ilz  entrèrent  au  dedens  pesle  mesle.  Toutes- 

15  fois  Arcalaus  se  retira  à  costé  en  une  chambre,  à  la  porte 
de  laquelle  l'attendoit  une  dame  qui  rcgardoit  leur  com- 
bat. Et  aussi  tost  qu'il[z]  y  furent  entré,  print  une  aultre 
espée,  et  retourna  vers  Amadis  à  qui  il  dit  :  Entre  main- 
tenant et  achevons  nostre  combat.  Ce  pallais  est  plus 

20  spacieux  et  miculx  à  propos,  respondit  Amadis.  Si  ne 
sortiray  je  pas  de  céans  pour  ton  plaisir,  dit  Arcalaus, 
Comment,  respondit  Amadis,  cuydes  tu  par  ce  moyen 
eschapper  ?  Et  mettant  l'escu  au  devant  soy  entra  en  la 
chambre.  Mais  ainsi  qu'il  cuydoit  lever  l'espée  pour  le 

25  frapper  perdit  entièrement  sa  force,  avec  le  sentement 
de  tous  ses  membres,  et  tumba  à  terre  comme  mort. 
Vrayement,  dit  Arcalaus,  c'est  le  moyen  pour  te  faire 
mourir  comme  je  le  désire.  Or  dors  tant  que  je  te  reveille. 
Et  vous  dame,  dit  il  à   celle  qui   les  regardoit,  à  vostre 

30  advis  me  puis  je  maintenant  bien  venger  de  luy  ?  Ouy 
vra3'ement,  respondit  elle,  il  est  du  tout  à  vostre  com- 
mandement. Lors  le  feit  desarmer,  comme  celuy  qui  ne 
sentoit  chose  que  l'on  luy    feist,   et    s'ar^i'^Jma   de   ses 

armes,  puis  dit  à  la  dame  :  Dame,  gardez  sur  vostre  vie 
que  nul  ne  le  remue  d'icy,  tant  que  l'esperit  luy  soit 
party  du  corps.  Puis  retourna  à  la  court  où  chascun  qui 
le  veid  armé  des  armes  d'Amadis  pensa  qu'il  l'eust  occis, 

5  mesmes  la  triste  damoyselle  qui  nouvellement  estoit 
sortie  de  prison,  laquelle  se  print  à  faire  le  plus  grand 
dueil  du  monde.  Vous  povez  penser  quelle  estoit  la  con- 
tenance de  Gandalin.  Quand  Arcalaus  apperceut  la 
damoyselle  tant  se  contrister,  il  luy  dit  :  Dame,  cherchez 

10  quelque  aultre  qui  vous  délivre  de  prison  :  car  de  celuy 
qui  vous  en  tira  me  suis  tresbien  despeché.  A  ceste 
parole  Gandalin  se  cuyda  désespérer,  et  se  jecta  à  terre 
comme  hors  du  sens.  Lors  Arcalaus  appella  la  damoy- 
selle et  luy  dit  :  Venez  avec  moy  :  si  verrez  comme  meurt 

is  ce  malheureux  qui  contre  moy  osa  combatre.  Lors  luy 
fut  monstre  Amadis.  Et  bien,  damoyselle,  que  vous  en 
semble  ?  Est  il  en  ordre  ?  Lors  la  pauvrette  le  voyant  en 
si  piteux  estât,  à  force  de  larmes  se  meit  à  renforcer  son 
dueil,  criant  piteusement  :  Helas,  bon  chevalier,  combien 

20  grande  et  ennuyeuse  sera  vostre  mort  à  beaucoup  ?  Mais 
ainsi  qu'elle  se  lamentoit,  Arcalaus  dit  à  sa  femme  : 
M'amye,  incontinent  que  ce  chetifsera  mort,  renvoyez  la 
damoyselle  en  la  prison  où  elle  estoit  n'a  gueres,  car  je 
m'en  voys  en  la  court  du  Roy  Lisuart  declairer  comme 

25  je  me  suis  combatu  contre  Amadis,  par  convenant  que 
le  vaincqueur  tailleroit  la  teste  au  vaincu,  et  dedans 
quinze  jours  après  viendroit  en  la  grand  Bretaigne  pu- 
blicquement  le  manifester.  Par  ainsi  nul  ne  me  pourra 
quereller  sur  sa  mort  et  si  obtiendray  la  plus  grand  gloire 

30  du  monde,  ayant  vaincu  celuy  qui  vaincquoit  tous  aultres. 
Puis  retournant  où  il  avoit  laissé  Gandalin  et  le  Nain, 
commanda  les  mettre  en  prison.  Toutesfois  Gandalin  qui 
desiroit  mourir,  pensant  que  son  maistre  fust  ja  expiré. 

ne  vouloit  aulcunement  marcher,  ains  crioit  qu'on  le 
tuast  :  et  pour  à  ce  csmouvoir  Arcalaus,  l'appelloil  tra- 
histre  meschant  d'avoir  fait  mourir  le  plus  loj'al  cheva- 
lier  du   monde.    Ce    nonobstant    Arcalaus   n'en    faisoit 

5  compte,  et  pource  qu'il  faignoit  à  marcher,  le  feit  trais- 
ner  par  les  cheveulx  et  mettre  en  la  fousse.  Car  si  je 
[te]  faisois  maintenant  occire,  disoit  il,  tu  n'aurois  plus 
de  peine,  et  làdedens  recevras  du  mal  pire  que  la  mesme 
mort.  Ce  fait   monta  Arcalaus    sur  le  cheval  d'Amadis 

10  avant  avec  luy  trois  Escuyers,  puis  print  le  chemin  pour 
aller  en  la  court  du  Roy  Lisuart. 


Comme  Amadis   fut   enchanté    par    Arcalaus,  lors 

qu'il   voulut    DELIVRER    LA  DAME  GrINDALOIA    DE    PRISON 

et  aultres,  puis  eschappa   de    ses   enchantemens   par 
15    l'aide  d'Urgande. 

CHAPITRE   XX 

[LXXIIII]  La  damoyselle  Grindaloia  que  Amadis  avoit 
mise  hors  de  prison  se  lamentoit  si  pitoyablement  pour 
luy  que  c'estoit  pitié,  et  disoit  à  la  femme  d'Arcalaus,  et 
à  celles  de  sa  compaignie  :  Helas,  mes  dames,  ne  voyez 

20  vous  la  grand  beaulté  de  ce  gentilhomme,  lequel  en  si 
jeune  aage  fut  l'ung  des  meilleurs  chevaliers  du  monde? 
Malencontre  ayent  ceulx  qui  par  enchantement  sçavent 
porter  tel  dommaige  à  preud'hommes.  O  seigneur  Dieu, 
comment  les  povez  vous  si  longuement  souffrir  ?  Mais  la 

25  femme  d'Arcalaus  (qui  d'autant  que  son  mary  estoit 
enclin  à  vice  et  cruaulté,  estoit  vertueuse  et  pitoyable,  et 
avoit  grand  ennuy  en  son  ame  des  maulx  qu'il  faisoit, 

si  que  continuellement  en  ses  prières  supplioit  à  Dieu 
de  l'amender)  consoloit  la  damoyselle  le  mieulx  qu'elle 
povoit.  Et  ainsi  qu'elles  estoient  devisans  vont  entrer 
par  la  porte  du  pallais  deux  aultres  damoyselles,  portant 

5  chascune  d'elles  en  leurs  mains  grand  quantité  de  chan- 
delles allumées  qu'elles  attachèrent  aux  quantons  de  la 
chambre,  oià  Amadis  gisoit  en  la  présence  de  la  femme 
d'Arcalaus  et  aultres,  lesquelles  ne  s'eussent  peu  pour 
l'heure  mouvoir  en   aulcune  manière   du  lieu  oîi  celles 

10  qui  portoient  les  chandelles  les  avoient  trouvées.  Lors 
l'une  des  damoyselles  nouvellement  arrivées  tira  (d'ung 
coffret  qu'elle  portoit  soubz  le  braz)  ung  livre,  auquel 
elle  commença  à  lire,  et  quelque  fois  une  voix  luy  res- 
pondit  :  et  continuant  la  lecture  dedens  la  chambre,  plu- 

15  sieurs  aultres  voix  luy  respondoient,  et  sembloit  certai- 
nement qu'elles  fussent  plus  de  cent.  Puis  s'apparut  ung 
aultre  livre  vohilant  parmy  la  chambre  comme  si  le  vent 
l'eust  porté,  lequel  se  vint  rendre  aux  piedz  de  la  damoi- 
selle  lisante  qui  le  print,  et  le  meit  en  quatre  pars,  puis 

^o  le  feit  ardre  aux  quatre  coings  de  la  chambre  où  les  chan- 
delles brusloient.  Ce  fait,  retourna  vers  Amadis  qu'elle 
soubzleva  par  la  main  dextre,  luy  disant  :  Seigneur  Ama- 
dis, levez  vous,  vous  avez  trop  longuement  dormy  à 
malaise.  Aussi  tost  s'esveilla  Amadis,   et  en  sursault  se 

25  print  à  crier  :  O  Jésus,  helas,  où  suis-je,  je  m'esbahis 
comme  je  viz.  Certes,  respondit  la  damoyselle,  tel  per- 
sonnaige  que  vous  ne  doit  ainsi  mourir,  plustost  per- 
mette Dieu  que  par  vostre  main  [v°]  feussent  ceulx  qui 
mieulx  le  méritent.  Adonc  les  deux  damoyselles  estran- 

)0  gieres,  sans  aultre  propos,  reprindrent  le  chemin  qu'elles 
estoient  venues,  et  demeura  Amadis  fort  estonné  de 
ceste  surprinse,  cherchant  Arcalaus.  Mais  il  fut  adverty 
par  Grindaloya  comme  il  s'en   estoit  allé  à  la  court  du 

Roy  Lisuart  armé  de  ses  armes,  et  monté  sur  son  cheval, 
faire  entendre  qu'il  l'avoit  occis  au  combat.  Puis  luy 
recita  comme  il  avoit  esté  enchanté.  J'ay  bien  sentu, 
respondit  Amadis,  qu'il  me  dcsarmoit,  mais,  sur  ma  foy, 

5  je  pensoys  songer  :  toutesfois  puis  qu'il  a  prins  mon 
harnois,  le  sien  me  ser\-ira  pour  ceste  heure.  Parquoy 
rentra  en  la  chambre,  où  Arcalaus  s'estoit  desarmé,  où  il 
trouva  les  armes  qu'il  avoit  laissées,  desquelles  il  s'arma, 
puis  sortit  du  pallais  demandant  à  Grindaloya  qu'estoient 

10  devenus  Gandalin  et  son  Nain.  Hz  ont  esté  mis  en  prison, 
dit  elle.  Ha,  respondit  Amadis,  mal  puisse  avoir  le  mes- 
chant  qui  si  mal  les  a  traictez.  Puis  dit  à  la  femme  d'Ar- 
calaus  :  Dame,  je  vous  laisse  sur  vostre  vie  ceste  damoy- 
selle  en  garde,  tant  que  je  soye  de  retour.  Et  dévala  les 

1)  degrez.  Et  ainsi  qu'il  entra  en  la  court  basse,  et  que  les 
gens  d'Arcalaus  l'apperceurent,  c'estoit  plaisir  que  de  les 
veoir  fujT,  car  ilz  s'escarterent  de  tous  costez.  Mais 
Amadis,  qui  ne  les  cherchoit,  les  laissa  courre,  et  s'en 
alla  aux  prisons  qui  estoient  fort  obscures,  et  pleines  de 

20  tristes  captifz.  Et  pour  vous  declairer  quelles  elles  estoient, 
entendez  que  c'estoit  une  voulte  ayant  bien  cent  toyses 
de  long,  et  ung  pied  et  demy  de  large  seulement,  sans 
air  ou  clairté  aulcune  :  et,  qui  pis  est,  si  pleine  de  pri- 
sonniers,   qu'ilz     n'eussent   peu    estre    aultrement   que 

2)  debout,  duand  Amadis  fut  dedans,  il  appella  Gandalin, 
lequel  cstoit  pis  que  mort  :  toutesfois  entendant  la  voix 
de  son  maistre  commença  à  frémir,  mais  il  ne  povoit 
comprendre  que  ce  fust  il,  pource  qu'il  cuydoit  estre 
seur  de  sa  mort  :   puis  quelque  fois  pensoit  en  soy,  s'il 

50  resvoit  ou  s'il  estoit  enchanté.  Amadis  ce  pendant  estoit 
en  grande  peine,  d'autant  que  Gandalin  ne  luy  respon- 
doit  aulcunement,  et  n'en  povoit  avoir  nouvelles  :  par- 
auoy   de  plus   en   plus   fort   se  debatoit,  et    appelloit  à 

haulte  voix  :  Gandalin,  où  es  tu,  que  tant  me  travailles  ? 
respondz,  je  te  supplie.  Mais  c'estoit  pour  néant,  car 
Gandalin  n'eust  sceu  parler.  Lors  Amadis  ne  sçachant 
plus  que  faire,  s'adressa  aux  aultres,    leur  disant  :  Mes 

5  amys,  pour  Dieu  dites  moy  si  l'Escuyer  qui  nagueres  a 
esté  amené  céans  est  mort  ou  non  ?  Le  Nain  cogneut  lors 
Amadis  à  la  parole,  parquoy  il  luy  escria  :  Helas,  Mon- 
seigneur, nous  voicy  tous  deux  encores  en  vie,  combien 
qu'assez  nous  ayons  soubzhaicté  la  mort.  Quand  Amadis 

10  l'entendit,  il  commanda  allumer  les  chandelles  qu'il 
trouva  joignant  une  lampe  ardente  qui  donnoit  clairté 
à  l'entrée  de  la  fosse,  puis  entra  plus  avant  et  vint  trou- 
ver Gandalin,  lequel  il  feit  aussi  tost  sortir  hors,  et  les 
aultres  semblablement.  Lors  les  tristes  captifz  des[es]pe- 

15  rez  peu  devant  de  toute  liberté,  se  voyant  tirer  de  si 
grande  misère,  commencèrent  à  dire  à  haulte  voix  :  Ha, 
a,  bon  chevalier,  Jesuchrist  qui  des  enfers  ses  serviteurs 
de[LXXV]livra,  te  vueille  sçavoir  gré  du  bien  et  secours 
que  tu  nous  as  fait.  Et  quand   ilz  sentirent   l'air  de    la 

20  court  et  veirent  la  clairté  du  jour,  se  meirent  tous  à 
genoulx  levans  les  mains  au  ciel,  et  rendirent  louenges 
à  Dieu,  qui  avoit  tant  donné  de  force  à  si  gentil  person- 
naigepour  les  tirer  de  lieu  si  desordonné.  Ce  que  voyant 
Amadis,  mesmes   leurs  visaiges  maigres,  pâlies  et  def- 

25  faitz,  tenant  plus  du  mort  que  du  vif,  en  eut  pitié  et  joye 
extrême,  mesmes  que  de  cent  quinze  prisonniers  qu'ilz 
estoient,  s'en  trouva  trente  chevaliers,  sur  lesquelz  Ama- 
dis jecta  l'œil.  Et  comme  il  les  contemploit  les  ungs 
après  les  aultres,    il  en  choisit    l'ung   de   tous,   lequel 

^o  nonobstant  sa  pauvreté  et  foiblesse,  se  monstroit  de  plus 
belle  taille  que  nul  des  aultres.  Cestuy  voyant  qu'il  estoit 
regardé  de  bon  œil,  s'avança  et  dit  à  Amadis  :  Seigneur, 
qui  dirons  nous  qui  nous  a  fait  ceste  grâce  et  heureuse 

délivrance  de   l'obscure  et  espoventable  prison  ?  Je  le 
vous  diray  de   bon    cueur,   respondit   il.   Ceulx  qui  me 
cognoissent  m'appellent  Amadis  de  Gaule,  filz  du  Roy 
Perion,  chevalier  de  la  Royne  Brisena,  et  serviteur  domes- 
5     ticque  du  Roy  Lisuart  son  mary,  qui  cherchant  ung  che- 
valier, ay  esté  amené  céans  par  ung  Nain  auquel   j'avois 
promis  ung  don.  Helas,  seigneur,  ditl'aultre,  je  suis  aussi 
chevalier,  et  de  la  maison  mesmes    de   ce  bon  Roy,  qui 
bien  me  cognoist,  et  la  plus  part  des  siens,  aveclesquelz 
10    je  me  suis  veu  en  plus  d'honneur  qu'à  présent.  En  bonne 
heure,  respondit   Amadis.    Certes,   dit  le  chevalier,  au 
partir  de  la  court,  oncques  puis  n'y  fuz  je,  je  vins  tumber 
en  la  misère  de  laquelle  vous  m'avez  rachepté.  Quel  est 
vostre   nom  ?   respondit    Amadis.    Brandoyvas,    dit  il. 
15    Quand  Amadis  l'entendit  nommer,  il  luy  souvint  d'avoir 
ouy  souvent  parler  de  luy,  parquoy  il  courut  l'embrasser, 
luy  disant  :  Dieu  soit  loué,  quand  il  m'a  tant  favorisé  de 
me  donner  moyen  de  vous  délivrer  et  ces  aultres  auss^ 
de  tant  malheureux  lieu,  vous  asseurant,  [quejencoresque 
20    oncq[u]es  je  ne  vous  aye  veu  jusques  à  présent,  si  ay  je 
souvent  entendu  du  Roy  et  d'aultres  la  preudhommie  et 
valleur  qui  est  en  vous,  qui  leur  causoit  ung  merveilleux 
ennuy  de  vostre  longue  absence.  A  peine  eut  il  achevé 
ce  propos,  que  le  reste  des  prisonniers  luy  dirent  :  Sei- 
25    gneur,  l'obligation  grande  que  nous  avons  en  vous,  nous 
commande  tant  à  estre  vostres,  que  nous  sommes  entiè- 
rement  délibérez   d'obeyr  à  ce  qu'il  vous   plaira  nous 
ordonner.  Mes  amys,  respondit  Amadis,  face  ung  chascun 
ce  qu'il  advisera  pour  le  mieulx.  Seigneur,  dirent   ilz, 
30   encores  que  ne  nous  cognoissez,  ne  sçavez  de  quel  pays 
nous  sommes,    nous  vous  cognoissons  tous  pour  vous 
servir  quand  il  vous  plaira,  et  que  entendrons  que  aurez 
besoing,  sans  que  vous  nous  mandez.  Puis  luy  besant  les 

mains,  prindrent  congé  de  luy,  suyvant  tel  chemin  qu'ilz 
voulurent  eslire,  telement  que  de  toute  la  trouppe  ne 
demeura  avec  Amadis  que  Brandoyvas  et  leurs  Escuyers, 
qui  s'en  allèrent    vers  la  femme  d'Arcalaus,  à  laquelle 

■;  Amadis  dit  :  Dame,  pour  l'amour  de  vous,  et  de  ces 
aultres  femmes,  je  diffère  à  met[f°]tre  le  feu  céans,  com- 
bien que  la  meschanceté  de  vostre  mary  me  donne  occa- 
sion de  faire  le  contraire  :  mais  pour  le  respect  de  la 
courtoysie  que  les  chevaliers  doivent  aux  dames,  je  remetz 

10  le  tout  pour  le  présent.  La  dame  en  pleurant  luy  respon- 
dit  :  Helas,  monseigneur,  Dieu  soit  tesmoing  de  la  dou- 
leur et  ennuy  que  mon  ame  sent,  de  ce  que  Arcalaus 
raonsei[g]neur  fait.  Ce  nonobstant  je  ne  puis  aultre  chose 
[faire],  sinon  luy  estre  obéissante  comme  femme  à  mary, 

^5  et  prier  Dieu  pour  luy  :  toutesfois  en  vous  est  de  me 
faire  ce  qu'il  vous  plaira.  Ce  que  je  feray,  dit  Amadis,  est 
ce  que  desja  je  vous  ay  dit.  Au  demeurant  je  vous  prie 
donner  à  ceste  dame  Grindaloya  quelque  riche  accous- 
trement,  car  elle  est  de  maison  qui  le  mérite,  et  au  che- 

20  valier  unes  armes  pour  les  siennes  qui  céans  luy  furent 
ostées,  et  ung  cheval  aussi.  Neantmoins  si  vous  sentez 
grevée  de  ma  requeste,  faites  en  moins.  Mais  quant  à 
moy,  j'emporteray  le  harnoys  d'Arcalaus  pour  le  mien,  et 
son   cheval   pour   celuy   qu'il   m'a   desrobé.   Bien  vous 

25  advise  que  j'aymeroys  mieuk  l'espée  qu'il  m'aostée  que 
tout  le  reste.  Seigneur,  dit  la  dame,  vostre  demande  est 
tant  raisonnable,  que  oultre  le  povoir  que  vous  avez 
céans,  vostre  honnesteté  seule,  sans  aultre  moyen,  m'o- 
blige  de  faire  ce  que   vous  commandez.    Lors   envoya 

30  quérir  les  mesmes  armes  de  Brandoyvas,  et  luy  feit  déli- 
vrer ung  cheval.  Quant  à  la  damoyselle,  elle  la  mena  en 
sa  chambre,  où  elle  luy  donna  ung  tresbon  accoustre- 
ment,  puis  retourna  vers  Amadis  qu'elle  pria  très  instam- 

ment,  que  devant  que  de  partir  il  luy  pleust  menger 
quelque  peu,   ce   qu'il  luy  accorda.    Et  à  ceste  cause 
furent  apportées   les   meil[l]eures  viandes  qu'elle  peult 
finer.  Mais  de  haste  qu'avoit  Grindaloya  à  sortir,  n'en 
5     peult  oncques  gouster,  dequoy  Amadis  et  Brandoyvas  se 
meirent  à  rire,  et  encores  plus    du   Nain,   qui  d'effroy 
estoit  si  palle  et  tant  defFait,  qu'il  luy  eust  esté  impos- 
sible sçavoir  seulement  proférer  une  seule  parole  :  par- 
quoy  Amadis  en  se   mocquant  luy  dit  :  Veulx  tu.  Nain, 
10   que  nous  attendons  céans  Arcalaus,  et  je  te  donneray  le 
don  que  tu  m'as   demandé.   Monseigneur,  respondit  il, 
tant  me  couste  cher  la  requeste  que  je  vous  feiz,  que  de 
ma  vie  à  vous  ny  à  aultre  ne  m'aventur[er]ay  d'en  faire 
de  telle.  Et  pour  Dieu  sortons  d'icy  devant  que  ce  diable 
15    y  retourne  :  car  je  ne  me  peulx  soustenir  sur  ceste  jambe 
qu'il  m'avoit  liée,    et  qui  pis  est,  j'ay  les  narines  tant 
pleines  de  souffre  et  de  puanteur,  que  oncques  puis  je  ne 
cessay  d'esternuer.  Grande  fut  la  risée  de  la  compaignie  : 
et  après  qu'ilz  eurent  repeu,  Amadis  commandant  à  Dieu 
20   la  femme    d' Arcalaus,  monta  à  cheval   avec  sa  compai- 
gnie. Toutesfois  la    bonne  dame  luy  dit    au   desloger  : 
Seigneur,  Dieu  vueille    par  sa  grâce   mettre  paix  entre 
vous  et  mon  mary.  Certes  dame,  respondit  il,    encores 
que  je  ne  la  désire  avec  luy,  avec  vous  l'auray  je,  pource 
25    que  le  méritez.  Et  telle  fut  depuis  la   fortune,  que  ceste 
parole  vint  en  effect,  et  proffita  grandement  à  la  dame, 
ainsi  qu'en  quelque  endroict  de  ceste  histoire  vous  sera 
recité.  Lors  partirent  du  chasteau  d'Arcalaus,  et  chemi- 
nèrent tant  que  [LXXVI]  la  nuict  les  contraignit  loger 
30   en  la  maison  d'un  vavasseur,  qui  en  estoit  à  cinq  lieues, 
lequel  leur  feit  tresbon  recueil.  Puis  le  lendemain,  après 
avoir  ouy  messe  et  renduz  les  grans  merciz  à  leur  hoste 
reprindrent  leur  chemin.  Lors  dit  Amadis  à  Brandoyvas: 

Mon  grand  amy,  je  suis  entré  en  la  queste  d'ung  cheva- 
lier, ainsi  que  je  vous  ay  dit,  et  croy  que  auriez  peu  de 
plaisir  de  me  suyvre,  pourtant  il  seroit  bon  que  nous 
départissions.  Seigneur,  respondit  il,  je  yrois  voluntiers 

5  en  la  court  du  Roy  Lisuart  :  toutesfois,  s'il  vous  plaist, 
je  vous  tiendray  compaignie.  Il  n'en  est  ja  besoing,  dit 
Amadis,  pource  que  je  suis  contrainct  d'aller  seul,  incon- 
tinent que  j'auray  mis  ceste  danioyselle  en  lieu  seur, 
comme  elle  désire.  Seigneur,  respondit  elle,  je  suyvray 

10  ce  gentilhomme  s'il  vous  plaist  et  à  luy  aussi,  puis  qu'il 
va  à  la  court  du  Roy  Lisuart,  car  j'espère  y  trouver  celuy 
pour  lequel  je  iuz  mise  prisonnière,  qui  sera,  comme  je 
suis  seure,  tresaise  de  m'avoir  recouverte.  De  par  Dieu 
soit,  dit  Amadis,  allez  donc,  et  à  Dieu  vous  commande. 

15  Ainsi  se  départirent.  Orne  restoit  plus  avec  Amadis  que 
le  Nain,  auquel  il  demanda  :  Et  toy,  que  veulx  tu  deve- 
nir ?  Monseigneur,  dit  il,  je  feray  ce  qu'il  vous  plaira. 
Ce  qu'il  me  plaist,  respondit  Amadis,  est  que  tu  faces  ce 
que  tu  vouldras.  Monseigneur,  dit  le  Nain,  puis  que  vous 

20  en  remetez  en  moy,  je  veulx  demeurer  vostrc  pour  vous 
servir  s'il  vous  est  agréable  :  car  pour  le  présent  je  ne 
pourrois  trouver  avec  qui  sçavoir  mieulx  vivre.  Si  tu  le 
veulx,  respondit  Amadis,  j'en  suis  content  et  te  reçoys 
Lors  prindrent  leur  chemin  comme  la  fortune  les  voulut 

25  conduire  :  mais  il  ne  tarda  gueres  qu'ilz  rencontrèrent 
l'une  des  damoyselles  qui  l'avoit  desenchanté,  laquelle 
pleuroit  amèrement  :  parquoy  Amadis  compassionné  de 
son  pleur,  luy  en  demanda  la  cause.  C'est,  dit  elle,  ung 
chevalier  qui  devant  nous  chemine,  lequel  m'a  par  force 

30  osté  ung  petit  coffret  qui  m'est  de  grande  conséquence, 
sans  qu'il  luy  puisse  en  rien  proffiter,  combien  qu'il  y 
ayt  telle  chose  dedens,  que  depuis  trois  jours  une  mienne 
compaigne  et  moy,  en  avons  guarenty  de  mort  le  meil- 

leur  chevalier  du  monde.  Et  celle  de  qui  je  vous  parle 
est  menée  par  force  par  ung  aultre  chevalier,  qui  marche 
devant  nous  pour  la  violer.  Or  entendez  que  ceste  da- 
moyselle  qui   parloit  à  Amadis    ne   le   cognoissoit  pour 

5  lors,  car  il  avoit  armet  en  teste.  Mais  quand  il  entendit 
que  le  chevalier  emportoit  par  force  le  coffret  d'elle,  il 
picqua  si  roidement  qu'il  l'ataignit,  et  d'arrivée  luy  dit  : 
Chevalier,  vous  ne  faites  courtoysie  donnant  occasion  à 
ceste  damoyselle  d'ainsi  se  plaindre  de  vous,  et  me  sem- 

lo  bleroit  meilleur  que  cessant  ceste  façon  de  faire,  vous 
luy  rendissiez  le  coffret  que  luy  avez  osté.  Quand  le  che- 
valier l'entendit  ainsi  parler,  il  se  print  à  rire.  Dequoy 
riez  vous  ?  dit  Amadis.  De  vous,  respondit  le  chevalier, 
que  je  n'estime  saige  de  donner  conseil  à  qui  ne  le  vous 

15  demande,  et  moins  espère  faire  de  ce  que  vous  pour- 
chassez. Il  pourroit  bien  estre,  dit  Amadis,  qu'il  ne  vous 
en  prendra  ja  bien,  et  me  semble  que  devez  rendre  ce 
qui  n'est  vostre.  Vous  me  [v°]  menassez,  respondit  le 
chevalier.  Non  pas  vous,  dit  Amadis,  mais  vostre  grande 

20  audace  qui  vous  fait  mettre  la  force  où  elle  ne  devroit 
estre.  Est  il  vray?  respondit  le  chevalier.  Et  ce  disant 
courut  pendre  l'archer  [sic]  en  ung  arbre,  puis  retourna 
à  Amadis,  et  luy  dit  :  Si  vostre  braveté  est  telle  que  les 
paroles,  venez  le  donner  à  cognoistre  et  en  recevoir  son 

25  loyer.  Et  à  l'instant  courut  contre  Amadis,  lequel  desja 
se  sentoit  oultragé  de  sa  menasse,  et  luy  donna  sur  l'escu 
tel  coup  de  lance  qu'il  le  faulça,  non  pas  le  harnois  qui 
estoit  bien  acéré.  Lors  Amadis  qui  ne  luy  vouloit  faillir, 
l'attaignit  de  telle  sorte  qu'il   le  désarçonna,  et  le  porta 

30  du  cheval  bas  si  lourdement  qu'il  ne  se  peult  pour 
l'heure  relever.  Parquoy  Amadis  alla  prendre  le  coffret, 
et  le  rendit  à  la  damoyselle  luy  disant  :  Damoyselle  m'a- 
mye,  demourez  cy  tandis  que    je  yray  secourir  vostre 

compaigne.  Puis  donnant  des  espérons  au  cheval  courut 
secourir  l'aultre  que  le  chevalier  emmenoit,  lequel  il 
attaignit  assez  tost  soubz  aulcuns  arbres  011  il  avoit  atta- 
ché   son  cheval,    [et]    le   pallefroy    de    la   damoyselle, 

5  laquelle  il  traignoit  par  les  cheveulx  en  ung  fort  taillis 
pour  la  forcer  et  en  faire  son  plaisir.  Mais  elle  crioit 
tant  qu'elle  povoit  :  Trahistre,  de  malle  mort  puisses  tu 
mourir,  qui  sans  t'avoir  fait  offense  me  faitz  tant  d'oul- 
traige.  Et  ainsi  que  le  chevalier  se   penoit   de  la  faire 

ïo  entrer  dans  le  boys,  il  apperceut  Amadis  qui  venoit  au 
grand  gallot  vers  luy.  Et  à  ceste  cause  laissa  la  damoy- 
selle et  courut  prendre  ses  armes  et  monter  à  cheval, 
puis  s'approchant  luy  escria  :  Par  dieu,  chevalier,  en 
malheure  pour  vous  m'avez  vous  destourné  de  faire  ma 

15  volunté.  Telle  volunté,  respondit  Amadis,  qui  fait  perdre 
l'honneur,  puisse  Dieu  confondre.  Certes,  dit  le  cheva- 
lier, si  je  n'en  sçay  prendre  vengeance,  je  ne  porteray 
jamais  harnois.  Le  monde  y  perdra  beaucoup,  respondit 
Amadis,  puis  que  vous  en  sçavez  si  vilainement  accous- 

20  trer,  et  prendre  ainsi  à  force  les  damoysclles  qui  doivent 
en  toute  honneur  et  liberté  estre  maintenues,  mesmes 
par  tous  loyaulx  chevaliers.  A  peine  eut  Amadis  mis  fin 
à  ce  propos  qu'ilz  baissèrent  les  lances,  et  se  rencon- 
trèrent de  telle  furie  que  le  chevalier  rompit  la  sienne,  et 

25  Amadis  luy  feit  perdre  les  arçons,  et  tumber  à  terre  si 
lourdement  que  pour  la  pesanteur  du  corps  et  des  armes 
il  s'esvanouit,  et  sans  se  mouvoir  demeura  estendu  en  la 
place.  Ce  que  voyant  Amadis  pour  l'achever  de  tuer,  luy 
feit  plusieurs  fois  passer  son  cheval  par  dessus  le  ventre 
30  en  luy  disant  :  De  ceste  sorte  perdrez  vous  l'envie  que 
vous  avez  de  forcer  les  dames.  Et  vous,  damoyselle,  je 
croy  que  désormais  vous  n'aurez  desplaisir  de  luy.  En 
bonne  foy,  seigneur,  vous  dites  vray,  respondit  elle,  que 

pleust  à  Dieu  que  ma  compaigne  à  qui  l'on  a  osté  ung 
coffret,  feust  aussi  bien  délivrée  que  je  suis.  Par  dieu, 
dit  Amadis,  c'est  la  première  que  j'ay  rencontrée,  et  la 
première  de  vous  deux  que  j'ay  secourue,  si  bien  qu'elle 

5  a  recouvert  ce  que  l'on  luy  avoit  osté,  et  voicy  mon 
Escuyer  qui  la  conduit.  Et  pource  que  la  chaleur  estoit 
grande,  Amadis,  pour  prendre  l'air,  osta  son  armet.  Lors 
la  damoy[LXXVII]selle  le  recogneut,  car  c'estoit  elle  qui 
au  retour  de  Gaule  l'avoit  mené    à   Urgande    la  desco- 

10  gneue,  quand  il  tira  par  force  d'armes  son  amy  du  chas- 
teau  de  Baldoid,  et  à  ceste  cause  elle  luy  ramentut.  Par- 
quoy  il  en  souvint  aussi  à  Amadis,  lequel  mettant  pied  à 
terre  vint  l'embrasser,  et  ainsi  qu'il  la  caressoit,  l'aultre 
damoyselle  arriva,  à  laquelle  il  feit  le  semblable.  Helas, 

15  dirent  elles,  si  nous  eussions  pensé  avoir  ung  tel  protec- 
teur, nous  eussions  eu  peu  de  craincte  des  meschans  qui 
nous  ont  tant  fait  de  mal  :  et,  sur  ma  foy,  le  secours  que 
nous  vous  avons  donné  depuis  deux  jours,  nous  est  très- 
bien  recompensé.  Si  y  a  il  bien  différence,  respondit  il, 

20  car  j'estois  en  trop  plus  d'extrémité  que  vous  :  mais  dites 
moy  comme  il  fut  possible  que  vous  le  sceustes?  Sei- 
gneur, respondit  celle  qui  par  la  main  le  leva  quand  il 
fut  desenchanté,  ma  tante  Urgande  me  commanda  il  y  a 
bien  huyt  jours,  que  je  meisse  peine  d'estre  au  chasteau 

25  d'Arcalaus  à  l'heure  que  nous  y  arrivasmes  pour  vous 
délivrer.  Dieu  gard  de  mal  tant  bonne  dame,  respondit 
Amadis,  qui  m'a  si  souvent  obligé  à  luy  estre  à  jamais 
obéissant  serviteur.  Et  vous,  damoyselles,  qui  au  besoing 
m'avez  si  bien  secouru,  regardez  si  avez  plus  affaire  de 

30  moy.  Seigneur,  respondirent  elles,  reprenez  s'il  vous 
plaist  le  chemin  que  vous  avez  laissé,  et  nous  en  yrons  le 
nostre.  Or  allez  à  Dieu,  dit  il,  mais  je  vous  prie,  ayez 
souvenance  de  faire  mes  humbles  recommandations  à  la 

bonne  grâce  de  vostre  maistresse,  et  luy  dites  qu'elle  sçait 
bien  que  je  suis  son  chevalier.  Ainsi  se  séparèrent  les 
damoyselles  d'ung  costé,  et  Amadis  de  l'aultre.  Parquov 
nous  continu[e]rons  le  propos  que  devint  Arcalaus  depuis 
qu'il  fut  party  de  Valderin. 


Comme  Arcalaus  porta  nouvelles  a  la  court  du  Roy 
LisuART  que  Amadis  estoit  mort,  qui  fut  occasion  de 

MAINTES   lamentations  ET  REGRETZ  QUE  FEIRENT  SES  AMYS, 
ESPECIALEMENT   la    PRINCESSE    OrIANE. 

10  CHAPITRE  XXI 

Tant  chemina  Arcalaus  depuis  qu'il  fut  party  de  Val- 
derin, où  il  laissa  Amadis  enchanté  (estant  comme  j'ay 
dit  armé  de  ses  armes,  et  monté  sur  son  cheval)  que  le 
dixiesme  jour  suyvant,  ainsi  que  le  jour  commençoit  à 

i)  poindre,  il  arriva  en  la  court  du  Roy  Lisuart,  lequel 
estoit  desja  aux  champs  pour  prendre  la  fraischeur,  et 
s'esbatoit  le  long  de  la  forest  avec  grande  compaignie  de 
ses  gentilz  hommes,  lesquelz  de  loin  adviserent  venir 
Arcalaus  armé  des  armes  d'Amadis.  Parquoy  pensant  que 

20  ce  feust  [v°]  il,  aulcuns  jeunes  gentilz  hommes  coururent 
au  devant  pour  le  caresser  et  le  bien  recueillir.  Mais  peu 
leur  dura  cest  ayse  :  car  approchant  plus  près,  ilz  apper- 
ceurent  certainement  qu'ilz  estoient  deceuz,  car  Arcalaus 
avoit  les  mains  et  la  teste  desarmez,  lequel  sans  les  saluer 

25  passa  oultre,  tant  qu'il  fut  devant  le  Roy.  Lors  s'arresta 
et  luy  dit  :  Sire,  je  viens  vers  vous  m'acquiter  d'une  pro- 
messe où  je  me  suis  obligé,  c'est  de  comparoistre  au 
jourdhuy  devant  vostre  majesté,  pour  faire  entendre  que 

j'ay  occis  en  bataille  ung  chevalier  duquel  je  porte  les 
armes.  Combien,  Sire,  que  je  seroys  content  ne  declairer 
de  moymesme  la  louenge  qui  me  seroit  plus  avantageuse 
recitée  par  aultre  en  mon  absence,  toutesfois  ce  m'est 

5  force  d'ainsi  le  faire,  veu  que  le  convenant  qui  fut  entre 
moy  et  celuy  que  j'ay  fait  mourir  est  tel,  que  le  vainc- 
queur  tailleroit  la  teste  au  vaincu,  et  se  presenteroit 
devant  vous  à  ce  mesme  jour.  Or  en  suis  je  desplaisant, 
d'autant  qu'il  me  dit  qu'il  cstoit  chevalier  de  la  Royne, 

10  appelle  communéement  Amadis  de  Gaule,  et  que  tel  le 
nommasse,  si  je  le  vaincquoye.  Quant  à  moy,  Sire,  je 
luy  diz,  comme  la  vérité  est,  que  j'estoys  Arcalaus,  à  qui 
fortune  a  esté  si  favorable  qu'elle  m'a  donné  le  dessus  de 
nostre  combat,  car  j'y  ay   occis  celuy  duquel  voicy  le 

I)  cheval  et  les  armes.  Hée  Dieu,  respondit  le  Roy,  est  donc 
mort  le  plus  vertueux  et  accomply  chevalier  qui  fust  au 
monde  ?  Helas,  seigneur  Dieu,  pourquoy  vous  pleut  il 
mettre  si  bon  commencement  en  luy  pour  le  faire  finir 
si  briefvement  ?  Et  ce  disant,   se   print  à  larmoyer  et  à 

20  souspirer  haultement,  et  tous  ceulx  de  sa  compaignie 
aussi.  Ce  que  voyant  Arcalaus,  sans  plus  dire  mot, 
reprint  le  chemin  par  où  il  estoit  venu,  faignant  de  sa 
part  en  estre  desplaisant.  Mais  croyez  qu'il  ne  s'en  alla 
sans  compaignie  de  maintes  grandes  malédictions  qu'un 

25  chascun  luy  donnoit,  priant  Dieu  luy  envoyer  prompte- 
ment  maie  mort.  Et  ceulx  mesmes  la  luy  eussent  donné[e] 
sans  plus  différer,  n'eust  esté  qu'ilz  en  eussent  peu  estre 
blasmez,  veu  qu'il  avoit  fait  entendre  que  Amadis  estoit 
mort  en  combat  accordé.  Adonc  le  Roy  triste  et  pensil 

30  s'en  retourna  en  la  ville,  et  furent  ces  nouvelles  incon- 
tinent par  tout  divulguées,  telement  qu'elles  vindrent 
aux  oreilles  de  la  Royne  et  des  dames,  lesquelles  se 
prindrent  toutes  à  pleurer  et  se  contrister.  Or  s'estoit 

Oriane  peu  devant  retirée  en  sa  chambre  avec  la  damoy- 
selle  de  Dannemarc,  laquelle  entendant  la  clameur  que 
chascun  faisoit,  luy  commanda  sortir  pour  sçavoir  que 
ce  povoit  estre.  Helas  elle  ne  le  sceut  que  trop  tost  pour 

5  son  proffit,  car  entendant  la  mort  d'Amadis,  elle  se  meit 
à  crier  et  à  tordre  ses  mains  par  immodérée  tristesse,  puis 
retournant  tout  court  à  la  chambre  de  la  princesse,  d'ar- 
rivée cria  efFrayéement  :  Helas,  Madame,  quel  inconvé- 
nient nous  est  il  advenu.  Et  sans  plus  dire  se  remeit  à  se 

10  destordre  et  à  pleurer,  telement  que  si  pis  eust  peu  adve- 
nir, elle  l'eust  fait  penser.  Quand  Oriane  l'entendit,  le 
cueur  luy  print  si  fort  à  trembler,  que  sans  luy  en  dire 
aultre  chose,  elle  comprint  ce  qu'elle  craignoit  le  plus 
d'entendre,  et  n'o[LXXVIII]sant  s'en  enquérir,  d'advan- 

15  taige  se  meit  à  faire  pareil  dueil  que  si  elle  eust  veu 
Amadis  mort  devant  elle,  et  disoit  :  Helas  il  est  mort,  il 
ne  peult  estre  autrement.  Madame,  respondit  la  damoy- 
selle,  il  est  vray,  mais  quel  remède  ?  si  ne  faut  il  pas 
vous  laisser  ^mourir  pourtant.  A  ceste  parole  s'esvanouit 

•20  Oriane,  et  tumba  sur  le  plancher  de  sa  chambre.  Ce  que 
voyant  la  damoyselle  de  Dannemarc,  elle  cogneut  bien 
que  trop  indiscrètement  s'estoit  avancée  de  luy  porter 
ceste  maulvaise  nouvelle,  et  ne  povant  mieulx,  conclut 
de  prendre  couraige  et  appaiser  son  pleur,  pour  pourvoir 

2$  à  l'extrémité  de  sa  maistresse.  Et  voyant  qu'elle  n'y  povoit 
donner  ordre,  vint  à  Mabile,  qu'elle  trouva  tant  contris- 
tée  que  plus  ne  povoit,  et  luy  dit  :  Madame,  venez  secou- 
rir vostre  cousine  qui  se  meurt.  Lors  y  courut,  et  la 
trouva  estandue   du  long  d'elle  sans   mouvoir  pied  ne 

30  main,  telement  qu'elle  la  pensoit  expirée  :  parquoy 
voyant  que  la  nécessité  la  forçoit  de  s'esvertuer,  oublia 
son  deuil,  et  commanda  à  la  damoyselle  de  Dannemarc 
qu'elle  fermast  la  porte  pour  n'estre  apperceues,  affin  que 

nul  ne  peust  juger  la  cause  de  ce  deuil,  et  cognoistre 
l'amour  jusqiies  là  bien  celée.  Lors  print  Oriane  et  la 
deslaça,  et  ouvrit  son  accoustrement,  puis  luy  jecta  de 
l'eaue  froide  sur  le  visaige,  et  luy  frotta  les  pouls  et  le  nez 

5  de  vinaigre,  au  moyen  dequoy  elle  revint  de  pasmoison, 
et  commença  à  souspirer,  disant  d'une  voix  faible  :  Helas, 
mes  amys,  ne  me  destournez  du  chemin  de  la  mort,  si 
vous  desirez  mon  repos,  et  consentez  que  j'aille  bien  tost 
trouver  en  l'aultre  monde  celuy  qui  n'eust  sceu  vivre  ung 

10  jour  en  cestuy  cy  sans  moy.  Proférant  ce  mot,  elle  se 
print  telement  à  renforcer  son  pleur,  que  c'estoit  grand 
pitié  de  la  veoir.  Puis  reprenant  alaine,  elle  disoit:  Ha  a, 
fleur  et  mirouer  de  toute  chevalerie,  vostre  mort  est  tant 
glorieuse  et  insupportable,  que  non  moy  seule,  mais  le 

15  reste  du  monde  y  doit  avoir  regret,  ayant  perdu  ce  qui 
plus  le  honoroit  en  bonté,  prudence,  hardiesse,  et  toutes 
les  vertus  que  tous  les  grans  se  peuvent  désirer.  Toutes- 
fois,  si  en  vous  y  a  encores  quelque  sentement,  je  suis 
seure  que  vous  n'avez  regret  à  la  vie  perdue  sinon  pour 

20  l'amour  de  moy  que  vous  voyez  si  affligée  :  car  vous  avez 
tant  laissé  d'honneur  en  ce  monde,  et  tant  acquis  de 
réputation  en  ce  peu  de  temps  que  vous  y  avez  esté,  que 
comptant  voz  mérites  vous  estes  mort  vieil,  mais  bien 
estes  demeuré  immortel,  et  moy  y  séjournant  après  vous, 

25  ne  sçaurois  acquérir  sinon  bruict  de  malheureuse  et 
ingrate.  Ha  cruelle  mort,  n'estoit  ce  point  assez  que 
forte  amour  luy  eust  fait  esprouver  sa  poincture,  sans 
ce  que  la  tienne  luy  fust  si  oultrageuse  ?  Mais  n'en  serois 
je  poinct  moymesme  cause  ?  n'auroys  je  poinct  esmeu  en 

30  luy  le  désir  de  trop  entreprendre,  qui  desja  y  estoit  trop 
incité?  Ha,  s'il  est  ainsi,  ne  vous  chaille,  amy,  vous  vous 
voirez  bien  tost  faire  la  raison  de  qui  vous  feit  le  tort, 
et  de  vostre  mort  m'aurez  cause  et  compaignie.  Bien  me 

fera  il  mal  qu'ainsi  que  eguale  amour  avoit  uny  noz 
voluntez,  espérant  pour  jamais  assembler  noz  personnes, 
ainsi  nous  ne  puissions  estre  assemblez  à  la  mort,  et 
[v°]  mis  en  mesme  sépulture.    Ce  disant,   se  laissa  de 

5  rechef  tumber  entre  les  bras  de  Mabile,  et  mua  telement 
couleur,  que  les  damoyselles  pensèrent  qu'elle  fust  morte. 
Et  en  s'esvanouyssant,  son  accoustrement  de  teste  luy 
cheut,  au  moyen  dequoy  ses  blondz  et  dorez  cheveulx 
furent  espars  tout  le  long  d'elle,  et  de  douleur  croisa  ses 

10  bras,  si  qu'il  sembloit  bien  qu'elle  terminast  sa  vie.  Ce 
que  voyant  Mabile,  n'ayant  plus  J'esperance  qu'elle  peust 
vivre,  recommença  tant  à  se  contrister,  qu'elle  fut  con- 
traincte  laisser  la  princesse  en  la  garde  seule  de  la  damoy- 
selle  de  Dannemarc,  et  se  tirant  à  part,  dit  assez  hault  : 

15  Helas,  mon  seigneur  Dieu,  je  vous  supplie  ne  me  per- 
mettre plus  vivre  et  m'oster  de  ces  travaulx,  puis  qu'il 
vous  a  pieu  m'oster  les  deux  personnes  que  je  preferoys 
à  ma  propre  vie.  Mais  quand  la  damoyselle  de  Danne- 
marc se  trouva  seule  entre  deux  telles  extremitez,  elle  fut 

20  merveilleusement  esbahie.  Toutesfois,  comme  saigc  et 
advisée,  parla  de  ceste  sorte  à  Mabile  :  Comment?  ma- 
dame, usez  vous  ainsi  de  vostre  accoustumée  vertu?  Est 
il  maintenant  saison  de  vous  oublier  ?  voulez  vous  ainsi 
consentir  à  la  mort  de  madame,  laquelle  vous   devriez 

2S  reconforter  au  lieu  de  la  habandonner  et  luy  accroistre 
son  mal  par  le  vostre  si  elle  revient.  Si  vous  continuez, 
vous  la  perdrez  et  nous  aussi.  Venez,  je  vous  supplie, 
secourir  celle  qui  en  a  maintenant  tant  de  besoing,  et 
remetezàune  aultrefois  ces  lamentations.  Mabile  cogneut 

30  que  la  damoyselle  disoit  vray,  parquoy  s'approcha 
d'Oriane,  laquelle  voyant  n'estre  encores  expirée,  la 
levèrent  ensemble  et  la  meirent  sur  son  lict,  et  de  rechef 
avec  tout  le  secours  qu'elles  peurent  luy  feirent  reprendre 

quelque  peu  de  force,  tellement  qu'elle  jecta  un  souspir 
et  se  nieit  à  estendre  ses  bras  comme  si  l'esperit  se  deust 
partir.  Lors  Mabile  et  la  damoyselle  de  Danncmarc  la 
voyant  en  cestc  agonie,  ne  [se]  sceurent  pourvoir  d'aultre 

5  remède  sinon  de  cris  à  son  aureille,  et  luy  disoit  l'une  : 
Madame,  nous  voulez  vous  laisser?  parlez  au  moins  à 
nous,  L'aultre  plus  advisée  luy  dit  :  Madame,  il  n'est  pas 
mort,  vostre  Amadis  est  encores  en  vie  et  sain.  A  ce  nom 
d'Amadis  Oriane  ouvrit  l'œil,  et  tourna  çà  et  là  sa  veue 

10  comme  le  cherchant.  Ce  que  voyant  Mabile,  continua  et 
dit  :  Madame,  Amadis  vient,  et  le  voirez  bien  tost.  Lors 
Oriane  jectant  ung  grand  souspir  se  revint,  et  dit  :  Helas, 
m'amye,  où  est  il  ?  Madame,  respondit  elle,  nous  avons 
sceu  qu'il  se  porte  bien,   et  que  le  chevalier   qui  avoit 

15  apporté  maulvaises  nouvelles  de  luy  est  coustumier  de  se 
vanter  sans  cause,  et  tromper  les  chevaliers  pour  se  paistre 
de  faulse  louenge.  Comment,  dit  Oriane,  n'ay  je  pas 
entendu  qu'il  avoit  ses  armes  et  son  cheval?  Ce  n'est 
rien,  dit  Mabile,  ne  les  peult  il  pas  bien  avoir  empruntées 

20  ou  desrobées,  et  puis  nous  estre  venu  donner  ce  faulx 
alarme  pour  esprouver  nostre  constance  ?  Et  s'il  l'a  trou- 
vée si  foible,  il  aura  eu  ce  qu'il  demandoit.  Ne  croyez 
point  que  Amadis  eust  peu  estre  vaincu  d'ung  seul  et  tel 
chevalier,  et  n'est  raisonnable  de  adjouster  foy  à  ung  qui 

25  se  loue,  et  porte  tel  tesmoignage  de  luy  mesme,  sans 
aultre  approba[LXXIX]tion.  Je  suis  seure  que  Amadis 
reviendra  en  brief,  et  s'il  vous  treuve,  non  pas  morte 
seulement,  mais  aussi  ennuyée,  il  mourra,  et  aurez  faict 
à  bon  essient  ce  que  ce   malheureux   fainct   par  malice 

3^^  avoir  faict  :  ainsi  tous  deux  sans  propos  mourrez  l'ung 
pour  l'aultre.  Quand  Oriane  eut  estimé  qu'elle  seroit 
par  ce  moyen  cause  de  la  mort  de  son  amy,  si  de  fortune 
il  vivoit,  et  que  peult  estre  Mabile  disoit  vérité,  elle  print 

couraige,  et  s'csvertuant  jecta  la  veuc  vers  une  fenestre, 
où  maintes  fois  Amadis  et  elle  avoient  eu  plusieurs 
amoureux  propos  au  commencement  qu'il  arriva  en  la 
court  du   roy  Lisuart,  puis  souspirant  dit  en  voix  mal- 

')  asseurée  :  Ha  fenestre,  tesmoing  de  mes  plaisirs  estainctz, 
combien  ennuyeux  m'est  le  doubte  où  je  suis  de  celuy  de 
qui  tu  me  donnes  souvenance,  et  de  qui  les  paroles  gra- 
tieuses  faisoient  toy  et  moy  heureuses.  Certes  je  suis 
bien  seure  que  jamais  vous  ne  durerez  tant,  que  deux  si 

10  loyaulx  amans  puissent  si  près  de  vous  avoir  le  bien  et 
grand  plaisir  que  luy  et  moy  avons  receu,  lequel  me 
défaillant  maintenant,  j'ay  pour  compaignie  estranges  et 
insupportables  tourmens,  et  demeurera  désormais  mon 
dolent  esprit  en  amertume  et  tristesse,  jusques  à  sa  venue 

I)  ou  à  sa  mort.  Lors  Mabile  cognoissant  que  le  danger 
estoit  passé,  se  meit  à  la  confermer  plus  fort  qu'elle 
n'avoit  encores  faict,  luy  disant  :  Comment,  madame, 
estimez  vous  que  si  je  tenois  ces  nouvelles  pour  véri- 
tables, j'eusse  le  pouvoir  de  vous  consoler  ainsi  ?  L'amytié 

20  que  je  porte  à  mon  cousin  n'est  point  si  petite  que  plus- 
tost  je  n'incitasse  tout  le  monde  à  pleurer,  que  chercher 
reconfort  pour  vous,  qui  dictes  y  avoir  le  plus  perdu. 
Mais  je  voy  si  peu  d'apparence  de  le  croire,  que  je  ne 
veulx  avant  le  temps  estre,  ne  vous  rendre  malheureuse, 

25  car  nous  desconfortant  sans  seureté,  le  mal  (quand  bien 
il  y  seroit)  bien  pourroit  amender,  et  le  bien  en  seroit 
faict  pire,  mesmeraent  que  par  ce  moyen  promptement 
se  pourroit  descouvrir  ce  que  si  long  temps  a  este  tenu 
secret.  Helas,  respondit  Oriane,  s'il  estoit  mort,  il  ne  me 

50  chauldroit  que  nostre  amour  fust  cogneue  :  car  tous 
aultres  maulx  et  infortunes  au  respect  de  cestuy  là  ne  me 
seroient  moins  que  riens.  Ainsi  debatans  et  devisans  ces 
deux  dames  furent  tout  le  jour  sans  partir  de  leur  chambre. 

ne  que  personne  y  entrast,  pource  que  la  damoyselle  de 
Dannemarc  qui  alloit  et  venoit,  avoit  charge  de  dire  si 
l'on  demandoit  Oriane,  qu'elle  accompaignoit  Mabile,  et 
qu'elle  ne  la  vouloit  laisser  seule  pour  la  tristesse  qu'elle 

5  portoit  de  son  cousin  Amadis.  Par  ce  moyen  fut  le  secret 
de  l'infante  guardé  jusques  à  la  nuict,  sans  prendre  aul- 
cunement  repos,  ains  sans  cesse  se  tourmentoit  entre 
doubte  et  espérance,  ramenant  en  ses  propos  tout  ce  qui 
avoit  jamais  passé  entre  elle  et  Amadis,  depuis  leur  pre- 

lo  miere  jeunesse.  Mais  le  lendemain,  environ  l'heure'  du 
disner,  Brandoyvas  entra  au  pallais  tenant  par  la  main 
Grindaloya,  qui  donna  grand  joye  à  ceulx  qui  le  cognois- 
soient  :  car  il  y  avoit  long  temps  que  l'on  ne  sçavoit  qu'il 
estoit  devenu.  Lors  se  vindrent  mettre  à  genoulx  devant 

ij  le  [v°'\  Roy  qui  les  recogneut,  et  l'aymoit  et  estimoit  : 
parquoy  il  luy  dit  :  Seigneur  Brandoyvas,  comme  avez 
vous  si  longuement  demeuré  à  nous  venir  veoir  céans  ? 
Sire,  respondit  il,  la  prison  en  a  esté  cause,  de  laquelle 
(sans  l'effort  du  bon  chevalier  Amadis  de  Gaule,  qui  ceste 

20  damoyselle  et  moy,  avec  plusieurs  aultres  en  a  tirez  et 
mis  en  liberté,  faisant  tant  d'armes  que  nul  aultre  pour- 
roit  faire)  nous  n'en  fussions  jamais  sortiz.  Toutesfois  à 
la  fin  il  y  cuyda  demeurer  luy  niesmes,  par  la  plus  grande 
tromperie  et   meschanceté  du  monde,   que    luy    feit  le 

2)  trahistre  Arcalaus  :  mais  il  fut  secouru  par  deux  damoy- 
selles,  qui  ne  luy  vouloient  peu  de  bien.  Comment  ?  dit 
le  Roy,  (quand  il  entendit  parler  d'Amadis  qu'il  tenoit 
pour  mort)  Amy,  par  la  foy  que  vous  debvez  à  Dieu,  et 
à  moy,  Amadis  est  il  vifPOuy  certes,  respondit  Brandoy- 

50  vas,  il  n'y  a  pas  encores  dix  jours  que  je  l'ay  laissé  sain, 
faisant  bien  bonne  chère.  Mais  il  vous  plaira,  Sire,  me 
dire  pourquoy  vous  me  faictes  telle  demande.  Pource, 
dit  le  Roy,  que  hyer  Arcalaus  nous  vint  dire  qu'il  l'avoit 

occis.  Lors  luy  recita  la  manière.  Ha  Dieu,  respondit 
Brandoyvas,  quelle  meschanceté  de  trahistre.  Or  luy  est 
il  advenu  pis  qu'il  ne  pensoit.  Adonc  feit  le  discours  de 
ce  qui  estoit  passé  avec  Arcalaus  et  Amadis  comme  desja 

S  avez  entendu,  au  moyen  dequoy  chascun  recouvra  la  joye 
perdue  pour  tant  bonnes  nouvelles.  Et  voulut  le  Roy  que 
sans  différer  l'on  menast  Grindaloya  vers  la  Royne  pour 
luy  en  dire  autant,  ce  qu'elle  feit.  Et  ainsi  qu'elle  le  reci- 
toit,  la  damoyselle  de  Dannemarc  estoit  présente,  qui  le 

^o  courut  dire  à  la  princesse  Oriane,  laquelle  fut  bien  long 
temps  sans  sçavoir  respondre  ung  seul  mot,  et  pensoi 
estre  enchantée,  ou  bien  que  celle  qui  luy  disoit  ces  nou- 
velles luy  bailloit  ceste  trousse,  ou  qu'elle  les  avoit  son- 
gées.    Et   quand   elle  peult  parler,   elle    respondit  à  la 

15  damoyselle  :  Helas,  amye,  ay  je  resvé,  ou  si  vous  m'avez 
dict  que  Grindaloya  tesmoigne  à  la  Royne  que  Amadis 
n'est  pas  mort  ?  En  bonne  foy,  madame,  respondit  elle, 
je  la  viens  de  laisser  tout  maintenant  en  sa  chambre,  011 
elle  luy  racontoit  comme  Arcalaus   l'avoit  trompée.  Or 

20  Dieu  soit  loué,  dit  Oriane  :  mais  je  vous  supplie  allez  luy 
dire  tout  maintenant  que  Mabile  luy  supplie  la  luyt 
envoyer  pour  la  reconforter.  Ce  que  feit  la  damoyselle,  et 
retourna  aussi  tost  avec  Grindaloya  vers  Oriane.  Je  vous 
laisse  penser  si  elle  fut  bien  recu[ejillie,  et  si  l'on    luy 

25  feit  bonne  chère,  mesmement  si  ces  deux  dames,  Mabile 
et  Oriane,  luy  donnèrent  audience,  quand  elle  leur 
comptoit  quelz  faictz  d'armes  avoit  faict  Amadis  à  Val- 
derin,  la  misère  où  elle  estoit  avec  infiniz  aultres,  le 
danger  où  depuis  il  tumba  par  les  enchantemens  d'Arca- 

30  laus,  puis  comme  deux  damoyselles  estranges  le  vindrent 
secourir.  Ce  discours  leur  pleut  tant,  et  leur  estoit  si 
agréable,  que  je  croy  que  Grindaloya  ne  fut  quicte  pour 
le  reciter  plus  de  cent  fois,  car  Oriane  ne  voulut  jamais 

permettre  qu'elle  mengeast  ailleurs  qu'avec  elle.  Mais 
quand  ce  venoit  à  renouveller  les  dangers  esquelz  Amadis 
s'estoit  trouvé,  et  les  misères  desquelles  il  avoit  de- 
[LXXX]  livré  les  pauvres  captifz,  elles  pleuroient  toutes 

5  à  chauldes  larmes  de  pitié  et  de  joye.  Ainsi  demeura 
Grindaloya  tout  le  jour  avec  les  deux  princesses,  et  n'en 
feust  si  tost  partie,  n'eust  esté  que  l'on  luy  vint  dire  que 
le  Roy  Arban  de  Norgales,  qui  l'aymoit  grandement,  la 
cherchoit  en  la  chambre  de  la  Royne,  et  à  ceste  occasion 

10  print  pour  l'heure  congé  d'Oriane,  pour  aller  trouver 
celuy  pour  lequel  elle  avoit  tant  souffert.  Et  ainsi  que  ces 
deux  loyaulx  amans  se  rencontrèrent,  ilz  se  feirent  ung  si 
bon  racueil,  qu'ilz  estimèrent  (mesmes  Grindaloya)  leur 
tristesse  estre  recompensée.  Et  pource  que  la  Royne  fut 

15  advertie  qu'elle  estoit  fàlle  du  roy  Ardroyd  de  Sorolys,  et 
que  tout  le  mal  qu'elle  avoit  receu  et  enduré,  avoit  esté 
pour  l'amour  du  roy  Arban,  elle  la  pria  tresinstamment 
de  demeurer  en  la  court,  où  il  luy  seroit  faict  tout  l'hon- 
neur et  bon   traictement    qu'il   seroit  possible.    Ce  que 

20  Grindaloya  accepta,  tant  pour  la  prière  de  la  Royne,  que 
pource  que  le  Roy  Arban  l'en  avoit  tresrequise.  Et  pource 
que  par  mesme  moyen  la  Royne  fut  advertie  qu'elle  avoit 
une  seur  tresbelle  qui  Aldena  se  nommoit,  laquelle  se 
nourrissoit  en  la  maison  du  Duc  [de]  Bristoya,  la  voulut 

2j  avoir,  et  despecha  incontinent  ung  gentilhomme  tout 
exprès  vers  la  duchesse  pour  la  prier  la  luy  envoyer. 
Ceste  Aldena  estoit  amye  de  Galaor,  celle  pour  laquelle 
il  endura  tant  de  mal  du  Nain,  comme  cy  devant  vous  a 
esté  recité.  Or  avons  nous  longuement  continué  le  pro- 

30  pos  d'Amadis  :  maintenant  nous  retournerons  à  Galaor, 
laissant  le  roy  Lisuart  en  espérance  de  bien  tost  revoir  à 
la  court  celuy  que  Arcalaus  disoit  avoir  tué  au  combat. 

